
Ülemaks kui hõbevara, 
kallimaks kui kullakoormaid 
tuleb ennast tunnistada... 


-Mis on edu saladus?- 


Mis on edu saladus? 


Edu olemus on tegemiste tulemuste mõõdupuu. Elu kõige väärtuslikum tulemus 
on õnnelik, harmooniline elu. Kõige suurem väärtus on kahtlemata oskus 
tingimusteta armastada. Mida tähendab tingimusteta armastamine? Püüan seda lahti 
seletada oma mätta otsast vaadatuna vastavalt nendele teadmistele, mida ma tänase 
päeva seisuga valdan. 

Inimene on vaimolend, kes omab hinge ja keha. Kõigil inimestel on ühine 
eesmärk: õppida ära, milleks on vajalik armastuse materiaalne tasand, kuidas seda 
mõttega muuta, vabaneda illusioonidest. 

Me teame, et elame duaalses ehk vastandite ühtsuse maailmas. Mis on elu ja mis 
on vastandite ühtsus? Elu on pidev armastuse õppimise protsess. Vastandite ühtsus 
tähendab, et iga tervik koosneb lahutamatutest vastaspooltest. Näiteks: nähtav ja 
nähtamatu, materiaalne ja vaimne, illusioon ja tegelikkus, emotsioon ja tunne, mees 
ja naine, vana ja noor, elu ja surm, loomine ja häving jne. 

Armastus on vaimne energia, mille üheks väljendusvormiks on materiaalsus. 
Vaimne energia on teadmine, tunne. Tunnete üheks arenguvormiks on mateeria. 
Kõik olemasolev on armastuseenergia ja selle erinevad avaldumisvormid. 
Armastusse on looduse poolt kätketud õppimisprotsess ehk pidev vajadus 
arenemiseks täiuslikkuse suunas. Elu ehk õppimisprotsess on pidev arenguteel 
liikumine eesmärgi poole. Samas saavutanud enda püstitatud eesmärgi, avastame, 
et juba on uus eesmärk. Elu katkeb sellest momendist, kui me oleme kaotanud 
elumõtte, kui me ei näe enam mingit eesmärki. 

Kuna inimene on üks osa kõiksusest, siis tuleb meil enda jaoks teadvustada, et ka 
materiaalsus on üks osa kõiksusest ehk mina, sina, tema, nemad ja meid ümbritsev, 
sealhulgas ka maine varandus, moodustades kokku ühise terviku. Järelikult pidada 
midagi või kedagi enda omaks on suur viga. Kuna me kõik osaleme evolutsioonis, 
siis kõik meid ümbritsev on nagu üks suur kool, kus on olemas kõik vajalik 
armastuse äraõppimiseks. 

Et saada ettekujutust, mis on vaim, hing ja keha, siis kujutage vaimu ette kui 
taevast, hinge kui atmosfääri ja keha kui maad. Taevas on kui teadmised, mida ma 
ei ole enda omaks teinud, maa on need teadmised, mis on minul omandatud ja hing 
on taeva ja maa side ehk õppimise tallermaa. Vaimu, hinge ja keha nimetatakse 
jumala kolmainsuseks. Kõik olemasolev oma olemuselt ongi jumal, universaalne 
vaim, armastus, teadmised. Samas Looja on kõik see, mida veel ei ole (idee). 
Öeldakse, et jumal on täiuslik. Täpsustan, et jumal on täiuslikult arenev täiuslikkus, 
kes areneb pidevalt edasi. Iga inimene on kui osake jumalast, tänu tema 
elukogemustele ainulaadne, jumalik, seega ka üldises evolutsiooniprotsessis 

vajalik. Kui me suurendame inimest lõpmatuseni, siis saame põhimõtteliselt jumala 
ja kui me vähendame jumala mõttes inimese suuruseks, siis saame põhimõtteliselt 
inimese. Seega jumala otsimist tuleb alustada enda seest. Suheldes teise inimesega, 
on vajalik teadvustada, et teises inimeses näeme me kõigepealt iseennast. 

Selleks et kaoks surmahirm, räägin nüüd inimese vanusest. Tihti küsitakse, kui 
vana sa oled, jättes täpsustamata, kas tahetakse teada inimese vaimu, hinge või 
keha vanust. Inimese vaimu vanuseks arvatakse umbes 3,5 miljardit aastat, hinge 
(inimese hing koosneb loomade energiatest) vanus on alates ainuraksest kuni 
inimeseni (mõnede teoste järgi umbes 8 400 000 elu) 3,5 miljonit aastat, ja 
käesoleva maise eksistentsi vanus on keha vanus. Kas me suudame ette kujutada 
3,5 miljardit aastat? Seda aega võiks nimetada igavikuks ehk inimvaimu igaveseks. 
Nõnda ongi inimese vaim (inimene väljendab: mina) igavene, hing areneb edasi 
vaimuks ja ainuke n.ö. kaduv on inimese keha, mis on ette nähtud konkreetse 
käesoleva maise elu õppetundide äraõppimiseks. 

Iga inimene on kordumatu ehk igas inimeses on midagi erilist, mida teisel 
inimesel ei ole — kui otsime, siis ka leiame. Igas inimeses on midagi, mille poolest 
ta on teistest parim, see aga ei tähenda, et ta tervikuna on teistest parem. Kui me 
vaatleme näiteks sipelgaid nende tegemistes, kas me oskame öelda, kes neist on 
parim? Natuke aru pidades jõuame järeldusele, et nad on lihtsalt sipelgad. Kui me 
vaatleme krokodilli ja kaelkirjakut, kas me teame, kumb on parem? Natuke järele 
mõeldes jõuame selgusele, et neid ei ole võimalik võrrelda, sest puuduvad 
hindamise kriteeriumid ja me jõuame järeldusele, et nad on lihtsalt loomad. Kumb 
meile isiklikult rohkem sümpatiseerib, on juba maitseasi. Kui me vaatleme näiteks 
naislauljat ja meeskulturisti, siis kas neid on võimalik võrrelda? Jällegi taandub 
kõik isikliku sümpaatia või antipaatia tasandile. Lõpuks jõuame järeldusele, et 
John, Malle, Aadu, Ibragim, Ivan ja Joosep ja ka kõik teised on lihtsalt inimesed ja 
tegelikult ei ole ju vahet. Püüdmine ennast teistest paremana näidata, seda 
toonitada, tõestada, endale vastu rinda taguda on tegelikult teiste halvustamine. 
Kellele meeldib siis teistest halvem olla? Loomulikult pannakse see inimene teiste 
poolt varem või hiljem paika, või teeb seda elu ise. Seega on meil vaja endale 
teadvustada, et enda ja oma paremuse tõestamine on tühi vaimu kallal närimine ja 
mõttetu aja ja elujõu raiskamine. 

Ilmselt ongi inimkonna kannatuste rajal käimise peamiseks põhjuseks oskamatus 
tunnetada ennast vaimolendina: igavesena ja oma olemuselt praktiliselt täiuslikuna. 
Inimese vaim asub kõikjal. Teadvustades ennast vaimolendina, hakkame mõistma, 
kuidas on võimalik selgeltnägemine, teise inimese tunnetamine kauge maa taha, 
ohu etteaimamine, mõtete lugemine ja paljud muud müstikaks tituleeritud 
sündmused. Lihtsamalt öeldes on kannatuste põhjuseks = liigmaterialistlik 
maailmanägemine, oskamatus näha, mis on primaarne ja mis on sekundaarne. 
Looduses eksisteerib oma kindel seadusandlus, mille järgi areneb kogu universum. 
Kas me neid seadusi teame ja tunneme? Näiteks: 

1. Põhjuse ja tagajärje seadus (põhjus eelneb alati tagajärjele; kõik mis teed, 

teed endale). Selle seaduse mittetundmine ei vabasta meid vastutusest oma 

tegude eest. Miks tormab enamik inimesi likvideerima tagajärge, süvenemata 
sündmuse olemusse, selle põhjustajasse? On vajalik endale teadvustada, et 
teadvustades endale põhjuse, saab lahkuda ka tagajärg. 

2. Üldine magnetismi seadus (sarnane tõmbab sarnast). Kui ma olen vihane, 
siis tingimata kohtan ma teist vihast inimest. Kui ma olen õnnelik, siis hakkan 
ma ligi tõmbama õnnelikke inimesi. Kui ma olen haige, siis olen ma avatud ka 
teistele haigustele jne. 

3. Kahekordistamise seadus (kõik mis teed, saad topelt tagasi). 

Need ongi kolm põhilist arengut võimaldavat algstruktuuri, mida nimetatakse 
Kosmiliseks Seaduseks. 


Suvaline meid ümbritsev energia on osakene Kosmilisest Vaimust ja omab 
teadvust. Järelikult on ta elusolend ja temaga on võimalik suhelda. Kindlasti on 
igaüks meist kohanud nn. veidrikke, kes suhtlevad asjadega, majavaimuga, 
lilledega, kunstiväärtusega, pilvega, vihmaga, tuulega, Maa hingega, ufodega jne. 
Inimene, kes ise veel selliseid asju kogenud ei ole, ütleb, et ta ei usu. Ja Õigesti 
teeb. Miks? 


Usk on inimese teadmiste ja elukogemuste tõlgendamise summa. Kuna igal 


inimesel on elust oma teadmised ja kogemused, siis on ka iga inimese usk erinev. 
Järelikult: niipalju kui on inimesi, on ka erinevaid uskusid. Kuna iga inimene 
areneb edasi, siis areneb edasi ka inimese usk. Siit järeldub, et usk on muutuv 
suurus. Siit saab ka tuletada sõja olemuse. 


Sõda on oskamatus teise inimese usku aktsepteerida. See on teisele oma 
tõekspidamiste jõuga pealesurumine. Kõik tülid alates kahe inimese nääklemisest 


kuni globaalsõdadeni välja on oma olemuselt ususõjad. Sõdade rahumeelset 
lahendamist nimetatakse läbirääkimisteks. Miks = just - rääkimisteks? 
Läbirääkimised on asja, sündmuse, olukorra selgeks rääkimine. Selleks et selgeks 
rääkida, on vaja hakata rääkima. Selleks et rääkida, on vaja kuulajat. Selleks et 
kuulda, on vaja kuulata. Kuulamine on oskus panna ennast teise inimese 
olukorda. Meil ei ole võimalik teisest inimesest aru saada, kui me ei püüa ennast 
ette kujutada tema olukorda, kui ma ei küsi endalt, mis teeksin mina tema 
olukorras. Selleks et teise inimese olukorrast, käitumisest, teost aru saada, on 
vajalik temaga rääkida. Dialoog on olukord, kus kaks suhtlejat on kordamööda 
kuulaja rollis. Konflikti ainuke lahendamise moodus on astuda dialoogi. Teise 
inimese eest põgenemine, vaikimine, näo tegemine, nagu oleks kõik korras, teise 
mahalöömine või olematuks mõtlemine ei lahenda olukorda. 


Räägin siin veel erinevatest elulistest arusaamadest. Näiteks mis on hea ja mis on 
halb. Ennekõike on need hinnangud. Kui üks inimene ütleb, et täna on hea ilm, siis 
ütleb ta tegelikult, et see ilm sobib tema tegevuse ja plaanidega. 


Samas kõrval olev inimene võib sama ilma nimetada halvaks. Niimoodi 
tembeldatakse ka inimesed, nende teod, olukorrad, sündmused, loomad, putukad, 
mikroobid, taimed heaks ja halvaks. 

Me kõik areneme. Arenemine tähendab õppimist. Minu arenemine tähendab minu 
õppimist. Teise isiku arenemine tähendab, et see teine isik õpib. Selleks et õppida, 
on vaja, mida õppida. Kõige olulisem on õppida armastama. Me kõik teame, et 
armastuseta elada ei saa. Lihtsalt armastada ehk tingimusteta armastada me veel ei 
oska. Selleks et osata, on vaja jällegi õppida. Õppimine aga on töö. Järelikult kõige 
tähtsam töö inimese jaoks on õppida tingimusteta armastama. Kas me suudame 
näiteks inimest, kelle me oleme eelnevalt tembeldanud halvaks, armastada? Kas me 
anname endale aru, et me samastasime inimese tema teoga? Kas te teate inimest, 
kes poleks mingil põhjusel püksi lasknud? Kas meil on õigus nimetada see inimene 
sitarattaks, pasa-Aaduks või teab kelleks veel? Kas te teate inimest, kes poleks 
teinud vigu? Miks meile üks inimene meeldib ja teine ei meeldi, kolmas on vastik, 
neljandat vihkan ja selle viienda lööks lausa maha? 


Minu hinnang teise aadressil on ennekõike minu arusaam. Kui ma temast aru 
saaksin, siis poleks ju vaja hinnata. Teisele inimesele hinnangu andmine on oma 
vigade teises nägemine. Tuleb õppida enda käest küsima, mis oli selles inimeses 
minu jaoks häirivat, mida on minul sellest õppida? 


Me oleme harjunud hea eest võitlema ja halva vastu võitlema. Igasugune võitlus 
aga on sõda. Kas sõjas võitjaid on? Sõjalist võitu võiks defineerida umbes nii: 
”Tema kaotused on suuremad minu kaotustest”. 


Me oleme harjunud head taga ajama ja halva eest ära jooksma. Me oleme 
harjunud teistele head tegema ja teisi halva eest kaitsma. Me lausa tormame teistele 
head tegema, tulemata selle peale, et küsida, et mis see hea siis tema jaoks on. Toon 
ühe lihtsa näite: kui ma oma tahtmises head teha lahendan ära oma lapse 
matemaatika ülesanded ja mida järjepidevamalt seda teen, mis on siis selle 
lõpptulemus? Lõpptulemus on see, et mu laps jääb matemaatikas lolliks. Kuna 
selles elus matemaatikata läbi ei saa, siis peab laps selle tagantjärele ikka ära 
õppima. Ma ei saa ju pidevalt tema kõrval olla ja valvata, millal tal seda 
matemaatikat jälle vaja läheb. Järelikult tegin ma oma lapsele tahtmisega head teha 
hoopis halba. Lõpptulemusena tegin kõige rohkem halba aga endale, sest see aeg, 
mis kulus lapse tööde ärategemiseks, on ju minu jaoks tuulde lastud aeg. Siit 
järeldus: elades teiste elu jääb enda elu elamata. 


Kes on meie õpetaja? Mis on minu jaoks hea elu? Kuna elu on pidev armastuse 
õppimine, siis hea elu on tulemuslik armastuse õppimine. Minu hea elu on 
tegelikult minu enda poolt heaks elatud elu ehk minu poolt tehtud vigade analüüs ja 
nendest vigadest järelduste tegemine. Kui ma olen enda vea põhjusest aru saanud, 
siis ma seda viga enam ei korda. Siis on mu tee lahti juba uutele vigadele, mis 
jällegi ootavad parandamist. Mida kiirem ja põhjalikum see protsess on, seda 
õnnelikum on minu elu. Paraku on nii, et me oskame õppida halvast. Siit jällegi 


järeldus: halb on õpetaja, hea on äraõpitud halb. 


Põgenedes halva eest, ajades taga head elu, põgeneme me tegelikult ära enda elu 
õppetundide eest. Lõpmatuseni aga pole seda suutnud veel keegi teha. Tulemuseks 

on halb elu. Halb elu on oma olemuselt suurte ja paljude probleemidega elu. 
Probleem kasvab suureks siis, kui me pole osanud teda lahendada, kui me pole aru 
saanud, mida see probleem meile õpetama tuli. Niikaua kuni me ei õpi enda käest 
küsima, miks see probleem just mulle tuli, ei saa me sellest probleemist ka vabaks. 
See probleem jääb minu probleemiks, mis kasvab ja kasvab, kuni ma teda ükskord 
märkan. Öeldakse: see magus sõna “vabadus”. Inimene on seda vabam, mida 
vabamaks ta laseb oma probleemid. Enda probleemide teadvustamine ja 
selgeksõppimine on aga kõige rängem töö. Samas ka kõige tulemuslikum töö. 
Probleemi rahvakeelne nimetus on stress. 


Kas teise stressi on võimalik ära võtta? Kas on võimalik teise eest tema õppetundi 
ära õppida? Kas õpetaja teadmine on õpilase teadmine? Stress on eluliste 
teadmiste andja, Õpetaja. Õpilane saab oma õpetajalt ainult sel juhul teadmisi 
vastu võtta, kui ta tunnistab oma õpetajat. Kuni ta peab oma õpetajat endaks 
rumalamaks, halvemaks, kehvemaks ja teab milleks veel, on ta ise õpetaja jutu 
jaoks kurt. Selleks et oma probleemi lahendada, tuleb seda esmalt tunnistada, 
muidu pole, mida lahendada. Oleme kõik kuulnud sellist väljendit: õhus on tunda 
pinget. Just nimelt tunda. Pinget ju käega katsuda ei saa, õhus teda näha kah ei ole, 
ometi me aga tunnetame plahvatusohtlikku olukorda. Katsume ära aimata, kes 
kuidas reageerib, vaatleme teiste pingestatud kehasid, tuld pilduvaid silmi, 
jäigastunud poose. Tunneme, et kui üks pooltest lepitust otsima ei hakka, siis läheb 
madinaks. Millest tekib selline olukord? Miks nimetatakse sellist olukorda 
vastasseisuks (moodsamas kõnes opositsiooniks)? Miks rahvasuu ütleb: “targem 
annab järele”? Pinge on kahe erineva tõekspidamise vastasseis. Kui meile jõuab 
kohale, miks teise arusaam olukorrast just selline oli, kui me saame aru ka oma 
veast, siis pinge kaob. Seni kuni vähemalt üks pooltest oma viga ei tunnista, selle 
olemusse ei süvene, jääb püsima ka pinge. Pinge olematuks mõtlemine, teiste kaela 
veeretamine, unustamine on tühi ajaraiskamine. Seda võib vaadelda jaanalinnu 
efektina, kes pea liiva alla peidab, arvates, et teda siis ei nähta. 


Öeldakse: “Ära tee!”. Seda ütlust on võimalik tõlgendada mitut moodi: 
1. keeluna 
2. soovitusena, hoiatusena. 


Käskimine ja keelamine tekitavad teises automaatselt protesti. Tervikuna 
nimetatakse seda kamandamiseks, kamandamist omakorda võib vaadelda kui 
vägede juhtimist. Juhtimine on lükkamine-tõmbamine, ikka selles suunas, mida juht 
õigeks peab. Kellele meeldib olla lükata-tõmmata? Selline juht jääb varem või 
hiljem üksi, et ta oma vigadest järeldused teeks. 


Soovitamisega käib kaasas oma elukogemuste lahtirääkimine teisele 
võimalike vigade prognoosimisega, jättes teisele vabaduse teha nii või naa. See on 


õpetaja rollis olemine. Tõeliselt väärtuslik õpetaja püüab samastuda oma õpilasega 
ehk püüab oma elukogemusi ja teadmisi lahti seletada õpilasele arusaadavas keeles. 
Selleks tuleb oma õpilast tundma õppida. Selleks et teist tundma õppida, vajame me 

aga, et teine meid usaldaks, ennast avaks. Paraku on just see kõige raskem 
ülesanne. Miks me ei usalda ennast ega teisi? Sellepärast et meile on nii palju 
haiget tehtud. Kes on siis ühele inimlapsele nii palju haiget teinud, et ta oma 
südame lukku on pannud ja ennast kellelegi avada ei julge? Hingehaavu, mis on 
valusamad kehalistest haavadest, saavad lüüa ainult need, kes on sellele hingele 
lähedal, kelle jaoks on see hing avatud. Nendeks isikuteks on lapsele tema kõige 
lähedasemad: ema ja isa. Laps, tulles siia ilma, armastab võrdselt nii ema kui isa. 
Laps on oma vanemate summa. Tehes lapse silmis maha ema või isa, hävitame me 
selles lapse hinge. Hakates lapsele tema isa või ema võrdlema, hävitame me 
samamoodi selle lapse hinge. Mustates lapse ema, mustame me samas kogu 
naissugu. Mustates lapse isa, mustame samas kogu meessugu. Olles sellises 
tegevuses, ei tule ju selle pealegi, et me ise oleme kah ühe selle soo esindaja, et 
meil on ka ju oma ema, isa, õde, vend, abikaasa, sõbrad ja tuttavad. Me ei tule selle 
pealegi, et sellise tegevusega hävitame endas olevat isa või ema. Ja peale sellist 
tegevust ei saa me aru, miks meil kergem ei hakanud. Rahvasuu ütleb: ära tee 
teisele seda, mida sa ei taha, et sulle tehakse. 
Ühe inimese kiitmine on automaatselt teise inimese laitmine. 


See on ohtlik sellepärast, et me paneme kaks inimest omavahel võistlema. Kas te 
teate inimest, kes tahaks olla teisest halvem? Teise inimese kiitmisega astume ise 
paratamatult provokaatori rolli. Millal teised selle ära jagavad, on vaid aja küsimus. 
Kas teate, mis on provokaatori palk? Teise kiitmine on üks manipuleerimise 
alamvorme. Manipuleerimine on püüd kavalusega teist panna tegema seda, mida 
mina tahan. Kas meile kavalad inimesed meeldivad? Kas te elaksite koos kavala 
inimesega? Järeldus: teise inimese kiitmine on teise inimese hävitamine. Teise 
inimese tunnustamine on teise inimese ülendamine. Tunnustades teist inimest, el 
alanda me kolmandat inimest. Tunnustades teist inimest, ülendume ka ise. 
Tunnustamine on teise tehtud vea aus kättenäitamine, tehes seda nii, et teine saaks 
aru, et mitte tema ei olnud halb, vaid tema tegu oli halb. Halb tegu tuleneb alati 
oskamatusest, vigasest tegemisest. Kuna vead on parandatavad, siis järelikult on ka 
halvad teod parandatavad. Tegu kui sellist muuta ei saa, küll saab aga muuta oma 
suhtumist sellesse teosse. Tegelikult ei saa muuta ka oma suhtumist, sest suhtumine 
muutub ise, olenevalt sellest, kuidas me oleme endale selgeks teinud vea põhjuse 
ehk olemuse. Teise inimese tunnustamine annab talle jõudu tema vigade 
parandamiseks. Rahvasuu ütleb: parem karm tõde kui ilus vale. 


Me oleme harjunud tarkust pidama suureks väärtuseks. Paraku elame 
vastandite maailmas. Tarkuse teine ots on rumalus. Me oleme harjunud 


intelligentsust pidama suureks väärtuseks. Intelligentsuse teine ots on lollus. 
Selleks et inimene oleks eriti väärtuslik, on hea, kui ta lõpetab ülikooli. Ülimalt 
väärtuslik on aga see inimene, kes on lõpetanud isegi mitu ülikooli. Kõik oleks 
justkui korras, aga midagi jääb nagu puudu. Puudu jääb nimelt elukool. Kui teil on 
elus tõelist abi vaja, kes on siis see, kes teile oma abistava käe sirutab? Kindlasti on 
see selline inimene, keda te justkui pole märganudki. Ta on tagasihoidlik omaette 

nohistaja, kes ei nõua teistelt midagi ega ole kunagi teistel jalus. Sellise inimese 
tunnete te alati ära. Tarkusega on sellised kummalised lood, et nad kipuvad olema 
teiste omad. Teiste teadmistega aga oma elu elada ei ole võimalik. Miks? Sest kui 
me pole seda tarkust endast läbi lasknud, tema olemust mõistnud, kas me saame 
teda siis enda tarbeks õigesti kasutada? Kuidas me teame, kui kaks tarka inimest 
omavahel vaidlevad, kummal õigus on? Kuidas me ennast tunneme tarkade 
inimeste seltskonnas? Kui tihti me peame kummardama ja ka tarka nägu tegema? 
Miks me oma südames soovime, et see komejant lõppeks, aga ometi seda sõnades 
väljendada ei julge? Sellepärast, et see on inimese tahtmine ennast võõraste 
sulgedega ehtida. Näiteks: minu onu on kuulus maalikunstnik; minu ema on 
advokaat ja isa Nobeli preemia laureaat. Üldse olen ma pärit suurest ja tuntud 
suguvõsast. See aga, et teine onu on põhjakäinud joodik ja õde hullumajas istub - 
seda teavad vaid vähesed. Tarkus välistab tunded. 


Arukus on tarkuse ja tunnetuse tasakaalustatud koostöö. 


Tunnetus elab südames, tarkus peas. Kõik inimese probleemid algavad sellest, et ta 
ei usu oma tundeid. Mis seda uskumist siis segab? Segajaks on tarkus. Kuna meie 
ümber on targutajaid palju, siis on ka erinevaid nõuandeid ühe ja sama probleemi 
lahendamiseks palju. Tulemuseks on üks suur segadus. Segadus on erinevate, tihti 
vastandlike tarkuste pimesi uskumine. Hiljem ütleb see inimene, et ma ju tundsin, 
aga ma ei uskunud oma tunnetust. Selle kohta ütleb rahvasuu: loll saab kirikus ka 
peksa. 


Tunne on eluline teadmine, väärtus. 


Kui inimene väidab, et ta enesetunne on halb, siis tegelikult ütleb ta sellega, et ta ei 
tunne ennast hästi. Ehk see halb, mis on minus, seda ma veel ei tunneta. Ehk selle 
halva olemus minu jaoks on veel lahti mõtestamata, ma ei tunne oma põhiolemust. 
Tegeldes oma halva eneses tunnetamisega, tunneme, et enesetunne ehk enese 
tundmine läheb järjest paremaks. Mida paremini ehk põhjalikumalt ennast tundma 
õpime, seda parem on enesetunne. Tarkus ja tunne on ühe terviku erinevad otsad. 
Tarkus on teiste teadmine, tunne on enda teadmine. Tarkus on nähtav, tunne on 
nähtamatu. Tarkus on killustatud, tunne on tervik. Tarkus on vorm, tunne on SIiSu. 
Tarkus on välismaailm, tunne on sisemaailm. Tarkust saab tõestada, tunnet tõestada 
ei saa. Tarkus on mees, tunne on naine ( paljudes võõrkeeltes on ära näidatud sõna 
sugu). Selleks et tunne saaks areneda, vajame tarkusi, see tähendab võõrast 
informatsiooni. Tarkus saab väärtuseks siis, kui oleme ta enda jaoks väärtustanud, 
s.t. läbi tunnetanud. Läbitunnetamine tähendab uue info sobitamist minu eelnevate 
teadmistega, nende nähtamatute sidemete otsimist. See on töö. Kui need sidemed 
on leitud, valdab inimest äratundmisrõõm. Äratundmisrõõmu nimetatakse õnneks. 
Niimoodi toimub inimese tunnetuse arenemine. Kindlasti on kõigil olnud selliseid 
hetki, kus sa tunned, et armastad kogu maailma. 


Väärikus on kõige ja kõigi tunnustamine. Tunnustamine on teise 
tunnistamine sellisena, nagu ta on. Igas inimeses on midagi erilist, ainulaadset, 

ainult temale omast - püha. Me leiame selle, kui otsime. Kui me selle erilise teises 
oleme enda jaoks leidnud, siis saame aru, et ka tema on inimene. Meid valdab 
pühaduse tunne. Lapse jaoks kõige esimesed inimesed on tema ema ja isa. Ta ütleb 
tunnustavalt ja lihtsalt: minu ema ja minu isa. Te tunnete, et ta ütleb seda pühalikult 
ehk pühadusega hinges. Selleks et laps tunneks ennast väärikana, vajab ta, et tema 
ema ja isa oleksid väärikad. Väärikust hävitada ei ole võimalik, küll aga on 
võimalik seda peita. Toon jälle ühe lihtsa paralleelnäite: te kõnnite tänaval oma 
ilusa ja kalli mantliga. Väärtusliku mantliga. Teist sõidab mööda auto ja pritsib teie 
mantli pori täis. Mantel selle pori all on ju sama ilus, aga kasutada ei kõlba. Kes 
tegi vea? Viga oli mõlemapoolne. Üks pool eksis selles, et kasutas seda mantlit 
vales kohas, et ta ei uskunud oma tunnet, et just nii võib juhtuda ja teine tegi vea 
oma hoolimatusega. Ilmselt oskate te tuua palju näiteid, kus teise inimese nime 
poriga määritakse. Mis on inimese sellise tegevuse põhjuseks? Sellise tegevuse 
põhjuseks on inimese vajadus, et teda armastataks, et tema armastust vastu võetaks. 
Probleem on vaid selles, et me ei oska. Oskamist aga on võimalik õppida. Me 
arvame, aga me ei tea. Kui inimene võrdsustab need kaks mõistet, siis ta arvab, et 
ta teab. Inimene arvab, et kui ta on teistest parem, siis teda armastatakse rohkem. 
Ühel ilusal hetkel ta juba teab, et see nii on. 


Uks moodus teistest parem olla on teise alandamine. 


Selle asemel, et ise ülenduda, on tihti lihtsam teist alandada. Teise alandamine on 
ennekõike enda alandamine. Enda ja teiste alandamine on enda ja teiste hävitamine. 
Alandamise tööriistadeks on teiste nime poriga määrimine, kuulujuttude levitamine, 
satiir, kriitika, valetamine, varjamine, kadedus, õelus jne. Nende mõistete 
lahtimõtestamine jäägu lugeja enda avastamisrõõmuks. 


Inimese üheks ohtlikumaks tegevuseks on teiste elu heakselamine. 


Mida see tähendab? See tähendab, et me läheme oma head, mida peame 
armastuseks, teistele jõuga peale suruma. Et tunda ennast inimesena, vajame 
esmalt andmist. Kas me oskame aga anda? Anda nii, et teisel hea oleks? Rahvasuu 
ütleb: kui sa tahad õnnelikult elada, siis hoia ämm oma elust kaugel. Ämmade 
kohta on olemas palju hoiatavaid rahvatarkusi. Miks siis ämm nii kardetav on? 
Sellel lihtsal põhjusel, et ämm on oma lapse ema. Kes siis muretseb oma võsukese 
eest rohkem kui ta oma ema? Kes unistab oma lapse õnnelikust saatusest kõige 
enam? Jällegi ema. Tuleb välja, et oma emast ei saa ei üle ega ümber. Samamoodi 
pole võimalik oma ämmast saada ei üle ega ümber. Kui, siis ainult sidemete 
puruksrebimise hinnaga - sest teistmoodi ei oska. 


Laps kasvab kodus. Lapse kodu on ennekõike tema ema. Elus on aga nii, et ühel 
ilusal päeval peab see linnuke pesast välja lendama laia maailma avastama. See 
periood, mil ta oli ema ja isa kaitse all, kus ta sai iseseisva elu alguseks kõik 
vajalikud algteadmised ja oskused, on pöördumatult läbi. Sellest momendist alates 
astub laps, kellest on saanud täiskasvanu, iseseisvasse ellu. Iseseisev elu tähendab 
ise oma eluga hakkama saamist, ilma tugedeta elu. See tähendab, et me vajame 

enda elu ise heaks elamist. Kuid teades, et see tugi on ikkagi olemas, saame sellest 
teadmisest jõudu oma teel kulgemiseks. 


Kuhu läheb üks elu käest peksa saanud inimene kõigepealt? Eks ikka oma 
lapsepõlvemaadele, oma vanematekoju. Sinna, kust ta sai oma alguse. Seal on tal 
kõige lihtsam aeg maha võtta ja oma tegude või tegematajätmiste üle järele mõelda. 
Tema päevinäinud vana ja armas ema pakub talle lohutust, tema karm, aga samas 
ütlemata armas isa soovitab elutargalt veel proovida ja ühel ilusal päeval lendab see 
linnuke jälle pesast välja. 


Ühel ilusal momendil astub laps abiellu. Abielu nimetatakse pühaks liiduks, kus 
mees ja naine lubavad teineteisele toeks ehk abiks olla. See on truudusevanne. Kas 
te olete kuulnud, et truudusevandes öeldakse, et kui ma ise hakkama eli saa, siis 
pakun sulle toeks ämma. Võib-olla oleks siis mõttekam hoopis ämmaga abielluda? 
Abielu üks ots on naine ja teine ots on mees. See tähendab, et kõik muud tegelased 
selles on liigsed, sealhulgas ka ämmad. Abielu saab õnnelik olla siis, kui mõlemad 
pooled on õnnelikud. See tähendab, et naine on naise rollis ja mees on mehe rollis. 


Kellel on kõige lihtsam ligipääs sellesse pühasse liitu? Eks ikka ämmal. Kes 
tuleb kõige rohkem õpetama? Jällegi ämm. Kes tuleb kõige rohkem oma abi 
pakkuma? Jällegi ämm. Kes on kõige suurem muretseja? Kelle poolt on ämm ? 
Ennekõike oma võsukese poolt. Sellest momendist, kui ämm uksest sisse tuleb ja 
muudatusi tegema hakkab, algab perekonna hävitamine. Ämmad ei oska endale 
õpetusi jagades teadvustada, et kui tema lapsel tõelist abi vaja on, võtab laps 
temaga ise ühendust. 


Jagades õpetusi ühele poolele, teist poolt ära kuulamata on tahtmine teist 
poolt hävitada. Hävitades ühe poole abielust, laguneb abielu tervikuna. Ja ikka hea 
eesmärgi nimel. Sellest momendist, kui tütar hakkab abielu elama ema näpunäidete 
järgi, paneb ta tegelikult mehe kõrvale oma ema. Kaksikliidust on saanud 
kolmikliit. See on sisuliselt mehele truuduse murdmine. Kas selleks ka eelnevalt 
mehe käest luba on küsitud, on juba iseasi. Põhimõtteliselt sama protsess toimub ka 
sõbrannade ja sõprade lülitamisel oma ellu. Sellise olukorra süvenemisel on kurvad 
tagajärjed. Kas põgeneb mees, selleks et üldse inimeseks jääda, kas lüüakse ämm 
luuaga uksest välja ja kui tütar ikka aru ei saa, siis ka tema takka järge, või rebib 
laps oma sidemed emaga puruks, selleks et abielu päästa. Laastamistöö missugune. 
Rahvasuu ütleb: selleks et ise elada, lase teistel elada. 


Rääkisin nüüd inimese ühest võimalikust kodusest probleemist pikemalt 
sellepärast, et nii, nagu iga inimese maailm saab alguse temast, nii algab ka iga uus 
elatud päev peale inimese kodust. 


Kodu on inimese jaoks ennekõike tema isiklik territoorium, kus ta saab olla 
nn. mina ise. Kodu on koht, kus tehakse päevasündmustest järeldused, suheldakse 


oma kõige lähematega, puhatakse ja kogutakse uut jõudu. Kõik kodust väljaspool 
asetsev on saanud endale nimeks välismaailm. Kodu hing on naine. Mees ehitab 
kodu, naine paneb selle kodu elama. See tähendab, et mees on vorm ja naine on 

sisu. Kindlasti olete kuulnud sellist väljendit nagu kodusoojus? Naise südames asub 
põhjatu armastuse allikas. Kui mehe ja naise suhted on korras või kui nad oskavad 
teineteist tunnustada sellistena, nagu nad on, siis on naise süda sellele kodule 
avatud ja tulemuseks on soe, hubane, armastav kodu. Kui mehe ja naise suhted on 
külmad ja nad on omavahel sõjajalul, siis on see kodu külm. 


Enamik koduseid probleeme saavad alguse sellest, et nii mees kui naine ei tunne 
oma rolli. Ei teata, et naine on armastuse andja ja mees selle vastuvõtja. Mehe roll 
on naise armastuse tingimusteta vastuvõtmine ja materialiseerimine ning naisele 
tingimusteta tagasiandmine. Naise roll on armastuse tingimusteta andmine ja mehe 
poolt materialiseeritud armastuse tingimusteta vastuvõtmine. Naine, andes mehele 
armastuse, saab materiaalsuse. Mees, võttes naise armastuse, annab naisele 
materiaalsuse. Õppides teadlikult mehe ja naise rolli, saavad tasapisi ka kodused 
suhted korda. Tuleb teadvustada, et naise maailm on kodu ja mehe maailm on 
välismaailm. Välismaailmas tegutsemiseks vajab mees jõudu. Selle jõu saab mees 
aga kodust. Nii nagu kodu ja välismaailm moodustavad ühtse terviku, moodustab 
ka inimese tundemaailm ja ta keha ühtse terviku. 


Naine on vaimse maailma looja, mees on materiaalse maailma looja. Mees 
käib tööl. Tööl käib ta sellepärast, et kindlustada oma perele eluks vajalik 


materiaalne heaolu. Ajast aega on materiaalne heaolu olnud meheks olemise üks 
esimesi tunnuseid. Materiaalne heaolu tuuakse koju välismaailmast. Nii nagu käidi 
ammustel aegadel pikkadel jahiretkedel, kulda otsimas, kauplemas, uusi maid 
avastamas, on see ka tänapäeval. Ainukene erinevus seisneb selles, et tänapäeva 
naised on hakanud kah tööl käima selleks, et raha teenida, karjääri teha, poliitikas 
osaleda jne. 


Neid naisi, kes oskavad ka tööl naiseks jääda (loe: oma mehele), jääb järjest 
vähemaks. Põhjuseks tuuakse enamasti materiaalne kitsikus. Tegelikult on see 
naise tungimine mehe rolli, tahtmine mehele koht kätte näidata, demonstreerida, et 
ta on meestest sõltumatu jne. Sellel ajal, kui naine töötab, on tema mees sellest 
armastusest, mida ta on loodud materialiseerima, ilma. Mees ütleb lihtsalt: mul ei 
ole jõudu. Taolise mehe probleem on selles, et ta on lasknud endaga niimoodi teha. 


Nii nagu ei ole mees loodud lapsi sünnitama ja kasvatama, ei ole loodud ka naine 
materiaalset maailma looma. See aga on kaasaja äärmusliku materiaalse 
maailmanägemise valus õppetund. Öelda ühele mehele, kui ta tööle tuleb, et kõik 
kodused probleemid tuleb koju jätta, on sama, mis nõuda, et ta jätaks oma südame 
koju padja alla. Kas pole naljakas? Meil on vajalik enesele teadvustada, et kõik 
probleemid, mis inimesel on, on temaga üks lahutamatu tervik. Kõikvõimalike 
nippide kasutamine selleks, et inimene saaks rahulikult ennast tööle pühendada, on 
mõttetu ja paljas aja ja vahendite raiskamine. Selleks et mehel oleks võimalik 
edukalt tööd teha, on esmalt tarvis kodused suhted korda teha. Loota selle peale, et 
kui ma palju raha koju toon, lahenevad kõik probleemid iseenesest, on vaid ilus 
unistus ja selleks ka jääb. 

Keskendunine ja kontsentreerumine on ühe terviku erinevad otsad. 


Keskendumine on mina-keskne vaatlemine ehk sündmuste vaatlemine sellelt 
tasapinnalt, mida mina tunnen läbi ja lõhki. See on uue ehk tundmatu vaatlemine 
olemasoleva teadmise ehk hinge baasilt. Liites uue teadmise vanaga, uueneb vana 
teadmine - toimub täiustumine. Niimoodi toimub selginemine ehk teadvustamine, 
et see on just nii, mitte teistmoodi. Kuni teadmine on kristallselge, puhas, 
läbipaistev. 


Kontsentreerumine on mina-väline vaatlemine. Kõik, mis toimub minust 
väljaspool, on mulle tundmatu. Kui vaadelda sündmusi sellelt platvormilt/mättalt, 
mida ma ei tunne, ei oska tunnetada, ilma tunneteta ehk tundmatuid tegureid on 
liiga palju, et asja olemusele pihta saada, tekib suur segadus. Kontsentreerumine on 
tahtmine palju ja korraga ehk kiiresti saada. See on saamahimu, armastuse jõuga 
võtmine. Probleem on selles, et armastus läheb jõu eest ära. Aju on mõtlemise 
aparaat, arvutusmasin, mis saab tegelda korraga ainult ühe mõtte läbiraalimisega. 
Ta allub inimese hinge korraldusele. Kontsentreerumise tulemusena antakse 
masinale, mis ei ole selleks ette nähtud, korraga mitu erinevat, tihti vastandlikku 
ülesannet. Tulemuseks on selle masina läbipõlemine. Kas teate inimest, kes on 
suuteline kuulama kahte inimest samaaegselt? Kas teate inimest, kes on suuteline 
mõtlema kahte mõtet korraga? 


aja pikkus 


süvatasandil 


Aeg on elujõud, mis on 
antud õppetunni 
omandamiseks 

(teadvustamiseks) 


| ou 


Teadmiste tasandid 
aja pikkus algtasandil 


Sügavuti nägemine, 
olemuse tunnetamine 
Vertikaaltasandid 


Laiuti nägemine, 
kogemuse tõlgendamine 


»>— Horisontaaltasandid 


Kokkusurumine, pingestamine, 
segadusse ajav, vihastav, 
vangistav 


Keskendumine, asja sisu 
otsimine, hajutamine, 
teadvustamine, vabanemine 


Emotsioonid: | kahtlemine, 
kindlusetus, usu puudumine 
(värviline illustratsioon 1k.166) 


Metafüüsika on füüsiliste objektide keskendunud vaatlemine ehk tunnetuslik 

vaatlus, mis areneb mina-keskselt ehk olemusest, keskusest väljapoole. Ta uurib 
sündmuste põhjusi ja küsib: miks? 


Füüsika uurib ja vaatleb objekte ja protsesse suunaga väljastpoolt sisu (tuuma) 
poole. Ta küsib: kuidas? See on asjade ja sündmuste väline vaatlus. Kas saab öelda, 
mis on maja sees, kui sa pole sinna sisenenud. Kas saab siis seda maja tunda, 
tunnetada? Kas saab seda maja õieti kasutada, kui ei teata tema otstarvet? Füüsikud 
kasutavad selleks, et seda maja kasutusele võtta, katse-eksituse meetodit. 
Proovitakse nii- ja naamoodi. Taotakse endale vastu rinda ja deklareeritakse: “Meie 
teame...”. Teavad küll, aga ei tunne. Kui ei tunne, ei näe, kui ei ole teaduslikult 
tõestatud, siis ei ole asjal väärtust. Ometi teadsid filosoofid aine 
elementaarosakestest ammu enne mikroskoobi leiutamist. 


Kui sa ei oska keskenduda, siis 
vaatad, aga ei näe; 
kuulad, aga ei kuule; 
mõtled, aga kohale ei jõua; 
katsud (kompad), aga ei tunne; 
nuusutad, aga ei taju; 


maitsed, aga aru ei saa. 


Idee on uus arenguimpulss. Öeldakse, et ta püüdis idee õhust kinni. Kui täpsem 
olla, siis saadakse idee Universaalselt Vaimult. Inimene, kes on päeva, päevi, 
nädalaid, kuid või kes teab kui kaua pingeliselt ehk kontsentreerunult otsinud oma 
probleemile lahendust, saab selle äkki kas kalal olles, metsas hulkudes, meres 
lesides ehk sellel momendil, kui ta on ennast lõdvaks lasknud, endasse sukeldunud, 
keskendunud, looduse elurütmiga üheks saanud. Keskendumisel hakkab probleem 
justkui imeväel ise lahenema, selginema, sest me usaldame seda mõtet, mis meil 
peas on ja laseme tal vabalt liuelda. Keskendunult probleemi keskel olles suudame 
me eristada olulist ebaolulisest. Tulemuseks on suur tulemus väikese vaevaga. Miks 
makstakse ideede eest hingehinda? Sellel lihtsal põhjusel, et ideid on vähe ja vähe 
on neid sellepärast, et me ei oska keskenduda. Kas teate oma tutvusringkonnas nn. 
ideede generaatorit? Mille poolest erineb see inimene teistest? Uus idee saadakse 
ka sel juhul, kui kõik katsetused on ebaõnnestunud ja saadetakse kogu krempel 
metsa. Mets võtab selle muidugi tänuga vastu ja saadab sulle tänutäheks idee vastu. 
Ole ainult mees ja püüa kinni! 


Võim tuleneb “Üldisest magnetismi seadusest” . Sellele Looja süsteemist ei ole 


minu andmetel veel keegi aru saanud ja ilmselt jääbki see Looja enda saladuseks. 
Sellesse on kätketud elujõud. Kõik, mis on olemas, sisaldab endas võimu. Võimu 
sisaldumisega kõigis struktuurides on garanteeritud nende õigus elule, nende 
võrdväärne osalemine evolutsiooniprotsessis. Nii nagu inimene omab võimu, 

omavad võimu ka raha, asjad, taimed, loomad, mikroobid, bakterid, hirmud - 
lühidalt kõik, mis on olemas. Võimuga nagu kokkulaulatatult käib kaasas 
vastutustunne. Vastutustunne on vastutuse tundmine. Vastutuse mittetundmine 
nagu maistegi seaduste mittetundmine ei vabasta meid tagajärgedest. Võimu 
kasutamist samal ajal vastutusest kõrvale hiilimisega nimetatakse võimu 
kuritarvitamiseks. Võimu kuritarvitamisega on meil kokkupuuteid pea igal 
sammul. Võim on vastastikune sõltuvus. Näiteks kui meil on auto, siis on auto 
meist sõltuv selle tõttu, et see energia, mis on auto materjalide loomise jaoks 
looduse poolt kulutatud, on meie käsutuses, meie teenistuses. Meie aga oleme 
sellest autost sõltuvuses, sest meil on vaja teda hooldada, valvata, tema pärast raha 
kulutada. Samas loobudes autost, saame me auto võimu alt vabaks, aga anname 
ennast kas ühiskondliku transpordi võimu alla või autot omava naabrimehe võimu 
alla vm. Seega on iga meie tegevus seotud võimuga. Öeldakse: see magus sõna 
“vabadus”. Inimene on seda vabam, mida rohkem ta õpib tunnetama oma tegelikke 
vajadusi. Kui meil on näiteks asju rohkem, kui me tegelikult vajame, siis satume 
me nende liigsete asjade võimu alla, sest meie energia ja aeg kulub nende asjade 
eest hoolitsemiseks. Tahtmine naabrit, sõpra, tuttavat üle trumbata kallite ja ilusate 
asjadega on tegelikult hirm, et mind ei armastata, kui ma ei ole nendega vähemalt 
samal materiaalsel tasandil. See tekitab tormijooksu rahale ja saades ükskord selle 
ihaldatud rikkuse kätte, siis tõdetakse, et hing ei ole rahul. Seda armastust, mida 
oodati, ei tulnud. Inimene lootis raha kaudu ülendatud saada, sai aga alandatuse. 
Kui sellest valusast õppetunnist järeldust ei tehtud, siis tõstetakse latt kõrgemale. 
Järgmine kannatuste tasand on kuulsus. Kuulus inimene on sõltuv oma austajatest, 
samas ka vihavaenlastest. Kas need austajad ka tegelikult seda kuulsust armastavad, 
või tahavad nad selle kuulsuse tähesärast osa saada, on juba iseküsimus. 


Sellest momendist alates, kui inimene samastab ennast materiaalse kehaga, 
hakkab ta eitama oma vaimsust. Kuna vaimne energia on armastuseenergia, Siis 
isoleerib ta ennast ise armastusest ära. Seni kui inimene peab tarkust väärtuseks, 
isoleerib ta ennast arukusest ära. Niikaua, kui ta usub pimesi teisi, puudub tal 
eneseusk. Kuni ta loodab, et teised ta elu paremaks teevad, veereb ta elu allamäge. 


Lühidalt on edu saladus kõigi oma tegemiste armastusega (hingega) tegemine. 


Kirjutatud kevadel 2001 

Takistused eluteel. Milleks? 


Oleme jõudnud ajajärku, kus vaimsusest vaimustumise periood on lõppemas ja 
aeg on toimunust järeldused teha. Tuntud eesti vanasõna ütleb, et iga inimene on 
ise oma Õnne sepp ja tundub, et see väide om täiesti õige. Eriti valusaid õppetunde 
on saanud kõikvõimalikud ravitsejad ja sensitiivid. Miks see siis nii on? 

Tuletan meelde, et eksisteerib põhjuse ja tagajärje seadus. Inimestele, kes omavad 
võimet näha energiaid, on selle kingituse tasakaalustamiseks kaasa antud ka 
kõrgendatud vastutus. Need inimesed on vaimse maailma avastamise eesliinil 
käijad ja võtavad tahtmatult enda kanda ka esmased tagasilöögid. Virtuaalmaailma 
ilu ja harmoonia on tegelikult samamoodi nagu mateeria üks osa armastuseenergia 
väljendusvormidest, ainult tegemiste tasandid ja tagajärjed on tuntavalt keerukamad 
ja jõulisemad. Vaba tahte seaduse kohaselt on kõigil ja kõigel võrdväärne õigus 
elule. 

Püha kolmainsuse (üks mõistmise tasand) nähtav pool on valgus, mis koosneb 
sinisest (mees), punasest (naine) ja kollasest (võim) toonist. Vaatleme inimese 
tšakraid: 

1. juur (punane, maa, naine, olemasolev, minevik) 

2. sakraal (oranž, seks, mehelik majandamine) 

3. päikesepõimiku (kollane, võim, raha) 

4. südame (roheline, armastus, tunded, olevik suunaga tulevikku) 

5. kurgu (sinine, taevas, mees, suhtlemine, suhtumine) 

6. otsmiku (lilla, tunnetuslik nägemine, kolmas silm) 

7. kroon ( valge, tulevik, side välismaailmaga) 

Sakraaltšakra värvus tuleneb naisenergia ja võimuenergia = segunemisest. 
Südametšakra värvus tuleneb aga meesenergia ja võimuenergia segunemisest. 
Otsmikutšakra värvus tuleneb mees- ja naisenergia segunemisest. Valge ehk 
kroontšakra tuleneb kolme värvi — punase, sinise ja kollase tasakaalustatud 
koosolemisest. Siit üks võimalikke inimese tasakaalus olemise ehk tervise 
diagnostikameetodeid. Samas vaadeldes tšakrate asetuse loogilisust, võime 
tunnetada, et inimene on oma olemuselt terviksüsteem, kuhu on koondatud 
loendamatul hulgal omavahel sõltuvuses olevaid energiakanaleid. Inimene tunneb 
ennast hästi, kui need kanalid on puhtad ja terved. Iga kanal on ette nähtud kindla 
võnkesagedusega energia läbilaskmiseks. Probleemid tekivad siis, kui kanal 
ummistub, laguneb, laieneb, rebeneb, kitseneb jne. Selle üheks põhjuseks on 
inimese enda mõte. Inimese mõte omab magnetiseerivat jõudu, see omakorda kas 
siis suurendab või vähendab energia läbivoolu ja kvaliteeti temast enesest. Mõtte 
kvaliteedi määrab ära suhtumine heasse ja halvasse. Sümboolselt on valgus hea ja 
pimedus halb. 

Miks kardetakse paaniliselt tumedaid jõudusid? Kuna neid ei tunta. Samas aga 

teatakse, et pimedus omab tõepoolest tohutut energiat ja varem või hiljem tekib 
inimesel kiusatus seda proovida. Inimene ütleb, et hirmus, aga see-eest ka kole 
põnev. 

Oli aeg, kus ma umbes kuu aega järjest, niipea kui teleri lahti tegin, sattusin 
saatanateemalistele filmidele. Mu sisetunne ütles, et ei ole võimalik, et üks tegija 
võib nii halb olla, kui teda kujutatakse. Otsustasin siis härra Luciferiga, saagu mis 
saab, ühendust võtta. Oma üllatuseks avastasin umbes 30-aastase saleda Texase- 
stiilis härrasmehe hallis ülikonnas ja halli kaabuga. Nii muhedat ja elurõõmsat 
isikut annab inimeste seast otsida. Ta tutvustas omaloodud põrgudimensiooni ja 
rääkis selle vajalikkusest. Lühidalt öeldes on põrgu mõistuse ja keha kahene 
dimensioon, kus puuduvad südameenergia ja tunded. Sinna satuvad need inimesed, 
kes oma elu jooksul on trampinud üle teiste südamete ehk ei ole südamearmastust 
millekski pidanud. Kuna elus enne edasi ei saa, kui teatud õppetund on õpitud, siis 
võimaldatakse neil inimestel endal kogeda, mida tähendab elu ilma südameta. 
Tuleb välja, et Saatana ettepoole keeratud äärmusliku tumeda poole taga on suur 
valgus. Kes otsib, see leiab! Siit ka järeldus, et tegelik teadmine asub pimeduses. 
Teoreetiliselt on kosmoses avastatud nn. mustad augud, mis omavad tohutut jõudu 
ja massi. Kas me avastame kunagi ka mustade aukude filosoofilise tähenduse? 

Inimesed, kes on jõudnud oma arengus sellele tasemele, et nad on 
põhimõtteliselt valmis elama avatud kolmanda silmaga, sisenevad tasapisi 
paralleelmaailmadesse, sealhulgas ka virtuaalmaailma. Esialgne vaimustus ja 
arvamine, et kui ma kõike näen, küll siis on hea elada, taandub aga kiiresti, sest 
peagi teadvustab inimene seda, et kellele palju antud, sellelt ka palju nõutakse. 
Samas suureneb teadmine ka sellest, kui vähe me tegelikult teame. 

Inimese üks suuremaid komistuskive on hea tagaajamine. Tuletan meelde, et me 
elame duaalses maailmas, kus on võimalik head ja halba näha, aga mitte neid 
teineteisest lahutada. Ainuõige tee head saavutada on halva tundmaõppimine - siis 
muutub halb ise heaks. Selleks et halba tundma õppida, tuleb õppida oskust halvaga 
samastuda. Et halvaga samastuda, on vaja teadlikult õppida halva sisse minemist. 
Esialgu tundub see lausa hullumeelse julgustüki ja enesehävitamisena, aga võin 
oma kogemustest öelda, et ellujäämise võimalus on nii toimides palju suurem. 
Esiteks seetõttu, et iga uue tundmatu äraõppimine laiendab sinu tegutsemisruumi, 
sellega koos kasvab sinu oskus valitseda ja jagada. Teiseks oled sa selle probleemi 
kiiresti ja põhjalikult ära õppinud ning sisemiselt vaba järgmisteks saavutusteks. 
Kolmandaks vabaned tasapisi hirmudest ja hakkad aru saama, et elu oma kirevuses 
ja keerukuses on elamist väärt. Läbi selle õpid järjest rohkem elu armastama ja 
koged, et elu vastab sulle samaga. 

Abisaaja tuleb iga ravitseja ja nägija juurde kui õpetaja juurde. Õpetamise kõige 
võimsam väljund on sõna. Kui õpetaja “võtab” õpilase probleemi ära, siis võiks 
seda toimingut tegelikult lausa kuriteoks nimetada. Elu on meile tõestanud, et ükski 
kuritegu ei jää karistamata. Tavaliselt öeldakse, et ükski heategu ei jää karistamata. 
Selles ütluses peitub kibe tõde. Probleem on selles, et seesama “teadja” ei tea kõige 
olulisemat - seda, et iga inimese häda on tingitud ennekõike tema valest 

mõtlemisest. Teise inimese probleemi äravõtmine ja kuhugi panemine (tavaliselt 
jääb see probleem ravitseja enda energiavälja) ei tee hädasolijat karvavõrdki 
targemaks. Ta jätkab samamoodi kui enne ja õige varsti on häda uuesti, kuid 
suuremal ja tihti keerulisemal kujul tagasi. Ravitsejal või teadjal oleks õigem 
esmalt probleemi olemus lahti mõtestada ja hädasolija jaoks uus suund selle 
probleemi olemuse õppimiseks kätte näidata. Tihti on tegelik abi teise august 
väljaaitamiseks hoopis vastupidine - teise uuesti sinna lükkamine. Varem või 
hiljem ollakse teile selle eest tänulik. 

Iga süsteem on niikaua hea, kuni sellest on midagi õppida. Näitena toon siin feng 
Šhui, reiki, heliteraapia, kristluse, budismi, meditsiini, astroloogia, värviteraapia, 
Castaneda õpetuse, šamanismi jne. Kõigi õpetuste üldmoraal on see, et miski pole 
lõplik ja täiuslik ehk igale eelnevale süsteemile järgneb uus ja täiuslikum süsteem. 
Näiteks feng šhui süsteem tunnistab ka ise, et mõnele elukõlbmatule alale on osa 
inimesi immuunsed. Lähemal uurimisel selgub, et need inimesed on siiralt 
uskunud, et nende jaoks on kõnealused paigad head. Sellest võib järeldada, et 
ainuüksi suhtumise energia on suuteline kahjuliku energia isiku jaoks 
neutraliseerima. Samamoodi võib teie suhtumine rikkuda teie jaoks kasulikku 
energiat. Tegelikus elus toimub ju pidev energiate segunemine. 

Kohtate näiteks oma ammust tuttavat, keda pole ise aastaid näinud, küll aga olete 
temast palju kuulnud. Kuuldu põhjal on teie mõtetes tuttavast kujunenud 
põhimõtteliselt uus inimene. Kui sellest inimesest on teile räägitud palju halba ja te 
olete pimesi rääkijaid uskunud, siis kindlasti on teie arvamus sellest inimesest 
halvem, kui teie tuttav tegelikult on. Arvamus kujundab suhtumise, suhtumine 
omakorda suhtlemise. Teie ammune tuttav ütleb teile südamest tuleva tervituse, aga 
kuna südame ja kõrvade vahele jääb suhtlemise tšakra, siis see tervitus sellisena 
kohale ei jõua, sest teie enda suhtumine mürgitas tervituse ära. Samas arvate, et see 
mürgine tervitus on tuttavalt pärit. Või lihtsam näide: inimesel on mädane 
igemepõletik. Kas on võimalik väita, et toit, mida ta sööb, on mädanenud? 
Niimoodi lihtsustavate võrdlussüsteemide abil on võimalik aru saada tunduvalt 
keerulisematestki protsessidest. 

Reiki praktiseerijatel on vaja enesele selgeks teha, milliste energiatega ja miks 
nad seda üldse teevad. Kui õppida nägema ja tunnetama ehk aru saama sõnumitest, 
mida need energiad sisaldavad ja need sõnumid patsiendile arusaadavasse keelde 
tõlkida, siis on nii selle energiaga opereerija kui ka patsiendi edasiarenemine kiire 
ja põhjalik. Lihtsalt käte pealepanemine ilma probleemi olemust patsiendile 
valgustamata viib patsiendi sammukese lähemale idiootistumisele. Ta satub sellest 
energiast sõltuvusse ja tahtmine, et keegi ta elu heaks teeb, aina kasvab. 

Kuni jätkub heategijaid, pole vaja ka oma probleemide kallal ajusid vaevata. 
Paraku on elus nii, et see, mida vaja pole, hävineb. Idiooti iseloomustabki 
mõttevaegus. Sellest omakorda järeldub, et igast heast on midagi halba õppida. 

Palju inimesi on sõltuvuses  astroloogilisest ennustusest. Iga planeedi 
eksisteerimisel on oma mõte, igal planeedil on oma kindel energeetiline väärtus ja 
vajalik jõud. Põhimõtteliselt annavad nad inimesele võimaluse osaleda elu kõigis 


16 


-Takistused eluteel. Milleks?- 


arengufaasides. Kui astroloog avastab, et täna on võimalikud inimestevahelised 
konfliktid, siis on arukas just täna neid lahendada, mitte neid olukordi vältida. 
Samamoodi inimestevahelised sobivussuhted. Lõpuks võiks ju teadvustada, et mida 
erinevamad inimnatuurid koos on, seda värviküllasemaks ja rikkalikumaks kujuneb 
nende kooselu. Hirm, et me kokku ei sobi, blokeerib suhte. Teadmine, et praegu on 
astroloogiliselt võimuinimestele soodus aeg ja et polegi tänu sellele mõtet 
pingutada, võtab inimeselt ära tegutsemise jõu. Tegelikult on just praegu soodus 
aeg õppida võimuinimeste olemust ja nende inimeste olemust, kes lasevad enda üle 
võimutseda. 

Kord ühel kenal päikesepaistelisel päeval imetlesin päikese võimsust ja tema 
olemuse neutraalsust. Püüdsin päikesega samastuda. Äkki ütles ta mulle: “Ole 
rahulik, kunagi olin ka mina samasugune poisike nagu sina praegu”. Päris lahe 
tunne oli! 

Duaalsüsteemi sügavamaks tunnetamiseks annan edasi ühe vaimuinimeste seas 
leviva anekdoodi. Kord kutsus Looja enda juurde kohvile omaenese Varju. “No nii, 
armas Vari! Sa oled aegade jooksul nii palju halba ja paksu pahandust kokku 
keeranud, et seda ei suuda mitte keegi enam läbi seedida. Karistuseks saadan sind 
asustamata territooriumile.” “Kallis Looja,”vastas Vari, “ükskõik kuhu sa mind ka 
ei saadaks, igal pool oled sina juba ees”. 


Kirikutegelastel on vaja endile teadvustada, et inimese jaoks on kõige tähtsam 
inimese sisemine pühakoda, mida nimetatakse südameks, altariks on inimese 
Kõrgem Mina ja kirikuks inimese keha. Püha valguse keskne allikas on inimese 
enda süda, mis on ühenduses Looja valguskanaliga. Mis kasu on laternast, kui teda 
väljastpoolt valgustada? Arvamus, et jumal inimese õndsaks teeb, kui inimene 
ennast eitades ja maha salates jumala rüppe heidab, on visa kaduma. Kas teate, 
kellel on kõige õndsam olemine? Vaadeldes elatanud naisterahvaid, kes oma 
usuhulluses pead vastu kiriku põrandat peksavad, ei teki kahtlust, et tegemist on 
idiootistumisprotsessiga. 

Üks pühamaid toiminguid inimese jaoks on tema sellesse ilma sündimine. 
Kuidas on siis võimalik, et juba siis on ta patune? Kas kirik oskab inimesele lahti 
seletada patu olemust? Kust võtab kirik õiguse öelda, et Saatan on halb ja Jumal on 
hea. Kui Jumal tõesti nii hea ja võimas on, miks ta siis Saatanat ära pole hävitanud? 
Samalaadseid küsimusi võiks esitada lõputult. 

Püüan siinkohal lahti seletada palve olemust. Esitades palve, kujutab 
(visualiseerib) inimene teatud ruumi osasse (territooriumile) ette sellise olukorra, 
sündmuse või struktuuri, millisena tema seda hetkel soovib. Selle tulemusena 
luuakse üks kindel energeetiline algmudel ehk vorm. Mõttega selle vormi ümber 
või sees liikudes magnetiseerib ta selle. Mida rohkem kordi palve esitatakse, seda 
rohkem see vorm magnetismi ehk sisulist jõudu omab. Kuna peenenergia tasandil 
sarnane tõmbab sarnast, siis see soov hakkab ümbritsevast ruumist enda poole 
tõmbama ja endaga liitma põhimõtteliselt samasugust energiat. Nüüd oleneb soovi 
täitumine = juba = sellest, kui palju on inimene - selle - täitumiseks 

(lisamagnetiseerimiseks) andnud aega, kuidas on see soov kooskõlas teiste 
inimeste, paralleeldimensioonide või kõrgemalseisvate üksuste tegevusega. Kui see 
soov on kooskõlas (puudub vastasseis) Universaalse Vaimu üldhoovusega ja 
inimene ise oskab maa-ala selle soovi ümber puhastada, siis võib kindel olla ka 
selle soovi täitumises. Palvetades Jumala poole, tuleb arvestada sellega, et Jumalal 
on piisavalt arukust selleks, et lasta inimesel endal areneda ja ülenduda. Ainult sel 
juhul, kui inimene puutub kokku selliste jõududega, millega ta pole veel küps rinda 
pistma, käivitub inimese sisemine kaitsesüsteem (kundalini). Tuleb tõdeda, et Looja 
on ka selliste struktuuride eest hoolt kandnud. 

Rituaalide toimemehhanism on põhimõtteliselt sarnane palvemehhanismile. E1 
ole vahet, kas me ehitame kaitseseina tellistest või energiast, igal juhul on see 
püsistruktuur seni, kuni teised jõud seda ei lammuta. Oht seisneb selles, et 
rituaalide põhieesmärk on saada head (või teha hea nimel halba). Sellest 
momendist, kui hea on ära tarbitud ja kaitsesüsteem lagunenud (kui selle eest ei 
hoolitseta ehk selle jaoks lisaenergiat ei kulutata), saavad rituaalis osalejad kätte 
selle energia vastandpooluse ehk halva. 

Kord tuli üks mari rahvusest noor neiu minu juurde sellise probleemiga, et aeg- 
ajalt oli ta energiast pakatav ja suutis hõljuda pilvedes, hetke pärast võis teda 
valitseda totaalne must masendus, mis väljendus hullumeelses silmadepööritamises 
ja tundes, et kohe hüppab ta aknast alla. Energeetiline pilt oli minu jaoks jahmatav. 
Ümber maride territooriumi oli ehitatud energeetiline kaitsesein, millest naljalt 
miski läbi ei pääsenud. Ühendatud peredega tehti lõkke ümber kohustuslikku 
rituaali. Veel õudsem pilt oli see, kui tütre vanemad panid nende arvates 
mittesobiliku väimehe jaoks ehitatud voodi (väimees elas teises külas) linade 
vahele suguelundite kohale roostetanud naela. Mis selle noormehega toimus, võite 
igaüks ise ette kujutada. Rääkides seda, mida ma nägin, ei osanud see neiu ette 
kujutada, kuidas on võimalik ilma rituaalideta elada. Õpetasin teda, kuidas sellest 
nõiaringist vabaneda. 

Muusikateraapia kasutab inimese puhastamiseks ja värskendamiseks 
helivõnkeid, mis mõjuvad inimkehale kas stresse lahtiraputavalt või ,,tühemikke“ 
täitvalt. Nii nagu helide skaala jaotub vikerkaarevärvideks, on lood ka teistes 
sagedus-skaalades. 

Vikerkaare värvide järjestus kattub inimese tšakrate värvide järjestusega. Iga 
tšakra arenemiseks on 10 aastat, mis teeb kokku 70 eluaastat. Ületades selle vanuse, 
hakkab inimene ette õppima oma järgmise eluastme õppetunde (kindlasti olete 
märganud, et isik üle 70 on kui väike laps). Iga heliredeli oktaav kattub nähtava 
valgusspektri värvitooniga. 

Helispektrile vastavad värvuste keskväärtused on: 


16. . — 2896 Hz-— punane (0- 10 aastani) 
2896 — 5776 Hz —oranž (10-20 aastani) 
57716 — 8656 Hz-— kollane (20-30 aastani) 
8656 — 11536 Hz — roheline (30-40 aastani) 
11536 — 14416 Hz -— sinine (40-50 aastani) 

14416 — 17296 Hz — lilla (30-60 aastani) 

17296 — 20176 Hz —valkjasviolett (60-70 aastani) 
Numeroloogidele on siin huvitav vihje: kõigi esitatud numbrite lõppväärtus on 
seitse. Kas tabelit vaadeldes on võimalik järeldusi teha, miks teismelistele “läheb 
peale” tümpsumuusika, keskealistele armastusteemad ja vanemale eale klassika ja 
kirikumuusika? Miks sobib peaaegu kõigile sümfooniline armastusteemaline rock 
(näiteks Vanessa Mae ja Metallica)? Miks tekivad paljudel muusikakuulajatel 
kõikvõimalikud värvilised visioonid, erinevad tunded, pisarad, heldimus jne. Miks 
öeldakse, et inimene elab välja? Miks öeldakse, et inimene maandab ennast? Miks 
öeldakse, et see stress on raske? 

Inimese mõtteaparaat on kui kahepooluseline magnet, mis vastavalt magneti 
suunamisele (arusaamadele) tõmbab või tõukab head või halba. Kui arusaam on 
neutraalne, jäävad magneti poolused tasakaalu ja inimene ei oma energiale, milles 
ta mõttes surfab, ei tõmmet ega tõuget. Selline olukord tekib siis, kui inimene oskab 
antud situatsiooni head ja halba tervikuna, ilma emotsioonideta, näha. Niikaua kui 
suhtumine on hea või halva suhtes erapoolik (juhin tähelepanu sõnadele era ja 
poolik), tahetakse head saada ja halvast lahti saada. Ikka ja jälle saada, aga kes siis 
saadud osa tasakaalustab? Pöörates oma magneti positiivse pooluse hea suunda, 
tekitab inimene enda ja hea vahele energeetilise välja, mis omab magnetismi ehk 
külgetõmbejõudu. Energia liigub selle poolega eespool, millele mõju avaldatakse. 
Inimesel tekib mulje, et ta sai ainult head. Hea äratarbimisel jääb aga halb alles, 
sest väli, mille inimene tekitas, on ju alles. Energial on aga mass ja inimene tunneb, 
et tal hakkas raske. Enamik inimesi hakkavad olemasolevat raskust uue heaga 
tasakaalustama, tihendades halba veelgi (muutes raskemaks). Nüüd tahetakse 
sellest raskusest lahti saada, kasutades kõikvõimalikke nippe meditsiinist kuni 
parapsühholoogia ja jumalakummardamiseni välja. Tegelikult piisab vaid 
suhtumise muutumisest halvasse ja heasse. Sellega pööratakse oma sisemine 
magnet neutraalasendisse, “lülitatakse välja” väli ja raske energia imetakse 
inimesest väljaspool asuvate sarnaste väljade poolt ära. Inimesel tekib 
kergendustunne. 

Kõikvõimalikud teraapiad, rituaalid, energiapunktides olemised, massaažid, käte 
pealepanemised, mantrad jne. on energiate liigutamised, kasutades tugevama välja 
külgetõmmet: suurem tõmbab enda poole ja seob endaga väiksema. Nende 
tehnikate hea pool on see, et nad aitavad inimesel aja maha võtta ja mõelda, miks 
just tema sattus sellesse olukorda ja mida tal sellest õppida on. 

Energiad, olenevalt oma tihedusest, omavad massi, seega ka inertsi. Kui 
vaadelda inimese energiavälja, siis keha kiire paigaltnihkumisega on näha keha 
energiavälja hetkeline nihkumine keha suhtes. Sellist efekti tunnetavad inimesed 
näiteks kusagilt alla hüpates, kiirel liikumisel suuna muutmisel (kurvides), 
lõbustuspargis “ameerika mägedes”, lennusõidul õhuaukudes, . ehmudes, 
hirmutavates olukordades jne. Inimene kirjeldab seda efekti kui õõnsat tunnet. Sel 
momendil, kui keha on oma energiaväljast eemaldunud, satub peremeheta jäänud 
energiaväli mõne teise keha energiavälja mõju alla ja osa energiat liitub teise keha 

energiaväljaga. Näitena võib tuua jalgpalli, kus niinimetatud heitenergia uueks 
omanikuks saab Maa. Samas asuvad jalad esimese tšakra, = seega 
majandusprobleemide ja elus edasijõudmise energia mõjuväljas. Pole siis mõtet 
imestada, miks jalgpall nii populaarne on ja paljud ennast läbi selle hästi välja 
elavad ja oma pingeid maandavad. 

Raske rocki taluvuse piirini ülesvõimendatud (valjud, intensiivsed) helivõnked 
aitavad noortel vabaneda oma vanemate ja ümbruskonna materiaalse 
maailmanägemise surve alt ja tunnetada kasvõi lühiajaliselt vabaduse väärtust. 

Spontaanse muusikateraapia väljenduseks on norskamine, hammaste 
krigistamine, peeretamine, röhitsemine, kiljumine, möirgamine, jalgade järele 
lohistamine, nohistamine, luristamine, ohkamine, ohkimine ja muud värvikad 
tegevused. 

Maa energiaväljas on kõigi sagedustega energiaid. Tuletan meelde, et inimese 
mõte omab võimsat magnetiseerivat jõudu ja vastavalt mõtte iseloomule on meie 
võimuses Maa energeetikat kas siis reostada või puhastada. Arvatakse, et kui ma 
mõtlen kellegi suunas hävitavalt, alandavalt, vihkavalt, haun kättemaksu jne. ja kui 
seda näha pole, siis pole ka tegu tehtud. Miks siis teine inimene selle ära tunneb? 
Kõige madalama võnkega energiad neelduvad Maa sisemusse (ka asjadesse). 
Samas ei muutu stressid olematuks, vaid ladustatakse Maa sisemusse kuni 
küllastumiseni. Küllastumispiiri ületamist nimetatakse maavärinaks, ja eriti suured 
“patused” neelab Maa endasse. Kõrgemad stressid neelduvad vette, veel kõrgemad 
atmosfääri, eriti kõrged ionosfääri. Taoliste energiate küllastumispiiri ületamine 
tasakaalustatakse vastavalt kas üleujutuste, vesipükste, tornaadode, rahe, tormide, 
äikese vm. näol. Ei saa väita, et kõik need kataklüsmid on inimeste tegevuse 
tagajärg, küll aga on inimese osa selles märkimisväärne. Teadmiseks veel niipalju, 
et Maa hing ülendub inimeste kaudu. Seega inimene, ülendudes ise, ülendab ka 
Maad. 

Kuni ei osata põhjusi näha, tegeldakse tagajärgede kõrvaldamisega, 
eemaldamisega, tõrjumisega, hävitamisega, olematuks mõtlemisega jne. Midagi 
läbi kogemuste õpib ka sellest, aga aega läheb palju kaotsi. 

Stresside kui vaimolenditega on äärmiselt huvitav suhelda ja neid on võimalik 
ka šokeerida. Kord arutasin endas elava nelja või viie erineva stressiga maailma 
asju ja lõpuks, kui olin enda jaoks vajalikust infost aru saanud, andsin neile 
vabaduse. Tore oli vaadata, kuidas nad kambana kaugenesid ja kuulata minemise 
sahinaid ja kahinaid. Äkki tuli mulle meeletu mõte, mille ma kohe ka täide viisin. 
Lasin stresside ja enda ümber kukkuda kõrge metallist piirdeaia ja hüüdsin neile 
mõttes, et kusagile ma teid ei lase. Sellist haudvaikust, mis sellele järgnes, pole ma 
varem kuulnud... 

Kord tuli raadiost mõnusat rütmilist tantsumuusikat. Vaatasin enda kahte kõige 
tegusamat stressi ja tulin mõttele paluda neil näidata, kuidas nad tantsida oskavad. 
Ausalt öeldes oleks puunukud sellise ülesandega paremini toime tulnud. Lõpuks 
kergelt häbenedes istusid nad toolil ja lõid jalaga takti... 

Kord tundsin huvi, kuidas stressid reageerivad kindlatele teadmistele. 

Meisterdasin mõttes umbes samasugused haamrid, mida kohtunikud kasutavad, aga 
materjaliks valisin kummi. Haamritele graveerisin: lollakas, saamatu ja vastik (nii 
nagu inimestel on kombeks teisi tituleerida). Kutsusin siis enda ette kolm tõsist ja 
vägagi arvestatavat stressi. Võtsin siis haamrid ja lõin igaühele vastava 
templijäljendi otsa ette. Kõik kolm võpatasid... Olen tunnetanud, et iga stress on 
kui inimene, kellel on oma teadmine. Tema armastamise väljundiks on enda 
teadmise üleandmine inimesele. Probleem on selles, et inimene ei oska seda vastu 
võtta. Põhimõtteliselt on stress kui õpilase eest vastutav õpetaja, kes teab, et tema 
õpilase edasine areng ilma selle konkreetse teadmiseta on võimatu. 

Karmast on palju räägitud ja kirjutatud. On jõutud koguni selleni, et inimesele 
lubatakse tema halb karma ära võtta. Nagu kõik protsessid siin ilmas koosnevad 
minevikust, olevikust ja tulevikust, nii on ka karmaga. Karma mineviku osaks on 
kõik eelnevad elud olevikuni välja. Võlaks on valed järeldused õpitud 
õppetundidest, mis tuleb varem või hiljem ära õppida. Ometi on nii, et elu 
kulgemisprotsessis suunab meie vaim meid järjest keerukamatesse olukordadesse, 
mis tagavad automaatselt sellised õppetunnid, mida me varem pole kogenud. 
Vigade eest pole aga keegi kaitstud. Seega jääb karma võlg igaveseks, ainult selle 
vahega, et ta on pidevas muutumises nagu elu isegi. Karma tuleviku osa võib 
nimetada inimese eluteeks, mille keerukuse ja suuna valib inimese vaim kooskõlas 
Looja plaanidega. Teisiti öeldes on inimese elutee inimese jaoks veel õppimata, 
kuid vajalik arengusuund. Arvamus, et inimene on läinud valele teele ja et üks tee 
viib tupikusse, hävingusse, põrgusse ja on halb ning teine tee viib taevasse, 
igavesse õndsusesse ja on hea, on nii sügavalt juurdunud kollektiivsesse 
alateadvusesse, et hakka või appi karjuma. Kõik teed (olukorrad), kus inimene 
asub, on sellele inimesele vajalikud ja ainuõiged. Arvatakse, et tähtis on vaid leida 
õige tee ja hea on seal, kus mind pole. 

Elatunud saarlase käest küsis kord üks mööduja: “Kuhu see tee viib?” “Kallis 
pojake,” vastas saarlane, “olen siin oma kohvri otsas juba mitu tundi istunud, aga 
pole ta mind kuskile viinud”. Eluteega on samamoodi, et elada, tuleb siin ja praegu 
olla olemises ja tegemises. Ehk kui sa sellel tundmatul teel oled, siis sellel teel 
kulgemine aitab sul selle tee iga lõigu väärtust tundma õppida. Kui me oleme 
endale eesmärgi püstitanud, siis sellele eesmärgile lähenedes ja ainult sellele 
keskendudes ei näe me teed ja selle ümbrust, millel ise liigume. Tulemuseks on see, 
et me seda teed ei tunne ja järgmisel korral võime sattuda samale teele, saamata 
aru, et me oleme seda juba käinud. Niimoodi jätkates tiirleme kui orav rattas ja 
võimegi imestama jääda, miks me kuhugi ei jõua. Sümboolselt võib sellist ringi 
nimetada maagiliseks ringiks, millest ei saa enne välja, kui oled õppinud selle 
maagiat ehk külgetõmmet enda külgetõmbejõuga samastama, kui õpid aru saama, 
miks sa selle vang oled. 

Inimorganismi = energiakanalid on inimesse — kinnistatud (dubleeritud) 
materiaalsete ainetega, mis omavad igaüks kindlat energeetilist võnget ja seega ka 
kindla võnkesagedusega välja. Mõte genereerib välja sageduse, tahe selle 
intensiivsuse, suhtumine annab suuna. Iga energiakanali jaoks on inimkehas olemas 

kindel ruumiosa (territoorium), mis tasakaalus olemise korral ei pretendeeri 
naaberterritooriumi osale. Iga energiakanal on ette nähtud vastava energia 
läbilaskmiseks. Kui me ei oska seda energiat enesest läbi lasta ehk tahame teda 
enda omaks pidada, siis jääb see energia meisse kinni, luues kanalile 
lisamagnetismi, mis liidab kanali olemasolevatele füüsilistele ainetele väljastpoolt 
manustatavaid samasuguseid aineid. Niimoodi toimib inimese energiakanali 
füüsiline ummistumise protsess. Kui inimene ei oska mõttetasandil paindlik ehk 
elastne olla, siis ta muudab selle kanali rabedaks ja jäigaks, mis võtab ära 
võimaluse kanali laienemiseks. See omakorda võtab ära võimaluse lisaenergiat 
mahutada, mis sest, et selle kanali laienemine toimuks teiste kanalite territooriumite 
arvelt. Jäiga teadmisega, et see oli, on ja jääb nii, nagu mina ütlen, põletab inimene 
kõik sillad enda ümbert, võtab endalt ära taganemise tee, seega ka 
puhverdamistsooni. See omakorda ei anna inimesele võimalust aega maha võtta, 
kui ta saab kuskilt ootamatu löögi. Tulemuseks on kanali katkemine. Kas oskate 
paralleelnäidetena lahti mõtestada juuste rabedaks muutumist, katkemist, 
väljalangemist, luumurde? Ei teata seda, et tegelikult on kõik vajalik olemas, vaja 
on vaid õppida olemasolevat tasakaalukalt kasutama, korras hoidma ja edasi 
arendama. 

Püüdes elu aspekte erinevate mätaste otsast vaadelda, võime igast tegevusest 
leida situatsioonikoomika, mis tekitab vabanemise tunde. See omakorda annab 
jõudu elus edasiminemiseks. Sarnase tunde annab ka paradokside leidmine, mis 
tõestab, et kõik ringid on kinnised. Näiteks tingimusteta armastuse ainus tingimus 
on tingimusteta armastus. Või kui eeldada, et materiaalne maailm on illusioonide 
maailm, siis peaks ka inimese keha olema illusioon. Kõrgemalt teadmiste tasandilt 
vaadeldes tundub, et see tõesti nii ka on. Kui kaks inimest võitlevad omavahel 
mingi asja pärast, siis võib öelda, et illusioon kempleb illusiooniga illusiooni pärast. 
Kõrvalt on seda päris kosutav ja naljakas vaadata. 

Mateeria on Looja palvel vabatahtlikult vangis olev armastus, mille mõte on 
armastuse avardamine. Mida rohkem me mõttega mateeriat enda omaks teeme, 
seda rohkem me vangistatust tunneme. Olles ametis oma vangide valvamisega ei 
märka me ei ilu ega elu enda ümber ja sees ning arvame, et seda polegi. Kui me 
teadvustame endale, et oleme ise vabalt valinud materiaalse eksistentsi selleks, et 
anda oma panus armastuse avardumisse ja olla osanik selles ülivõimsas ülendavas 
mängus, siis tunneme, et kõik teed meie ees avanevad ja mida sa hing veel elult 
tahad. Siit moraal: tee, vaatle ja anna käest ära neile, kes seda vajavad; ehk 
materialiseeri, saa kogemus ja mine edasi; ehk vangista, tee järeldus ja lase vabaks. 


Kirjutatud suvel 2001 

Mediteerimine tähendab püüdlust neutraalsele enesekesksele vaatlemisele. 
Neutraalne enesekesksus tähendab sündmuste, olukordade ja protsesside vaatlemist 
enda olemasolevate teadmiste ja oskuste mättalt sellistena, nagu need on. Sellises 
olukorras me — välistame hindamise, sellega koos ka enda asetamise 
konfliktsituatsiooni ühele või teisele poolele. Iga konfliktsituatsioon sisaldab endas 
tarkusi, mida me veel ei tea. Neutraalsel vaatlemisel on meil võimalus need 
tarkused ilma kannatusteta enda omaks teha. Mõtetega raalides ja südamega 
tunnetades jõuame tulemuseni, mida nimetatakse arukuseks. Arukust omakorda on 
nimetatud kuldseks keskteeks, mis tähendab tasakaalus liikumist oma eluteel. 

Üheks täiuslikumaks arukuse näidiseks inimese jaoks on tema keha, mida 
nimetatakse inimese sisekosmoseks. See sisaldab kõiki universaalseid teadmisi, mis 
on olemas. Seega on võimalik kasutada oma keha oma käitumise spikrina. Näiteks 
kui me tahame teada, kas on võimalik tasakaalukalt liikuda, lõikame mõttes oma 
keha vertikaalselt pooleks. Kas vasak ja parem pool saaksid iseseisvalt hakkama? 
Siit saab otseselt järeldada, et mõlemad pooled on omavahel lahutamatult seotud. 
Seotuse erinevaid aspekte nimetatakse sidemeteks. Kuidas me ennast tunneme, kui 
me lõikame sidemed läbi oma kõige lähedamatega? Kuidas me ennast tunneme, kui 
me oleme nendega liigselt seotud? Kuidas me ennast tunneme, kui me oleme mõne 
olukorra kammitsates. Kuidas on tunne, kui neid olukordi on palju, või isegi väga 
palju? 

Inimese keskseks organiks on tema süda. Materiaalsel tasandil tähendab see vere 
ringkäigu garanteerimist läbi kõigi elundite ja kudede. Vaimsel tasandil on süda kui 
keskne sideagentuur, mis võtab vastu ja saadab laiali infot keha (inimese teadmiste 
kogum) igast ruumiosast. Hingeliselt tasandilt vaadeldes aga on süda kui 
emotsioonide ja tunnete ladu, mille korrasoleku ja sisu poolest on vastutaja inimene 
ise. Tundeid mahub meie südamesse lõputult, sest nad on mittemateriaalsed. 
Emotsioon on aga materiaalne ja kui neid oma südamesse palju mahutada, siis ütleb 
inimene, et ta süda sai täis. Emotsioon tähendab alati kellegi või millegi poolt 
olemist. Tavaliselt ollakse hea poolt ja halva vastu. Olukorra terviklikkus jääb sel 
juhul märkamata, sest seda vaadeldakse vaid ühe mätta otsast. Kuidas saab minna 
sellise mätta peale, mis halb on? Seda oskamist on vaja teadlikult õppida, muidu 
jääme varem või hiljem oma ühekülgse maailmanägemise vangi. Tuleb õppida 
enda käest küsima, kas see isik, olukord, tee jne on ikka tõesti nii halb, kui head 
inimesed meile sisendavad. 

Inimese tulemist materiaalsesse maailma võib vaadelda kui kivi vettekukkumist. 
Esimene tekitatud võnkering (laine) on keskusele kõige lähemal, seega ka kõige 
tähtsam. Kui selle laine liikumise teele asetada mõni takistus, siis ei moodusta 
järgnevad lained enam puhta ringi kuju, vaid on moonutatud, vahutavad, 
sumbunud, säbrulised v.m. Siit võib järeldada, et viimase laine kuju on dikteeritav 

kõigi eelnevate lainete kulgemiste iseärasustest. Vaadeldes laineringe ülevalt alla, 
näeme, et iga laine osa hõlmab mingit osa ruumist, pindalast, territooriumist. Siit 
järeldus, et suvalise olemasolu üheks eelduseks on tema ruumiasetus ehk koht elus. 
Seda skeemi saab kasutada oma suhtlemisringide korrastamiseks. Selleks et midagi 
korrastada, on vaja teada, kust otsast alustada ehk seada kõik tegemised õigesse 
tähtsus järjekorda. 

Südameasjade korrastamiseks on vaja teada südame- ehk hingelise 
suhtlemisringide tähtsuse järjekorda. Lapsepõlve esimeses tähtsuse ringis on 
inimese vanemad, teises tema õed-vennad, kolmandas vanavanemad, neljandas 
sõbrad, viiendas tuttavad, kuuendas võõrad ja seitsmendas vaenlased. 
Täiskasvanud inimese suhtlusringide tähtsusjärjekorras on esimeses ringis abikaasa, 
teises lapsed, kolmandas tema vanemad, neljandas õed ja vennad, viiendas sõbrad 
ja töökaaslased, kuuendas suguselts, seitsmendas võõrad ja vaenlased. 

Iga suur asi koosneb pisiasjadest, pisiasjad omakorda energiatest, energiad aga 
teadvustest, teadvused omakorda aktsepteerimistest ehk üksteise tunnistamisest ja 
tunnustamistest. Inimese tasandil on inimese suur asi tema keha. Keha üldine 
olukord sõltub otseselt inimese oskusest tunnistada ja tunnustada kõike, mis 
eksisteerib. Suur tegemine on pisiasjade üheks orgaaniliseks tervikuks liitmine nii, 
et kõik koostisosad oleks rahul, et neil oleks oma kindel koht ehk tegutsemise 
territoorium. Kõige suurem tegemine on põhjuste otsimine, süstematiseerimine, 
selgusele jõudmine. 

Pakun siinkohal välja meditatsiooni, mida võib nimetada südamemaja ehk 
inimese hinge maja vaatlemiseks ja korrastamiseks. Inimese hingel on hea oma 
majas olla, kui see maja on korras, kui igat ruumi selles kasutatakse vastavalt selle 
ruumi otstarbele. 

Leidke endale selline aeg ja koht, kus te saate segamatult üksi olla. Sättige 
ennast sellisesse asendisse, kus te tunnete, et teie lihased ja organid on võimalikult 
pingevabad ega tõmba tähelepanu endale. Võite istuda, lamada või kasvõi pea peal 
seista, peaasi, et teil oleks mugav olla. Selleks et ruumis olevad asjad teid ei segaks, 
võite esialgu silmad sulgeda. 

Andke endale mõttes informatsioon, et te lähete enda sisse ja tahate näha, kuidas 
teie südame maja välja näeb. Üks võimalik sisenemise moodus on, et te olete 
hõljuvas olekus ja laskute taevast teie olemise maastikule, kus asetseb teie südame 
maja. Vaadelge seda maja ülevalt ja alt, tehke paar tiiru ümber selle ja usaldage 
seda pilti ja tunnet, mille te saite. Te saate näha vaid seda, mis on olemas. 

Andke endale nüüd informatsioon, et te tahate seda maja näha selles ajahetkes, 
kui te siia ilma sündisite. Jälgige, millised muudatused on aja kulgedes toimunud. 
Püüdke leida paralleele oma hingeelu ja südamemaja olemuses. Nüüd minge selle 
maja keskmisse ehk iseolemise ruumi ja vaadelge, kuidas see välja näeb. Vaadake, 
milline on põrand, lagi, seinad. Kuidas on lood selle ruumi puhtuse, valguse, õhuga. 
Teadke, et see on ainult teie ruum, kuhu teistel on pääs ilma teie nõusolekuta 
rangelt keelatud. Kui sellegipoolest keegi on sinna tunginud, siis nüüd on teil 
võimalus see tegelane (või tegelased) tuvastada ja paluda tema viivitamatut 


24 


-Südamemaja meditatsioon- 


lahkumist sellest ruumist. Kui ta teie korraldustele ei allu, siis on teil õigus 
kasutada selleks oma jõudu ja te tunnete, et sellest teil vajaka ei jää. Peale seda, kui 
on Vajadus, remontige see ruum ja tehke see enda jaoks hubaseks. Teil on võimalus 
valida ja paigutada sinna ruumi kõike, mida te oma elus ihaldate ja te märkate, et 
sellega ei teki mingeid raskusi. Samas teate, et seda mitte keegi peale teie ei näe ja 
teie saladused on kindlalt kaitstud. Nüüd kui see tuba on korda seatud, puhake ja 
mõnulege selles. Te tunnete, kuidas teisse voolab uut tegutsemisjõudu ja tahet oma 
asju ise korrastada. 

Järgmisena sisenege oma südamemajas oma ema tuppa. See tuba on ainult teie 
ema jaoks ja kuna teie olete terve maja peremees, siis saate ka selles toas sellise 
korra luua, mis just teile sobib. Kõigil teistel isikutel peale teie ja teie ema on 
sellesse ruumi pääs rangelt keelatud. Kõigil teistel isikutel, kaasaarvatud teie isa, 
palute viivitamatult lahkuda ja vajadusel võite kasutada jõudu. Äärmisel juhul, kui 
muidu ei saa, võite antud isiku kujutada ette kolmeaastaseks lapseks, püksid maha 
ja seitse korda kasevitstega, iga tšakra jaoks üks, südamest tulev andmine. Teil on 
hiljem võimalus kontrollida, kuidas see mentaalne keretäis antud isikule mõju 
avaldas. Remontige see ruum ja tunnetage, millisena see on teie ema jaoks kõige 
vastuvõetavam. Avage aknad ja kontrollige, et akende taga poleks sugulasi ega teisi 
isikuid, kes kipuvad teie ema õpetama. Vajadusel, kui klaasid on katki, pange uued. 
Hoolitsege selle eest, et värsked lilled oleks vaasis ja et toas oleks piisavalt valgust 
ja õhku. Te olete selles ruumis emaga kahekesi ja mitte keegi ei saa teie 
vastastikuseid hellitlemisi segada. Teil on nüüd võimalus oma emaga rääkida ka 
sellistest asjadest, millest varem julgusest puudu oli. Oma üllatuseks avastate oma 
ema olemise üha uusi ja uusi aspekte ja saate aru, kui vajalikud need teile enesele 
on. Teil on võimalik kõik suhtumise ja suhtlemise vead parandada, andeks paluda 
ja andeks anda. Te tunnete, et teie jaoks saavad paljud asjad selgeks ja sellega 
kaasneb seletamatu kergendus- ja vabadustunne. Varem mõttetu ja koledana 
tundunud olukorrad saavad uue tähenduse ja värvingu ning asetsevad justkui 
imeväel oma õigesse kohta. Tunnetage seda ülendavat Jõudu, mis oli teis vangis ja 
hakkas läbi teie liikuma. Nautige ja taaselustage ennast. 

Nüüd minge oma isa tuppa ja korrake samu toiminguid, mida te tegite oma ema 
toas. Sättige isa voodi korda ja teadke, et oma kätega isa voodipesu silitades laete te 
selle oma südameenergiaga ja seda vajab teie isa kõige enam. Te saate segamatult 
oma isaga arutada maailma asju ja võite ennast lobisema unustadagi. Avades oma 
südame isale, kogete, et teie isa vastab teile samaga. Te jagate ühiseid saladusi ja 
tunnete, et te muutute järjest lähedasemaks. Koos veini juues, piipu tõmmates ja 
kaminatule ääres istudes jõuate arusaamisele, kui sarnased te tegelikult olete. Te 
kogete, kui hell ja õrn, samas ka kergesti haavatav võib üks isa olla oma hinge 
poolest. Te õpite tundma, millised sisemised väärtused on välise karmuse ja 
kareduse alla peidetud. Andke endale aega selles ruumis koos isaga võimalikult 
kaua olla. 

Järgnevalt sisenege oma ema ja isa koosolemise ruumi. Peale selle korrastamist ja 
kõrvaliste isikute (ämmad, äiad 3.t.) eemaldamist keskendage oma tähelepanu isa ja 

ema kõrvutiasetsevatele troonidele. Kujutage oma isa ette kuningana ja ema 
kuningannana. Teie jaoks on teie isa ja ema võrdselt tähtsad. Kui üks troon asetseb 
teisest madalamal, siis sättige see samale kõrgusele, mis teine. Fi ole oluline, kas 
teie ema või isa käesoleval momendil elavad siin või teises ilmas, igal juhul teie 
tegemine toimib. Kui te näete, et teie isa on mõtlemisest väsinud, siis julgustage ja 
aidake tal pea panna ema rinnale ja vaadelge, kuidas teie ema seda pead silitab. 
Samas võib teie ema panna oma käe usaldavalt isa sülle. Tunnetage nende 
koosolemise suursugusust ja pühalikkust. Austage ja õnnistage nende julgust ja 
vajadust käia ühtsel eluteel olenemata raskustest. Kui mingil põhjusel on teie isa ja 
ema eluteed lahku läinud, siis kõige tähtsam moment teie jaoks on teie sigitamise 
moment, kus teie ema ja isa olid hingeliselt üks. Kõik hilisemad teie vanemate elu 
keerdkäigud ei oma teie jaoks olulist tähtsust. 

Järgmine tuba teie südamemajas on vendade-õdede tuba. Kui te arvate, et teie 
vendi või õdesid on teie ema või isa poolt paremaks peetud või mingil põhjusel 
teile eelistatud, siis vaadake, kuidas on lood tegelikult. Kas oli see tingitud teie ema 
või isa rumalusest, tahtmisest teid kasvatada vastavalt ühiskonna arusaamadele, või 
oli see teie enda hirmudest tekitatud vale olukorratunnetus või nägemine. Teil on 
nüüd võimalus kõik vead, mis on teie enda tehtud, parandada. Teiste vead jäägu 
teiste parandada. Enda suhtumise muutumisega märkate, et ka teised suhtuvad 
sinusse sallivamalt. Suhtlemine oma vendade ja õdedega muutub pingevabamaks, 
neutraalsemaks. 

Sisenedes oma südamemaja võõrastetuppa, näete, mis seal valesti on. Vajadusel 
tuleb seinale kirjutada selle ruumi kasutamise kord ja anda külalistele 
valikuvõimalus kas seda aktsepteerida või jääda ilma teie südamesoojusest. 

Inimese täiskasvanuks saamisel asetsevad tubade tähtsusjärjekorrad ümber. Kõige 
tähtsamaks saab siis inimesele tema teine pool ehk abikaasa, seejärel oma lapsed, 
siis vanemad ja siis ülejäänud. Tegeldes enda toaga teise inimese südames tuleb 
arvestada sellega, et teistesse tubadesse siseneda ilma vastava inimese loata ei ole 
kellelgi õigust. Kui sa tahad, et sinu õigusi tunnustataks, siis tunnusta ennekõike 
teiste ÕIGUSI. 

Minge nüüd tagasi oma keskmisse iseolemise tuppa ja tunnetage, mis tunne teid 
nüüd valdab. Peale seda minge majast välja ja vaadake, kuidas te oma südant nüüd 
tunnete. Kõrvutage praegust tunnet ja seda tunnet, kui te polnud sinna majja veel 
sisenenud. 

Korrake sama meditatsiooni nädala pärast ja te avastate üha uusi aspekte, mida te 
polnud varem märganud ja mille olemasolust teil aimugi ei olnud. Hilisem arsti 
juures käimine võib osutuda suureks üllatuseks, kui arst avastab, et teie süda on 
füüsiliselt tervem ja nii mõnigi rike hoopis haihtunud. Jõudu tööle! 


Kirjutatud septembris 2001 

Vaimne mürk. Mis see on? 


Mürk on kontsentreeritud armastuseenergia. Armastus tähendab meesenergia, 
naiseenergia ja nende vahel oleva võimu ehk aktsepteerimiseenergia täiuslikku 
tasakaalu. Seda täiuslikku kooslust nimetatakse valguseks. Valguse ehk 
armastuseenergia ürgseks liikumapanevaks jõuks on tänuenergia, mis võimaldab 
armastuse edasiarenemise protsessi. Valguse vastand ehk teine, nähtamatu pool, on 
pimedus, mille üheks esindajaks on seesama tänuenergia. 

Vaatleme inimese silma. Silmaiirise keskosa on must ehk pimedus. Vikerkest, 
nagu tema nimigi ütleb, räägib meile musta ja valge kokkupõrgetest ehk 
vikerkaarevärvidest. Vaadeldes inimest, kes on midagi väärtuslikku saanud, 
märkame, et tema silmade iirised sellel ajal, kui ta kiirgab endast välja tänulikkust, 
laienevad. Kas olete tähele pannud, kui suured on laste silmaiiriste must osa? Miks 
ahenevad inimese silmad, kui ta on tige, vihane? Kas vihane inimene on tänulik? 

Elada tuleb praegu ehk täna. Täna on ilus ilm. Täna, on ilus ilm. Täna tuleb ilus 
ilm. Täna, tuleb ilus ilm. Kas tunnetasite eesti keele ühe sõna sügavamat sisu? 
Seesama sõna suunab meid olema tänulikkuses ja just täna, olevikus ehk olemises. 
Elamine minevikus või tulevikus välistab tänuenergia. “Tänan!” tähendab oma 
tänuenergia suunatud kiirgamist teisele isikule või isikutele. Mis tunne teil on, kui 
teie tänu vastu ei võeta? Kas te järgmisel korral julgete enam nii südamest tänulik 
olla? Kas tunnete, et anda on tunduvalt raskem kui saada? Kas tunnete, et andmises 
tuleb olla tunduvalt ettevaatlikum ja taktitundelisem kui saamises. See tähendab, et 
tuleb täpselt tunnetada, kui palju ja kuidas anda. 

Rahulolu tähendab rahu peal olemist. Kellele meeldib, kui tema peal ollakse. Peal 
olla saab ainult materiaalsel asjal. Kui hakata rahu materialiseerima, siis varsti me 
enam rahul ei ole, sest rahu ei ole materiaalne üksus. Teisiti öeldes me potsatame 
oma rahu pilve pealt maa peale tagasi. Pilve kõrgusega on seotud kukkumise 
sügavus ja matsu tugevus. Eriti tugeva matsu ehk kabelimatsu puhul võib hiljem 
hauakivilt lugeda :”PUHKA RAHUS”. Kui kuulata selle kadunud hinge, kes nüüd 
rahus puhkab, hääletut juttu, siis kuulete: “Kallid inimesed. Kui te õpite elama 
rahus ehk oma sisemise rahu nimel tööd tegema ja seda välja kiirgama, siis pole teil 
vaja nii kiiresti kui minul puhkama tulla.” Rahu tähendab kõige ja kõigi neutraalset 
aktsepteerimist. Neutraalsus tähendab osapooletut suhtumist. Osapooletus tähendab 
osapoolte tervikuna ehk ühtsena nägemist, tunnetamist. 


Inimene, pürgides üha kõrgemale ja ilusamale haljale oksale, ei ole kunagi rahul, 
sest ta tunneb, et ise peaks see haljas oks olema. Haljas tähendab värskust, värskus 
omakorda avatust ja puhtust, puhtus omakorda korrastatust, korrastatus aga 
neutraalset aktsepteerimist. Kas rahulolev inimene on oma sisu teistele avanud, 
sisemiselt puhas, teisi aktsepteeriv ja tasakaalukas? Kas tunnetate rahus oleva ja 
rahuloleva inimese erinevusi? Kumb on tänulikum? 

Kui keskajal oleks keegi julgenud väita, et valgusega on võimalik kivimeid ja 
metalle lõigata, et valgust saab kasutada operatsioonil skalpellina, siis arvatavasti 
oleks see isik inkvisatsiooni tuleriidal ära põletatud. Ometi on kaasaja laserid ehk 
valguskoondajad selle võimaldanud ja tuleriidale pole teadust keegi saatnud. Küll 
aga püüab teadus tuleriidale saata nn. vaimseid tegijaid, keda nimetatakse 
soolapuhujateks, udutajateks, teiste alateadvusega manipuleerijateks, usuhulludeks, 
nõidadeks ].n.e. Vanasõna aga ütleb, et heal lapsel on palju nimesid. Teadus teenib 
rahulolu eesmärke, filosoofia rahus elamise eesmärke. Mõlemad on vajalikud, tuleb 
vaid õppida neid tasakaalukalt kasutama. 

Teaduse keeles tähendab mürk elusorganismi hävitavat ainet, millest tuleb eemale 
hoida või mida tuleb hävitada. See on materiaalne maailmanägemine. Vaimselt 
asjale lähenedes on kõik loomises ja hävimises ehk hävinemine on loomisprotsessi 
lahutamatu koostisosa. Teadlased otsivad tõestust, vaimuinimesed tõde. Tõestus on 
lõplik, tõde lõputu. Tõestus kehtib ühe konkreetse asja kohta, tõde kehtib kõige 
kohta. Tõestus on käegakatsutav, meeleorganitega tajutav ehk materiaalne, tõde on 
hingega tunnetatav, tõestamatu ehk vaimne. Vaim on taevane, põhjuslik, primaarne. 
Keha on maine, sekundaarne, tagajärg. Hing on maise ja vaimse maailma side, 
kokkupuude. 

Mürki iseloomustatakse kui organismi elutegevust pärssivat ainet. Kui aga 
sedasama mürki lahjendada miinimumini, siis on see mürgine aine raviva efektiga. 
Niisiis on probleem hoopis kontsentreerituses, mitte heas või halvas aines. 

Peale materiaalsete mürgiste ainete, mille juurde kuuluvad ka meelemürgid, 
tunnevad inimesed veel hingemürke, milleks on kõikvõimalikud süüdistamised, 
solvamised, alatused, silma sisse valetamised, hurjutamised, reetmised, lubaduste 
täitmatajätmised, truudusetus jne. Hoopis vähe aga tuntakse vaimumürke, kuigi me 
puutume igapäevaelus sellega paratamatult ja hoopis rohkem kokku, kui me 
aimatagi oskame. 

Inimese teadmised võib jagada kolme keerukusastmesse: materiaalne, hingeline 
ja vaimne. Materiaalsete teadmistega saab valitseda materiaalset maailma, 
hingeliste teadmistega emotsioonide maailma ja vaimsete teadmistega vaimuilma. 
Tulevik toetub minevikule ja olevik kaotaks oma mõtte, kui poleks tulevikku. 
Teame ka seda, et materiaalsed teadmised toetuvad kindlale usule ja usk omakorda 
on vaimne teadmine. Probleem hakkab kasvama sellest hetkest, kui me tahame oma 
usku kindlustada. Kindlustatakse aga alati vaenlaste vastu ja omade kaitseks. Samas 
võib kindlustatav selles kindluses tunda end vangina ja vang, kes elab vanglas, 
tunda vanglat enda jaoks kindlusena. Kõik kindlused aga vananevad ja kaotavad 
aja jooksul oma mõtte. Sama lugu on ka kindlate teadmistega. Ainus kindel asi elus 
on see, et midagi ei ole kindlat. Tahtmine oma elu kindlustada on hirm tuleviku ehk 
tundmatu ees. 

Üheks ohtlikumaks vaimseks mürgiks on kindel usk, et head peab armastama ja 
halba vihkama. Vaimsele ehk primaarsele mürgistatusele järgneb hingeline 
mürgistamine ja sellele omakorda materiaalne ehk aineline mürk. Lausa uskumatu 
naiivsusega tormatakse hea suurendamise eesmärgil halba hävitama. Kindla usu 

kammitsates olevate inimeste probleem on see, et nad eitavad kõike, mis ei mahu 
nende usu raamidesse. Eitamine omakorda isoleerib neid elust ja eituse suurus 
määrab isoleerituse suuruse. Osaliselt elust ilmajäänu aga jääb ilma ka neist 
teadmistest, mida see eitatav osa elust talle pakkuma tuli. Tulemuseks on eluline 
naiivsus. Kõik teavad, et parim politseinik on endine kurjategija, et parim kindral 
on endine reamees, et truim naine on endine prostituut, et isa on eriti armas siis, kui 
ta on sind õiglaselt karistanud. Halva eitamine viib meid selleni, et me tunneme 
ennast järjest rohkem halvasti ja niimoodi jätkates kaotame me lõpuks oma 
elumõtte. Tahtmatult haarab käsi mingisuguse mürgi järele selleks, et oma halba 
enesetunnet leevendada, nõrgestada, olematuks teha ehk hävitada. Olgu selleks siis 
alkohol, narkootikum, lõbumaja, püstol või poomine. Lõpuks saab inimene selle, 
mida ta ihkas, saab ka selle, mida ta vihkas. Hea eesmärgi nimel on ajast aega 
vabatahtlikult pead tulle topitud, ohverdatud ja vabasurma mindud. 

Vaimne mürgitamine ehk vaimu nõrgestamine hakkab tavaliselt pihta juba sellest 
momendist, kui laps sai viljastatud. Lapse algse arenemise määrab ema usk 
rasedusega toime tulla. Kõik olemasolevad ema hirmud takistavad lapse normaalset 
arengut. Ema hirmud mehe, raha, mustuse, viiruste, mikroobide, haiguste, 
kurjategijate, enda vanemate, ämma ja äia, sugulaste, tuttavate, võõraste ja riigi 
pärast võivad juba algselt tekitada lootel sellise segaduse, et see laps võib otsustada 
nii rasket katsumust mitte vastu võtta ja teise ilma tagasi kolida. 

Materiaalselt mõtlev inimene püüab oma usku kindlustada teadust ära kasutades, 
religioosselt mõtlev inimene püüab sama teha Jumalat ära kasutades. Esimene tegi 
väikese vea, teine aga suure vea. Kumbki ei mõistnud, et usku kindlusesse toppides 
püüdsid nad teda vangi panemisega enda omaks teha. Kindel teadmine, et teadus on 
seda tõestanud ja teistmoodi ei ole võimalik, laguneb kui õhuloss, kui teadus ühel 
ilusal päeval sammukese edasi teeb ja avastab, et see asi on tegelikult teistmoodi. 
Teadlane võib saada avastuse eest Nobeli preemia, naiivselt teaduse kindlaid 
tõestusi kasutav materialist aga tasuta puhkuse hullumajja, kuigi see “tasuta” on 
eelnevalt patsiendi rahaga läbi riigi ja haigekassa kindlustatud. 

Kindel usk toetub autoriteedile. Kui maiselt mõtlevale ehk mateeriat ületähtsus- 
tavale isikule on selleks teadus, siis taevaselt mõtlevale religioossele inimesele on 
selleks Jumal. Kui inimene jätaks selle esialgu enda teada ja kontrolliks, kas need 
asjad ikka päriselt ja üheselt mõistetavalt nii on, siis oleks kõik korras. 
Klammerdudes aga sellesse kindlasse teadmisse, et lihtsam elada oleks, tehakse 
paratamatult autoriteedist autoritaar. Autoritaarsus tähendab isevalitsust kõige ja 
kõigi üle. Kuna autoriteedi kaitsva tiiva all on mõnus (vähemalt esialgu) elada, siis 
oma vaimustuses tormab see inimene teistele head tegema ja oma autoriteeti 
teistele pähe määrima. Nii tehakse autoriteedile karuteene, endale peavalu ja 
kuulajatele kindel teadmine, et nemad seda narrust kunagi ei proovi. 

Kui autoriteedile on vead lubatud, siis autoritaari puhul on see välistatud. Nii on 
teinud religiooni kammitsates vaevlevad tõsiusklikud oma jumalatest ülijumalad ja 
hoidku jumal selle eest, kui keegi julgeb nende jumalat pilgata või teises 
valguses näidata, kui kombeks on. 

Kohtusin hiljuti oma ammuse tuttavaga, kes umbes neli aastat tagasi alustas oma 
vaimset arenguteed Sai Baba olemust tundma õppides. Esimese suhtlusnädala 
lõpuks hakkas mul nii paha, et olin sunnitud asja sügavamalt kui mul kombeks 
uurida. Ma ei olnud algusest peale kõigega nõus, mis mulle räägiti ja püüdsin seda 
tunnet, mis mind valdas, sõnadesse panna. Äkki jõudis see kohale: vaimne mürk. 
Nädal hiljem, kui olin enda jaoks probleemi selgeks mõelnud ja Sai Babaga 
vaimses kontaktis olnud, sain ma selle tuttavaga uuesti kokku. Hakkasin talle 
rääkima oma kogemusest Sai Babaga ja kirjeldama kui omapärast kuju. Mu jutt 
lõigati kui vaheda noaga pooleks. “ Sai ei ole kuju!” Selgitasin talle, et minu jaoks 
ei ole vahet, kas ma suhtlen sipelga, sinu või Sai'ga”. “Kuju ei ole ta ikkagi. Ta on 
Jumal!” 

Kui mu tuttaval ei oleks vasaku silma ümber olnud musta sõõri, kui ta vasak käsi 
poleks luumurru tõttu kipsis olnud, kui tal poleks osalist kiilaspäisust ja pilk mitte 
nii alistunult leebe, poleks ma ehk nii ettevaatlik olnud, aga aja jooksul olen 
õppinud keha keelt usaldama. Must sõõr vasaku silma ümber tähendab 
välismaailma loogikat mustvalgena ehk läbi absoluudi prillide nägemist, 
kiilaspäisus tähendab välismaalima eitamist, vasaku käe luumurd aga hirmu 
südame ehk hingemaailma loogika ees. 


Mehed vastutavad materiaalse maailma püsimajäämise ja edasiarenemise eest. 
Nende õnnetuseks aga tugineb mateeria raudsele loogikale, see aga omakorda 
füüsilistele loodusseadustele. Siit saabki alguse materiaalsuse suletud ring, mille 
sees kehtivad selle ringi sisemised seadused. Kui inimene koosneks vaid füüsilisest 
kehast, siis saaks ju vabalt hakkama vaid materiaalsete teadmistega, paraku tuleb 
meil veel hoolt kanda ka hinge ja vaimu eest, mis loogika raamidesse nii kaua ei 
mahu, kuni me pole seda veel õppinud. See aga ei tähenda, et hingelised ja vaimsed 
teadmised poleks loogilised. Ratsionaalne ehk loogiline mõtlemine arvestab kõiki 
tuntud ehk loogilisi tegureid. Irratsionaalne ehk intuitiivne mõtlemine arvestab 
kõiki mittetuntud ehk mitteloogilisi tegureid. Kõike, mis maailmas on, ei ole ühel 
inimesel võimalik tunda, seetõttu ei allu selle inimese jaoks ka kõik loogikale. 


Alateadvus ehk meid alal (elus) hoidva teadvuse osa hoiatab meid ebamugavuse 
tundega kindlustamiste eest, aga tahtmine tulevikus mugavalt ära elada ja lõpuks 
ometi loorberitele puhkama jääda tembeldab selle tunde meelepetteks. Tahtmine 
elus lihtsalt ära elada sunnib inimest otsima lihtsaid universaalseid tõestatud 
teadmisi. Ometi on elus nii, et lihtsa tõeni jõutakse läbi keeruliste ja raskete 
otsingute. Samas kui inimesele see lihtne tõde kätte anda, siis ta ei usu seda ja 
kindlasti ei usu ta seda sel juhul, kui see on vastuolus üldlevinud arvamustele ehk 
käibetõdedele. 


Inimene arvab, et tal on lihtne ja hea elada, kui ta on leidnud lihtsa ja universaalse 
elutõe, mis annab vastuse kõigele. Kõrgeima ja autoriteetseima lihtsuse valdajaks 
on tunnistatud Jumal. Aga selle peale vaene inimene ei tule, et Jumal on selleks, et 
sellisele tasemele jõuda, ise arenenud ja tööd teinud. Kui ta inimestele midagi 
õpetab, siis ennekõike soovituste ja hoiatustena, mitte aga käskude ja keeldudena. 

Teatakse, et kui ma jumalat kindlalt usun, siis olen ma kõigi ja kõige eest kindlalt 
kaitstud, mis omakorda tähendab kindluses ehk Jumala selja taga elamist. Samas 
kui te olete mingi sita kokku keeranud, miks siis kõrge ja palavalt armastatud Jumal 
peab teie eest seda sööma? Kui te lähete oma eluteel kogu aeg Jumal ees, kas see ei 
tähenda siis seda? Kas see tähendab enda asetamist Jumalast kõrgemale, sest 
teatavasti sunnitakse sitta sööma endast madalamal asetsevaid isikuid? Kui Jumal 
on kõik, mis on olemas, miks siis inimene osa elust eitab? Kas see tähendab, et osa 
Jumalast ei kõlba kuhugi? 


Kujutage ennast ette perekonna, kollektiivi, firma, erakonna, riigi, maailma, 
päikesesüsteemi, galaktika, universumi, superuniversumi, Havona ja lõpuks 
Paradiisi Saare juhina. Kas te suudate iga üksikisikut selles kontrollida? Kust 
pärineb kindel teadmine, et Jumal näeb ja kuuleb kõike ja kõik on Jumala kätes? 
Milleks siis inimesel käed ja silmad on, kui kõik nagunii jumala teha on? Kust on 
pärit kindel teadmine, et Jumal keelab, käsib, poob ja laseb? Kui teie olete 
alustuseks perekonna pea, kas te oma peres teete nii, või annate igale üksikisikule 
tegutsemisvabaduse? Kas te ihaldate oma peres autoriteedi või autoritaari kohta? 


Kui teil on oma firma, kas te juhite igat üksikisikut eraldi või loote selleks 
süsteemi, mis allub firma siseseadustele ehk vastastikkele kokkulepetele? Kui 
firmal kehvasti läheb, kas see on üksikisikute viga või on äkki süsteem mäda? Kas 
on üldse võimalik midagi juhtida, kui selleks pole eelnevalt süsteemi loodud? Kas 
täiuslik süsteem arvestab kõiki teadaolevaid ja veel mitteteadaolevaid tegureid? 
Kas täiuslikku süsteemi üldse ongi olemas? Ja kui ta kusagil ehk ongi, miks me siis 
siia õnnetule Maale oleme tulnud? 


Teadmine, et seal, kus meid ei ole, on parem, sunnib inimest otsima õnne väljas- 
poolt, eksootilistest maailmajagudest. Teatavasti on kõige eksootilisem, parem ja 
valgustatum jumalariik. Probleem on selles, et seda vaest inimest sinna lihtsalt ei 
lasta. Kui teil on oma kätega ehitatud ilus valgete vaipadega armas kodu, kas te siis 
lasete lehkava prügikastiinimese oma valgete linade vahele saabastega magama või 
annate talle suure kerjamise peale kroonikese leivaraha? Kuidas muutub teie 
suhtumine, kui te veidi hiljem näete sama inimest viinapoe uksest sisse marssimas? 
Kas te kirute ennast, riiki, seda joodikut või hoopis jumalariiki? Kas te hakkate 
probleemi eitama või küsite enda käest: mida minul sellest õppida on? Kas me 
saame olla kindlad, et meie eluga kunagi nii ei juhtu? Kas me oleme sellest 
joodikust paremad, targemad, on meil lihtsalt elus vedanud või on meil see 
õppetund juba õpitud? Murede uputamise üks keerukusetasandeid on joomarlus, 
siis narkomaania ja kõrgeima tasandina religioon. 


Viinaga liialdamine on mürk. Narkootikumidega liialdamine kah mürk. Aga 
usuga liialdamist ehk religiooni mürgiks pidada ei osata. Kõik elus kasututavad 
mürgid saavad alguse religioonist. Religioon tähendab ühe kindla, inimesele kõige 
armsama jumalaga liialdamist ja teiste jumalate eitamist. Olgu selleks jumalaks siis 
Kristus, Buddha, Jehhoova, Ra, raha, võim, kuulsus, ülemus, narkootikum, viin, 

söömine, töö, abikaasa, laps, kass, jalgpall vm. Igaühele oma. 


Ühe asjaga liialdamine garanteerib automaatselt teisele asjale tähelepanu 
ärajätmise. Tähelepanuta asi ehk probleem jääb aga õppimata ja kasvab aja jooksul 
aina suuremaks. Mida suuremaks kasvab, seda hirmutavam on. Probleemi 
kangekaelne eitamine ei tee probleemi olematuks. Probleemi tappa ehk hävitada ei 
saa, sest kuidas sa teadmist või mitteteadmist hävitad. Probleemi ehk halva sisse 
uppumist võib vaadelda kui viina, narkootikumidesse, muredesse, rasvumisse, 
verre, merre, pisaratesse, vanni, usku, emotsioonidesse jne. ning lõpuks hauda ehk 
mulla sisse uppumist. 


Vabadus tähendab suvalises olukorras toimetulemist. Vaimne vabadus on 
usuvabadus, mis võimaldab kõigis allpool olevates sfäärides toimetuleku. Vaimsus 
tähendab eluprotsesside põhjuste tundma õppimist, materiaalsus aga eluprotsesside 
tagajärgede tundma õppimist. Siit saab järeldada, et vaimsus ja materiaalsus käivad 
käsikäes (täiendavad teineteist) ja üht teisele eelistades tekitame ise endale 
probleeme juurde. 


Mis ühele mürk, võib teisele olla eluvesi. Vanasõna ütleb, et võta pits ja pea aru. 
Selles ütluses peitub sügav elutõde. Suvaline aine koosneb armastuseenergiast, 
mille positiivseks pooleks on teadmine ja negatiivseks pooleks mitteteadmine ehk 
teadmatus. Kui inimene on orbiidilt ära löödud, siis tuleb selle aine, mida vajatakse, 
armastus vastu võtta ja saadu võimalikult kiiresti tasakaalustada. Üheks 
võimsamaks tasakaalustavaks energiaks on hingest tänamine. Et hiljem enam 
sellisesse olukorda mitte sattuda, on vaja tingimata juurelda põhjuste üle, miks 
sellisesse olukorda satuti. Selleks et aru saada, tuleb hakata endale aru andma. 
Teatavasti käib andmine enne saamist. Kuna mürk tähendab kokkusurutust, 
kontsentreeritust, siis mida rohkem ühte energiat kokku surutakse, seda 
materiaalsem see on. Mida materiaalsem ehk raskem mürk on, seda rohkem omab 
ta magnetismi. Kuna sarnane liitub sarnasega, siis selleks, et oma halba ehk rasket 
enesetunnet kergendada, kasutatakse aine omadust siduda energiaid. Olgu selleks 
aineks siis liigsöömine, ravim, alkohol, tubakas, narkootikum või siis 
vähemmateriaalsed ained nagu kisa, lärm, kiljumine, röökimine, sõimamine, 
manamine, manitsemine, tümpsumuusika, Harley tsikli mootoriplärin või siis 
kõikvõimalikud malbed kindlad teadmised teaduse tõestustest ja sellest, et kõik ju 
teevad niimoodi. Probleem on selles, et iga aine energiaväli on kahepooluseline ja 
kui kasutatakse energia plusspool ära, siis selle negatiivse poolega ei osata midagi 
peale hakata. Organismi võitlust energia negatiivse poolega ehk jääknähtustega 
nimetatakse pohmelliks. Pohmelli kõrgeimat astet nimetatakse deliiriumiks. 
Deliiriumi edasine kontsentreerimine viib debiilsusesse. Niimoodi peatab inimese 
keha ajupeetusega (peedistatud ajuga) inimese loomastumise tee. 


Deliiriumis avanevad inimesele paralleeldimensioonide väravad ja tal on 
võimalus näha sarvilisi. See on inimvaimu hoiatus, et niimoodi jätkates satud 
põrgudimensiooni. . Teatavasti . kasvavad sarved peas. Pea omakorda 

tulevikuenergias, tulevik aga omakorda on teadmatus, mittemateriaalne, vaimsus. 
Inimese peast väljuvad nähtamatud energiakanalid, mis on dubleeritud 
materiaalsete ainetega ehk juustega. Iga juuksekarv on kosmiline antenn, millega 
inimene on seotud kõiksuses asetseva kõrgema vaimolendiga. Mida tihedamad on 
inimesel juuksed (sünnipärased blondid), seda laiem on tal side teiste vaimsete 
üksustega. Blondidest tehtud anekdoodid on brünettide kadedus ja tahtmine 
blondide alandamisega ennast ülendada. 


Kindlasse usku klammerdumine viib ainujumala loomiseni. Materiaalsel tasandil 
tähendab see ükssarve. Kindel teadmine, et vastaspoolega pole midagi peale hakata 
(aga ilma kah kurat läbi ei saa) ja siin ei jää midagi muud üle kui oma mure 
alkoholi uputada, tõukab inimese kakssarve ehk viinakuradi küüsi. Kõige 
materiaalsem ehk loogilisem teadmine väljendub organismis luuenergiana. 
Tahtmine vaimsust loogiliseks teha ehk tulevikku kindlustada sunnib inimest 
otsima seda ainukest ja õiget (kõige kõige kõige-t). Kuna inimene teistele ei oska 
oma leitud jumalat ära seletada, siis oma alateadvuses tunneb ta kindlusetuse 
tunnet. Kuna ühte jumalat on raske lahti seletada, siis teiste jumalatega ei saada 
ammugi hakkama. See sunnib inimest oma usku kindlustama, mis materiaalsel 
tasandil tähendab sarve kasvatamist. Keha reageerib sellele siis vastavalt 
kontsentreerituse astmele kas vistriku, pompooni, rasvakasvaja, kasvaja või vähiga. 
Kuna vaimseid üksusi ei ole võimalik ühte patta panna, siis keha ka sarve ei 
kasvata, märku antakse vaid painajalike unenägudega või nägemustega. 


Üks raskemaid tegevusi on teistele aru pähepanemine. Inimese aju on kaitstud 
paksu kolbaga. Kolp on luu, mis tähendab väljakujunenud loogilisi elulisi arusaamu 
ja toimib kui filter uutele teadmistele. Mõne kohta öeldakse, et ta kolp on nii paks, 
et ega sealt midagi läbi küll ei lähe. Kuna aju on kõrgema tasandi kompuuter, siis 
on päris loogiline, miks ta niimoodi kaitstud on. Samas annab see ka märku, et 
vaimsete uute (teiste, targemate isikute poolt antav) teadmiste kontsentreerimine, 
pealesurumine on äärmiselt ohtlik. Tuleb tunnetada, palju teine on suuteline vastu 
võtma ja läbi seedima. Ütlus “mullast oled sa võetud ja mullaks sa ka saad” 
tähendab materiaalsete mullast sirgunud taimede energiate läbiseedimist ja 
loodusesse tagastamist. See on materiaalne seedimise protsess. Vaimse seedimise 
materjal tuleb kosmosest ja tagastub kosmosesse täiustunud teadmistena. 
Materiaalne seedeprotsess on täpne koopia vaimsest seedimisprotsessist, seega saab 
oma materiaalse seedimise vigu kasutada oma mõttevigade lahtimõtestamiseks. 


Jumala kummardamine on valguse kummardamine. Saatana kummardamine on 
pimeduse kummardamine. Millal inimesel mõõt täis saab ja ta ühest leerist teise üle 
läheb, on indiviiditi erinev. Teada on, et esimesed eitavad saatanat ja teised 
omakorda jumalat. Mõlema probleem on see, et ei osata elu tervikuna näha. 
Eitamine tähendab hävitamist. Hävitamine tähendab oma territooriumi laiendamist 
läbi eitamise. Varjatud territooriumi laiendamist nimetatakse poliitikaks. Avalikku 
territooriumi laiendamist nimetatakse terrorismiks. Selle asemel, et terrorismi 
olemust tundma õppida, tahetakse teda eitada ehk hävitada, suurendades terrorismi 

veelgi. Totaalseks hävitamiseks on vaja liitlasi. Probleem on selles, et liidetavad 
peavad olema sarnased. Sarnased saavad olla vaid need, kes lasevad endale teha 
ajupesu. Ajupesu on võimalik teha vaid neile isikutele, kes on religiooni 
kammitsates, kes pimesi usuvad, mida neile sisendatakse. Sellest momendist, kui 
poliitikast kõrini saab, algab terrorism. Sellest momendist, mil terrorismist kõrini 
saab, algab poliitika. Eitamise maagilisest ringist välja astuda veel ei osata. 


Kapitalistliku (lääne) ajupesu ebajumalaks on materiaalne heaolu, mis tõotab 
paradiisi läbi majanduskasvu. Majanduskasvu näitajaks on raha. Idamaade ajupesu 
ebajumalaks on religioon, mis tõotab paradiisi läbi jumalakummardamise. Esimene 
on tunduvalt ohtlikum, sest see on varjatud religioon. Ajalooline fakt on see, et üks 
religioon teist ei seedi. Mitteseeditav asi on mürk. Niimoodi me toodame pidevalt 
surmaenergiat ehk kannatusi juurde ja ei saa aru, miks õnne pole. 


Ilus vale ja kole tõde on ühe terviku vastaspoolused. Tahtmine head saada 
materialiseerib vale illusioonide õhulossiks. Õhulossi ehituskivideks on lubadused. 
Kõik lubadused on seotud ajaga. Kui lõpeb aeg, lõpeb ka lubadus. Siis on vaja kas 
lubadust muuta või aega pikendada ehk anda illusioonile teine nägu ja teine tegu. 
Mida ilusamaks inimene oma illusiooni mõtleb, seda karmimaks ja koledamaks 
muutub tõde. Kõige karmim tõde on see, kui inimene oma elu lõpus tõdeb, et kogu 
aeg on kulutatud ilusatele valedele, et terve elu on valesti elatud. Teatavasti on ka 
religiooni ehituskivideks lubadused. 


Tänuenergia tihedam (materiaalsem) vorm on tahe. Inimkeha eesmine pool 
kannab tundeenergiaid, tagumine pool tahteenergiaid. Kuna inimene käib rind ees, 
siis siit võib järeldada, et tahe on tunnetele toetaja, tõukaja, jõu andja. Silmad 
asetsevad keha tundepoolel, mis tähendab, et on vaja tundeid vaadelda ja 
kontrollida ning tahet usaldada. 


Usaldamatus ja heausklikkus on ühe terviku erinevad otsad. Vanasõna ütleb, et 
usalda, aga kontrolli. See tähendab, et enne usalda ja siis kontrolli ehk enne jaata ja 
seejärel vaata, kas teine kah jaatab või tegeleb eitusega. Heausklik ehk 
pimestuskuja on talle lubatud heaga pimestatud ja seetõttu ei taipa kontrollida. 
Usaldamatus tähendab eitamist. Usaldamatu inimene ei ole võimeline teist 
kuulama, sest nagunii ju teine valetab. Paraku peitub igas vales ka tõetera ja 
niimoodi jääb usaldamatu inimene ilma välisinformatsioonist, seega ka armastusest. 


Inimene ütleb, et ta jooksis oma mõtetega, tunnetega või tegudega rappa. Rabas 
kasvavad madalad jändrikud puud. Taimestik on vaimne energia. Raba on kooslus 
vaesest vaimsusest ja rikkast maisusest. Sellest momendist, kui inimesel hakkab 
maisus üle vaimsuse kasvama, saab ta südamerabanduse. Sellega võtab organism 
aja maha, et anda inimesele aega oma vigade üle mõtiskleda. Kahjuks ei osata seda 
võtta organismi armastusavaldusena. 


Reaktsioon mateeria tasandil tähendab erinevate ainete segunemisel tekkivat 
keemilist reaktsiooni, mille tulemusena saadakse uus aine ja kõrvalsaadusena 
vabaneb või neeldub soojusenergiat. Mõttelisel tasandil tähendab reaktsioon 

erinevate religioonide segunemisel tekkivat uut religiooni, kus kõrvalsaadusena 
vabaneb või neeldub emotsionaalne energia. Ilmaasjata ei ütleks inimene, kui ta 
satub uude olukorda, et siin on mõtlemisainet. 


Ahelreaktsioon ehk tuumaplahvatus tähendab tuuma ehk sisu katastroofini 
kontsentreerimist. See on olukord, kus religiooni sees olevad mõttemallid on 
äärmuseni nivelleeritud, ühesugused. Inimesed on selles religioonis üksteise külge 
aheldatud ühesuguste (nende arvates kõige õigemate) mõttemallidega. Kui lüüa 
keegi selles koosluses orbiidilt välja, siis temast vabanev emotsioonide- ehk 
soojusenergia lööb orbiidilt ära järgmise mõttekaaslase ja nii edasi. Peale 
soojusenergia (emotsioonide) vabaneb tuumakatastroofis tohutul hulgal valgust ja 
radioaktiivset kiirgust. Vabanenud valgus kujutab endast armastuseenergia 
positiivset poolt ja vabanenud radioaktiivsus negatiivset poolt ehk hirmu, et mind ei 
armastata. Nii nagu liigses valguses on ohtlik olla, on ohtlik olla ka liigses 
pimeduses. Kui inimese sisekosmosesse (keha kõigisse olemisruumidesse) tungib 
korraga sisse liiga palju hirmu, siis kiiritushaigus materiaalsel tasandil 
demonstreerib ilmekalt, mis vaimsel tasandil juhtub. Kui keegi oskaks selle 
religiooni sees teistmoodi mõelda ja oskaks inimesi mõistusele kutsuda, siis 
tuumakatastroofi ei toimuks. Paraku on inimene, kellele on tehtud totaalne ajupesu, 
mõtlemisvõimetu ning vaimset informatsiooni jagavate inimeste juttu ei usuta, 
peetakse jamaks. 


Teine maailmasõda lõppes tuumakatastroofiga. Samuti lõppes Nõukogude Liidu 
sotsialismi võidukäik tuumakatastroofiga. Kas pole see hoiatuseks ka kapitalismi 
liitmisele (Euroopa Ühendus, Ameerika Ühendriigid)? Kas USA-s toimunud 
Maailma Kaubanduskoja terrorismiga hävitamine tähendab hoiatust rahareligiooni 
(võidukäik islamimaadesse) edasise sissetungi eest? Terrorism on avalik vastuseis 
poliitikale. Terrorism on salajane terror, sõda on avalik terror. Kumbki pool 
tegutseb vahendeid valimata. Kui väike vahend ei aita, võetakse tarvitusele suurem 
ja kui see ka ei aita ja lõpuks ometi kord majja lüüa, siis kõige suurem. Kas tõesti 
on vaja tuuma ehk sisu hävitamiseks tuumapommi? Kui mingi asi juurtega välja 
kiskuda, siis seemneid ei suuda keegi kontrollida. Tahtmine terrorismi juurtega 
välja kiskuda vajab kindlaid liitlasi. Mida rohkem liitlasi, seda totaalsemaks 
kujuneb sõda. Kuni maailmasõjani välja. Selle asemel, et õppida teiste usku 
tunnustama, minnakse teisi nende usu pärast hävitama. 


Kõiksuses valitseb kindel hierarhiline süsteem. Mida keerukam (kõrgem) 
süsteem, seda täiuslikum on süsteemi juht ehk jumal. Kõige kõrgemani jõudmiseks 
tuleb enne madalamad astmed selgeks õppida. Elu sisaldab kõiki jumalaid. Selleks 
et kedagi tunnustada, on vaja tema olemust tundma õppida, muidu pole ju mida 
tunnustada. Enda kontsentreerimine ühele jumalale jätab teised jumalad 
tähelepanuta. Näitena võib tuua lihtsustava paralleeli. Kui te olete tööl lihttöölise 
seisuses ja üritate suhelda vaid direktoriga, siis võite kindlad olla, et teie otsene 
ülemus teeb kõik selleks, et te teda märkaksite ja tema korraldustele alluksite. Kui 
te oma viga ei paranda, siis järgmises töökohas kõik kordub. 

Erinevaid religioone võib vaadelda kui elevandi patsutamist. Üks patsutab lonti, 
teine jalga, kolmas kere, neljas saba. Keegi ei märka, et patsutatakse sama elevanti. 
Teise käega patsutatakse vastu rinda, et minu jumal on kõige tähtsam. Täpsemalt 
vaadeldes patsutatakse “mina olen” energiakeskusele, toonitades sellega, et mina 
olen kõige tähtsam. Jumal sellele inimesele on vaid teistele silmapetteks, 
kasulikuks tööriistaks. Sellise patsutamise käigus tihendatakse vaimne algmürk 
hingeliseks mürgiks ehk emotsioonideks. Rinnas asuvad kopsud, süda ja “mina 
olen” energiakeskus. Kopsud on vabaduse organid, kust hing sisse ja välja käib. 
Kui süda saab emotsioone täis, siis muutub patsutamine rusikalöögiks. 
Rusikalöögiga vabanetakse oma liigsest emotsionaalsest laengust. Rusikaga teisele 
rindkerre lüües võib hinge kinni lüüa, see tähendab, et vabaduse organid said 
krambi. Kramp on organismi kaitsereaktsioon mürgi vastu. Armastuseenergia ehk 
vabaduse liikumapanemiseks kasutatakse seljale patsutamist. Seljale patsutamisega 
stimuleeritakse tahteenergiat ehk elutahet. 


Kui te olete kellelegi teene teinud, siis üsna loogiline on, et teine sellele teenele 
vastab teistsuguse teenega ja püüab saadut tasakaalustada. Kui see teine aga tänab 
selle teene eest jumalat ja jätab teile tasumata, siis võib kindel olla, et te järgmisel 
korral sellele inimesele enam teenet ei osuta. Miks hakkab naine protestima, kui 
tema poolt antud armastuseenergia, mille mees on rahaks materialiseerinud, 
kulutatakse mehe joomakaaslastele ja kõrtsidele? Miks hakkab mees protestima, 
kui ta naine armastab salaja või lausa avalikult kedagi teist ja raha nõuab oma mehe 
käest? 


Kord sattusin ühel meditatsioonil ruumi, kus jagati armastuse jooki. Ilus peeker 
oli ja joojateks olid ainult naised. Palusin, et mulle ka seda jooki maitsta antaks. 
Mulle viibutati sõrmega ja öeldi: “Sina, mees, pead jooma naise südamest”! Ilmselt 
on iga mees tundnud jõuetuse ja elu lõpu tunnet, kui tal armsamaga suhted sassi 
lähevad ja naine armastuse kraani kinni keerab või selle otsa kellegi teise paneb. 
Ilmselt on iga naine tundnud oma südames seletamatut raskust kuni südame 
lõhkimineku tundeni välja, kui tema mees saab armastust mõne teise naise käest. 
Naise armastuse andmise kanal on täpses vastavuses mehe vastuvõtukanaliga. Kõik 
võõrenergiad (teised mehed ja naised) selles kanalis tuntakse hoobilt ära. Kui me 
oskaksime seda tunnet usaldada ja sellest ka koheselt oma partnerit delikaatselt 
informeerida, lahendaksime oma vead juba eos ja ei peaks nii palju kannatama. 
Naise armastus lööb õitsele, kui mees selle tänuga vastu võtab. Teisiti öeldes annab 
mees oma tahtega naise armastusele jõu, liikumise kiiruse ja võimsuse. Seepärast 
ihaldavadki naised jõulisi mehi. Mis puudutab mehe-naise tervikliitu, siis naise 
jaoks selles tervikus on mees looja ja mehe jaoks on naine jumal. Looja on pea ja 
jumal on süda. Südamevalu ja peavalu on ühe terviku erinevad otsad. Valu tekib 
süüdistamistest. Süüdistamised tekivad arusaamatustest, need aga tekivad valedest 
arusaamadest. Vale arusaam tekib klammerdumisest vanadesse või võõrastesse 
arusaamadesse. Probleem hakkab selginema sellest momendist, kui arusaamise 
asemel hakatakse endale aru andma ja lõpetatakse nii enda kui teiste süüdistamine. 

Hiljuti paluti mul vaadata, miks juba teist aastat järjest, vahetult enne jõule, põles 
Vabaõhumuuseum. Tegemist on eesti rahva kannatuste eksponeerimisega. Sellega 
kaasas käib aga röövvallutajate ja anastajate halvana näitamine ja ohkimine, et küll 
sellel eestlasel on alles raske minevik olnud. Sellise tegevusega püüab enamik 
inimesi oma õnnetut olemist kergendada, tulemata selle peale, et ta jätab oma 
negatiivse energia nende seinte vahele. Teatud kontsentreerituse astme juures tekib 
reaktsioon, mida nimetatakse tulekahjuks. Tuli puhastab ja annab inimesele 
võimaluse uuesti, puhtalt lehelt alustada. Tulekahju tähendab: “Tule, kallis kahju ja 
tasakaalusta minu kasu(ahnus)”. Süüdlaste otsimine, et kes selles süütamises või 
süttimises süüdi on, on enesepettus ja tahtmine enda vigu teiste kaela veeretada. 
Kui kontsentratsioon on sobiv, siis energiad korraldavad selle tulekahju igal juhul 
ära (kasvõi välgu näol). 


Inimese keha võib vaadelda kui erinevate anduritega 
(äratundmismehhanismidega) kompuutrit. Näiteks otsustab keegi teie kulul kurja 
nalja teha ja pakub teile istet pingile, kus on püsti nael. Kui te oma tunnetust ei usu 
ja aru ei saa, miks teised nii imelikult teid vaatavad, siis te seda pinki ei kontrolli ja 
istute naela otsa. Tagumik tundis ikkagi ära. Kui te oma tunnetust ei usu ja samas 
olete vaegnägemisega või lausa pime, siis on ju võimalik kasutada kompamismeeli. 
Või kuulmist, ja tajuda, miks ümberringi kõik nii kurjakuulutavalt vaikne on. 
Võimalik, et te saite eelneva hoiatuse unenäo kaudu, imeliku vastumeelsusena 
sinna seltskonda minemise ees, ehk jukerdas auto või olid muud imelikud 
sündmused teie teel teile hoiatuseks. Selle asemel, et mõtestada need eelnevad 
sündmused lahti, istutakse tihti kiirabis ja kirutakse ennast või teisi. Elu pakub 
tohutult palju erinevaid võimalusi oma tunnetuse usaldamise õppimiseks. 

Selleks et kompuuter saaks töötada, on vajalik tarkvara. Et tarkvara toimiks, on 
Vaja programmi. Et programm töötaks, on vaja süsteemi. Et süsteem töötaks, on 
vaja täidesaatvat organit. Ft kõik õigesti töötaks, on vaja tagasisidet ehk kontrolli. 
Kõik eelnev oleks mõttetu, kui poleks toidet. Kui maisel tasandil on arvuti 
algtingimuseks tarkvara, siis inimese sisekosmose tasandil on selleks geen. Läinud 
sajandi lõpus avastasid teadlased, et geen sisaldab kombinatsioone neljast erinevast 
keemilisest ühendist. Siit on võimalik tõmmata paralleel idamaisesse filosoofiasse, 
kus räägitakse neljast ilmakaarest ja algelemendist: tuli, õhk, vesi ja maa. 
Kombinatsioonid nende koosmõjudest sisaldavad algteadmisi (põhiteadmisi), mida 
teaduse keeles nimetatakse geeniks. Emalt ja isalt pärandatud geenid sisaldavad 
nende kogutud elutarkusi, mida laps on tulnud enda omaks tegema ja läbi selle 
õppima. Laps lisab neile teadmistele oma eelnevates eludes omandatud teadmised. 
Kokku kujuneb uus teadmine, mis tähendab geeni sisu muutumist. Geen on terve 
sel juhul, kui tema sisemised vastasmõjud on tasakaalus (tuli, õhk, vesi, maa - jõud, 
vaim, hing, keha) ehk harmoonias. Iga inimene on Maale tulnud õppima oma 
õppetunde. Õppimiseks on vajalik õppeprogramm - õppimise järjekord ja sisu. 
Õpitakse seda, mida veel ei teata. Kui õppeprogrammist võtta osa materjali välja 
ehk vigane geen asendada tervega, siis pole see programm enam endine. Vaimsel 
tasandil tähendab see inimese elutee muutmist. Kujutage ette olukorda, kui teie 

materiaalse õppimise eesmärk on saada arstiks. Kui sellest programmist välja võtta 
näiteks bioloogia ja asendada see politoloogiaga, kas see arst on võimeline arstiks 
olema? Unistus inimese ravimiseks geenitehnoloogiaga on äärmiselt riskantne ja 
raskete tagajärgedega üritus. Unistus geenitehnoloogia kaasabil luua täiuslik 
inimene on ette määratud luhtumisele, sest see ei ole kooskõlas Looja plaanidega. 
Ehk oleks õigem kaasaja geneetikasaavutusi kasutada haiguste diagnostikas ja 
uurida vigase geeni seotust inimese mõttemaailmaga? On olnud väiteid, et eelmine 
tsivilisatsioon Atlantis hävines tänu sellele, et taheti geneetilisel teel luua täiuslikku 
olevust. Kui see väide paika peab, kas see oleks piisav hoiatus inimkonnale? 

Palju on räägitud inimeste minekust järgmisele arengutasandile. See tähendab 
ühest klassist järgmisse minekut. Järgmise klassiga käib kaasas keerukam 
õppeprogramm. Arvutil tähendaks see lisaprogrammi liitmist, inimese keha tasandil 
tähendab see uute tšakrate, ajusüsteemide ja energeetiliste kehade juurdeliitmist. 
Kindel on see, et järgmisse klassi enne ei saa, kui olemasolev programm on 
omandatud. Minu kasutuses oleva info kohaselt saab inimesel olema 13 tšakrat ja 
10 energiakeha. 

Nii nagu kõik siin elus uueneb ja täiustub, nii on täiustunud ka palve olemus ja 
tekst. Annan teile selle edasi sellisel kujul, nagu see minuni on jõudnud. 


Meie Kõigi ja Kõige Loojale 


Kõigi ja kõige looja, hoidja ning juht kes oled kõikjal, kõigis ja kõiges! Vaid 
sisemises vaikuses tunnetame Su kõikjale lainetavat voogu. Sinu juhtimine ja 
toimimine on olemises. Sinu kulgemine olemises on Kõiksuse ühtsuse Ajas ja 
Ajatuses, Valguses, Jõus, Vormis ja Sisus. 

Meie ajalise kulgemise teekonnal võimalda meile arukust hetkest hetkesse ja jaga 
mõistmist meile meist enestest ning Maailmast, meie algusest ja sihist. Luba mõista 
meie elusammude tähendust ja vajalikkust. Luba tänada meie abilisi elurajal nii 
Valgusest kui Varjatusest. Et mõista Sind, luba mõista oma varjatud kaaslast. 

Anna aega mõista Valgust, et valgustuda mitte pimestuda. Anna aega mõista 
Pimedust, et mitte eksida korduvalt ühtemoodi. Luba näha meie eneste Tõe olemust 
meie eneste sees. 

Sinus on kogu loomine ja loodu ning loodule Jõud ja Valgus, Teadmine ja Aeg. 
Sa oled üks kõigis ja kõik ühes. 


Austav embus Ajatult 


Kirjutatud novembris 2001 

Pettumus tähendab illusiooni purunemist. Illusioon on pettekujutelm, millesse on 
peidetud tõde. Kõige suurem illusioonide meister on elu. Kuna iga inimene on 
ainulaadne, oma eluteele vastava arenguprogrammiga, siis on ka iga inimese 
illusioonid ainulaadsed. Illusioonide peegeldajaks materiaalsel tasandil on inimese 
nägu, mis asub viienda ja seitsmenda tšakra vahel. Meeldetuletuseks: viies tšakra 
(kurk) — suhtlemine ja suhtumine; kuues tšakra (otsmik) — mees- ja naisenergia 
tasakaal, kolmas silm; seitsmes tšakra (pealagi) — side välismaailmadega, 
kõiksusega. Illusiooni purunemisel saab inimene siis haiget, kui ta on pidanud seda 
tõeks ja sellele tõele oma elu rajanud. Mida kõrgem ja ilusam illusioonide õhuloss, 
seda raskemad on selle purunemise tagajärjed. Palju inimesi on nõus enne surema 
kui tõele näkku vaatama. Või kui on piisavalt järel võitlusenergiat, siis tõe 
kättenäitajat (esiletoojat) tapma. 


Vaadeldes tšakrate asetusi mööda vertikaalsihti, näeme, et illusioonid rajanevad 
(toetuvad) suhtumisele, väljenduvad mees- ja naisenergia tasakaaluna ja toite (info, 
uue näo, uuenemise) saavad välismaailmast. Meesenergia tähendab loomist ja 
naisenergia loodut. Luua saab olemasoleva baasilt, mis tähendab, et uued teadmised 
toetuvad alati vanale. See näitab, et mõlemad on võrdselt tähtsad. Klammerdumine 
vanasse välistab edasiarenemise, loomingu, õppimise, loomise. Kuna illusioonid 
toetuvad suhtumisele, siis sellest võib järeldada, et suhtumise kvaliteedist 
(tasakaalust mees- ja naisenergia vahel) sõltub ka illusiooni kvaliteet. Illusiooni 
takerduda tähendab kas minevikku kinni jäämist või tuleviku pilve peal elamist. 
Mida kõrgem on inimese arengutasand, seda keerukamad on tema illusioonid ja 
seda lihtsam ning täiuslikum on tema elutõde. 

Elujaatamist ehk uuele avatust on kõige parem õppida lastelt, kes ei ole veel 
õppinud oma illusioone ehk valet müüma. Kui ei ole vahel omakasu, saadakse 
targemaks ja ollakse rahunenud kuni järgmise küsimuseni. Järeldusi on võimalik 
teha ainult olemasolevate teadmiste baasilt. Kord sõitsin lastega maale. Nad jälgisid 
huviga kruusateelt ülesse keerduvat tolmu. Õhtul linna poole tagasi sõites olid nad 
hämmelduses, et ka jõgi, mille äärest me mööda sõitsime, tolmas. Nii said nad oma 
elu esimesed teadmised veeaurust ja olid õnnelikud, et nende isa nii tark on. 

Esimesed kolm eluaastat on laps arukuse musternäidis. Kord, tüdinenud oma 2,5 
aastasele pojale õhtuti muinasjuttude rääkimisest, tulin mõttele õpetada talle 
matemaatikat. Minu ettepanekule “hakkame täna arvutama” vastas ta konkreetselt 
ja lühidalt “jah”. “Kui sul on kaks õuna ja sa annad ühe issile ja teise emmele, mitu 
õuna siis sulle jääb?” Pika vaikimise järel arvasin, et ta oli enne küsimuse esitamist 
magama jäänud ja seega ei kuulnud või oli küsimus liiga raske ja laps jäi selle 
läbiseedimise käigus magama. Hakkasin ka ise uinuma, kui äkki kostis pimedast 
toast selge ja kindel vastus: “Ma võtan endale kotist uue õuna”. Niimoodi õpetas 

pisike laps mulle elufilosoofiat ehk arukust. 

Piibli üks käskudest on: “Sina ei tohi tappa”. Kui kõik inimesed oleks 
ühesugused, samal arengutasandil ja ühtmoodi arukad, siis saaks selle käsuga korra 
majja. Paraku aga on alati olemas hundid ja lambad ning valvur võib oma vahetuse 
kuskil kõrtsis või mujal maha magada. Lisan siia juurde ka selle lause teise poole: 
“Sina ei tohi ka ennast tappa lasta”. Naiivne uskumine, et kui mina hea olen, siis on 
ka teised head, ongi viinud Maa tsivilisatsiooni sellisesse kriisi, nagu ta täna on. 
Kuna tapmine tähendab eitamist, siis võib selle sama lause kirjutada järgmisse 
vormi: “Jälgi, et sa teistele kärbseid pähe ei aja ja ära lase ka endale kärbseid pähe 
ajada. Siis ei ole sa hiljem sunnitud ka füüsiliselt ei ennast ega teist tapma”. Kärbes 
tähendab tüütust ja on samas ka tunnustatud mustuse levitaja. Tüütus tähendab ühe 
ja sama joru ajamist, mis kaasajal on ristitud erinevate nimedega: reklaam, ajupesu, 
materiaalne heaolu, vaimne õndsus, kindel tõestatus, taevalikult ilus ja põrgulikult 
kole. Igaüks saab seda loetelu vastavalt oma tähelepanekutele jätkata. Tüütuse 
energia endast väljapaiskamist saab igapäevaelus vaadelda kui erinevate värvikate 
lõhnade näkkuhingamist, keskmise sõrme vertikaalasendi näitamist, sülje pritsimist, 
vahutamist, virilat naeratust, muigamist, irvitamist, näkku sülitamist, lahtise käega 
näkku löömist, rusikaga näkku löömist, jalaga näkku löömist, püstoliga näkku 
laskmist 3.n.e. Kõik need tegevused iseloomustavad illusioonidest küllastumise 
erinevaid raskusastmeid. 

Illusiooni vastaspoolusteks on vorm ja sisu. Püüan illusioonide vajalikkust lahti 
mõtestada lihtsustava näitega. Võtame maja ehitamise algmaterjaliks telliskivid. 
Neid kive võib nimetada armastuseenergiaks. Mida rohkem kive ja mida 
kvaliteetsemad need on, seda parem on stardipositsioon ja seda suurem ja 
mitmekesisem on potentsiaalne ehitis. Mehe ja naise suhete tasandil tähendab see, 
et töö on tellija materjalist. Kui naine armastab meest tingimusteta, siis hoolitseb ta 
selle eest, et kivid tema laomajanduses oleksid võimalikult kvaliteetsed ja nende 
kogus oleks vastavuses tellitava ehitise suuruse ja otstarbega. See materjal on ette 
nähtud ainult selle hoone rajamiseks. Kuna mees on loodud füüsiliste tööde 
tegijaks, siis saab ta selle maja rajamisel toetuda ennekõike füüsikale ja loogilistele 
teadmistele. Tellija valib sobiva ehitaja. See tähendab, et oma teiseks pooleks valib 
naine sobiva mehe, kes on potentsiaalselt võimeline sellist elu, nagu naine unistab, 
rajama. Kuidas õige mees ära tuntakse, see jäägu naiste saladuseks. 

Kui naine annab mehele piisavalt aega plaane teha ja usaldab meest tema 
tegemistes, siis võib oodata tema mehe võimekusele väärilist tulemust. Kui aga 
naine ka ise ei tea, mida ta tahab, siis pidevate muudatuste käigus tüdib mees ja 
kulub aeg. Nii võibki juhtuda, et teiste naiste mehed on edukamad kui oma mees. 
Kui naine oma vigu ei tunnista ja püüab kõik mehe kaela ajada, siis on vaid aja 
küsimus, millal mehel kannatus katkeb ja ta naisele koha kätte näitab. Tundes näos 
paiknevaid energiaid ja nende asetust, võib vaid välise vaatluse näol rääkida täpselt 
võimutsemise iseloomust. 

Maja valmides tulevad esile selle maja konstruktsioonivead. Mees saab sellest 
kogemuse ja analüüsimiseks mõtlemisainet. Kui materjal ei ole antud ehitiseks 

olnud kohane ja füüsilisele survele ning ilmastikuoludele ajas vastu ei pea, siis on 
naisel mida õppida. Mida täiuslikum ehitis, seda keerukamad materjalid ja hoone 
konstruktsioon. Selge on see, et tervet ja ilusat maja ei ole võimalik 
praakmaterjalist ehitada. Teisiti öeldes on mehe ja naise tervikliidus naine 
primaarne ja mees sekundaarne. Samas näeb juba kaugelt ära, kas see maja on ilus, 
kole, terve, lagunenud või poolelijäänud. Alles lähedalt on näha materjalide 
iseärasusi. See tähendab, et mehe vead on juba kaugelt näha, naise vead aga 
selguvad lähemal uurimisel. Täpsemalt öeldes on mees nähtav ja naine nähtamatu 
pool. Kui ümberehituse käigus jäävad nähtavale kinnilaotud aknaaugud, teise kohta 
rajatud sissepääs, maja proportsioonidele ja stiilile mittevastav juurdeehitis v.m., 
siis lähevad need vead automaatselt mehe kapsaaeda. Seda, et mees naise 
vastakatele tahtmisele maja muuta alla jäi, tavaliselt ei märgata. 

Meeste traagika on selles, et naise nähtamatust ei saa tõestada. Kui mees 
palgapäeval nõutud rahakuhja koju ei too, siis on tal võimatu naisele öelda, et 
armastust on vähe ja kvaliteet on nigel, et tal ei ole, millest materialiseerida. Raha 
on materiaalse tasandi armastuseenergia, mida toodab mees naise poolt antud 
vaimse tasandi armastuseenergiast. Kui mehel jätkub piisavalt arukust, leiab ta aja, 
võimaluse ja sobiva viisi naisele probleemi olemus lahti rääkida. Elu on näidanud, 
et enamik mehi ei ole selleks võimelised. Kui mees arvab, et ta oma 
materiaalsusega naise ära ostab, siis selle illusiooni purunemise tulemusena on tal 
võimalik teadvustada, et naine väärtustab oma hinges vaid sellist meest, kes on 
kasutanud materiaalsete hüvede loomiseks ainult oma naiselt saadud armastust. Kui 
naine on armastuse kraani kinni keeranud, siis mees sipleb kui kala võrgus, aga 
loomulikul teel ta oma tehtud töö eest raha ei saa. Kuidas energiad selle ära 
korraldavad, sellest teeme juttu tulevastes kirjutistes. 

Vaimne võim ja materiaalne võim on ühe terviku erinevad otsad. Naised omavad 
vaimset võimu ja mehed materiaalset võimu. Kuna vaimsus on primaarne, Siis 
hakkab suvaline võimutsemine pihta alati vaimselt tasandilt. See tähendab, et 
naised on võimuvõitluse alustajad. Vaimne võim on kõige rängem võim, sest see on 
seotud usuga. Ilma usuta ei tee inimene ühtki teadlikku liigutust. Naiste võimuses 
on mehele armastust anda ja mitte anda. Tihti keeratakse armastuse kraan juba 
mehe väikseimagi eksimuse puhul kinni (pannakse jalg kõri peale ja antakse 
jaopärast hingata). Parajalt aega mehele vigade paranduseks ei osata anda ja nii 
pendeldatakse ühest äärmusest teise. Üks suurimaid vigu on see, kui naine arvab, et 
ta suudab oma armastusega meest paremaks muuta. Ei saada aru, et mees saab 
muutuda ise ja ikka vastavalt sellele, kuidas ta elu väärtusi tundma õpib. Naine saab 
anda talle selleks vaid võimaluse. Selliseid kodusid on palju, kus mees on kui 
diivanikass. Selliseid kodusid on palju, kus naine on kui dirigent ja mees madalam 
kui rohi. Kas neis kodudes ka õnne on? 

Kui võrrelda loomariigiga, siis on naine kui kass ja mees kui koer. Naine õpib 
läbi vabaduse orjust ja mees õpib läbi orjuse vabadust. Kodudes, kus on koer ja 
kass olemas, on võimalik nende omavaheliste suhete vaatlemisega analüüsida selle 
kodu mehe ja naise suhteid. Avastate, et need klapivad täpselt teie suhetega. Kas 

olete kunagi näinud, et kass koerale pähe istub? Miks siis naine oma kõige 
materiaalsema kohaga mehe kõige vaimsema koha peal istub? Kas te saate väita, et 
kass ja koer on võrdsed? Ilmselt ei saa. Naiste ja meeste võrdõiguslikkus on 
tänapäeva üks suuremaid ja keerulisemaid illusioone, millesse klammerdumise 
tulemusena ei saa tihti pihta, kas isik on mees või naine. 

Religiooni ehk klammerdumise energeetikat hakkas inimene õppima sellest 
momendist, kui ürgemal tekkis tahtmine oma järglaste elu kindlustada. Ette 
kindlustamine on tuleviku heasse klammerdumine, oma ajast etteruttamine, ajaga 
võidujooks. Ei teata, et iga inimene kindlustab oma elu ise vastavalt oma 
vajadusele. Oma laste tuleviku kindlustamine on oma laste armastuse ärateenimine. 
Elu materiaalse kindluse teostaja on mees. Sellest momendist, kui hakatakse oma 
laste elu tulevikuks kindlustama, antakse oma mehele ehk laste isale lisakoormus. 
Mehel on piisavalt jõudu toita ja katta oma peret. Oma järglaste elu 
ettekindlustamine käib isa aja ja jõu arvelt. Elu on näidanud, et ettekindlustatud 
perede lastest saavad materiaalsete väärtuste lõhkujad. See on nende laste 
kättemaks armastust ärateenivatele vanematele. Sellega annavad nad oma 
vanematele mõista, et liigsete materiaalsete vahendite loomine käib selle aja arvelt, 
mil laps vajab vanematega koosolemist, oma armastuse jagamist. Vanematel aga ei 
ole ju aega, sest nad peavad tööd tegema. Kui laste isa oma naise tahtmisi ei oska 
läbi näha, siis võtab ta selleks, et mitte armastusest ilma jääda, endale 
lisakoormuse. Aga naine ei ole ikkagi rahul, sest ta tunneb, et mees peaks rohkem 
kodus olema. Mees võib nende kahe vastandliku tahtmise tagajärjel ennast surmani 
ära piinata. Olles kaua tööl, igatseb hing koju ja olles kodus, on mõtted tööga 
seotud. Sellise olukorra jätkudes leiab naine, et ta mees ei olegi õige mees. Naine 
väljendab seda pettumusena, pettumust omakorda mehe eemaletõrjumisena. 
Pettumine on surmaenergia, mis pannakse kui nähtamatu sein enda ja oma mehe 
vahele. Sellega isoleeritakse ka lapsed isast ära. Kui naine on kindlalt veendunud, 
et tema mees ei ole see kõige õigem, hakkab ta tahtmatult otsima seda õigelt mujalt. 
Kui mees selle ära tunneb ja protestima hakkab, pannakse ta paika märkusega: “Oi, 
ma ei teadnudki, et sa peale kõige ka armukade oled!” Nii annab naine märku, et ta 
on juba kindlalt mehes pettunud. Kui mees viimases hädas rahakraani kinni keerab, 
siis on naisel veel võimalus raha saada oma emalt. Koos ämmaga tehakse 
enamikule meestele tuul alla. Kui ka ämma jõust väheseks jääb, siis on naisel 
võimalus ise tööle minna ja sellega mehele tõestada, et mees tõesti ei ole mees. 

Totaalse pettumuse tulemusena puruneb perekond. Naine on mehest ilma, mees 
on naisest ja oma lastest ilma. Kõige rohkem kannatavad lapsed, sest laps on isa ja 
ema summa. Kui ema ütleb lapsele, et ta on isas pettunud, siis laps tunneb, et ema 
on oma lapse luustikus, mõistuses, lümfis ja teistes meesenergia kandjates 
pettunud. Tulemuseks on nõrga kehaehitusega, nigela mõistuse, kehva vere ja 
lõhkikistud hingega haiglane laps. Pettumuse sein isa ja lapse vahel toimib kui filter 
lapsele vajaliku isaenergia läbilaskmisel. Mida paksem ja tihedam filter, seda 
rohkem laps isast ja isa lapsest ilma on. Millist kannatust ja hingepiina see lapsele 
valmistab, seda teavad rääkida üksikemade lapsed. Üksikemade sotsiaalne toetus 

teeb olukorra lõpptulemusena hullemaks, sest see aitab naisel oma probleemide 
lahendamise eest veel rohkem ära põgeneda. 

Kui ema hakkab isa poolt viljastatud lapse kandmise ajal armastama teist meest, 
siis suleb ta lootele isaenergia juurdepääsu ja avab selle teisele mehele. Loote 
geneetilisel tasandil toimub isa pärandatud nelja algaine muudatus vastavalt sellele, 
milline on armastatav “võõras” mees ja kui intensiivselt naine teda armastab. Selle 
tulemusena sünnib perre laps, kes ei ole bioloogilise isa nägu ega tegu. Selle 
saladuse ilmsikstulekut kardetakse kui katastroofi, sest naine teab, et ta mees 
libiseb sellega tema võimu alt ära. Sellise lapse ja isa vaheline hingeline kontakt on 
nõrk võrreldes peres olevate teiste lastega. Kuna selle lapse kandmise ajal on ema 
tunnetemaailm pahupidi pööratud, siis suure tõenäosusega on ka laps 
sünnitusteedes tagurpidi ja päästjaks saab keisrilõige. Nii saab ema julmus 
tasakaalustatud skalpelli külma tera julmusega. Samas on see ilmekas näide 
mateeria mõttega muutmisest. Mis aga lapse hinges toimub, mida isa tunneb ja mis 
süütundeid ema kannab, see jääb tavaliselt saladuseks. 

Kui laste ema leiab endale uue mehe, siis tihti oma -süütunnete 
tasakaalustamiseks püütakse seda meest armastada rohkem, kui see mees tegelikult 
väärib. Teisiti öeldes tõstetakse uus mees pilvedeni ja hakatakse teda oma 
armastusega jumaldama. Eksmehe lapsed saavad tõestuse, et isa tõesti ei ole 
armastust väärinud. Lapsed peavad häbi pärast maa alla vajuma. Laste ees uuele 
mehele oma armastuse sõnadega demonstreerimine mõjub lapsele kui ema 
hingesolgi kõrvadesse kallamine. Tulemuseks on lapse kõrvapõletik. Ema 
hingepõhjani pettumus isas ja selle sõnaline demonstreerimine tekitab lapsele 
keskkõrva põletiku. Sellise olukorra jätkudes võib laps kuulmisest ilma jääda. 
Teisiti öeldes ei ole laps oma isa alandamist enam võimeline kuulama. 

Kui laps on kindel ema õigsuses, proovib ta oma pärisisa asemel armastada ema 
uut meest. Sellega on isa ja lapse vaheline energeetiline ringlus täielikult 
blokeeritud. See raha, mida isa peaks lastele andma, jääb materialiseerimata, kuna 
puudub laste armastus (algmaterjal), millest seda toota. Kui isa püüab lastele raha 
anda enda vajaduste arvelt või läheb raha saama läbi pettuste kuni pangaröövideni 
välja, siis arvab laste ema, et tal oli õigus, et raha saamiseks polegi armastust vaja. 
Kui isa pettusega rahasaamine ilmsiks tuleb, võib teda vangi panna. Jällegi on 
tõestatud, et isa on halb. Kui isa näeb oma tütart ema uue mehe süles, käed ümber 
kaela, siis tema jaoks on see kui südamesse löödud noa mõnuga keeramine. 

Kui ema ütleb, et ta on hea ema, siis laps saab aru, mida ema tegelikult öelda 
tahtis. Varjatult ütles ema, et isa on halb. Kui ema on väga hea, siis 
tasakaalustuseks on väga halb isa. Eriti heade emade mehed (laste isad) ei kõlba 
kuskile. Neist on saanud joodikud, kurjategijad, vangid, prükkarid, elusad laibad 
või pärislaibad. Need on isad, kes on emaga võimuvõitluses alla jäänud. Üliheade 
emade lastest saavad narkomaanid, pederastid, Hitlerid, Stalinid, Napoleonid, 
naistevihkajad jne. Poeg, kellel on olnud maailma kõige parem ema, ei leia endale 
kunagi emast paremat naist. Kuna seksuaalsus vajab väljaelamist, siis leitakse 
selleks naiselik mees. Kui hing on väga haige, siis leitakse ka narkootikum. Võitlus 

narkomaaniaga on võitlus tagajärjega ja toimub meeste aja, jõu ja rahaliste 
vahendite arvelt. Tulemuseks on järjest rohkemate hingede purunemine (seega ka 
narkomaania suurenemine), kuna see aeg, mis on vaja kulutada põhjuste otsimiseks 
ja järelduste tegemiseks, on valesti kasutatud. 

Sadomasohhism ehk seksuaalne piitsutamine on püüd füüsilisel tasandil pääseda 
hingepiinadest. = Füüsiline valu on väiksem hingevalust. Mehe füüsilisele 
vägivallale eelneb alati naise psüühiline vägivald. Reeglina saab see alguse ema 
võimutsemisest isa üle. Kui ema võimutsemine on nähtamatu, siis isa vastuhakk 
sellele erinevate traumade näol on nähtav. Tavaliselt jääb süüdi isa. Kõige rohkem 
on süüdi aga lapsed, sest tänu nende olemasolule peab ema sellist isa kannatama. 
Kuna sellega on ema headus tõestatud, siis valib poeg endale tulevase naise 
võimalikult ema sarnase. Sellega saab tõestatud ka Piibli väide, et vanemate patud 
(andestamatus) saavad Jumala (naise) ääretus vihas nuheldud kuni kolmanda ja 
neljanda põlveni. 

Sellest momendist, kui ema leiab, et isa ei kõlba materiaalse elu kandjaks, 
blokeerub lapse luustiku areng. Ema pettumine isa mõistuses (mõistatuste 
lahendamise aparaadis) välistab lapse aju normaalse arengu. Ema närimine isa 
arukuse kallal väljendub lapse hammastes ja ema etteheited ja arvamus, et isa ei 
viitsi tööd teha, pidurdab lapse seksuaalorganite arengut. Mehe laiskus on mehe 
jõuetus. Jõuetu mees on ristitud nõrgukeseks. Mehe jõuetus on naise armastuse 
puudujääk. Jälle on mees süüdi. Keegi ei saa ju tõestada, et naine meest ei armasta. 
Keegi ei saa tõestada, et tegelikult armastab naine mehe raha. Või teiste meeste 
raha. 

Illusioon täiuslikust mehest (prints valgel hobusel) sunnib naist armastama mitut 
meest korraga. Kuna korraga armastada ei ole võimalik, siis armastatakse 
järgemööda. See tähendab, et mees peab alandlikult ootama, kuni järjekord temani 
jõuab. Naise vaimustumine lemmiklauljast, lemmikatleedist, lemmiknäitlejast, 
esimesest puhtast armastusest jne. sunnib oma mehe jooma, armukadetsema, 
lõhkuma, märatsema, vagatsema, töösse põgenema, kodust ära põgenema, teise 
naise juurde põgenema ja kõige hullemal juhul elust põgenema ehk surma minema. 
Kõikvõimalikud kuni surmaga lõppevad õnnetused ei ole sugugi juhuslikkus, vaid 
kurb tagajärg. Õnnetus tähendab elu, kus puudub õnn. Õnne puudumise 
iseäralikkus iseloomustab õnnetuse kahjustuse iseärasusi. 

Selleks et mees olla ja meheks jääda, on mehel tarvis omaette ehk üksioleku aega. 
See on aeg, kus mees tegeleb oma sisemaailma tundma õppimisega ja oma vigadest 
järelduste tegemisega. Vana hea traditsioon oli selleks kalade õngitsemine. Peale 
endaga tegelemise kasuliku aja õppis mees lisaks kavalusega kalu konksu otsa 
meelitama. Selle toimingu käigus õppis ta naistemaailma nähtamatust (kavalust) 
materialiseerima ja mida paremini ta seda oskas, seda suurem oli saak. Seda suurem 
oli ka tema naise heakskiit. Saamahimu kasvades mõtles mees välja võrgu. Naised 
kasutavad erinevate meeste  võrkupüüdmiseks võrgutamist. . Võrgutamise 
tööriistadeks on ripsmed. Mida pikemad ja ilusamad ripsmed, seda väärtuslikum on 
sinna kinnijääv saak. Partneri küttimist on nimetatud ka lantimiseks. Pikkade 

ilusate ripsmetega ripsutamine loob nähtamatu energeetilise võrgu püststruktuuri. 
Pea kelmikas kallutamine koos - ripsutamisega loob samale võrgule 
horisontaalstruktuuri. Mees, kes pettust läbi ei näe, on lootusetult selle võrgu vang. 
Kui ta materiaalselt ja hingeliselt tühjaks on lüpstud, visatakse ta sealt võrgust 
välja. Kui mees protestima hakkab, antakse talle kui kalale tuimestav löök vastu 
kaela ja kindluse mõttes öeldakse, et ma olen sinus pettunud. Pettusele vastatakse 
pettusega. Naine armastab kõrvadega. Mehe pettuse tööriistadeks on ilusad 
luulelised sõnad, millega tõstetakse naine enneolematusse illusioonide taevasse. 
Sellest momendist, kui naine mehe pettusele alla jääb ja oma võrgutamiskunstis 
pettub, algab tema ripsmete füüsiline häving. Alateadlikult kardavad naised seda 
kui tuld. 

Meeste naisestumine väljendub üha enam meeste sirgjoonelisuse, otsekohesuse ja 
konkreetsuse kadumisena. Üha rohkem on mehed hakanud kasutama oma edu 
kindlustamiseks naiselikke ehk nähtamatuid vahendeid. Nähtamatud vahendid on: 
vaikimine, ärisaladus, kavalus, alatus, valetamine, varastamine, manipuleerimine, 
toote positiivse poole esiletoomine ja negatiivse poole varjamine (kasutatakse 
laialdaselt reklaamides), lubaduste müümine jne. Vanasti oli mehe kõige suuremaks 
väärtuseks mehe au, mis käis mehe ees ja mis väljendus mehe nimes. Oma puhta 
nime eest oli mees võimeline isegi oma elu hinnaga maksma. Tänapäeval 
vaadatakse sellist meest kui narri. On liikvele läinud isegi selline ütlus, et mees 
oma sõna annab ja mees oma sõna võtab. Tulemuseks on üldine teadmine, et mitte 
kedagi ei saa enam usaldada. Või nii nagu Lible Arnole ütles: “Valeta ja varasta, 
vaat siis oled sa õige mees.” 

Jumalakummardamine on naise (mater, mateeria) ees küürutamine. Mida rohkem 
mees oma naise ees küürutab, seda rahulolematumaks naine muutub ja seda rohkem 
mees küüru jääb. Jumala teenimine on naise ümmardamine. Mida rohkem mees 
oma naist ümmardab, seda ümaramaks ehk rasvasemaks muutuvad naise vormid. 
Sellega näitab inimese keha ilmekalt, et midagi on väga valesti. Miljardite inimeste 
jumalakummardamine ja teenimine on kasvatanud naise käsutuses oleva 
võimupotentsiaali (naisenergia  superetnilise välja) enneolematult = suureks. 
Enneolematult suur on ka naiste vihapotentsiaal meeste saamatuse vastu. Kui 
inimene tegeleb Jumala teenimisega, siis on ta Loojale ehk mehele selja keeranud. 
Kui nina künnab maad, siis samal ajal taevasse vaadata ei saa. Kui inimene on selle 
tulemusena haigestunud, siis haiguse ajal ehk pikali olles on pilk ikkagi taevasse 
suunatud. Sirge seljaga elamine võimaldab inimesel kasutada silmade loomulikku 
vaatenurka nii maa, horisondi kui taeva nägemiseks. Sirge selg on elu sirged 
(ausad, kandvad) põhimõtted. Nõgusselgsus tekib seljas asetseva tahte 
pingutamises (kontsentreerimises) võimutsemise eesmärgil (päikesepõimiku ehk 
raha ja võimu piirkond). Kui tihti me näeme tänapäeval pingevaba, ilusa rühiga, 
tasakaalus vormidega keha? 

Noorus on vorm, vanadus on sisu. Vormi ehk illusiooni välist sära on võimalik 
raha eest müüa. Naine, kes tegeleb materiaalse elu kindlustamiseks oma nooruse 
ehk keha välimise ilu müümisega, kardab paaniliselt vanaduse ilminguid. Selle 

keerulise õppetunni äraõppimiseks on laps enne siia ilma tulekut valinud endale 
ilusad vanemad. Oma füüsilise ilu müümiseks kasutatakse armutult ära oma 
vanematelt saadud pärandit. Kas teate, miks prostituut ei suudle? Sest ta tunneb, et 
hinge müüa (saatanale ohverdada) ei tohi. Ilma suudluseta aga mees naise 
südamesse ei pääse. Kui naise süda on mehele suletud, siis on seda ka naise keha. 
Füüsilisel tasandil tähendab see, et elumahlad ei liigu. Seks on rahuldustpakkuv 
vaid siis, kui eelnevalt südamega ehk hingega armastada. Kui elumahlad ei liigu, 
jäävad naise limaskestad kuivaks ja mehe sisenemine tekitab valu. Probleemist 
kõrvalehiilimiseks on leiutatud kõikvõimalikke libestusvahendeid. Nende suur 
läbimüük iseloomustab hingetu seksi laialdast levimist. 

Naise nooruse säilitamiseks on leiutatud kosmeetika. Kosmeetikas ehk 
illusioonide ilustamise valdkonnas liiguvad tohutud rahasummad. Et need rahad 
perekonna sissetulekust võetakse ja mehele lisakoormust tekitatakse, seda naised ei 
märka, või ei taha märgata. Kui mees nimetab naist värvitud krokodilliks, siis võib 
kindel olla, et ta on saanud endale eluaegse vihavaenlase. Krokodill on lihasööja 
kiskja, kes varitseb oma ohvrit sogasest veest. Sogane vesi iseloomustab valedega 
segatud juttu, kust valgus läbi ei paista. Värvitud krokodill on meeste õgija. Mehed 
tunnevad alateadlikku hirmu ja seletamatut vastikustunnet ning püüavad sellise 
naisega mitte tegemist teha. Kes oma tunnetust ei usalda, see nahka pistetud saab. 

Naiste hing on püha valguse allikas. Meeste hing on selle valguse peegeldaja ehk 
kristall. Mida puhtam ja kõvem kristall, seda väärtuslikum. Teada on, et kristallid 
on haprad. Seega on ka meeste hing habras ja mehed on äärmiselt ettevaatlikud 
oma hinge avamisel. Mida rohkem alatust, seda kinnisem on mehe hing. Kuni 
selleni, et arvatakse, et mehed on tundetud ja külmad. Kui ema, kes on oma pojale 
kõige lähemal, oma lapse hinge purustab, siis on see tuleviku mees määratud 
kiratsema, sest naist ta oma hinge lasta ei julge. Kristallide energeetikast, nende 
sisemistest ehk filosoofilistest väärtustest tuleb juttu tulevastes kirjutistes. 

Palju on räägitud kuldajastu saabumisest. Mehe jaoks algab kuldajastu sellest 
momendist, kui ta on vabanenud naise ülemvõimu alt. Naise jaoks algab kuldajastu 
sellest momendist, kui ta mehe oma võimu alt vabaks annab. Kui pikaks ja 
piinarikkaks kellegi tee sellele äratundmisele kujuneb, see on iga üksikindiviidi 
enda teha. Meeldetuletuseks veel niipalju, et antud jutt on momendil minu 
maailmanägemine ja tunnetus. Kui keegi tundis end valusalt puudutatuna või 
solvatuna, siis palun südamest vabandust. 


Kirjutatud detsembris 2001 

Suvaline arengutasand on õppimises. Igal arenguüksusel on midagi, millele ta on 
pühendunud ja tänu sellele oskab ta seda teistest paremini. Oma arengu teel ollakse 
selleks, et leida selle kaudu õnn. Sõdimise energia hakkab kogunema sellest 
momendist, kui püütakse oma oskustega hakata teisi üksusi valitsema, kui pannakse 
vahele kasuahnus. 

Planeet Maa on olnud väga pikka aega koloniaalstaatuses ja erinevate 
dimensioonide omavahelise võimuvõitluse tallermaaks. Põhieesmärgiks on olnud 
inimese erinevate energiate enda kontrolli alla saamine kuni selleni, et luua mass- 
tootmine. 

Maa teine — paralleeldimensioon loodi algselt selleks, et ta toituks inimese 
negatiivsest emotsionaalsest heitenergiast. See oli vajalik selleks, et hoida Maa 
energeetika tasakaalus. Mõni kõrgema arengutasandiga dimensioon oli aga 
huvitatud inimeste hingeenergiast. Nad kasutasid ära oma oskusi teise 
paralleeldimensiooni plahvatuslikuks paljunemiseks. Oma — energiavajaduste 
rahuldadamiseks õppis nimetatud paralleel selgeks inimeste omavahelise 
tülliajamise. Kas olete tähele pannud, kui teile tuleb mingi selline teadmine, mida te 
olete surmkindlalt uskunud (nn. kiiks). Selle tulemusena olete kellegagi tülli läinud 
ja korraliku madina maha pidanud. Suure tõenäosusega on tegemist nn. 
sissesüstitud kinnismõttega (idee fiks) ja seda kunsti valdavad meie teised 
paralleelid perfektselt. 

Maa kuulsusrikas ajalugu kubiseb sõdadest. Kust said Hitler ja Stalin nii palju 
usuenergiat, et käivitada massipsühhoos? Miks rahvas sellega kaasa läks? Kellele 
oli kasulik kümnete miljonite inimeste enneaegne surm? Kellele on kasulik orbude, 
leskede, emade, isade ja sugulaste aastakümnete pikkune lein, südamevalu ja 
vihkamine? Miks on see kuni tänase päevani üks suuremaid arusaamatuse 
müsteeriume. Tänaseks on kosmilisest andmepangast teada saadud, et Teise 
maailmasõja korraldajaks oli Maa teine paralleeldimensioon. Massipsühhoos on ere 
näide negatiivse emotsionaalse energia masstootmisest, mille tootmisvahenditeks 
on desinformatsioon ja kindel kollektiivne usk oma vääramatusse õÕigusesse. 
Vääramatu õigus on väärastunud õiglusetunnetus. Igal halval asjal on aga ka oma 
hea pool ja milliseid vaimseid teadmisi inimesed sellest kogusid ja kuidas neid 
teadmisi tulevikus rakendatakse, näitab aeg. 

Mida kõrgem ehk täiuslikum arengutasand, seda täiuslikumad ja hoomamatumad 
on sõjapidamise vahendid. Üheks vingemaks ja totaalsemaks hävitusrelvaks on 
vaimne kavalus. Ja kui see lõpuks välja tuleb, siis ei ole kellelegi näpuga näidata. 
Lahingus peksasaanud isik on sunnitud tunnistama fakti, et loll saab kirikus ka 
peksa. 


Kui sa usaldad end Jumala rüppe, garanteeritakse sulle igavene õndsus ja sa 

pääsed taevasse. See on lubadus. Sedasama lauset on aga võimalik lugeda ka 
hoiatusena. Ma pole veel kordagi kuulnud, et keegi kirikutegelastest oleks selle 
lause mõtte sisu ka hoiatavas valguses paista lasknud. Kui see lause on tõesti 
Jumala sõna, siis tuleb välja, et ta on ülikaval manipulaator. Kahepalgelisemat 
lauset kui see on tõesti raske välja mõelda. Viimsel kohtumõistmise päeval on hea 
öelda, et ma pole selle lausega tõesti midagi teile lubanud ja kui te oma 
saamahimus sellest lausest lubaduse välja lugesite, siis on see teie probleem. Ma 
olen rääkinud. 

Õndsad on need, kes on vaimust vaesed. Vaimust vaene saab olla see isik, kelle 
vaimsus on suletud. Vaimsus sulgub sellest momendist, kui inimene ei saa enam 
millestki aru. Arukus sulgub sellest momendist, kui inimene ei suuda enam aru 
saada, mis toimub ja ta lõpuks ei tahagi enam aru saada. Inimese arukus väsib, kui 
ta ei leia mitte kuskilt oma küsimusele vastust. Küsimusele vastuse leidmine on 
seotud käskude ja keeldudega. Kui inimene usub, et niimoodi mõelda on patu 
tegemine ja selle tulemusena satud Saatana küüsi, siis suleb ta ise 
informatsioonikanali, kust ta oma küsimusele vastuse saaks. Et ta on valede ohver, 
inimene ilma välise abita aru ei saa. Kahjuks on vaegvaimsusega inimesed 
(debiilikud, idioodid) meie tänavapildist isoleeritud ja sellega koos ka peidetud 
karm reaalsus, milles me elame. 

Imetlesin aastaid erinevate kirikute altaritorni kohal asetsevat valguskera. 
Praeguseks tean, et selle kera olemus on vaimse informatsiooni kokkupakitud 
peenmateriaalne kooslus. Kirikud ise on nimetanud seda pühaks valguseks või 
pühaks vaimuks. See energia oli antud kirikutele tööks rahvaga. Kuna kirikud on 
aastasadu seda energiat valesti kasutanud, siis lõpuks ei jäänud Loojal muud üle kui 
anda korraldus kirikutele, selleks et nad oma vigu tunnistama hakkaksid, selle 
energia edastamine lõpetada. 1999. a. 11. augusti Linnutee Galaktika Arengu 
Jälgimise Komitee (esimees Miikael) otsusega on kirikud määramata ajaks sellest 
energiast ilma. Kui mäletate, siis umbes kuu aega hiljem edastas meedia kogu 
maailmale Rooma paavsti ametliku vabanduse sellest, et kirikud on nii palju kurja 
teinud. Kuni tänase päevani kutsuvad kirikud inimesi Pühast Vaimust osa saama. 
Kes pettust läbi ei näe, võib ennast lolliks punnitada ja edasi arvata, et ma olen ikka 
nii patune, et Jumal ei ole mulle ennast ilmutanud. 

Kurja on hea teha, kui ohver seda kurja ei tunne. Kes ei tunne, see on kaitsetu. 
Selleks et tunda, on vaja tõest informatsiooni ja selle läbikogemist. Kui osa infot 
puudub või on tahtlikult näidatud seda infot vales valguses, siis lõpptulemuseks on 
vale või puudulik tunnetus. Kirik manitseb inimesi pattulangemise eest, kusjuures 
tehakse kõik selleks, et inimene aru ei saaks, mis asi see patt siis õieti on. Piibli 
selles osas, kus kirjeldatakse pattu langemist, on mainitud, et kui inimene võtab 
vilja hea ja kurja tundmise puust, avanevad ta silmad ja ta saab jumala sarnaseks. 
Kui ta aga kiriku soovitusel kurja eest põgeneb ja seda eitab, siis ei saa ta seda 
kurjuse vilja ka kunagi maitsta ega selle läbi seda ka tunda (tõeselt tunnetada). Seda 
kirikul tegelikult vaja ongi. Niimoodi toimub kiriku võimu kindlustamine laiade 
masside üle. 

Kurjus on totaalse ajupesu tulemus. Energeetiliselt tasandilt vaadelduna on 
kurjus äärmuseni eemaletõrjutud ja tähelepanuta jäetud armastus. Kui te põrkate 
oma eluteel kokku kurjuse energiaga, siis esimene enesekaitse nipp on teda 
tunnustada ja talle helluse energiat anda. Teda pole vaja karta ega tema eest 
põgeneda. Kurjust pole vaja võita, tast on vaja aru saada. Võitmine tähendab oma 
paremuse tõestamist ja demonstreerimist. Keegi ei ole kellestki parem. Kui te olete 
kurjuses vaevleva isiku kurjust parasjagu hellitanud ja ta tunnetab, et kõik ei olegi 
tema jaoks vaenlased, siis isik avaneb ja näitab teile oma tõelist palet. Suurimast 
vaenlasest võib lühikese ajaga saada teile parim sõber, pluss teadmine, et kõik ei 
ole nii, nagu üldsus teile sisendanud on. 

“Vaimne mürk. Mis see on?” kirjutamise ajal õppisin sügavuti tundma religiooni 
(usku klammerdumise) energiat. Süvainformatsiooni kättesaamine oli ränk töö, sest 
informatsiooniväli, milles ma surfasin, oli paks segavast ja tülgastavast energiast. 
Kui oled probleemi olemust sügavuti, juurteni tundma õppinud ehk selle 
põhjuslikkusest aru saanud, siis tead ka, kuidas ta vabaks anda. Tundsin huvi, mis 
juhtub, kui oma olemisruumid (sisekosmos) ja informatsioonikanalid religioonide 
energiast puhastada. Nautisin oma tegemiste tulemust ja selgust, mis sellega 
kaasnes. Veidi aja pärast oli kõik nii, nagu alguses, nagu poleks midagi teinudki. 
Kordasin kõike uuesti. Sama tulemus. Midagi oli valesti. Täpsemal vaatlusel 
avastasin oma sisekosmose kirdepoolses osas umbes paarisaja meetri kaugusel 
seisva kirikupapi. Ta hoidis enda ees rasket, umbes neljakümne sentimeetri kõrgust 
raudristi. Risti alumisest osast “voolas” minu energiavälja seesama energia, millest 
vabanemisega ma vaeva olin näinud. Minu püüdele temaga kontakti saada ja tema 
tegevuse kohta aru pärida ta ei reageerinud. Kasutasin siis jõudu. Varajasematest 
kogemustest tean, et parim vahend võitlemiseks on kasutada sama relva, mida sinu 
vastu kasutatakse. Läksin ja painutasin selle risti alumise osa kõveraks niimoodi, et 
sellest ristist voolav energia suunduks seda hoidva isiku südamesse. Kiiremat “uttu 
tõmbamist” ma pole kunagi varem näinud. Hüüdsin talle järgi, et “Oota, mul on 
vaja sinuga rääkida!” Paari sekundi pärast oli temast järgi vaid kauge must täpp ja 
läinud ta oligi koos informatsiooniga tema tegevuse põhjustest. Hilisema 
“surfamise” käigus sain teada, et niimoodi puhastatakse religiooni energiasüsteemi 
(egregori) saastast, mis koguneb inimestelt, kes tegelevad palvetamise kaudu oma 
probleemidest vabanemisega. Kas siit on võimalik järeldada, et sa peadki teiste 
kõntsas ujuma ja ära paremat loodagi. 


Katkend Vanast Testamendist: ...ja Jehoova jumal ütles:”Vaata, inimene on 
saanud nagu üheks meie hulgast, tundes head ja kurja! Aga nüüd, et ta oma kätt ei 
sirutaks ega võtaks ka elupuust ega sööks ega elaks igavesti ”— 24. Ja ta ajas 
Aadama välja ja pani hommiku poole Eedeni rohuaeda keerubid ja tuleleegina 
sähviva mõõga, et need valvaksid elupuu teed. Kas eelmise lõigus kirjeldatud 
papp võiks olla üks keerubitest? See, et papp seisis kirdes, langeb kokku 
hommikupoolse osaga. Tuli saab olla seal, kus on põlemise materjali (antud juhul 
ristist väljavoolav raskete probleemide energia). Miks on vaja nii kiivalt kaitsta 

teed elupuu juurde. Kellele on kasulik, et inimene ennast “läbi põletaks”? Või on 
see ikkagi Jumala arm, mille olemusele väeti inimene kuidagi pihta ei saa. 


26. jaan. 2002. aasta Kõikse Isa otsusega on ristiusu, islami ja judaismi 
süsteemide egregorid tühistatud. Sellest ilmselt ka kirikute paanilised reformi- ja 
liitumiskampaaniad. 

1. sept. 2001. aastal toimus vabamüürluse ülemaailmse energeetilise (vaimse) 
kontroll- ja juhtimissüsteemi tühistamine. Sellega anti kosmiliselt tasandilt kõigile 
riikidele võimalus saada iseendaks ja täita oma roll Maa arengus. 

Võim on seotud teadmistega. Võimu kindlustamine on võimuga kaasnevast 
vastutusest kõrvalehiilimine ehk teadmiste kuritarvitamine. Sellest momendist, kui 
hakatakse oma võimu kindlustama, hakkab selle võimu lagunemine (teadmised 
lähevad hapuks). Sellel lihtsal põhjusel, et teadmiste edasiarendamise ja teistele 
kasutamiseks andmise asemel hakatakse neid teadmisi omakasu huvides varjama ja 
kaitsma. Oma jõud ja aeg on valesti kulutatud ja seetõttu arenevad “konkurendid”, 
keda võim ei huvita, teist oma teadmistega ette. Võimu ei ole vaja kindlustada, ta 
kindlustab ennast ise. Lõppkokkuvõttes on võimu kindlustamine üldsuse arengu 
vastu suunatud kuritegu. Kujutage ette olukorda, kui kõik peaksid tegelema 
jalgratta leiutamisega. Kust pärineb inimeste võimuiha? Kas Luciferilt või Jumalalt 
või kusagilt mujalt meile tundmatust allikast? Või peame me läbi kannatuste väga 
konkreetselt ja jäägitult võimu olemuse selgeks õppima selleks, et kõrgemale 
arenguspiraalile jõudes ei hakkaks neid väärtusi, mis seal on, endale ihaldama ja 
sealset arengut pidurdama. Elame, näeme. 


Mida tihedam on mateeria, seda rohkem on ühte ruumiühikusse pakitud energiat. 
Mida rohkem on mateeriat, seda suurem on selle mass. Selleks et püstoli kuul saaks 
startida ja saavutaks vajaliku kiiruse, peab väljalastud kuuli ja kuuli stardiplatvormi 
(antud juhul püstoli) masside suhe olema tasakaalus. Kui tahame teele saata 
kahurikuuli, siis vajame selleks tunduvalt massiivsemat lähetajat. Mõte, mis on 
välja saadetud füüsilisest ehk materiaalsest (massi omavast) ajust, on ülivõimas. 
Nende dimensioonide tegelased, kes omavad rohkem teavet kui inimesed, aga 
samas elavad kõrgemas võnkesageduses (nende mateeria tihedus, seega ka mass on 
väiksem kui Maal) ja on huvitatud sellest, et takistada inimese arengut, kardavad 
inimese mõtet kui tuld. Kui inimene ei tea, keda sihtida, muutub püstolist 
paugutamine mõttetuks vahendite raiskamiseks (inimese sisekosmose mõttelisel 
tasandil tähendab see inimese eluenergia raiskamist). Kui ruum on pime, siis ei ole 
võimalik märklauda tabada. Veelgi parem on, kui tulistatakse valet märklauda. 
Selleks et inimese mõtteimpulss lähetatavani e1 jõuaks, kasutatakse mõtte 
levimisruumide reostamist. Veel parem on, kui suudetakse inimene viia selleni, et 
ta ise oma informatsioonikanalid ära reostaks. Veelgi parem on, kui suudetakse 
inimest Loojale näidata kui “äput” ja tõestada, et see Looja eksperiment ehk 
loomingu osa (inimene) on ebaõnnestunud. 

Kõiksus koosneb sise- ja väliskosmosest. Kui vaadelda Maad Kuult, Päikeselt, 
Orionilt või mujalt, siis vaatleja jaoks asume me väliskosmoses. Tuleb aru saada, et 

ainult enda jaoks oleme me Kõiksuse keskpunkt. On vaja teadvustada, et me oleme 
osakene Kõiksusest. Kõik, mis toimub väljaspool meid, on meile mõjutajaks. Kõik, 
mis toimub meie sees, mõjutab väljaspool meid asetsevat. Kui me räägime 
väliskosmosest, siis mõttelisel tasandil räägime väljaspool meid toimuvast. Kui me 
räägime sisekosmosest, siis mõttelisel tasandil räägime me enda sees toimuvast. 
Mida mitmekesisemaks ja sügavamaks arenevad meie teadmised, seda suuremaks 
paisub meie sisekosmos. Neutraalses olemises ei kahjusta me ennast ega hävita 
teisi. Mida suurem on meie sisekosmos, seda suurem on meie kasutuses olev jõud. 
Mida suurem on jõud, seda suurem on võimalus midagi muuta ja suunata. Seda 
suurem on ka sellega kaasnev vastutus. Edaspidi kosmosest rääkides pean silmas 
väliskosmost, sest nii ollakse harjunud. 

Kõiksuse arengu seaduspakettidest tuleneva Põhjuse ja Tagajärje Seaduse 
hoiatavat (tunnetuse tasandil ohtu aimavat) osa nimetatakse eetikaks. Lihtsamalt 
öeldes: ela ise ja lase teistel elada. Inimesele vajalikud eetikateadmised on 
salvestatud eetikaprogrammidena inimese alateadvusesse. Eetikaprogrammide 
üheks väljatöötajaks ja levitajaks on Sirius B mentaaleeterlikud vaimolendid 18. 
dimensioonist. Virtuaal-, ruumi-, jõu- ja struktuurisüsteeme kasutav sensitiiv 
põrkab varem või hiljem kokku kosmilise eetikaga: kas, kuidas ja kui palju teha. 
Kõiksuses on olemas nn. katsetuste ruum, kus on võimalik enne reaalset tegu oma 
mõtet, süsteemi vm. ilma täidesaatva jõuta proovida. Õppigem seda kasutama. 

Kolmanda silma nägemismehhanism on olemas kõigil inimestel. Eelnevate elude 
“mittemäletamine” on tingitud sellest, et me oleme ülitihedas (materiaalses) 
energiateruumis. Üksteisest erinevad energiad on üksteisest erinevad teadmised. 
Oma sisekosmose tasandil on meil vaja oma sisemised teadmised süstematiseerida 
ehk korrastada. Kas te tunnete ennast mõnusalt, kui teie korteris või majas on kõik 
asjad pillutud läbisegi ühte hunnikusse? Kui see hunnik on laeni, kas teile endale 
üldse ruumi jätkubki? Kas te suudate sellest virvarrist üles leida raamatukese 
pealkirjaga “Minu eelneva(te) = elu(de) sündmused”? Kas te seda hunnikut 
järjekordselt nähes tahaksitegi seda raamatut leida või ajab see teid hoopis jooma ja 
märatsema? Ehk loodate ja lausa nõuate, et keegi teine tuleb seda teie eest tegema? 
Korrastamine tähendab - süstematiseerimist. . Mõttelisel tasandil tähendab 
süstematiseerimine aruandmist. Arusaamine on endale aruandmise tagajärg. 

Selgeltnägemine ei ole mingi ime, vaid inimese oskus, seega ka võime, oma 
informatsioonikanaleid puhtana hoida. Kõige puhtam on ruum siis, kui seal midagi 
ei ole. Hirm aegunud asjadest (äkki läheb vaja) ja arusaamadest loobuda (arvamus, 
et ma pole keegi, kui mul midagi ei ole) sünnitab kogumismaania. Mida rohkem on 
ruumis asju, seda raskem on seal liikuda nii, et sa kuhugile vastu ei põrka. Laeni 
täis ruumist ei paista läbi ka valgus. 

Mateeria on pisike osa sellest, mis olemas on. Järelikult ka materiaalsed sõjad. 
Järelikult ka kosmilised sõjad, mis peetakse materialiseeritud vahenditega. 
Materiaalsed relvad haaratakse kätte siis, kui psühhovõitluses alla jäädakse. Sõjas 
kaotavad mõlemad pooled oma jõudu ja vahendeid. Kasulik on see aga kellelegi 
kolmandale, kes seda sõda provotseerinud on. Kes on siis see saladuslik kolmas, 

keda me ei oska näha ega tunnetada? 

Kord viibisin koosolekul, mida alustati sõnadega: “Seltsimehed, situatsioon on 
radikaalselt skeptiline...”. Ausa eestlase suust oleks kõlanud sama lause umbes 
niimoodi: “Olukord on sitt...”. Tahtmine ennast targana ja tähtsana näidata läbi 
võõrteadmiste- ja mõistete on keeruline stress. Selles stressis vaevlevaid inimesi on 
lihtne ära kasutada kosmiliste “hingekustutajate” vaimsetel juhtidel. Näitena võib 
tuua URANTIA raamatu, kus on palju tõest informatsiooni. Selle raamatu sisu on 
umbes 75 aastat vananenud. Tänaseks on tõest infot selles raamatus vaid 20%. 
Suure tõenäosusega polnud see info mõeldudki Maale — saatmiseks. 
Järelemõtlemiseks esitan uuemat ja mitmekesisemat lühiinfot: 

Praeguseks Maale teadaantud infos eksisteerib Kõiksuses viis fundamentaalset 
üldist jaotussüsteemi. Niinimetatud tähtsuse järjekorras: 

1. Nn. ruumiseisundite jaotus (6 struktuurset “kulgemist”) Maa on 1. 
ruumiselisundis. 

2. Kosmiline haldusjaotus (7 energeetilist teadvuse arengu juhtimistasandit ehk 7 
Superuniversumit). Maa on 7. tasandis. Loomisel on kolm uut Super- 
universumit. Seega saab olema kokku 10 Superuniversumit. 

3. Vibratsioonisageduste jaotus (102 nn. sagedusmaailma). Maa asub 33. 

sagedusmaailmas. 

4. Üldine kujundamise programmide jaotus (dimensioonid). 22 dimensiooni, iga 
dimensioon jaguneb sisemisteks astmeteks, astmete arv dimensioonide lõikes 
on erinev. Maa ja inimkond valdab: 2.dim. 6 aste kuni 12.dim. 2.aste. 
Dimensioonid on põimunud kõikide teiste jaotusruumidega. Kolme- 
mõõtmelise ruumi dimensioonides esineb polaarsuse süsteem võimendatud 
kujul. 

5. Kõiksuse kujunduse loomingu tulemuse tiheduse jaotus (11 tihedusruumi). 
Maa asub loomingu 3. tihedusruumis. Oleme siirdumas kolmandast tihedus- 
ruumist neljandasse. 

Mis puudutab uut ja “kõrget” informatsiooni, siis on vaja selleks, et ei toimuks 
vaimset uppumist, väga hoolikalt ja põhjalikult järele kontrollida, kust, kellelt ja 
mis eesmärgil see info edastatud on. Inimesed, kellel on kolmas silm avanenud ja ta 
hakkab midagi nägema, ei saa enamikul juhtudel aru, millega tegemist on. Kui ta 
arvab, et nüüd on tal kõik teed ja võimalused lahti, siis ennekõike on tal oht ennast 
uute vahendite ja võimalustega hävitada. Sellesse hävingusse tõmmatakse pahatihti 
ka enda lähedased. Siit hoiatus: kõik, mis hiilgab, ei ole kuld. Palju teevad kurja 
(kuigi tahtmatult ehk rumalusest) need isikud, kes püüavad teistele ennast näidata 
“teadjatena”, aga tegelikult nn. võimed puuduvad. Eriti palju kurja teevad aga need 
võimetega isikud, kes kasutavad ära oma teadmisi ja oskusi omakasu (tihti ülikasu) 
eesmärkidel. Nii peletatakse laiemaid masse vaimsest arenguteest eemale. Eesti 
sensitiivide omavahelised võimuvõitlused ja “ärategemised” ei ole ammu enam 
uudis. 


Laialdaselt on levinud info sellest, et me siseneme nn. footonvöösse ja tänu 
sellele toimub Maa “tõusmine” neljandasse sagedusastmesse. Inimeste tasandil 

toimuvat siis nn. sikkude ja lammaste eraldamine. On levimas arvamus, et me 
peame valima kas musta või valge arengutee. Kas keegi on aga pihta saanud sellele, 
et poolte valikuga loome me paratamatult vastasseisu ja seega viljaka pinnase 
uutele sõdadele. Kelle huvides tegelikult toimub sellise info levitamine? Inimesed 
ei tea, et loomisel on kristalltehnoloogia, millega hakatakse juhtima kogu Linnutee 
Galaktikat. Selleks et kristalltehnoloogiat luua, oli vajalik kõigi 14-ne Linnutee 
Galaktikas asuva footonvöö dematerialiseerimine. Footonvööde lahustamine 
toimus eelmisel aastal 15. juunist kuni oktoobri lõpuni. Seega tänaseks 
footonrõngaid enam ei ole ja kõik jutud Maa transportimisest Siriusele lähemale on 
vaja lõpetada. Lahustava energia tõttu suudavad adekvaatset välisinformatsiooni 
kätte saada ainult need sensitiivid, kes omavad kosmilist võtit informatsioonikanali 
avamiseks (nn. kanali- ja antenninimesed). 


Maine korruptsioon ja onupojapoliitika on võrreldes kosmilisega poisike. Üheks 
räigemaks inimeste vastu suunatud kosmiliseks kuriteoks, mis paari aasta eest 
avalikuks tuli, oli kosmilise andmepanga (Akasha toimikud) selle osa, mis 
puudutab inimeste arengut, mõtteid ja tegusid, võltsimine. Planeet Maa kannatuste 
kogusummas on inimeste põhjustatud osa alla kolmandiku. Loojale püüti läbi 
väärinformatsiooni näidata, et kõige Maise negativismi põhjustajaks on ainult 
inimene. 


Maine maffia on suurel määral kosmilise maffia käepikendus. Ehk saab selle 
informatsiooni valguses selgeks, kuidas on maffiastruktuurid võimelised kui 
libedad kalad nendele seatud võrkudest hoiduma või võrku sattununa sealt välja 
libisema. 10. aprillil 2002. “põletati” koostöös Päikesega 3. ja 4. dimensiooni 
kosmilise ja maise maffia vahelised koostöösidemed. Selle tõttu kaotas maine 
maffia oma nn. vaimse toe. 


Kirjutatud jaanuaris 2002 

Usaldusest ja kontrollist 


Kord hommikul ärgates tundsin, et olen millegi alla mattumas. Mõeldes oma 
eeloleva päeva vajalikele tegemistele, sain aru, kui palju on lahtiseid otsi ja kui 
palju on vaja kontrollida. Huvi pärast vaatasin, kui palju teised oma tegemiste ajast 
kontrollimise peale kulutavad. Mu jahmatus oli suur, sest keskmiselt kulutab 
eestlane oma päevast 80% kontrollile. Nurga tagant piilus mind vanasõna: usalda, 
aga kontrolli. Paraku tehakse tänapäeval vastupidi: usaldama hakatakse (tavaliselt 
ei hakatagi) alles pärast põhjalikku kontrolli. 


Olen pikemat aega tegelenud peenmateriaalsete kristallidega. Mul tuli idee luua 
usalduse ja kontrolli kristall, mis tegeleks minu asjadega. Kui olin selle valmis 
saanud ja tööle rakendanud, andsin talle oma usalduse ja sellega koos täideviiva 
jõu. Sellest päevast alates on mu aja kasutamine tunduvalt ratsionaalsem. Esitan 
selle kristalli joonise (vaata värvilisest lisast 1k.165). 


Usalduse ja kontrolli kristall. 
Hõlmab: 
1. faktide äratundmise energia; 
olukorra reaalse seisundi kontrolli energia; 


seoste analüüsimise energia; 
tugevdatud energia info kaitseks. 

Elame maailmas, kus meie tegemised on läbi põimunud teiste isikute 
tegemistega. Selleks et meil hästi läheks, on vaja, et teistel isikutel, kelle tegemised 
on meie tegemistega seotud, samuti hästi läheks. Et midagi teha, on vaja tegijale 
jõudu anda. Tuletage meelde vana traditsioon, kus talumees, möödudes teisest 
põllul rügavast talumehest, talle jõudu soovis. Vanasti teati, et kui ise tingimusteta 
annad, antakse ka sulle. 


Usu võimuses on avada ja sulgeda jõudimensiooni väravaid. Teisi usaldades 
anname me neile jõu. Ennast usaldades anname endale jõu. Teisi usaldada on 
võimalik alles siis, kui oled ennast usaldama õppinud. Kõige raskem on usaldada 
oma tundeid, sest see on inimeses olevate teadmiste kõige peenmateriaalsem osa. 
Tunne on kõigi olemasolevate energiate summa, bukett. Kui mingi energia 
domineerib, siis tunneme, et oleme tasakaalust väljas. Kui hästi otsime, siis ka 
leiame, mis meid häirib. Kui veel paremini otsime, siis oskame seda ka sõnadesse 
panna. Kui oleme oma ebamugavustunde sõnastanud ehk materialiseerunud, siis on 
võimalik see ka süstematiseerida ehk siduda oma olemasolevate teadmiste 
võrgustikku. Sellest momendist, kui oleme oma tundmatu tunde materialiseerinud 
ehk sõnastanud ehk aru saanud, see rematerialiseerub ja muutub teadmiseks. Meid 


54 


-Usaldusest ja kontrollist- 


valdab kergendustunne. Kergendustunne on meisse kinnijäänud energia uuesti 
liikuma hakkamine, endast vabaksandmine. 


Inimeseks olemisel vajame me teadmisi materiaalsest, hingelisest ja vaimsest 


elust. Vaimseid ehk kõrgsfääridesse kuuluvaid teadmisi on kõige raskem sõnadesse 
panna seetõttu, et neid ei ole võimalik kuidagi tõestada. Vaidlused on siin mõttetud 
ja tühi vaimu närimine. Meil on olemas tunnetus ja oskus oma tunnetust usaldada 
või mitte usaldada. Kui meil tekkis äratundmistunne, siis oli uus info õige. Kui 
meil tekkis arusaamatuse tunne, siis oli uus info kas õige või vale või segu nendest. 
Kui inimene hakkab vaidlema, siis tahab ta tõestada, et temal on õigus. Tõestamise 
ajal suletakse ennast sellele infole, mida vastane teile annab. Teisiti öeldes 
tahetakse, et teine teid pimesi usuks. See on tahtmine teiselt jõudu saada ilma 
midagi vastu andmata. 


Me elame sõprade ja vaenlaste maailmas. Sõprus ja vaen on ühe terviku erinevad 
pooled. Sõpra mõistame, vaenlast mitte. Sellest momendist, kui hakkame oma 
vaenlast mõistma, muutub ta meie sõbraks. Sellest momendist, kui me oma sõpra 
enam ei mõista, muutub ta meie vaenlaseks. Sõber on maise tasandi andja, vaenlane 
on vaimse tasandi andja. Sõber on vaimse tasandi saaja, vaenlane on maise tasandi 
saaja. Tõeline tasakaalukas oma teel käija usaldab ja kontrollib oma sõpru ja 
vaenlasi võrdselt. 


Selleks et elu rohkem sügavuti mõista, esitan ühe võimaliku vaatenurga 
neliainsusele. Tunnetage, kuidas on energiad omavahel süsteemselt seotud ja 
kuidas see tervikuna mõju avaldab. 


Valgus: valguse jõud, valguse teadmine, valguse aeg. 
Jõud: jõu valgus, jõu teadmine, Jõu aeg. 
Teadmine: teadmise valgus, teadmise jõud, teadmise aeg. 


Aeg: aja valgus, aja jõud, aja teadmine. 


Järgnevalt esitan energiate klassifikatsiooni kosmilise tehnoloogia aspektist 
vaadelduna: 


Valgus 


1.Kõikjal olev lahustunud valgus. 

2.Eesmärgistatud loov valgus. 

3.Sisemine Looja Sädeme programmeeritud valgus. 
Jõud. 


1.Tahteenergia jõud (Kõiksuse tahe). 
2.Intuitsiooni tasandi toimimise jõud (Looja juhtimine). 
3.Reaalne olemise vorm (mateeria magnetismi ehk Jumala jõud). 

Teadmine. 


Stabiliseeriv ja rahustav info. 

Süsteemide tihendamise info. 

Struktuuride ja süsteemide olemuse info. 

Oleva terviku täiustumise info. 

Analüüsi olemuse info. 

Vormide olemuse info. 

Süsteemide, struktuuride, vormide ja sisude koostoimimise info. 

Olemise arengus omastamise ja lahustamise info. 
Aeg. 

Suur üldine kulgemine. 

Armastus. 

Olemine (hetk igavikku). 

Tänu ja lineaarne (reaalne maine) aeg. 


1115 90 

Välisinformatsioonis orienteerumiseks on vajalik teada informatsiooni saamise 
allikaid ja nendes sisalduvat tõese informatsiooni hulka. Järgnevalt esitan Maale 
saabunud info kohta mõningaid andmeid. 


1. 62% infot “Valgusekandjate” vaimselt vennaskonnalt. Edastavad vaimset infot. 
Neilt saadud infost on -1% tõlgendamatut infot. 

2. 8% infot kosmilise “Vikerkaare” vennaskonnalt. Edastavad infot kosmilistest 
struktuuridest ja tehnoloogiatest. Neilt saadud infost on -0,3% desinfot. 

3. 30% infot määratlemata hingemaailma maffialt nn. “Elukustutajad”. Edastavad 
ähvardamise ja hävitamise infot. Saadud infost on -70% sihilik valeinfo. Antud 
grupeering on pärit III dimensiooni V astme miinuspoolelt. Nad teavad palju, 
aga on agressiivsed ja kavalad. Kavaluse energiaga loovad nad sõbraliku 
kiirguse mulje. Paljud nn. tegijad sensitiivid on sattunud nende võrku. 


Mõningaid kosmilise töö ametinimetusi. 


1. “Kodu hing” - lokaalse territooriumi (vald, linn) energiaväljade tasakaalustaja. 

2. Võtmeinimene — territoriaalne arenguprogrammi kujundaja. 

3. Kanalinimene — kosmilise info vahendaja ja tõlgendaja. 

4. Antenninimene — kosmilise info vastuvõtja, aga ei tõlgenda. 

5. Sisustaja — energoinformatiivsete ruumide disainer. 

6. Jõuinimene - ühendvälja jõudude teadlik kasutaja ja jagaja. 

7. Mõõgainimene — energoinfoväljade kujundusprogrammide muutja. 

8. Aineinimene — hingetasandi mateeria kodeerija. 

9. Väljainimene — hinge sisepingetest vabanenud isikute ja = hingeenergiate 
korrastaja, tasakaalustaja 

10. Palga koostaja — vastavalt teenetele ja tasemele jagab info- ja energiaruumis 
tehtavaid tööülesandeid. 

11. Kuningas — territoriaalne ideede suundade ja üldiste arenguprogrammide juht- 
kujundaja. 

12. Rehkendaja — hingemateeria maailmade analüütiline “arvepidaja” (hinge- 
statistika). 

13. Saagikoguja — varjatud kuritegelike hingede ja isikute Maalt ärasaatja. 

14. Kristus — globaalsete ja strateegiliste info- ja energokoodide muutja ja 
korrastaja. 


Kosmiline vaimsete arengujärkude “auastmete” süsteem. 


I järk (Päikesesüsteem, Suursüsteem, Tähtkuju). See järk hõlmab arengus kujune- 
jaid ja arengu kujundajaid. 


1. Arenema kehastuv olend. 

2. Uuendaja ja arendaja (kehastub). 
II järk (Nebadon). See järk hõlmab muutjateks kujundatud või muutjad kujunda- 
jad. 


1. Nõustaja (ei kehastu). 

2. Tarkuse täiustaja (ei kehastu). 

3. Kristus (vajadusel kehastub). Kristuste arv Nebadonis -2000. 

4. Õigusemõistja (ei kehastu). 
TII järk (Väike Sektor, Suur Sektor, Superuniversum). See järk hõlmab: üldaluste 
normeerijad, normeeritud aluste info struktureerijad, struktuuride info vahendajad, 
vahendatud infostruktuuride hingestajad, avataarid (olemise ehitajad), olemise 
mõtte väljendajad. 


1. Üldiste arengute muutjad. 
. Hinge uuendusmeistrid. 
. Maailmade (süsteemide) loojad. 
. Loodu ja loodute elustavad juhid. 
. Looja pojad (erandkehastus). 
6. Koondkõiksuse mõistuse avardajad. 

Antud materjali taustalt saab järeldada, et kõik ei ole kaugeltki nii lihtne, nagu 
paljud väidavad. Samas ei jää meil muud üle kui tegeleda ennekõike oma 
sisemaailma arendamisega. Kuna enamus meist ei ole veel võimelised kõrgemate 
süsteemide juhtide tegevusest aru saama, siis tuleb nende tegemisi lihtsalt usaldada. 
Tuleb teada ka seda, et mida keerulisem ja täiuslikum on süsteem, seda suurem on 
süsteemi juhi vastutus. Siit veel üks järeldus: igaüks vastutagu ise enda tegemiste ja 
tegematajätmiste eest. Looja süsteemid on nii ehitatud, et kellelgi ei ole võimalik 
vastutusest kõrvale hiilida (varem või hiljem tuleb pettus välja). Meis kõigis on see 
teadmine olemas, usaldagem siis seda tunnet. 


nun ROIN 


Kirjutatud veebruaris 2003 

Austusest ja põlgusest 


Austus ja põlgus on ühe terviku vastaspoolused. Austuse võimuses on avada 
elujõu ehk vitaalsuse väravaid, põlguse võimuses on elujõu voogamist tõkestada. 

Inimene koosneb tohutul hulgal üksteistest erinevatest energiatest. Temasse on 
pakitud kõik teadmised, mis on väliskosmoses. Teisiti öeldes on inimene kõiksuse 
miniatuurne koondmudel. Ideaaljuhul peaks inimeses olema kõik tasakaalus. Kuna 
kõik areneb edasi, siis jääb ideaal meile igaveseks kättesaamatuks ja ilusaks 
eesmärgiks. Samas aga annab see meile eluks ehk õppimiseks vajaliku suuna. 
Harmooniline areng tähendab kõigi elusüsteemide järkjärgulist tundmaõppimist, 
kasutuselevõttu ja edasiarendamist. 

Kui palju me oskame kõike, mis elus on, austada? Kui palju me tegeleme teiste 
põlgamisega ainuüksi sellepärast, et me neid ei mõista? Kas me suudame endile 
teadvustada, et suures plaanis oleme me kõik ÜKS ja teiste põlgamisega põlgame 
tegelikult ennast. 

Vaadelgem armunuid. Armunud olekus suudab inimene austada ja aktsepteerida 
teist koos tema vigadega. Terve maailm paistab ilus ja ülendav olevat. Kallima 
puudused tunduvad olevat imearmsad. Selles seisundis ollakse suutelised mägesid 
liigutama ning miski ei tundu võimatuna. Ometi on armumine looduse kingitus, mis 
aeg-ajalt tabab igaühte selleks, et demonstreerida kõiksuse tegelikkust (reaalsust). 
Armumine on kõiksuse teeviit kõige ja kõigi austamise teadlikuks õppimiseks. 

Meie tasakaal ehk tervis sõltub otseselt meie eneste oskusest austada elu enda 
sees ja enda ümber. Erinevate eluvormide paljususest meie sees oskavad ehk kõige 
rohkem arstid rääkida. Tasapisi, kuigi tohutute katsetuste ja ohvrite hinnaga 
õpitakse viiruste, bakterite, nugiliste, ussikeste, lestade, täide ja muude tegelaste 
tegutsemise põhjusi seostama inimeste stressidega. Tasapisi hakatakse aru saama, 
et kõik, mis elab, on vajalik. Kõik vajalik on süsteemselt seotud nn. ökosüsteemiks. 
Ka inimese keha on ökosüsteem, mille hooldajaks ehk peremeheks on inimese 
mõistus. 

Eitamine tekitab varjamise (millegi muu taha peitmise ehk varju jätmise), 
varjamine omakorda valetamise. Valetamine vajab pidevat kontrolli selleks, et tõde 
nähtavale ei tuleks. Pidev kontroll vajab pidevalt energiat. Mida totaalsem on 
valetamine, seda rohkem vajame energiat selle varjamiseks. Pidev energia andmine 
mõttetule asjale tekitab väsimuse. Väsimus tekitab soovi mõttetu asi hävitada. 
Mõttetu asi on ainult meie arvates mõttetu asi. Kui tegeleme selle asja mõtte ehk 
asja olemasolu vajalikkuse otsimisega, siis varem või hiljem me selle ka leiame. 
Leides asja mõtte, leiame me tõe. Tõe leidmisega vale taandub. Vale taandumisega 
taastub meie eneste elujõud. 

Kord palus üks sõber mul vaadata, mida kujutavad tema vannitoas elavad 
poolläbipaistvad putukad ja kuidas on võimalik neist vabaneda. Läksin hooga sisse 
nende putukate energosüsteemi. See oli nii võimas, et mul hakkas pea ringi käima 
(sõprade ringis nimetame seda katuse sõitmiseks). Samas jõudis mulle kohale, et 

see = putukaliik = tegeleb inimeste toodetud raske (mürgise) = energia 
ümbertöötlemisega lihtsamaks (puhtamaks) energiaks. Sain aru selle konkreetse 
putukaliigi kohast ja tähtsusest ökosüsteemis. Mu sõber elab korteris, kus on enne 
teda elanud eelmine üüriline. Mateeria omab mälu. Kõike majas toimunut 
nimetatakse müüride mäluks (tuntakse ka majavaimu mõistena). Antud energia, 
mida need putukad neutraliseerisid, oli tekitatud eelmise üürilise poolt. Soovitasin 
oma sõbral see energia eelmisele üürilisele tagasi saata. Järgmisel päeval olid 
putukad läinud. 

Kui me oleks valinud nende putukate tapmise, oleks see mürgine energia alles 
jäänud ja inimesele vajalikku puhta energia voogu tõkestanud. Peale selle oleks 
lisandunud veel informatsioon tapmisest ja seega oleks vajaliku energia voogamine 
veelgi vähenenud. Lühidalt öeldes oleks putukate hävitamisega olukord hullemaks 
läinud. 

Paar aastat tagasi kurtis üks mu tuttavatest, et ta õunasaagist saavad kõige rohkem 
kasu õunaussid. Õun on külluseenergia. Uss on kadeduse- ja õeluseenergiast toituja 
ehk selle tasakaalustaja. Õunauss tähendab kadedust (kuni õeluseni välja) teiste 
küllusliku elu vastu. Tuttava naabrite arvates elas ta külluslikku elu ja see tekitas 
kadedust. = Jagasin talle teadmisi = provokatsioonist (enda edukuse 
demonstreerimisest) ja sellest, kui ohtlik on kadeduse ja õeluse energia. Õnneks oli 
see tuttav suhteliselt avatud uuele ja suutis seega oma vigu tunnistada. 
Tunnistamine on eeldus jaatamisele. Sügisel tuli ta mulle külla kotitäie ilusate 
maitsvate õuntega. Tal ei olevat sellel aastal ükski õun ussitanud. Ta oskas olla 
tänulik ussikestele, kes talle probleemi olemuse nähtavaks tegid. 

Õunausside mürgitamine garanteerib küllusliku elu (õnne) reostamise kadeduse, 
õeluse ja tapmiseenergiaga. Sellise õuna söömine on tervisele kõike muud kui 
kasulik. Energeetiliselt on võimalik sellist õuna puhastada, saates tootjale ja 
edasimüüjatele tagasi nende saamahimu energia. Selliselt puhastatud ilus 
importõun kaotab nädalaga oma ilusa kaubandusliku välimuse ja muutub 
kodumaise mahepõllumajanduse õunavissikesega võrreldes inetuks närtsinud 
käkiks, mis isu küll ei ärata. Tegelik pale muutub nähtavaks. 

Kord tahtis üks sõber hävitada tema maja ümber kasvavaid ohakaid 
taimemürgiga. Samas majas elab ka tema poeg koos oma perega. Pojapoolse 
majaosa juurest ohakad hävinesid, aga tema poole peal mitte. Ta arvas, et mürk ei 
kõlba kuskile. Mu tuttav on aastaid tegelenud energeetikaga ja oskab oma 
territooriumi energiaväljadega puhastada. Olemasolev väli neutraliseeris sinna 
külvatud taimemürgi. 

Planeet Maa on saamahimu äraõppimise kool. Selleks et saamahimust tulenevad 
erinevad energiad elu Maal võimatuks ei muudaks, on loodud ökosüsteem. 
Ökosüsteemi keerukus iseloomustab saamahimu erinevate väljendusvormide 
külluslikkust ja selle õppimise keerukust. 

Vastutustundetuse elu ees tasakaalustaja ehk sellest energiast toituja on HIV- 
viirus. Sellest momendist, kui me õpime uuesti vastutama oma elu eest, kaob meie 
seest ka HIV-viirus. Elumõtte kadumine enda seest tekitab vastupandamatu soovi 

hävitada elu enda ümber. Selle mõtte realiseerimist takistab isiku surm. AIDS-i 
laialdane levik näitab üha totaalsemat elu (ehk õppimise) eitamist. Tohutute 
rahamasside paiskamine aidsiuuringutele selleks, et ravim koostada, iseloomustab 
raha võimu vastandamist AIDS-i võimule. See on tahtmine, et vastutajaks oleks 
keegi teine (antud juhul raha ja arstid). Austusest sel juhul ei saa juttugi olla. 
Austuse puudumisega kaasneb elujõu puudus ja sellele järgneb soov kuskil ära olla. 
Kohalikust reaalsusest väljasolemist (äraolemist ehk reaalelust põgenemist) 
pakuvad erinevad narkootilised ained. Indiaanlased kasutasid narkootilisi aineid 
paralleelilmadest = informatsiooni / hankimiseks. . Narkosõltlased kasutavad 
narkootilisi aineid aga selleks, et seal pidevalt olla. Äraolemisele järgneb 
äraminemine ehk surm. 

Vaenlased tekivad valest suhtumisest. Vale suhtumine tekitab vale suhtlemise. 
Vaenlastesse suhtutakse põlgusega. Põlgusega antakse teisele mõista, et ta ei kõlba 
kuskile. Elust ärapõlatu teeb kõik selleks, et põlgajad oma suhtumist muudaks. Kui 
ta oskaks enda sisse vaadata ja ennekõike oma vead parandada, siis hävitamist el 
toimuks. Kurjategijad on õigusemõistjate kaksikvennad ehk nende vigade 
nähtavaks tegijad. Niikaua kui seda ei mõisteta, säilib vastasseis ja sellest tulenev 
sõdimise energia. 

Kehalõhnade ärapõlgamine on endast tuleva tõe peitmine, seega enesepettus. 
Selle pettuse tööriistadeks on kõikvõimalikud hingeõhuvärskendajad, deodorandid, 
lõhnaõlid, õhuvärskendajad jne. Paha lõhna tekitajad on kõikvõimalikud bakterid. 
Tuleb õppida enda käest küsima, et miks need bakterid just mind armastavad, 
millega ma neid toidan ja miks neid nii palju on. Bakterite tänamine nende tehtud 
töö eest ja selle eest, et nad meie isiklikku ökosüsteemi ehk keha tasakaalus 
püüavad hoida, ei tule enamikul mõttessegi. Ometi tunneme me hoiatavat energiat 
ehk hirmu nn. steriilsete inimeste ees. Bakterite hävitamine kõikvõimalike 
Domestoste, = Protex-seepide, = bakterioloogiliste = hambapastade ja muu 
kodukeemiaga garanteerib raskete energiate ehk mürkide ladusutmise meie 
kehasse. Tulemuseks on jõuetus (eluenergia blokeerumine). Jõuetust tegutseda 
tuleb tasakaalustama haigus koos palavikuga. Palavik on sisemine tulekahju, mis 
tegeleb kehamürkide väljapõletamisega. Palaviku mahasurumise tulemusena tekib 
peatselt uus palavikuhaigus või pikaaegne kerge palavik (aeglasel tulel vindumine). 

Loodusesse kogunenud liigset põlguseenergiat tasakaalustab Päike. Taluvuse piiri 
ületanud reostuse põletamist looduses nimetatakse põuaks (sõnad põlgus, põlemine 
ja põud on samade tüvedega). Põud on Maa ja Päikese koostöö selleks, et reostus ei 
imbuks vihmadega Maa sisemusse. 

Vaimse elu põlgamine ehk tahtmine, et keegi meie probleemide põhjused ära 
võtaks, salvestub meie metsadesse. Südame ehk hingeprobleemide teiste kaela 
veeretamine (süüdistamine) salvestub meie rabadesse. Kuidas on lood meie metsa- 
ja rabatulekahjudega? 

Austades noorust, garanteerime enestele oma vaimse tervise, seega ka tuleviku 
tasakaalukuse. Noorte rumaluse ehk elukogenematuse toonitamine (neile oma 
värvingu andmine), mahategemine (vastu maad surumine) ja enda noorusaegadega 

võrdlemine seab noored suluseisu. Selleks et ellu ehk oma õppimise orbiidile jääda, 
suleb noor alguses silmad (ka pilgu kõrvale või mahapööramine on suhtluspartneri 
jaoks silmade sulgemine), siis suu ja lõpuks südame. Suheldes endast 
noorematega, tuleb teadvustada, et noor on vana uuendaja ehk need vead, mis on 
teil parandamata jäänud, tirib noor päevavalgele. Hoides ennast noorusele avatuna, 
taipame, nende tehtu eest tänulikud olla. 

Näitena võib tuua narkomaaniaprobleemi. Kui me oleme oma põhitähelepanu 
pööranud materiaalse heaolu teenimisele ja püüame kõike rahaga mõõta, siis ei ole 
mõtet imestada, miks noor, tundes selles hävinguhõngu, püüab selle eest põgeneda. 
Mida materiaalsem on vanade maailmanägemine, seda suuremaks kasvab 
narkomaania. Enda sisemaailma tundmaõppimisega parandame me enda vead ja 
anname oma järeltulijatele (nende jaoks oleme me juured, mille kaudu nad saavad 
Maa energiat) võimaluse normaalseks arenguks. Siit saab järeldada, et võti 
narkomaaniaprobleemi lahendamiseks asub vanade käes. Austades noori anname 
me noortele võimaluse vanasid austada. 

Noored sõimavad vanu lubjakateks. Ja mitte ilmaasjata. Lubi seob endaga 
kivistunud maailmavaate energiat. Laialdane veresoonkonna lupjumine näitab 
ilmekalt, kui kinni me oleme oma minevikust pärit ühekülgsetes ehk nn. 
primitiivsetes, antud ajale kohatutes, aegunud arusaamades. Mida suurem on hirm 
tuleviku ees, seda suurem on klammerdumine ammu tõestatud asjadesse ja seda 
rohkem peab olema organismis lupja. Andes noortele tagasi nende 
arenguterritooriumi ehk neile looduse poolt ettenähtud koha tuleviku loomises jääb 
meil endale aega ja jõudu tegelda oma siseilma korrastamisega. Õige pea võib 
märgata, et veenilaiendid vähenevad, pinged ja valud kaovad, suhted noortega 
paranevad, mälu taastub ja justkui imeväel nooreneme ka ise. 

Kõiksuses eksisteerib kõikeläbiv ürgne elujõu hoovus. See sisaldab endas inimese 
jaoks kõiki vajalikke energiaid. Oma voogamises tekitab see hoovus nn. elujõu 
rõhu. Kosmosest tulev hoovus siseneb inimesesse kroontšakra (pealae) kaudu, 
emakesest Maast tulev hoovus siseneb inimesesse juurtšakra kaudu. Hoovused 
erinevatest ilmakaartest annavad inimesele infot paralleeltasanditest. Kui me 
tunneme, et oleme liiga rasked ehk liigselt Maa küljes kinni, siis on kosmosest 
tulev hoovus ülekaalus s.t. et meis on materiaalseid aineid rohkem, kui me vajame. 
Liigne materiaalsus ei lase kosmosest tulevat energiat meist korralikult läbi voolata 
ja selletõttu tunneme me maa vastu surutuse ehk raskuse tunnet. 

Materiaalse elu põlgamine viib meie organismist välja need füüsilised ained, 
mida me oma maiseks eksistentsiks vajame. Selle tulemusena tõstab Maast tulev 
hoovus meid maast lahti ja me tunneme maast lahtioleku tunnet. Kui me 
tasakaalustame maise ja kosmilise hoovuse, siis tunneme mõnusat sooja 
kergendustunnet vahelihase ehk olevikuenergia piirkonnas. Inimese jaoks on 
elutähtsalt oluline õppida energiaid endast läbi laskma. Sellest momendist, kui 
mingi energia meisse kinni jääb, hakkab ta oma magnetismiga organismile 
lisaaineid siduma ja see omakorda tekitab nn. kanali laienemise. Laienemine 
toimub teiste energiakanalite territooriumite arvelt ja inimesele tekib mulje, et tal 

on energiat vähe. Kõikvõimalike energiate jahtimine läbi erinevate rituaalide ja 
tehnikate on lõppkokkuvõttes enesepettus ja lubatud inimesele niikaua, kuni ta õpib 
läbi nende tehnikate konkreetseid energiaid ja süsteemi seestpoolt tundma. Mida 
keerukam ja “kõrgem” tehnika, seda peidetum on oht selle vangiks jääda. 

Selle aasta ajakirja “Avanemise” suvelaagris oli mul au läbi viia 
lühimeditatsioon, kus energiate jahtimise asemel tegelesime liigsete, meisse 
kinnijäänud energiate äraandmisega. Tavaliselt tahetakse lahti saada reostatud ehk 
korrastamata energiast ja ei tunta huvi, kuidas saaja selle energiaga hakkama saab 
ja kas tal üleüldsegi seda vaja on. Seekord tegime nii, et enne, kui me oma liigse 
energia emakesele Maale andsime, korrastasime selle Maale vastuvõetavasse 
olekusse. Selleks visualiseerisime ennast mesilaskärje peale ja andsime endale info, 
et kõik, mis meis on liigne, voolaks läbi selle kärje Maa sisemusse. Selle 
tulemusena tekitas rahvas Maa-Inimene-Kosmos kollektiivse energiakanali, mida 
vaadeldi ja tunnustati ka välikosmosest. Tore oli vaadata, kuidas “kaifiti” endast 
andmist ja Inimesena olemise tunnet. 

Inimene ei sünni antud geograafilisse paika ilmaasjata. Põgenemine endale 
võetud õppetundide eest ehk nn. parema elu otsimine viib inimese lõpuks võõrale 
maale. Hing igatseb sünnikodu ja kodumaa järele ning seda ei korva miski, sest 
vaim teab, et need õppetunnid, mis olid hädavajalikud, jäävad selleks korraks 
õppimata. Oma viimases hingehädas püüavad sisserännanud luua võõral maal oma 
kolooniaid ja äärmisel juhul isegi oma riigistruktuuri. Kosmosest tuleva uue 
arenguprogrammi kohaselt antakse sellisele isikule kaks võimalust: kas kohaneda, 
omaks võtta ja austada kohalikku kultuuri või oma kodumaale tagasi kolida. 

Taevaskojas asub Maa hinge suhtlemiskanal väliskosmosega. Hiljuti käis seal üks 
minu sõpradest. Enne kui ta sinna jõudis, sai ta nii tugeva energeetilise löögi, et see 
tegi ta parema jala praktiliselt liikumisvõimetuks. Kui ta longates lõpuks minu 
juurde jõudis, palus ta vaadata, miks ta sellise karistuse sai. Tuleb tõdeda, et 
kunagised võõrreligioonide esindajad polnud kaugeltki mitte lollide killast ja 
teadsid täpselt, mida nad teevad. Taevaskoja energiakanali (on kosmiliselt ette 
nähtud eestlaste jaoks) ümber oli “istutatud” vene õigeusu, katoliku usu, Rootsi 
mingi ususüsteemi ja veel mõningad väiksemad energeetilised “puud”. Nende 
“puude” kaitsesüsteemid olid ehitatud kodeeritud kurjuseenergiast. See isik, kes 
sinna satub ja omab vähimalgi määral nägemisvõimet, peab saama sellise “litaka”, 
et tal kaoks igaveseks isu selliste asjade üle, et tal tekiks meeletu hirm. Niimoodi 
toimub teise riigi anastamine ja kontroll läbi vaimsete süsteemide. Kuna see info 
mulle koju kätte toodi, siis pidin midagi olukorra parandamiseks ette võtma. Antud 
süsteemide dekodeerimine ja tagasisaatmine nende omanikele kestis umbes 20 
minutit. Kui mu sõber seejärel diivanilt tõusis, ei suutnud ta ära imestada, et jalg, 
mis enne oli liikumisvõimetu ja valu täis, oli nüüd täiesti korras. Ta kordas mitu 
korda, et see ei ole võimalik. 

Vanasti öeldi lastele, et lapsi toob toonekurg. Tänapäeval peetakse sellist juttu 
jamaks. Kas aga tegelikkuses on see jutt ikka jama, või on sellesse peidetud 
süvainformatsioon? Eestlaste rahvapärimuse kohaselt tulevad hinged Toonelast. 

Meil on olemas koht nimega Kuremäe. Paraku on toonela kanali ümber ehitatud 
Kuremäe klooster, mis kuulub venelastele. Kas eestlaste vähene arvukus on tingitud 
sellest, et seda kontrollib võõrreligioon? 

Eesti riigi juhtimise kosmiline kanal asub Toompeal. Ka selle kanali ümber on 
ehitatud vene kirik. Tuleb välja, et enamik strateegilisi riigi kanaleid on 
okupeeritud võõrreligioonide poolt. Kas sellistes kohtades on esmatähtis kohaliku 
kultuuri austamine või tegeldakse seal muude asjadega, seda oskavad ehk 
asjaosalised ise kõige täpsemalt öelda. Lähitulevikus vaatab Maa kooskõlas 
Kõiksuse uute -teeviitadega läbi erinevad võimalused nende — kanalite 
ümberpaigutamiseks ja ümberstruktureerimiseks. 

Kired Pühavaimu kiriku ümber ei taha kuidagi vaibuda. Ehk oleks mõttekas 
veidike mõtiskleda, miks nimelt see kirik põlema läks. Mina sain näiteks järgneva 
informatsiooni. Paar aastat tagasi võeti kosmose poolt kirikutele antud püha vaimu 
energia ära, et inimesed õpiksid püha vaimu valgust enda seest, mitte väljastpoolt 
otsima. Hiljem, kuna kirikud oma viga ametlikult ei tunnistanud, tühistati ristiusu, 
islami ja judaismi egregorid. See tähendab, et see raske energia, mis varem 
kanaliseeriti kirikutest välja, jääb nüüd kiriku seinte vahele. Tulekahju tekib sel 
juhul, kui raske energia ehk energeetiline reostus ületab kriitilise piiri. Tornikella 
purukskukkumine oli samamoodi selge vihje, et aeg on otsas ja on vaja minna oma 
sisemisse aega. See, et kirik ei suuda raha taastamistöödeks kokku saada, on ka 
märk sellest, et välise jõu kummardajaid vähemalt Eesti tasandil jääb järjest 
vähemaks. 

Viimasel ajal on paljud inimesed kurtnud, et pea käib ringi. See on osaliselt 
tingitud energeetiliste värvusspektrite järkjärgulisest uuendamisest kosmose poolt. 
Inimestele tähendab see sisemiste vibratsioonide tõstmist. Koos sisemiste 
vibratsioonidega tõusevad ka inimeste probleemid (koos haigustega) kõrgemale 
võnketasandile. Ravimitööstustele tähendab see krahhi, sest olemasolevate ravimite 
ja nendega ravitavate haiguste vibratsioonid enam ei kattu. Seega ei oma ravim 
enam haigusele soovitavat toimet ja tuleb müügilt eemaldada. Uute ravimite 
väljatöötamine tähendab eilse päevaga tegelemist, sest vibratsioonide järkjärgulise 
tõstmise protsess saab kestma kümneid aastaid. Sellest momendist, kui ravim 
müügivalmis saab, on see juba lootusetult vananenud. Sellega antakse inimestele 
mõista, et enda probleemid tuleb ise lahendada ja loobuda illusioonist, et meditsiin 
meid terveks (terviklikuks ehk tasakaalukaks) teeb. 

Kord tuli minu ukse taha ühistu antennimees, et sisse kasseerida järjekordset poole 
aasta antennimaksu. Ta hoidis kätt südame peal ja hakkas oma südame haigusest 
rääkima. Andsin talle “Avanemise” numbri, milles on artikkel “Südamemaja 
meditatsioon”. Kui ta poole aasta pärast järgneva maksu järgi tuli, küsisin tema 
südame tervise kohta. Ta tänas mind ja ütles: ”Näe, ei tule selle pealegi, et enda 
sisse vaadata...”. 

Paari kuu eest helistas mulle üks ammune tuttav, kes on aastaid maadelnud 
südame arütmiaga. Arstid olid lõpuks avastanud, et südame siinussõlmel on ühe 
füüsilise kanali asemel kaks. Ravi pidavat seisnema selles, et üks kanalitest 

lõigatakse läbi. Probleem on selles, et ei teata, milline neist tuleb läbi lõigata. Kui 
lõigatakse läbi vale kanal, siis tuleb süsteem asendada tehisstimulaatoriga, mis 
tähendab, et inimesest saab invaliid. Ta palus mul vaadata, kas on võimalik mingi 
muu lahendus. Olen avastanud, et tihti ei ole probleem kinni mitte inimeses, vaid 
väljaspool teda. See inimene on tulnud õppima maiseid õppetunde (paljud meist) 
hoopis teistsugusest galaktikast kui meie oma. Kahte kanalit on tal vaja selleks, et 
pidada sidet lisaks Maa süsteemile ka oma “kodusüsteemiga”. Antud juhul oli 
probleem selles, et sellest momendist, kui saabus järjekordne infoimpulss tema 
päritolusüsteemist, oli seda korraga liiga palju. Selleks, et ei tekiks nn. mürgitust, 
saab siinussõlm aru, et antud info on vaja kiiresti terve keha peale laiali tassida ehk 
hajutada. Seda ülesannet täidab veresüsteem. Ehitasin talle (peenenergia tasandil) 
kroontšakra intuitiivpoolele nn. puhverinfoanuma, millest info valguks peene joana 
toru (kanali) kaudu tema peaaju info vastuvõtukanalisse. Selle “nipiga” sai 
võimalikuks antud energia (info) järkjärguline ehk sujuv vastuvõtt. Sellest 
momendist normaliseerus ka südame töö. 

Skalpelliga inimese sisse minekut võib võrrelda kui sapöörilabidaga kompuutrist 
vigase mikroskeemi kõrvaldamist. Inimese keha on tihedalt täis kõikvõimalikke 
peenmateriaalseid süsteeme, mis kõik on kinnistatud nn. rakumagnetismiga. Raku 
füüsiline eemaldamine garanteerib peenmateriaalse arvuti terviksüsteemist ühe 
töötava osa eemaldamise. Selletõttu ei suuda see arvuti enam kõiki inimesest 
läbiminevaid energiaid ehk infot läbi töötada (analüüsida). Tulemuseks on elust 
osaliselt elimineeritud inimene. Kui üks osa vajalikust infost jääb läbi töötamata, 
siis ei ole võimalik, et inimene seda tunda saaks. Tundetus (suutmatus läbi 
tunnetada ehk näiteks ohutunde puudumine) on eeldus kõikvõimalikele traumadele 
ja õnnetustele. 

Ravim tähendab varjatud skalpelli. Algselt oli kosmosest antud ravimiste 
süsteemid mõeldud selleks, et inimesel oleks võimalik aeg maha võtta ja nn. 
lisaaega kasutada mõtisklemiseks, miks sellisesse olukorda satuti. Tänaseks on asi 
arenenud niikaugele, et tahetakse kogu aeg ravimitelt ja arstidelt aega saada. 
Saadud aega aga kuritarvitatakse ehk kulutatakse mõtlematult endiste eluviiside 
jätkamiseks (saamahimu rahuldamiseks). Nõutakse aina paremaid arste ja 
kangemaid ravimeid, mis probleemi täielikult ära võtaks. Tuleb nõustuda sellega, 
et probleemi tapmisega (tervise ravimisega) tapetakse ära ka inimene. 

Maises = eksistentsis on inimese esmaseks terviksüsteemiks (isiklikuks 
jumalariigiks) ja seega ka kõige tähtsamal kohal tema enese keha. Inimese keha 
saab olla ainult selline, nagu on tema tõekspidamiste summa ehk tema sisekosmose 
süvatasandid. Austades oma keha sellisena, nagu ta momendil on, anname endale 
jõudu oma elu elamiseks (eluliste õppetundide õppimiseks). 

Oma keha põlgamine ehk tahtmine olla keegi teine sunnib inimest ennast 
rõngastama (kõrva-, naba-, nina-, põse-, jne rõngad), plastilisi operatsioone tegema 
(kuni rasvaimudeni välja), karvu eemaldama, nälgima, värvima, lakkima, jooma, 
pooma jne. Peitusemäng missugune. Võiks küsida, et kelle eest me end peidame? 
Ehk oleks mõttekam kulutatav aeg ja raha millegi arukama tegevusega asendada? 

Oleme suundumas uude aega. Selleks et aru saada, mis toimub, on ennekõike vaja 
saavutada oma sisemine tasakaal. Oskus oma sisemise tasakaalu nimel tööd teha 
väljendub selles, kas me vajame meditsiini abi või mitte. Tõeline oskaja pole 
aastaid haige olnud. Ta ei vaja koduapteeki, perearsti ega isiklikku psühholoogi. 


Järgneva materjali esitus on koostöö Üllar Kamenikuga. 

Viimasel ajal on tihti räägitud elutrepist, elukaarest või elutrepi seadustest. 
Tuleva uue valguses võib kõike vaadelda koos toimiva tervikuna kui kolmekihilist 
spiraallinti. Seestpoolt vaadelduna on see kui spiraalne kolmekihiline tunnel. 
Süsteem koosneb järgnevatest üldosadest. 

Tunneli sisemine kiht koosneb astmetest ja tõusudest ehk nn. teekonna lõikudest: 
*negatiivne aste ehk negatiivne horisontaaltasand - hoolehinge tasandi toime 

takistused (hingelised, ainelised ja kehalised kannatused) 


*positiivne aste — hoolehinge tasandi korrastatud eluperiood (teostumine) 


*negatiivne tõus ehk negatiivne vertikaaltasand - kujundushinge arengu takistuste 
periood (võitlus eneses ja keskkonnas) 

*positiivne tõus — inimese - sisemise arengu viimistlemine (sisemine 

enesetäiustamine ehk teadlik tasakaalustamine) 

Perioodidest, mis asetsevad astmete ja tõusude sees või eraldi osadena 
tõusude ja astmete vahel (vaadeldav vaid nn. “ülesannetega” inimestel): 
*vaakum — hingelise arengupeetuse ajal toimub süvakorrigeerimine (arengu täielik 

seisak) 

*arengu seisak Hodini (Maa uus juht) “käsul” — Hodin annab isiku hingele doosi 
“Ustavuse kontrolli energiat”. Inimene hakkab sellele toimima vastavalt oma 
tasemele. Nii valib Hodin endale maiseid kaastöölisi. Seda perioodi võib 
nimetada uue arengukursi otsinguteks. See periood on isikule kas positiivne 

või - negatiivne vastavalt isiku eetilistele tõekspidamistele. 

*energotehnoloogia abil erandkujundamine (Archekujundus) — See on nn. Arche 

aeg. Siin toimub isiku kujundamine läbi energia äärmuste. Kord kalk julmus ja 
sealsamas “taevane õndsus” ja niimoodi korduvalt. See periood on tavaliselt 
negatiivse tõusuga, aga võib ka kesta mitu tõusu ja mitu astet. Selles etapis 
olijatel on oht saada endale “kaaslane” — nn. seestunud (parasiitlik) teine 
olevus. Sellel ajal toimub tavaliselt kas Looja sädeme või eluraamatu 

(arenguprogrammi) vahetus. See on nn. julma kujundamise periood. 
*koondkulminatsioon — Selles perioodis juhib inimese elu Hodin otse ja isiklikult. 
Ta — teeb seda läbi isiku hingekristalli. Periood läbib samuti mitut astet ja tõusu 

(eriti elu eneseteostuse aja astmeid). Toimimine sellena kes ollakse tegelikult. 


Tunneli keskmine kiht. Ümbritseb tõusuastmete tunnelit. See on nn. nupule 
vajutamise tsükkel. See koosneb samuti perioodidest, aga need on orienteeritud 
rahvuse ja riigi ning keskkonna tervikväljade karmale. Tegijaks on inimese see 
tasand, mida kutsutakse etnograafiliseks halogrammiks (etnohalo). Neid perioode 

võib nimetada elukeskkonna koondtoime üldperioodideks. See tähendab 
joondumist (teadlikku kaasatöötamist) Maa üldelu hinge järgi. Tsükkel ei sõltu 
astmetest ega tõusudest. 


Tunneli välimine kiht. Nn. “Eluraamatu Peatükk”. Selle perioodid haaravad 
juba = karmaväliseid süsteeme. Võib nimetada “Saatuse = perioodideks”. 
Tegevustasanditeks on inimese Vaim, Kosmiline Vaim ja Looja tasandid. See on 
olemisseisundi koodide korraldusruum. 

Vanas energias oli isik seotud järgneva hierarhiaga: 

. Lucifer— iseseisev 

. Galigacia - sõltus Luciferist 

2 “kuningat” -sõltusid elufooni alusinfost 
10 “haldurit” - sõltusid elufooni alusinfost 
. 10 ”hoidjat” - sõltusid elufooni alusinfost 
. 6. Lihtinimene 


na KONN 


Uues energias on isik seotud järgneva hierarhiaga: 
. Kõiksus 


1 

2. Miikael — allub Kõiksusele 

2. Hodin —allub Miikaelile 

3. 3 “kuningat” — alluvad Hodinile 

4. 200 “hoidjat” — alluvad Hodinile 

5. 40territoriaalse peakanali hoidjat (inimkehastuses) — alluvad Hodinile 

6. 10000 Ehitajatega (neljas paralleel) infovahetuse kanalit (füüsiliste inimeste 
näol) — alluvad Hodinile 

7. 60 nn. energeetilist ohutustehnika inseneri (füüsiliste inimeste näol) — 
alluvad Hodinile 

8. Lihtinimene — allub sisemisele arenguprogrammile 


Kirjutatud septembris 2003 

Miks inimesed kardavad vaimsust? 


Vaimu mõiste on enamikull inimestest lootusetult sassis. Inimese vaim on 
kosmilisest tervikvaimust eraldunud iseseisev, oma arenguteel kulgev teadmiste 
kogum, mis täiustub sellel teel läbitud sündmuste ja kogemuste kaudu. Vaimul 
puudub täidesaatev jõud, küll aga omab ta teadmisi, kuidas jõudu kasutada. 
Teadmised on emotsioonitud ehk hirmuvabad, külmad, kaalutud ja nähtamatud. 
Inimese ainus probleemitu osa on tema vaim. 

Selleks et inimese vaimul oleks võimalik oma teadmisi täiendada ja täiustada, on 
tal vaja hinge ja keha. Hing on omavahel tasakaalus elavate hirmude ehk 
teadmatuse kogum. Tasakaalutus loob magnetismi ehk sõltuvuse. Magnetism loob 
jõu. Jõud garanteerib liikumise, see omakorda edasiarenemise. 

Mateeria ehk keha koosneb omavahel tasakaalus olevatest religioonienergiatest. 
Religioon on ühe tuuma (ülemjumala) ja tema ümber tiirlevate austajate kogum. 
Erinevate religioonide vastasseisude tulemusena tekivad olukorrad ehk ained. 
Mõtlemisainete ehk olukordade läbiseedimisega tegeleb inimese mõistus. Inimese 
sattumise eest uutesse olukordadesse hoolitseb tema enese vaim. Nii tagab vaim 
pideva edasiarenemise. Seega: vaim suunab, hing otsustab ja keha teeb. 

Ütlus “terves kehas terve vaim” on tagurpidi ehk pea alaspidi maailmanägemise 
tulemus, seega absurdne. Õigem oleks öelda “tervel hingel terve keha”. 
Emotsioonid on soojusenergia. Inimese emotsioonide kõikumist saab mõõta 
kraadiklaasiga. Kui tänu emotsioonidele (hirmudele) tõuseb kehatemperatuur 0,4 
pügala võrra, võib inimene tunda ennast haiglasena. See omakorda demonstreerib, 
kui kitsas on inimesele lubatud eksimuste läbitöötamise ehk teadvustamise tee. 
Emotsioonide surmamise ehk probleemide eitamise tulemusena inimese 
kehatemperatuur langeb. Teada on, et alajahtumine ehk eitamine on ohtlikum kui 
ülekuumenemine. Kehatemperatuuri jahtumine normist 2° allapoole tähendab 
üldjuhul füüsilise keha surma, kusjuures samavõrdne temperatuuritõus on 
enamusele suhteliselt talutav. 

Vaimsus on uute teadmiste kogumine. Religioon on olemasolevatesse 
teadmistesse kinnijäämine ehk vangitsemise energia (materiaalsus). Seega on 
vaimsus ja religioon ühe terviku vastaspoolused, mille keskpaigaks ehk 
kokkusaamise tallermaaks on hing. Enamikul inimestest on need mõisted segi nagu 
puder ja kapsad. 

Vaimulikud on reeglina kirikute ehk religioonikandjate esindajad. Rikkumata ehk 
terve mõistusega inimene tunneb nende suhtes alateadlikku hirmu. See hirm 
võimendub, kui vaimulikkonna saadikud tulevad teid oma usku pöörama. Issanda 
arm ja jumala püha viha on relvad, mis lastakse käiku siis, kui inimene ei taha 
kuidagi aru saada, kui loll ja eksinud ta on. 

Kord tulid minu korteri ukse taha Jehoova kummardajad. Veidi aja pärast sain ma 

teada, et Jumal Jehoova on absoluut. Minu küsimuse peale, et mis mõte on siis 
minu eksistentsil ja miks on teiste jumalate ainuõigeks pidajaid nii palju, jäid nad 
vastuse võlgu. Andsin neile oma telefoninumbri ja leppisime kokku, et varsti nad 
helistavad ning me saame nendel teemadel rohkem ja sügavuti vestelda. 
Loomulikult nad mulle ei helistanud ega külla ei tulnud. 

Inimesed ei karda mitte vaimsust, vaid religiooni. Sõna “vaimulik” peaks 
loogikareeglitele vastavalt tähendama vaimsete struktuuride õpetajat. Kui ta aga 
kutsub sind ennast eitama ja kellegi sinu jaoks kontrollimatu isiku võimu ja hoole 
alla heitma, siis on ju selge, et terve mõistusega inimene seda kohe kindlasti ei tee. 
Tahtmine uskuda helget tulevikku ilma ise selle jaoks midagi tegemata sunnib 
inimest minema enesepettuse teed. Sellise inimese lapsed on eriti keerulises 
olukorras ja võivad, nähes oma isa või ema ennast eitamas, vägagi pikaks ajaks 
vaimsetest asjadest välja lülitada. 

Religiooni kammitsates olev inimene annab oma sisemise väe religiooni 
omanikule ehk selle valitsejale (jumalale). Vastutasuks saab ta tõesti probleemitu 
elu. Probleemideta elu saab olla ainult idioodil. Idioot on inimene, kellel puudub 
mõistus. Kord pidasin loengut Tondi Eriinternaatkooli õpetajatele. Nn. 
nõrgamõistuslikud õpilased oskasid perfektselt oma õpetajaid tühjaks imeda. 
Jagasin õpetajatele teadmisi, kuidas end sellises olukorras kaitsta. Huvi pärast 
vaatasin, miks on need lapsed sellises seisundis ja millega nad eelmises elus 
tegelesid, et sellise karistuse said. Mulle valati kui jääkülma vett krae vahele: 
enamik neist praegustest lastest olid eelmises elus palveasendis, osa neist aga 
enesetapjad. Nõrgamõistuslik inimene saab väga suure kannatuse osaliseks, sest ta 
peab ühe füüsilise kehastuse jooksul jälgima normaalsete inimeste tegemisi ja 
toimetusi. Selle elu jooksul saab ta endale teadvustama, et enda eest põgeneda ei 
ole võimalik. Järgmises elus jätkab ta oma õppetükke juba mõistusega inimesena. 

Mõistmatus, uus, tundmatu ehk see, mida inimene veel ei tea, siseneb ajusse 
pealae (kroontšakra) kaudu. Kõik uus on nimetatud vaimsuseks. Naised (soome 
keeles vaimo) on vaimses infos surfajad ehk teisiti öeldes on naine kõikjal. Näiteks 
kui mees palub ootamatult naise kätt, kontrollib naine järgi kõik tundmatud ehk 
vaimsed tasandid, milleks see mees võimeline on ja kuidas kattub see naise 
sisemiste arenguprogrammidega. Selleks kulub palju aega. Mees ei saa aru, kuidas 
saab naine üht “lihtsat” asja nii kaua otsustada ja tihti tehakse ennatlik järeldus, et 
naine teda ei taha. 

Naine on mehe jaoks õppematerjali andja, see tähendab, et ta õpetab meest ühte ja 
sama asja tundma kõigist aspektidest lähtuvalt. Kuna naine on võimeline infot 
hankima kõiksuse suvalisest punktist, siis on ta mehe jaoks ettearvamatu. Mees el 
suuda aru saada, kuidas saab naine tema raudse loogikasüsteemi hetkega purustada. 

Vaimse info liigsest mürast filtreerijad ja puhastatud info ajukanalitesse suunajad 
on juuksed. Kui mees väsib vaimsest infost (naine hakkab oma infot mehele peale 
suruma, sest ta ei oska tunnetada, kui palju on mees võimeline läbi seedima), siis 
selleks, et ellu jääda, hakkab mees ennast naise eest kaitsma. Esimeseks 
hoiatussignaaliks on see, kui mees palub, et teda rahule jäetaks. Kui naine ei taipa 

mehele info materialiseerimiseks ehk loogikaraamidesse panekuks aega anda ja 
hakkab meest süüdistama, et teda ei armastata, on soodus pinnas tülideks loodud. 
Tülide süvenedes tekib lõpuks selline olukord, et mees hakkab naist eitama. 
Totaalne uue eitamine annab kehale informatsiooni, et juukseid ei ole vaja. Keha on 
mõtete täideviimise tööriist. 

Olen aastaid olnud perekonna must lammas. Selle kõige suuremaks tõestajaks oli 
minu ämm. Tõestusmaterjaliks kasutas ta kohati nii äraarvamatuid nippe, mille 
peale ma ise poleks osanud isegi unes tulla. Minu kannatus hakkas katkema sellest 
momendist, kui ta püüdis mu lastele tõestada, et isa tegeleb täieliku jamaga ja 
valede asjadega. See oli katse mulle lõplik surmahoop anda selleks, et tõestada, et 
tema on hea ja isa on paha. Ämma õnnetuseks aga olin mina selleks ajaks õppinud 
peenmateeria tasandil looma selliseid struktuure, millest ta ei osanud kuidagi läbi 
minna. Tulemuseks oli see, et lastelastega manipuleerides jooksid tema pingutused 
liiva. Selleks et anda endale ja oma lastele puhkust, tegin ajutise süsteemi, mis 
isoleeris ämma minu perekonnast täielikult. 

Kolm päeva peale süsteemi loomist ja rahu nautimist läksin juuksurisse. Minu 
juukseid kammides avastas juuksur mu pealae keskpunktist umbes 6 cm. vasakule 
jääva poole peopesa suuruse juusteta laigu. Minu karvakesed olid mu juurest jalga 
lasknud nii, et ma ei olnud seda märganudki. Juuksur mäletas, et eelmise lõikuse 
ajal oli mul kõik korras olnud ja tundis huvi, mis vahepeal juhtunud on. Veidi aja 
pärast oli mul selge, et ämma nullimisega nullisin ma ära ka oma juuksed. Rääkisin 
sellest ka juuksurile ja jutt läks nii põnevaks, et ruumis olev teine juuksur tuli meie 
juurde ja ütles, et tema tahab kohe meie juurde istuda ja seda uskumatult põnevat 
juttu pealt kuulata. 

Järgmisel korral juuksurisse minnes tervitati mind käed puusas :”No vaatame siis, 
kuidas sul ämmaga suhted on!”. Kiire kontrolli järel pääses ruumi kerge hüüatus: 
”Ja ongi tagasi. Aga miks need valged on?”. Seletasin, et ma ei saanud ämma 
tervikuna veel tagasi lasta ja seetõttu ehitasin filtri, mis laseb läbi tema poolt tuleva 
energia valge ehk positiivse osa. 

Kuu hiljem võrreldi minu vasakut ja paremat pea poolt ega leitud juuste toonis 
mingit erinevust. Juuksuri usaldus minu vastu oli nii suureks kasvanud, et me 
hakkasime tema ja ta mehe vahelisi suhteid analüüsima. Lõpuks mainis ta, et kõigi 
klientidega võiks nii huvitav olla. 

Niinimetatud eksperimendi tulemusena sain teada, kus on pealael ämma 
territoorium. Peale selle sain kinnitust hüpoteesile, et nullides teist, nullid ka enda 
ehk kokkuvõttes moodustame me ühtse terviku. Lisaks kõigele hakkas ämm mind 
nädal peale eksperimendi käivitamist aktsepteerima. Siit tõestus ka sellele, et 
jumalad nõuavad vereohvreid. Ja kõige lõpuks see, et kui leiad põhjuse, taastab 
keha end ise. 

Kuna naised on vaimse info vahendajad ehk selle peremehed, siis esineb 
kiilaspäisust nende seas harva. Kord kaotas üks noor naine mingi raske haiguse 
tagajärjel oma juuksed. Kaks aastat galoppi ühe arsti juurest teise juurde, üks 
ravikuur teise otsa viisid ta lõpuks selleni, et ta saatis oma mõttes kõik arstid sooja 

kohta. Peale seda tekkisid tal uued juuksejuured ja aasta pärast ei saanud keegi 
väita, et ta on kiilakas olnud. Ime oligi sündinud. Tema probleem oli selles, et ta 
uskus ainult arste. Teisi, sealhulgas ka ennast, pidas aga lollideks. Aastatuhandete 
jooksul peetud nõiajaht on inimkonna minevikumälusse salvestanud informatsiooni 
karjast erineda julgevate inimeste hävitamisest. = Tänapäeval väljendub see 
alateadliku hirmuna, et ei tea, mis minust mõeldakse, kui ma olen teistsugune kui 
teised (kari). Ajaloost teame, et kõige suuremad vaimuinimeste ehk teisitimõtlejate 
ehk ketserite hävitajad on olnud preestrid. Kõige julmemad valitsejad kuulutati kas 
elu ajal või peale surma jumalateks. Suvaline süsteem õigustab ennast niikaua, kuni 
see suudab ajaga kaasas käia ehk areneda ehk uueneda. Kui süsteemi hakatakse 
ülemvõimu saamise eesmärgil kasutama, pidurdub selle areng ning pöördub varem 
või hiljem manipuleerija vastu. Omad vitsad peksavad. 

Kosmosest on antud religioonisüsteemidele pidevalt hoiatusi. Paraku pole nende 
juhid midagi märkimisväärset ette võtnud, et oma vigu tunnistada ja seejärel 
parandama hakata. Kui ei oska õieti kasutada, siis jääd ilma. Kirikutelt püha vaimu 
energiapaketi kasutamisvõimaluse äravõtmine, seejärel egregori nullimine viis 
selleni, et nn. helgematelt inimestelt hakati sõna otseses mõttes energiat varastama 
ja seda võimu ja raha eest müüma. Kosmosel ei jäänud muud üle, kui likvideerida 
valikuliselt ka rituaalsüsteemide toimemehhanismid. Tänaseks on ristitud inimeste 
ja ristija süsteemi vahelised rituaalsidemed kosmose poolt purustatud. Ristimärgi 
tegemise rituaal samuti ei oma enam jõudu. Tuletage meelde olukorda, kus 
maffiapealik kirikusse küünla pani ja ta energiaväli puhastati selleks, et ta saaks 
uuele ringile minna. 

Inimeseks olemise kvaliteeti iseloomustab tema hingejõud, mida jagatakse 
ümbritseva keskkonnaga vastavalt isiku veendumustele ehk usule. Kõik otsused 
tegutsemiseks käivad hingejõu korraldusel. Selleks et teist isikut enda kasuks tööle 
panna, on vaja panna inimest uskuma, et see tegevus on talle kasulik. See on teise 
isiku saamahimu ärakasutamine. Ainus võimalus sellest ringist väljumiseks on 
tegeleda oma saamahimu tundmaõppimisega ja seejärel selle vabaksandmisega. 
Mida rohkem sellega tegelete, seda äratuntavamad on teie jaoks teiste inimeste 
pettused. 

Maa koondhing kuulub kosmiliste hingemaailmade perekonda. Inimhing on 
süsteemselt ja lahutamatult seotud Maa koondhingega. Inimene on tõeliselt õnnelik 
siis, kui ta hingeväärtuste andmine ja saamine teda ümbritsevate inimeste, loomade, 
lindude, putukate, mikroobide, viiruste, taimede ja samuti nn. hingetu loodusega on 
tasakaalus. See tähendab, et lõppkokkuvõtteks on meil vaja teadlikult kõige elavaga 
üheks saada. Sellest momendist alates suudame me kõigele anda ja kõigelt saada 
(tasakaalus olev kaubavahetus). Täisväärtuslik elu tähendab elu, täis kõiki olemas- 
olevaid väärtusi. See tähendab terviklikkust ehk tervena elamist. 

Inimese keha on Looja poolt algselt niimoodi ehitatud, et vastavalt inimese vaimu 
arengutasandile toimivad selle keha kaitsesüsteemid, ehk see, milleks inimene veel 
valmis ei ole, sellega ta ei pea rinda pistma (paljudes teostes käsitletakse seda 
mõistet keha teadvusena). See tähendab, et Looja poolt on inimkeha 

programmeeritud elama tervena, mitte haigena. 

Hingejõu puudumine (põrgu) tähendab Maa tervikhinge ja isiku hinge siduvate 
kanalite sulgumist. Kui te kedagi petate ja see pettus avalikuks tuleb, siis kaotab 
petetav usu teisse ja sellega seoses sulgub tema ja teie vahel olev hingeenergia 
kanal. Mida suurem on inimeste ring, keda te olete petnud, seda väiksem saab 
olema teie hingejõud ja seda haigem on teie keha. Sama kehtib ka petetu kohta. 
Mida väiksem on inimese hingejõud, seda haigem on tema süda. Enda ja teiste 
süüdistamine röövib viimasegi hingejõu. 

Hingejõu minetanut ei vajata kuskil. See on inimese jaoks suurim karistus. Nn. 
ajuhiiglased (isikud, kes ei pea hinge millekski) jätavad oma hinge peale surma 
Maa külge vangi. Täpsemalt vaadeldes ei ole sellel hingel jõudu valgusesse 
(puhkusele järgneva kehastumise tarbeks) tõusta. Kõikvõimalikud poltergeistid ja 
kummitused on mitte pahad vaimud, vaid vangisolevad hinged, kes oma tegevusega 
annavad märku, et keegi neid aitaks. Nende eemalepeletamise (kõikvõimalike 
rituaalidega) asemel tuleb õppida kontakti võtma hinge omanikuga ja aidata tal 
mõista tema eksimusi. Kui viga on parandatud, saab hing piisavalt jõudu selleks, et 
lahkuda. 

Vaimsete süsteemide toimemehhanismid saab inimene Kõiksuselt oma kasutusse 
vastavalt tema eetilisele puhtusastmele. Sensitiiv, kes õpetab eetiliselt ebaküpset 
isikut kasutama vaimseid nippe, on kosmiline kurjategija ja saab varem või hiljem 
ränga karistuse. Vaimne võim on kõige rängem võim ja sellega käib kaasas ränk 
vastutus. Kui materiaalsel tasandil tuleb üheksa korda mõõta ja üks lõigata, siis 
vaimsete süsteemide kasutamisel tuleb endalt küsida: kas teha, kuidas teha ja kui 
palju teha. Soovitav on õppida kasutama nn. katsetuste ruumi, kus saab tulemust 
vaadata ilma täideviiva jõuta. 

Vaimsete süsteemide sattumine vastutust mittetundvate inimeste kätte on eeldus 
kogu inimkonna hävimisele. Inimese peenmateriaalsed (Looja poolt ettenähtud) 
kaitsesüsteemid on kinnitatud ruumilisse munakujulisse kandesõrestikku. Hiljuti sai 
avastatud ülemaailmne vaimne grupeering (inimeste näol, tänaseks on süsteem 
hävitatud), mis tegeles antud sõrestiku reostamisega. Tegemist oli vaimse 
genotsiidiga. Selle tulemusena hakkavad inimese kaitsesüsteemid logisema ja ta 
haigestub. Ohver läheb abi saamiseks arsti juurde ja teda hakatakse 
medikamentidega ravima. Paraku on enamus ravimeid “teadjate” poolt kodeeritud, 
see tähendab, et inimene tehakse ravimitest sõltuvaks. Niimoodi toimub turu 
kindlustamine ravimikontsernidele. Kui suur on teie pere rahaline investeering 
tervishoidu? 

Fluor kannab käsutäitmise ehk allumise energiat. Selle liigse manustamise tõttu 
kehasse on inimest kerge programmeerida. Soovitav on fluori sisaldavat 
hambapastat kasutada mitte rohkem kui üks kord nädalas. Hammaste füüsiliseks 
hooldamiseks piisab, kui te sööte enne magamaminekut ühe õuna ja seejärel puhta 
harjaga hambad üle käite ja veega loputate. Vaimsel tasandil tähendab hammas 
arukust. Mida rohkem arukust ehk hinge ja mõistuse koostööd, seda tervemad ja 
valgemad saavad olema teie hambad. 

Jeesus Kristus (tegelikult on Jeesus müüt ja Kristus on kosmilise hierarhia ühe 
tasandi ametinimetus) õpetas Maa inimestele sisemise usu jõudu ja hingeväärtusi. 
Ma ei ole kuulnud, et ta oleks oma õpetusi kellelegi peale surunud. Kirikutel on aeg 
Jeesus enda omandist vabaks anda ja ristilt maha võtta. Igal aastal üks nädal enne 
jõule saadab kosmiline kristussüsteem kogu inimkonnale lepitusenergiate paketi 
selleks, et inimesed vähemalt jõulude ajal suudaksid üksteist tunnustada. Selle 
tulemusena saab hingeenergia vabamalt voolata, sellega koos ka ligimesearmastus. 
See on hingekosutav tunne ja annab lootust, et kõik ei ole veel kadunud. 

Kõige rohkem kardavad vaimsust need isikud, kes on kasutanud vaimseid 
(füüsilisele silmale nähtamatuid) süsteeme teiste hävitamiseks. Täpsemalt 
vaadeldes kardavad nad oma ohvrite vaimsele arenguteele asumist, sest oma 
alateadvuses nad teavad, et ohver hakkab nende saladusi läbi nägema. 

Emaarmastus on üks võimsamaid armastuse liike, millega garanteeritakse kaitse 
järglastele. Nii palju kui on võimalik sellega head teha, sama palju on võimalik 
sellega ka halba teha. Kui ema ei oska oma last vabaks anda, tahab ta kontrollida 
oma võsukese heaolu ka siis, kui teine astub iseseisvasse ellu. Pidev muretsemine 
(kui graniidikamakas on muutunud muredaks ja sellele tugev löök anda, variseb see 
liivahunnikuks) lõhub järglase ja tema kaaslase vahel olevad suhtluskanalid. Eriti 
tundlikud on selle suhtes mehed, sest nad on niigi rabedad. Ema või ämma 
muretsemine võib mehi lausa marru ajada. Kui muretsemise tagajärjel on lapse 
perekond lõhutud ja ämm ei ole osanud selles oma viga näha, jätkab ta hävitustööd, 
lülitades sellesse üha uusi ja võimsamaid relvi. 

Häbi suguvõsa ja sõbrannade ees, et tema lapse perekond lagunes, (eelnevalt on 
uhkustatud, et tema ise on suutnud korralikku abielu elada), ei anna ööl ega päeval 
rahu. Jõuetus midagi paremaks muuta ketrab vihaenergia armutuseks. Intelligente 
kättemaks suunab salaviha võsukese eksabikaasa energiavälja. Näiteks ämma 
mõttes sajatamine, et ta eksväimehel või eksminial (talle ju minu laps ei kõlvanud) 
ärgu olgu õnne mitte ühegi uue partneriga, lööb energeetilise kiilu ohvri vasaku ja 
parema ajupoolkera vahele. Mida rohkem armutust, seda tihedam saab olema plokk 
ohvri keha mees- ja naisenergiat kandvate süsteemide vahel. Sidekude keha 
organites ja lihastes ei ole võimeline reostuse tõttu enam infot (energiat) 
vahendama. Selle tulemusena jäävad rakud nälga ja toimub üleüldine lõtvumine 
(toonuse kaotamine). Mida kauem on plokk olnud, seda veninum ja kortsus on 
ohvri nahk. Rahvas ütleb, et ta näonahk on number või kaks suurem kui peaks 
olema. Energeetilise kiilu olemasolu materialiseerub ninajuure kohale laubale 
vertikaalseks kortsuks. Mida põhjalikum sajatamine, seda sügavam korts. Kui 
inimese loogikasüsteemid ei saa intuitiivsüsteemidest infot kätte, siis võite ette 
kujutada, mida see tähendab elu üldisele kvaliteedile. 

Oskamatus partnerit armastada sellisena kui ta on (koos tema vigadega), sunnib 
samal ajal armastama ka kedagi teist, kellel on need väärtused, mida ihaldatakse. 
Selle toimingu käigus kujutatakse ennast ette koos selle teisega, sisestades selle 
teise fantoomi oma partnerisse. Rahvas tunneb seda seestunu mõiste all. Partneri 
aurakeha ümber, umbes naba kõrgusele tekib energeetiline horisontaalne vöö, mille 


72 


-Miks inimesed kardavad vaimsust?- 


vahendusel fantoom suhtleb oma peremehega. Kui seestunu on tugevam kui 
partner, tekib selline efekt, et oma partneri need väärtused, mida enne armastati, 
saavad täielikult varjatud. Tulemuseks on suhete lagunemine, sest see, kellesse 
armuti, on äkki muutunud võõraks, külmaks, eemaletõukavaks või lausa vastikuks. 
Oma vigu selles toimingus tavaliselt ei nähta. 

Soovunelmate sisestamine teisesse isikusse (programmeerimine) võib alguse 
saada juba siis, kui loode on veel emaihus. Loote kui vaimolendiga suhelda enamik 
emasid ja isasid veel ei oska. Kui vanemad tahavad hirmsasti poega saada, aga 
tegelikult on lapse vajadus selles elus naisena oma õppetükke omandada, on juba 
algselt lapse ja tema vanemate vahele ülisuur barjäär loodud. Hilisemad 
soovahetuse operatsioonid, pederastia, biseksuaalsus, kesksoolisus, narkomaania 
(põgenemine kohalikust reaalsusest), kuritegevus ja muud tänapäeva lapsevanemate 
heasoovlikkuse tagajärjed suunavad meid lõppudelõpuks mõtisklema ja varem või 
hiljem vaimsele teele asuma. 

Lapsele nime panemine on vastutusrikas ülesanne. Soovitav on nime lapse enda 
käest küsida. Kui see tundub teie jaoks võimatu olevat, siis hääldage selgelt ja 
rahulikult erinevaid, teile meeldivaid nimekombinatsioone ja samal ajal jälgige 
lapse reageeringut. Iga häälik kujutab endast ainulaadset mantrat, mis vibreerides 
avab ja puhastab kõrgemate harmooniliste näol kosmilise suhtluskanali teiste 
dimensioonide ja vibratsioonidemaailmadega. Tähekombinatsioon nime näol avab 
isikule kindla koha universumis. Parimaks variandiks on selle kattumine teie 
lapsele kui vaimolendile vajaliku informatsiooniväljaga. 

Lapse edasisel arenemisel võtab laps endale eeskujud ise. Kõigi teiste eeskujude 
pealesurumine lapsele tema vanemate poolt pidurdab lapse arengut. Kui vanemad 
tahavad ennast lapse kaudu realiseerida (need saavutused, mis meil ei õnnestunud, 
peavad meie lapsel õnnestuma), panevad nad oma järeltulija tavaliselt valesse rolli. 
Sisuliselt on see vangla. Lapse käest nõudmine, et ta peale seda veel tänulik oleks 
ja tingimusteta armastaks, võib lapse teise ilma saata. 

Sellise kadalipu läbi teinud täiskasvanud isik on oma iseseisvasse ellu 
suundumisel tihedalt erinevaid fantoome täis topitud. Tema isiklik sisemine sära ei 
saa kuidagi välja paista, ei pääse löögile. Ta peab elus oma kohta ja iseennast 
otsima. Ta ei julge endale väärilise partneri armastust vastu võtta, sest alateadvus 
teab, et erinevate fantoomide toitmisega piinab ta oma kaaslase ära. Tavaliselt 
valitakse enda jaoks mittevääriline (liiga erineva arengutasandiga) partner. Varem 
või hiljem kogetakse, et ühine jututeema puudub. Kui ei ole võimalik suhelda, siis 
ei ole võimalik ka koos elada. Kui, siis ainult enesevägistamise hinnaga. 

Sellisest olukorrast on leitud väljapääs, vahetades pidevalt elukaaslasi. Paraku ei 
ole võimalik kinnise hinge puhul süvaarmastust, mida hing tegelikult ihaldab, 
kuidagi kogeda. Aega selleks, et teist usaldama õppida, samuti ei taibata anda. Võib 
kindel olla, et iga uue partneri lisamisega lisandub teisse ka uus fantoom. Iga uue 
fantoomi lisamisega lisandub teie sisekosmosesse uus infoväli, mis segab teile 
vajaliku info kättesaamist. Tulemuseks on teie keha sidekanalite ülekoormus, mis 
tähendab kõikvõimalikke rebendeid, laiendeid, venitusi, lõtvumisi (lootusetust, et 

enam ei suuda), lõhkemisi ja ummistusi kuni närvivapustuste ja närvirebenditeni 
(inimene ei tunne mingit osa oma kehast) välja. 

Meditatiivsel teel on võimalik kõigist teisse sisestatud programmidest, 
seestunutest ehk fantoomidest, ka nende inimeste fantoomidest, kelle sarnased te 
olete tahtnud olla, vabaneda. Selleks leidke endale sobiv aeg ja koht, kus teid ei 
segata. Püüdke lõdvestuda ja andke endale informatsioon, et näete enda isiklikku 
valgust. Suunake oma väljahingamine suunaga selja poolt ettepoole ja suruge 
need võõrkehad endast välja (hingeõhuga on seotud teie isiklik hingejõud). Isikliku 
valguse taustal on teist väljuvad fantoomid hästi näha ja need võib isegi üle lugeda. 
Andke fantoomidele teada, et nad on teie seest vabanenud ja võivad oma peremehe 
juurde tagasi pöörduda. Andke neile ka jõudu, et nad suudaksid seda teha ega jääks 
ümbritsevasse ruumi hõljuma. Täitke teie kehas tekkinud tühemikud koheselt oma 
sisemise valgusega. See välistab kõikvõimalike parasiitolendite teie kehasse 
tungimise. Tunnetage, kuidas teisse voolab uut jõudu ja te sünnite justkui ümber. 
Kutsuge sissehingamisega need fantoomid, keda te ise olete teistesse pannud, enda 
juurde tagasi. Paluge nende käest vabandust ning seejärel saatke nad omanikele 
tagasi. Paluge oma kehalt vabandust, et olete tema elujõudu mõtlematult raisanud. 

Inimesed vajavad eluks hingamist ehk õhu sisse - ja väljakäimist, mis tähendab 
pidevat hingeinformatsiooni vahetust. Samas vajavad nad oma eluks ka armastuse 
energiaväljas olemist. Viiruse eluks on hädavajalik sisevaenlase ehk enese vastu 
võitlemise energiaväli. Täpsemalt väljendudes on viirus loodud liigse enesehävituse 
energiast toitujaks ehk selle tasakaalustajaks. HIV viirus toitub vastutustundetuse 
elu ees energiast. Inimene, kes on oma elu elanud sellisesse staadiumisse, kus tal on 
ükskõik, mis temast saab, genereerib endasse ja enda ümbrusesse nimetatud 
energiat. Iga energia omab kindlat võnkesagedust. Antud sagedusele vastab teatud 
kindel magnetism ehk külgetõmbejõud. Viiruse tuuma on salvestatud täpselt sama 
võnkesagedusega magnetism, mille tõttu teda antud inimese väli enda poole 
tõmbab. Millal isik nakatub, on vaid aja küsimus. HIV viirus on 16. dimensiooni 
poolt kirjutatud energeetiline programm, mis on mõeldud selleks, et inimesed Maal 
oma vastutustundetusega elu võimatuks ei muudaks. Kõikvõimalikud teadlaste 
ponnistused sellele vaktsiini luua on mõttetu aja ja vahendite raiskamine, sest 
programm on automaatne iseõppiv elussüsteem ja läheb eest ära. 

AIDS ja narkomaania käivad käsikäes. Inimene, kes ei suuda aru saada, mis tema 
sees ja tema ümber toimub, võib ennast haigeks mõelda, kui ta ei õpi oma südame 
häält kuulama. Kui talle pidevalt korrutatakse, et külm mõistus on ainuke relv, 
millega elus läbi lüüa ja ta seda pimesi usub, on vaid aja küsimus, millal ta selle 
programmi omaks võtab ja selle järgi oma elu seab. Sellega ongi hingeline elu ehk 
vajadus vahetada universaalset armastuseenergiat temast isoleeritud. Mida kauem 
ta isoleeritud on, seda suuremaks kasvavad hingepiinad. Mida suuremad on 
hingepiinad, seda rohkem hakatakse seda varjama ja seda vähem oma hingeelust 
räägitakse. Kui inimesel on säilinud lootus, et ta kunagi oma hingeelu korda võib 
saada, siis haarab ta käsi alkoholiklaasi järele. Kui tal on viimanegi lootus oma 
hingeelu korda saada kustunud, saab temast narkomaan. Alkohol ja narkootikum 

pärsivad inimese mõtlemisvõimet. Oma mõistuse viimseni ülekoormanud isik saab 
neid aineid kasutades oma ajule puhkust anda ja vähemalt uimas olles oma hingeelu 
välja elada. Kainenemisel jõuab inimene oma reaalsesse ummikseisu tagasi ja 
raisatud raha, aja ja võimalike uimas oldud sigaduste (mitteinimlike käitumiste) 
tõttu muudetakse enesesüüdistamisega asi veelgi hullemaks ehk lootusetumaks. 
Ainus pääsetee on uue doosi saamine. Niimoodi jätkates suudab inimene järjest 
vähem oma elu eest vastutada. Kriitilise piiri ületamine on vastutustundetus ehk 
oma vastutuse lõplik surmamine (eitamine). Siit avaneb roheline tee HIV viirusele 
ja sellele järgnevale AIDSile. Reeglina ei suuda inimene iseseisvalt sellisest 
olukorrast välja tulla. 

Kõrgeim tasand vastutustundetuse peitmiseks on religioon. Oma probleemide 
andmine jumala hoolde hävitab inimese mõtlemisvõime. Mida kauem inimene 
selles olnud on, seda suuremat ohtu ta ümbritsevale keskkonnale kujutab. Mida 
suurem on religioonisüsteem, seda väiksem on sellesse klammerdunud inimese 
isiklik vägi. Tänapäeva rahasüsteemi religiooniks nimetada ei osata, sellepärast on 
see eriti ohtlik. Erinevad religioonid on alati vastasseisus, sest nad arvavad, et 
nende jumal on ainuõige. USA ja islamimaade vastasseis on rahajumalasse ja 
Allahisse kinnijäänute sõda, mis ähvardab kogu maailma ära hävitada. Teised 
religioonid on ennast paindlikumalt rahasüsteemiga ära sidunud, selletõttu on 
vastasseisud ka väiksemad. 

Vägagi varjatud ja ohtlik religioonisüsteem on kaasaja meditsiin koos oma 
uuemate teaduslike harudega, näiteks geenitehnoloogia. Mida suuremaks kasvab 
nõudlus, et arstid tervise korda teeksid, seda kallimaks peab ravi minema, sest 
nõudlus selles vallas ületab alati pakkumise. Arstid on keerukas olukorras, sest 
neile on läbi Hippokratese vande sisestatud, et nemad peavad alati kõikvõimaliku 
tegema inimese tervise kaitsmisel. Arstidel on keelatud kasutada vahendeid, mis 
pole teaduslikult tõestatud. Selletõttu on nad automaatselt programmeeritud 
vastasseisu mitteteaduslike tervendajatega. Reeglina ei taha arst kuuldagi, kui tema 
patsient on abi saanud sensitiivilt. Õnneks ei ole kõik arstid oma süsteemi kinni 
jäänud ja suudavad avatud olla ka mitteteaduslikule informatsioonile. Sellised 
arstid on rahva seas eriti hinnatud. Kuluaarides nimetatakse neid hingearstideks. 

Vägagi keerukas olukorras on tänapäeva perearstid. Igas kodus, mida arst 
külastab, on oma infoväli. Haige inimese infoväli on sassis ehk korrastamata ehk 
süstematiseerimata mõteteenergia sasipundar. Kõik see info seguneb arsti 
energiaväljaga ja avaldub sellena, et tööpäeva lõppedes on ta surmani väsinud. 
Vajalik on õpetada arste peale iga patsiendi külastamist oma energiavälja 
puhastama. 

Vähk ehk pahaloomuline kasvaja toitub lõpliku otsuse tegemise energiast. 
Inimene, kes on otsustanud ennast lõplikult halvast isoleerida, ei mõista, et halb 
ongi tema õpetaja. Lõplikkus tähendab surma ehk elu vastaspoolt. Sellise mõttega 
istutatakse endasse surma tuum ehk vähja süda. Mida kauem sellist mõtet 
korrutatakse, seda rohkem vähile tema jaoks vajalikku surmaenergiat antakse ning 
seda võimsamaks ta kasvab. Lõplikkus teise inimese isoleerimisel tähendab, et 

endale ei anta kunagi võimalust talle andestada. Andestamatus on armutus ehk 
armastuse puudumine. Jättes teise inimese oma mõttes igaveseks armastusest ilma, 
jääme me ka ise sellest ilma. Hingeenergia üks suhtluskanalitest on hävitatud. 
Armutu käitumine materiaalse elu tasandil loob vähivõimaluse jalgadest 
vahelihaseni. Sama käitumine hingelisel tasandil loob vähivõimaluse vahelihast 
kurguni. Kurgust kõrgemale jäävad vähiprobleemid väljendavad armutust vaimsete 
probleemide suhtes. 

Sõnamine, et ärgu sul kunagi armastuses õnne olgu, loob eelduse verevähi 
tekkeks. Selle probleemi ees on tavaliselt purunenud paarid, kes ei oska oma 
ekspartnerit vabaks anda. Partneris paaniline vigade otsimine teeb inimese enda 
vigade ees pimedaks. Mida rohkem otsitakse, seda rohkem leitakse. Mida rohkem 
leitakse, seda rohkem kinnistub arvamus, et teine on minu elu õnnetuks teinud. 
Halba inimest ei ole võimalik armastada. Selle peale ei tulda, et see halb, mida 
teises nähakse, on tegelikult enda ehitatud müür partneri ümber. Kui vastaspool 
pole teie arvates armastust väärt, samas aga olete veel truu, sest loodate, et teine 
muutub paremaks, siis hakatakse armastust enda sisse koguma ehk kokku pressima. 
Armastuse tihendamine on selle vangistamine. Vangistatud armastust nimetatakse 
vihaks. Mida tihedamaks on viha pressitud, seda rohkem omab ta materiaalset 
kaalu. Mida rohkem on massi, seda suurem on kokkupõrkes tekkiv jõud. Mida 
täpsemalt on suunatud vihaenergia teisele isikule, seda suurem on purustus ehk 
hävitamine. 

Armastuse kogumine kriitilise piirini enda sisse annab märku tundega, et süda 
tahab lõhkeda. Liigtihe armastus enda sees ei lase toimida meeltesüsteemidel. 
Meeled on materiaalse tasandi tundesüsteemid, nn. andurid. Andurid on seotud 
terviksüsteemi närvisüsteemi näol. Närvisüsteemi juhtmete ehk kanalite läbimõõt 
on täpses vastavuses vajaliku informatsiooni liikumise hulgaga ühes ajaühikus. 
Kui infot on korraga liiga palju ja ei osata olulist ebaolulisest eraldada, tekib 
süsteemi ülekoormus. Ülekoormuse jätkudes tekib närvisüsteemi rebenemine, 
ummistus või pinge ülelöögid naaberkanalitesse. Inimene ütleb, et ta läks närvi. 
Mida kauem on närviline olukord, seda meeletumaks (meeled nüristuvad, satuvad 
isolatsiooni ehk infovaegusesse) muutub inimese seisund. Tahtmine oma 
armastusekoormast vabaneda sunnib inimest meeletult (vahendeid valimata) 
armastama. Kui teine ei saa armastust kätte tänu sellele, et teie armastuse voog ei 
suutnud teie enda poolt (või mõne teise isiku, näiteks partneri ema või teie 
konkurendi) ehitatud müüri läbida, siis hakatakse teda tavaliselt süüdistama, et 
miks sa minu armastust vastu ei võta, kuidas sa küll nii tuim võid olla. 

Vere punalibled on naisenergia (armastuse) kandjad, valged libled on kui 
sõjamehed, kes hävitavad kõik liigse, mida momendil vaja pole. Kui keegi oma 
vihahoos saadab teie infovälja sõnumi, et ärgu sul armastuses õnne olgu ja teie 
olete tänu süütunnetele selle ees kaitsetu, siis võtate te selle omaks. See programm 
annab kehale ,,käsu“ hakata punaseid vereliblesid hävitama, sest kui armastust pole 
vaja, järelikult pole vaja ka punaliblesid. Kui inimene võtab vastu lõpliku otsuse, et 
ta ei ole enam kunagi armastust väärt, ongi verevähk loodud. Kui teie energiaväli 

on tugevam kui sellel isikul, kes teile vähiprogrammi saadab (te ei võta tema 
pahasoovlikkust vastu), peegeldub see võimendunud kujul saatjale tagasi ja ta 
haigestub ise verevähki. 

Healoomuline kasvaja on teiste poolt pakutud hea idee enda sisse võtmine ja selle 
enda hingeenergiaga kasvatamine (nagu kasu tõotav seeme, mis teie aiamaa mullas 
idanema ja kasvama hakkab). Kui inimesel ei ole võimalust oma head ja paremat 
ideed oma kallimale realiseerimiseks ära anda ja teised ei ole seda tema arvates 
väärt, ei jää tal muud üle, kui hakata seda ideed enda sees kasvatama (et teised 
ometi kord näeks, kui ilusa ja kasuliku taime autor ta on). 

Pahaloomuliseks muutub healoomuline kasvaja siis, kui inimene tüdineb oma 
kasuliku idee enda sees kasvatamisest ja ta ennast sarjama või teisi selle 
tõttu salvama hakkab. Näiteks tarkade ideede kandja, kui ta teisi oma tarku ideid 
realiseerima ei suuda sundida ja teisi seetõttu saamatuteks ja lollideks siunab, sureb 
kindlasti peaaju kasvajasse. Kui ta õpiks oma realiseerimata ideed vabaks andma 
(loobuks tõotatud kasumist), saaks ta imekombel oma kasvajast vabaks. 

Inimene on tasakaalus siis, kui ta oskab energiaid endast läbi lasta. Mida paremini 
energiad teist läbi liiguvad, seda tugevam on teie energiaväli. Suvalise energia enda 
sisse jätmine tekitab alati energeetilise ummistuse, mis aja kulgedes materialiseerub 
mingiks moodustiseks. 

Kui naine arvab, et kõige suurem väärtus (hea) on mehega seksimine ja ta selle 
partneriga, kellele ta on ennast pühendanud, mingil põhjusel seksida ei saa, hakkab 
ta seda head endasse koguma. Siit saab alguse müoomi areng. Mida kauem 
seksuaalsust vangis hoitakse ja head kogutakse, seda suuremaks müoom kasvama 
peab. Abielus olles kaob müoom siis, kui antakse endast vabaks unelmate prints. 
Sellest momendist saab kolmikliidust kaksikliit (eeldusel, et mehel ei ole armukest) 
ja antakse oma mehele võimalus õige mehe rollis olla. 

Kõige suuremaks jõuks on nimetatud armastuse jõudu. Eksikombel otsitakse seda 
mingilt konkreetselt isikult seda leidmata. Konkreetne isik saab olla mees või naine 
(duaalsüsteemi väljund). Armastus on kui materjal, mille valitsejad on naised. Jõu 
valitsejad on mehed. Armastust tunneme siis, kui ta on liikumises ehk talle on jõud 
taha pandud. See tähendab, et armastuse jõud on naise ja mehe koostöö tulemus. 

Nii nagu mehed on armastuse näljas, samavõrra on naised jõu näljas. Armastus 
käib alati jõu ees ehk selleks, et suhe alguse saaks, peab naine mehe jaoks 
armastuse kanali avama. Jõu rakendamine mitte millelegi on teatavasti mõttetu. 
Seega on armusuhte algatajad alati naised. Meeste armastusenäljas hoidmine viib 
selleni, et mehel ei ole materjali, millega oma keha tasakaalus hoida. Lõpuks 
kujuneb olukord, kus meest läbivale jõule pole stardiplatvormi ehk toetuspinda. 
Selleks et naine mehelt jõu kätte saaks, on vaja mees eelnevalt armastust täis 
laadida. 

Nii nagu mees on armastuse võtja, samamoodi on naine jõu võtja. Kui te lähete 
allikale jooma, siis vaevalt te hakkate allikaga lipitsema, teda meelitama, 
ähvardama või midagi muud tegema. Vesi on ette nähtud joomiseks, samamoodi on 
kõik muu olemasolev mõeldud kasutamiseks. Probleemid tekivad siis, kui me 

energiaid ei kasuta (me arvame, et see ja too on meile halb), kui me arvame, et üks 
on armastust väärt ja teine ei ole. Selleks et energia liikumahakkamise tunnetust 
kätte saada, kujutage ette, et te seisate oma partneri vastas ja vaatate talle 
silmadesse. Kujutage ette, et naise südamest voolab mehe südamesse roheline 
energiavoog. Mees laseb selle endast läbi suunaga maa poole, siis suunab selle 
naise suguelunditest läbi naise südamesse. Nii saame me esimese koostööringi, 
mille pöörlemise ja kiirgamise intensiivsus on võrdeline mõlema osapoole 
julgusega. See aktiveerib suure vereringe. Väikese vereringe elustamiseks tõmbab 
mees naise südamest tuleva rohelise energia enda südamesse, sealt edasi enda 
kurku, enda peast läbi ja suunab siis saadud energiatulemi ülemise kaarega naise 
pealaest naise kurku ja lõpuks naise südamesse. Mees teeb seda mõttega, et ta võtab 
naise armastuse ja annab sellele liikumise jõu. Naine teeb seda mõttega, et ta annab 
mehele armastuse ja võtab armastuse pööritamiseks mehe jõu. Seda võib teha 
partneri käest luba küsimata ja jälgida, mis temaga toimub. Tekkinud energia 
liikumise tee on vaadeldav kui arv 8. 

Jõud asub varjatuses ja inimene näeb teda tänu valguse puudumisele helehallist 
mustani. Inimese ülesanne on oma sisemise valguse arendamine ja varjatuse 
valgustamine. Sellest momendist hakkame omaenese tonte nägema teises valguses 
ja meil hakkab hirm pimeduse ees kaduma. Paljud religioonisüsteemid tegelevad 
valguse kummardamisega, püüdes samas mustade jõudude eest ära põgeneda. 
Nende ühine traagika seisneb jõuetuses ehk jõu puudumises. 

Kui te vaatlete pikemat aega küünlatule musta spektrit (nn. musta valgust), siis 
ühel hetkel lahustub see imeilusateks vikerkaarevärvideks. Proovige, kas õnnestub! 

Üliohtlikud on nn. kontaktid teiste tsivilisatsioonide esindajatega. Inimene, kellel 
ei ole võimeid kontrollida, kust või kellelt info pärineb, saab seda kontrollida nii, et 
ta loeb selle teistele ette. Kui lugemisel muutub reegliks, et kuulajad kipuvad 
ruumist välja minema, ennast kuulama sundima, haigutama või magama jääma, siis 
on see märk sellest, et inimese sisekosmose kaitsesüsteemid on töösse rakendunud 
ja midagi on valesti. Sel juhul tuleb pöörduda sensitiivi poole, kes on võimeline 
seda teksti puhastama, ebaolulise maha tõmbama või andma soovituse kogu tekst 
hävitada. Paljud nn. kontaktsõnumid pärinevad kosmilise hingemaffia isikutelt, kes 
on targad ja samas ülikavalad. Mõnedele tekstidele on ehitatud sisse energeetiline 
peenmateriaalne lõks ja inimene, kes seda loeb, satub selle vangi. Hull on olukord 
ka selle tõttu, et tavaliselt hakkab inimene sellist teksti kontrollimatult levitama, 
taipamata, et see on energeetilise lõksu üks toimemehhanismidest. Veelkord, 
ettevaatust! Usaldage oma tunnetust. 


Kirjutatud aprillis 2003 

Vaegnägemisest 


Normaalseks nägemiseks peab olema täidetud suur hulk erinevaid tingimusi. 
Füüsilise silma korrasoleku puhul on vaja lisaks veel piisavat valgustust ja ruumi 
läbipaistvust (atmosfääri puhtust ehk tolmu ja udu puudumist). Valgustus peab 
olema organiseeritud nii, et see paistaks vaadeldava objekti suhtes õige nurga alt 
ega pimestaks silmi. Füüsilistele kehvadele põhjustele eelnevad valed arusaamad 
psüühika tasandil. Vaatleme siis silmade probleeme läbi psüühika prisma. 


Kaugenägelikkus. 


Mida vähem talub inimene survet teiste inimeste poolt, seda 
rohkem tekib tal soov oma probleeme lahendada vaimsete 
vahenditega. Selleks peab ta ennast võimalikult kõrgele 
taevasse sirutama. Silmamuna saab käsu ennast maa-taeva 
suunas pikemaks kasvatada kui horisontaalsuunas. Selle 
tulemusena muutub silmamuna eest-taha suunas lühikeseks ja 
valguskiired lõikuvad võrkkesta taga. Kaugel asetsevad objektid on selgete, lähedal 
asetsevad aga hägusate piirjoontega. Sellise mõtteviisiga inimesed on loobunud 
teiste = inimeste = nägemustega = võitlemast, = mistõttu nende - silmamuna 
horisontaaltugisüsteemid satuvad jõuetusse olukorda ehk lõtvumisse. Mida rohkem 
ennast teistest inimestest isoleeritakse, või ennast teiste poolt isoleerida lastakse, 
seda rohkem kasvab horisontaalsuunaline surve väljastpoolt ja seda vähem 
tahetakse pisiasju näha. Mida ,,vaimsem“ ehk jumalakartlikum on inimene, seda 
madalamad, pisemad ja tühisemad tunduvad teised inimesed. 


Lühinägelikkus. 


Kaitsetus vaimsete asjade ees sunnib inimest ennast muutma 
lühemaks, kui ta tegelikult on (hiilima). Kui ta ei taha näha 
| kõrgeid, üllaid ja ülendavaid eluideaale, sest need on pidevalt 
- purunenud, klammerdub ta materiaalsetesse hüvedesse. Ta 
näeb ideaalselt teisi ümbritsevaid inimesi (ennekõike teiste 
vigu) ja oskab neid oma tarbeks ära kasutada. See on 
ühepäevaliblika mentaliteet. Ta kardab teha kaugeleulatuvaid ja laiaulatuslikke 
otsuseid, seega ei huvita teda oma tegemiste tagajärjed. Selle tulemusena annab 
inimene oma silmadele käsu näha vaid pisiasju, mida ta on võimeline valitsema. 
Vertikaaltasandi surve välismaailmast suureneb, sest inimene ei rakenda oma jõudu 
taevaste (nähtamatute) probleemide lahendamiseks. Silmamuna vajub eest-taha 
suunas liiga pikaks ja silma sisenevad valguskiired ei lõiku võrkkesta peal, vaid 
selle ees. Lähedal asetsevad esemed paistavad selged ja teravad, kaugel asetsevad 

esemed aga hägused. Kui seltskonnas räägitakse jutte selgeltnägemisest, 
üleloomulikest jõududest, jumalast või imedest, püüab selline inimene ennast 
isoleerida, teiste juttu jamaks tituleerida või ruumist lahkuda. 


Udu tähendab füüsilises mõttes veeauru, hingelises mõttes - ülekuumenenud 
emotsioone, vaimses mõttes - demagoogiat. 

Inimese sisekosmoses asub puhta rõõmu allikas (läte), millest voolav 
energeetiline vesi (veeldatud ehk vedel energia) tagab oma magnetismiga inimese 
kehas vajaliku vee koguse. Emotsioonid tekivad hingeenergia ja veeldatud energia 
vastastikuse toimimise tulemusena (võib vaadelda kui kineetilise ja mehhaanilise 
energia koosmõju). Positiivsed emotsioonid aktiveerivad rõõmu kiirgamist 
ümbritsevasse keskkonda, negatiivsed emotsioonid aga juhivad inimese tema 
rõõmude vangistamise mõtetele. Vangistatud rõõmu nimetatakse kurbuseks. 
Kurbus teeb paksuks. Mida rohkem on inimeses välja elamata rõõme, seda rohkem 
on tema kehas liigset vett (rasvkoe vohamine, kõikvõimalikud õõnsuste täitumised 
veega: näiteks vesi kopsus, liigestes jne.). Kui inimesel saab kurbusest kõrini, võib 
ta teha järelduse, et rõõmustamine on liigne ja mõttetu tegevus. Mida rohkem ta 
oma rõõme eitama hakkab, seda kuivetumaks tema keha muutub. 

Demagoogia on pisitõdedega varjatud suur vale. Demagooge nimetatakse 
udutajateks. Inimene, kes ei julge vaadata omaenese suurt probleemi, hakkab selle 
varjamiseks välja nuputama õigustusi. Iga vääramata õigustus tähendab 
materiaalsel tasandil õhus hõljuvat veeauru osa. Mida rohkem on ennast 
õigustustega ümbritsetud, seda rohkem energeetilisse uttu mattutakse. Materiaalses 
elus on vaja näha ka suuri ja kaugel asetsevaid asju. Selleks tuleb inimesel hakata 
kasutama abivahendit ehk prille. 

Inimene, kes on sunnitud demagoogidega (ülemus, abikaasa, alluvad - jne.) 
suhtlema ja samas vihkab neid, sest ta ei suuda oma õigust maksma panna, paneb 
samuti varem või hiljem, kui ta ei ole põhjuslikkusest aru saanud, prillid ette. 
Teisiti öeldes on ta võitlusest loobunud ja proovib sama rida ajada. Seda, et ka 
temast on demagoog saanud ja ta on karjaga samastunud ehk nendesarnaseks 
muutunud, ta enam ei näe ega tahagi näha. Demagoogia blokeerib silmanärvide 
kaudu liikuvat informatsiooni. . Oskusliku — Šokiteraapiaga on - võimalik 
demagoogiaküüsis vaevleva inimese nägemine hetkega taastada. 

Silmade liigne niiskus ehk ,,vasikasilmad“ on seotud energeetilise udu silma 
sarvkestale kondenseerumisega. Füüsilises mõttes tähendab see õhus sisalduva 
veeauru kokkupuudet õhust külmema pinnaga. Ülinaiivne inimene vaatab kõike 
ümbritsevat nagu vasikas ega suuda ära imestada, mis ümberringi toimub. Tema 
jaoks on kõik teised inimesed targad. Ta võib lõputult targas seltskonnas viibida ja 
teistele otse suu sisse vaadata. Ta püüab arvata, mis nipiga teised suu kaudu 
kuldmune sünnitavad. Kuld ja tarkus on külmus. Seni kui ta peab tarkust kõige 
suuremaks väärtuseks, peavad tema silmad külmad olema. Kui ta taipab ükskord 
ümbritseva keskkonna liigset tarkust oma südamesoojusega tasakaalustada, kaob 
naiivsus ja sellega koos ka silmade liigniiskus. 

Võrkkesta irdumine 
Pidev liimist lahti olemine viib inimese lõpuks seisundisse, kus tekib soov kõigest 
ümbritsevast eralduda ehk kapselduda. Mida kauem ollakse kapseldunud seisundis, 
seda rohkem jääb välisilmast tulev info läbi seedimata ja seda eluvõõramaks 
inimene muutub. Mida rohkem 
läbiseedimata infot inimese ümber koguneb, 
seda tihedamaks see info tema ümber 
muutub (uut tuleb pidevalt juurde) ning seda 
rohkem saab väljast tulev valgus varjatud 
(neeldub olemasolevas läbitöötamata infos 
ehk hirmudes). Mida rohkem on inimese 
ümber varjatust, seda rohkem hakkab ta 
| kartma varjuderiigi salapära. Salapära omab 
VALGEKEST KLAASKEHA suurt tõmmet ja on vaid aja küsimus, millal 
inimene - varjuderiiki ehk = pimedusse 
tõmmatakse. Hingepimedus loob eeldused pimedaks saamisele. Silma võrkkest 
(materiaalsel tasandil kui mullakamar) võtab vastu hingemaailma infot, mis 
tähendab emotsioone ehk värvikirevust ja valguse intensiivsust ehk jõulisust, 
millega hingeinfot edastatakse. Võrkkest toitub soonkesta kaudu. Soonkest on kui 
mullakamara all olev maapind, milles asuvad veresooned moodustavad piltlikult 
puu põhijuurestiku, millega võetakse maa süvakihtidest mineraale ja vett. Kaitsetus 
südameasjade läbinägemise suhtes viib inimese seisundisse, kus ta võib hakata 
eluõnne otsima kas ainult materiaalsusest või ainult vaimsusest. Enda hingeelu 
eraldamine (sidemete katkestamine) materiaalsest elust annab silmale info, et 
soonkesta ja võrkkesta vahelist sidekude pole vaja. Tulemuseks on sidekoe 
hävimine ja võrkkesta irdumine soonkestast. Silma ette ilmub vari — soonkesta 
küljest lahti tulnud võrkkest. Võrkkest jääb selle tulemusena nälga. Inimene võib 
näha tumedaid hõljuvaid täpikesi või heledaid valgussähvatusi. Tumedad hõljuvad 
täpikesed kujutavad endast vere punaliblesid, mis on sattunud silmamuna sisse. 
Mõni üksik verelible ei ole ohtlik, kuid kui inimene näeb tuhandeid musti täpikesi 
ja ta järeldusi ei tee või meditsiinilist vahelesekkumist ei toimu, järgneb sellele 
silma nägemisvõime kadumine. Minevikupärandi ehk mulla eitamine ehk tahtmine 
minevikus toimunud halba unustada sunnib inimest astuma tuuletallaja või 
viinakallaja rolli. Materiaalsel tasandil tähendab see mulla tuule— või veeerosiooni, 
inimese silma tasandil aga võrkkesta õhenemist. Seetõttu tekivad võrkkesta sisse 
väikesed defektid. Kui inimene hakkab ta enda tekitatud lageda maastiku pärast 
kurvastama ja enda sisse nutma, sest ta minevik on nii kole olnud, siis liigniiskuse 
tõttu tekib pea— ehk põhijuurte, mis mullakamarat maaga seovad, põletik 
(ärapõletamine). Olematuks mõtlemine on tule energia ja sellele järgneb alati 
põletik. Põhijuurte, mis seovad mullakamara maapinna külge, hävimise tulemusena 
pääseb silmamunas olev vedelik võrkkesta ja soonkesta vahele. Järgneb lahtirebitud 

(mõttetasandil on see halva mälestuse endast väljajuurimine, endast lahtirebimine) 
võrkkesta osa nälgajäämine ehk kärbumine. Mida suurem on mineviku eitamine, 
seda suurem on nägemise kaotus. Diabeetikutel ehk isikutel, kes on unistanud ja 
kõik teinud selleks, et elu magus oleks, on sisenenud piirolukorda, kus nad peavad 
hoolega kontrollima, et nad seda piiri ei ületaks. Mida lähedamal kuristikule 
ollakse, seda täpsemalt peab kontrollima sammu pikkust ja suunda. 
Hingekuristikku kukkumise tulemusena võib võrkkesta alla tekkida verevalum 
ning see lükkab võrkkesta soonkestast eemale. Nii tekib soodus olukord võrkkesta 
irdumiseks. 


Võrkkesta rebenemine 

Kui inimesel on villand oma hingeeluga kaasnevatest rõõmudest ja kurvastustest 
ehk ta on emotsioonidetasandil elatavast elust üliväsinud, võib ta sellest ära 
pöörduda. Sellega antakse oma silmamunale info, et selles sisalduvat vett pole vaja. 
Klaaskeha hakkab kuivama ja selles olev võrkkest rebeneb kui maapind põua ajal. 
Võrkkesta rebend võib tekkida ka lühinägelikkuse korral — kuna lühinägelikkuse 
korral on silmamuna suurem kui tavaliselt, peab ka võrkkest järgi venima. Nii on 
võrkkest suurema pinge all kui tavaolukorras. Emotsionaalne lisapinge (tülid, 
lähedase kaotus, töökoha kaotus vms) võib niigi pinges olevasse hingeellu mõra 
lüüa. Pingelahenduse suurus on võrdeline võrkkesta rebendi suurusega. 


Kollatähn on seotud nägemisteravusega. Võrkkestal pupilli vastas on koht — 
kollatähn -, kus kolvikeste (võtavad vastu infot värvide ehk nüansside ehk 
pisiasjade kohta) tihedus on kõige suurem. Seetõttu on seal ka kõige teravama 
nägemise piirkond. Vaimsel tasandil tähendab kollatähn /(kollane=võim, 
tähn=tühja-tähnaga ehk pisiasjadega tegelemist) hingeliste nägemuste võitluse 
tasakaalu. Igal inimesel on oma arusaam ehk nägemus südamlikkusest. Kui teie 
nägemus ei kattu teise inimese nägemusega, siis ei tähenda see veel seda, et teie 
arusaam on Õige ja teise inimese oma vale. Kui te ei suuda teist sellisena võtta, 

nagu ta on, siis on teil võimalus võidelda või mitte 
pimetäuu — Võidelda. 

Liigne võitlus ehk tahtmine maksku mis maksab 
teise üle võimu saavutada sunnib inimest vahutama 
(nagu merelained tugevate tuulte vallas ja vastu 
kaljusid purunedes). Rahuldust sellele ei järgne, sest 
hing tunneb, et kogu aur oli valesse suunda ehk tühja 
lastud. 
komaränu = Liigne = allaandlikkus ehk = vastase enda 
hingeterritooriumile võimutsema lubamine annab 
märku sellest, et meil on vaja teadvustada, et jõud kasvab võitluses. Kui meil ei ole 
väge vastasega silmitsi seista, siis on vaja väele anda võimalus kasvamiseks. 
Selleks on vaja hakata eituse asemel elujaatusega tegelema. See tähendab, et meil 
on vaja põgenemise ja teise mahalöömise asemel õppida vastasele julgelt silma 

vaatama. Alles seejärel tekib võimalus õppida oskamist temaga samastuda ehk 
silmade kaudu tema hinge minna. 

Mida sügavamale teise oma hinge lasete, seda rohkem saate aru, kui sarnased te 
oma põhiolemuselt olete ning seda vähem on vajadust võidelda. Üllatusega 
märkate, et teine vastab samaga. Niimoodi toimub teie väe ehk sõpruse 
kasvamine. Mida rohkem on teil hingesõpru, seda suurem on teie kasutuses olev 
vägi. Sellel inimesel, kellel on võitlemiseks vägi olemas ja ta on olukorra peremees 
ehk tal on vabadus otsustada, kas seda väge kasutada või mitte, on 
nägemisteravusega kõik korras. Ta suudab suvalises olukorras näha selle kõiki 
tahke ehk nüansse ehk pisiasju, kaotamata seejuures tervikut. 

Kui te võimutsete teise üle, siis lööte ta tema orbiidilt välja. Süütunne röövib teilt 
jõu olukorda tervikuna näha, see tähendab, et pisiasjad jäävad tänu võidule, ükskõik 
kui magus see esmapilgul tunduda võib, märkamata (võidu varju). Teie 
nägemisteravus ehk eristamisvõime kahaneb. 

Kui te lasete ennast orbiidilt välja lüüa, peate tänu orbiidi suurenemisele olukorda 
kaugemalt vaatama kui tavaliselt. Suurest kaugusest ei ole võimalik pisiasju 
eristada. Peale hingelise kannatuse kannatab ka teie nägemisteravus. 


Nägemisnärvi võrkkestast väljumise kohas ei ole nägemisärritusi vastuvõtvaid 
rakke, seetõttu ei lähtu sealt ka närviimpulsse. Seda piirkonda võrkkestal 
nimetatakse pimetähniks. Selle olemasolu annab mõista, et teie hingevalgus, 
ükskõik mis tasandil olete, sisaldab veel õppimata õppetunde ja seega on teil 
arenguruumi. 


Värvipimedus 

Võrkkestas on peamiselt kahte liiki rakke, mis osalevad nägemisprotsessis: 
kepikesed ning kolvikesed. Viimased on tundlikud värvide suhtes ning eristatakse 
omakorda punaseid, rohelisi ning siniseid kolvikesi. Erinevad kolvikesed 
reageerivad erineva lainepikkusega valgusele (punane-roheline-sinine). 

Mehed on mustvalge ehk loogikamaailma esindajad, naised seevastu 
emotsioonide ehk värvide maailma esindajad. Kepikesed võimaldavad hämaras 
nägemist (mustvalge ehk meeste maailm), kolvikesed aga eristavad erinevaid värve 
(emotsioonide ehk naiste maailm). 

Mõittelisel tasandil kattuvad silma värvustundlikkuse probleemid inimese 
energiakeskuste (tšakrate) probleemidega. Kuna silmad on hinge peegel, siis 
silmade probleeme tuleb vaadelda hingeaspektidest lähtuvalt. 

Kui hing valutab maiste (materiaalsete) asjade pärast ja inimene selle tõttu 
materiaalsust eitama hakkab, isoleerib ta punast valgusspektrit vastuvõtvate 
kepikeste energiavälja. Mida suuremasse energiavaegusesse kepikesed jäävad, seda 
kehvemaks nad muutuvad ja seda kehvem on silma punase värvi eraldusvõime. 

Kui hing valutab südameasjade pärast ja inimene endasse keeluprogrammi 
sisendab, tekivad rohelist spektrit vastuvõtvate kolvikeste tüsistused. 

Kui hing keeldub teiste hingedega suhtlemast, tekivad probleemid sinises 

valgusspektris. 

Hingemaailmas võitlusest keeldumised materialiseeruvad kollase spektri 
nägemisprobleemideks. 

Kogu hingest meeste mustvalge maailmaga võitlemine väljendub selles, et naine 
kordab alalõpmata, kui ta hakkab vaidluses meestega alla jääma, et maailm ei ole 
mustvalge. Must ja valge on ühe terviku vastasäärmused, mille vahele jääb 
ülejäänud värvide spekter ehk naine. EI VÕI JAA vahele jääb või, mis on pehme, 
vormitav, libe. Loogikamaailm tähendab süsteemsust, tänu sellele materiaalne 
maailm koos püsibki. Mida rohkem mustvalget maailma eitatakse, seda rohkem 
isoleeritakse kepikeste töö ja seda vähem näeb silm hämaruse saabudes. 
Rahvakeeles on see kanapimedus. 


Katarakt e. hallkae (lad. cataracta) 

Hallkae tähendab silmaläätse hägustumist. Kõigist silmaoperatsioonidest 
moodustab selle haiguse operatsioon umbes 80%. Kahepoolse kumerusega lääts on 
kui omapärane võimendi ja lahjendi ühte süsteemi lülitatuna nii, et kaugelasetsevad 
suured asjad on vaatleja silmis sama suured kui lähedalolevad väikesed asjad. 
Mõttelisel tasandil tõestab see seda, et suur ja väike asi on võrdselt tähtsad. Kui 
inimene hakkab ühte asja üle tähtsustama, peab ta paratamatult teist asja 
alahindama. Energia on vaatleja jaoks läbipaistev siis, kui valged ja tumedad jõud 
(pluss ja miinus) on tema jaoks omavahel tasakaalus ehk nullis. Sellise mõtteviisiga 
inimese silmaläätsed on hea läbipaistvusega ehk rahvakeeles väljendatuna põhjatu 
sügavusega (elutarga ehk aruka inimese silmad). Kui inimene igatseb valgustatud 
ehk magusat elu (diabeetikute probleem), peab ta ainuõigeks hea jahtimist ja halva 
eest põgenemist. Ta eitab halba sellega, et pigistab seda nähes silmad kinni. Pidev 
silmade kinnipigistamine (ka pilgu kõrvale või mahakeeramine või kaugesse 
olematusse suunamine on kinnipigistamise varjatud mõte) muutub varem või 
hiljem tüütavaks ja väsitavaks tegevuseks. Sellest momendist, kui ta teeb enda 
jaoks otsuse, et tehku teised mis tahavad, mina seda lollust enam iialgi näha ei taha, 
ongi silmade ette mõtteline kae (kate, filter) pandud. Nii nagu taevas, nii ka maa 
peal. Füüsilise kae tekkimine on vaid aja küsimus. Inimene saab selle, mida ta 
igatses, saab ka selle, mida ta ei igatsenud (igatsetu negatiivse poole). Keha 
tõestas, et kui ei taha halba näha, siis ei ole võimalik ka head näha. Ei teata seda, et 
läbimõtlemata mõtte materialiseerumist omaenese kehasse nimetatakse haiguseks. 

Ainevahetus füüsilisel tasandil on võrdeline kaubavahetusega mõttelisel tasandil. 
Kui inimene on energia positiivse poole (hea ehk materiaalsuse) ära tarbinud, tuleb 
tal selle hea teine pool ehk halb (vaimsus), mis on veel mõtte - ehk häirivuse 
tasandil, läbi seedida enne, kui see materiaalseks muutub. Selleks tuleb kasutada 
inimeseks olemise esmast seedekulglat: aju (mõtete läbiarvutamise süsteem) — kurk 
(suhtumine, suhtlemine, suunaandmine) — süda (tunded, õigete vastuste 
äratundmise süsteem). Kui me ei suuda oma häirivat mõtet läbi seedida ehk sellest 
vabaneda, jääb see meie seedekulglasse kinni. Mõttelisel tasandil jääb seega mingi 
energia meie sees suluseisu ehk seisakusse (nn. surnud energia). Mida rohkem 

surnud energiat meie sees on, seda kehvem on ka teiste energiate läbivool meist 
enestest. Kõige sagedamini ongi hallkae teke seotud ainevahetuse häiretega. 

Energeetilised värvid alates helehallist kuni mustani välja (metallide energia) on 
mõttelisel tasandil seotud õppimata õppetundidega ehk nende probleemidega, 
millest inimene ei ole veel aru saanud, aga tema arengutasandist lähtuvalt tuleb tal 
nendega ilmtingimata tegelda. Mustvalge (loogika-)maailma aspektist vaadeldes 
on inimene valguse ära tarbinud ja halli enda sisse jätnud. Sellest ka läätse hall 
toon ja hallkae meditsiiniline nimetus. Huvitav on see, et meditsiin ei oska hallkae 
puhul muud kasutada, kui kirurgilist vahelesegamist. Loogikamaailmas on võimalik 
vaid ei ja jaa vastus, mis tähendab masinlikkust. See välistab emotsioonid, 
tundelisuse, kaastunde, õrnatundelisuse, südamlikkuse ja muu naiselikkuse ilmingu. 
Mees kui loogikamaailma esindaja ilma naise kui tundemaailma esindajata on julm. 
Jõud ja metall on mõlemad tundetud ehk julmad. Mida rohkem halli tooni (julmust) 
oma silma läätse sisse kogutakse, seda julmem saab olema skalpelli külm tera. 
Seega on tõestatud, et sarnane tõmbab sarnast ja julmust saab vaid julmusega 
ravida. Ravi sellest aspektist vaadelduna ei lahenda probleemi (lääts asendatakse 
kunstläätsega), vaid inimese sisemisele hingejulmusele lisandub veel metalli või 
koondatud valguskiirte (laseri) kaudu voolav julmus ümbritsevast keskkonnast. Nii 
metall kui laser on ülijuhid, nende kaudu liigub energia eriti kiiresti. Vanasõna 
ütleb, et halb liigub kiiremini kui hea. 


Glaukoom e. rohekae (lad. glaucoma) 

Meditsiiniliselt on see krooniline silmahaigus, mille puhul kõrgenenud silma 
siserõhk koos muude haigust soodustavate faktoritega kahjustab nägemisnärvi. 
Silma siserõhu tõus on tingitud kambrivedeliku äravooluteede haiguslikust 
ummistumisest. 

Südame energiakeskuse kaudu liigub roheline energia (universaalne armastus). 
Kui inimene hakkab teisele oma armastust peale suruma (või laseb endale teise 
armastust peale suruda) ja teine seda vastu ei võta ning tema arvates keegi kolmas 
seda ei vääri, peab ta selle energia endasse jätma. Energia kokkupressimise 
tulemusena saab silmamuna käsu, et selles olev vedelik tuleb kokku pressida. 
Tulemuseks on kõrgenenud silma ülerõhk. Kui inimene hakkab hüsteeriliselt 
nõudma, et teise süda ainult temale kuuluks, paneb ta nii enda kui partneri 
närvikava proovile. Mida rohkem närvesöövaid tülisid, seda rohkem saab 
kahjustatud silma nägemisnärv. Ülipingest tekitatud plahvatusliku pingelangu 
tulemusena võib inimene oma nägemisest päris ilma jääda. Nii tugevalt, nagu 
partner enne vangistati, sama tugevalt on ta nüüd teist vaba. Teise hinge 
vangistamine on äärmiselt ohtlik üritus. Hing põgeneb sellise olukorra kui katku 
eest. Tagasiteed tavaliselt ei ole. Samamoodi pole nägemisnärvi juba surnud osa ja 
sellele vastavat kaotatud nägemisvälja meditsiini arvates võimalik taastada. Vaimse 
tasandi ehk mõtteravi puhul on selleks aga võimalused olemas. 

Kõõrdsilmsus tekib usaldamatusest või liigsest usaldusest. 
sk Inimene, kes on kaitsetu meeste hingemaailmaga seotud 
ms 0 VA A a A J A 
asjade suhtes ja teeb otsuse, et mehi usaldada ei saa, peab 
MI UÜ 0oneid pidevalt kontrollima. Hingeliselt tasandilt lähtudes 
- hakkab ta meeste suhtes viltu vaatama. Materiaalseks 
tulemuseks on tema vasaku silma viltuvaatamine ehk vasaku 
silma kõõrdsilmsus. 
Parema silma kõõrdivaatamine on seotud hingemaailma 
usaldamatusega naiste suhtes. 


Kui naine kõõritab mehe rahakoti poole ehk ihaldab vaid materiaalset rikkust ja 
mees teda petab, raisates raha oma armukese, ema, õe, viina või mõne muu naisliini 
esindaja peale, et nende käest hingearmastust saada, peab ta iga pettuse järel mehe 
raha suhtes kontrolli tugevdama. Lõpuks leitakse end olukorrast, kus avastatakse, et 
enamus aega kulub raha peale mõtlemiseks. Kindlasti teate oma tutvusringkonnas 
naist, kes mehe palgapäeval kõik raha mehe käest ära võtab või lausa ise palga järel 
käib. Sellise arusaamaga inimene pingestab oma alumise silmalihase. Mida rohkem 
materiaalsust kontrollitakse, seda suurem on pinge ja seda lühemaks muutub 
alumine silmalihas. Inimese vasak silm vaatab ebanormaalselt (liiga) alla. 

Kui mehe abikaasa saab raha teiste isikute käest ja teda pidevalt rünnatakse, et 
mis mees sa kah oled, isegi raha ei oska teha, siis on tal võimalus hakata 
kontrollima, kes ja kui palju raha (kingitusi) tema kallimale annab. Mida rohkem 
kontrollitakse, seda rohkem hakkab naine saadut varjama. Mida rohkem varjatakse, 
seda suuremaks kasvab usaldamatus ja seda rohkem hakkab parem silm maa suunas 
vaatama. Mida kauem vaatab, seda rohkem kinnistub suund. Tulemuseks on 
parema silma alumise liigutajalihase patoloogiline lühenemine. 

Hingemaailma konkurendid võimaldavad meile armukadeduse õppetunni. Kui me 
ei suuda oma meest südamepartnerina usaldada, sest kõik eelnevad mehed on 
külmad, hoolimatud, halastamatud, truudusetud, valelikud vm olnud, siis tuleb oma 
mehe käikusid eriliselt kontrollida. Parim kontroll on see, kui me avastame kõik 
kõrvalised isikud, kes minu mehekest eksiteele viivad. Tulemuseks on vasaku silma 
välisküljel asuva lihase liigne pingestumine ja horisontaalsuunaline väljapoole 
kõõrdi vaatamine. 

Inimene, kes on teiste naiste suhtes armukade ja samas ka kaitsetu, peab pidevalt 
kontrollima, mida need teised naised mõtlevad ja ütlevad. Mida rohkem hing teiste 
naiste alatuste suhtes pettub, seda suuremaks kasvab usaldamatus. Seda rohkem 
pingestub parema silma välimine liigutajalihas ja seda rohkem on võimalus, et tekib 
parema silma haiglane ehk haiguslik (patoloogiline) väljapoole kõõrdivaatamine. 

Inimene, kelle hing on pettunud oma tulevikuvisioonides ja arvab, et tema saatus 
on ette programmeeritud vaid kannatusteks, pettub loojas. Hing teab, et see nii ei 
ole, mõistus aga tahab tõestada, et just nii ja ainult nii see ongi. Sügavalt 

hingesopist tulev lootus sunnib inimest vaatama kõrgete tähtede poole, et äkki teda 
ikkagi märgatakse. Kõikvõimalikud teosed tulevikuennustustest on ammugi läbi 
loetud, aga õnnetäht on endistes kõrgustes. Mida rohkem seda kontrollida 
tahetakse, seda rohkem pingestub vasaku silma ülemine lihas. Seda suuremaks 
kujuneb selle silma haiglaslik ülesvaatamine. 

Inimene, kes arvab, et ta on aegadest aegadesse patune olnud ja jumalalt lunastust 
loodab, peab teda pidevalt pilvedelt otsima. Selle inimese abikaasa ja lapsed 
kannatavad eriliselt, sest partneri hing kuulub jumalale ja hingearmastust tal 
tavaliselt maa peal olevatele teistele hingedele ei jätku. Sellise arusaamaga inimesel 
tekib parema silma ülespoole suunatud kõõrdsilmsus. 


Kuna laps tuleb oma vanemaid tingimusteta armastama, siis ta arvab, et oma 
vanemate probleemide enda kanda võtmine laseb vanematel teda rohkem 
armastada. 

Ta ei tea, et vanemate probleemide enda kanda võtmine annab võimaluse oma 
vanematel lolliks jääda. See on eksimine elu evolutsiooni vastu ja saab rängalt 
karistatud. Enamik laste silmadega seotud probleeme tulenebki sellest, et nad oma 
vanemate hingeelu kergemaks teha tahavad. 

Inimene, kes on suunanud oma hingeenergia oma ego teenistusse, ei suuda oma 
ninaotsast kaugemale näha. Ta peab kontrollima, et tema välimus ja maneerid 
oleksid viimseni lihvitud. Sellega pingestatakse ninapoolsed silmalihased ja 
lõpptulemusena areneb sissepoole (nina poole) suunatud kõõrdsilmsus. 


Lõpmatuseni kõike kontrollida ei ole võimalik. Sellest momendist, kui tehakse 
järeldus, et minust midagi ei sõltu, lõtvuvad lihased. Liiglõdvad lihased on seotud 
arusaamaga, et minul pole sellel teemal mingit sõnaõigust ja ma olen nii väike ja 
mannetu, ja õnnetu, ja keegi mind ei armasta ning tegelikult ma seda väärt ei olegi 
ega saa ka kunagi olema. Melanhoolsete surmaga lõppevate armastuslaulude 
kuulamine ja kirjutamine, sellise sisuga filmide ja raamatute fänn on sellisesse 
masendusse langenud inimese esmaseks tunnuseks. 


Inimese jaoks eksisteerib tema sise- ja välismaailm, kus ta on kui piirivalvur, kes 
jälgib ja teeb kõikvõimaliku selleks, et keegi ega miski ei ületaks oma volituste 
piire. Piirid ehk territooriumid laienevad vastavalt isiksuse arengule ega ole kunagi 
paigas. Ilmselt selle tõttu ei olegi võimalik tõde tõestada, et ta on pidevas 
liikumises. Need seadused, mis kehtivad ühe territooriumi kohta, ei pruugi teise 
kohta kehtida. Piiride tunnetus on meis kõigis olemas. Vastav infopagas on 
salvestatud meie alateadvusesse ja kuidas me seda materiaalsusesse toome ehk 
tõlgime, sellest oleneb meie igapäevane edukus nii siin- kui sealpool. 

Ütlus: tulin, nägin, võitsin on sügava filosoofilise ehk elu tundva sisuga. Selleks 
et elada (õppida), on vaja liikuda. Selleks et liikuda, on vaja näha, kuhu ja mis 
suunas seda teha. Selleks et võita ehk uue olukorra peremeheks saada, on vaja 
sellesse olukorda sisse minna ehk vastase juurde tulla. Meie vastane on alati meie 

õpetaja, kas tahame seda või mitte. Kuidas tulla ja kuidas võita (ennekõike 
omaenese arusaamu), oleneb inimese enda arukusest. Hingesõpru ei vedele kusagil. 
Nad on tarvis enda jaoks luua. Loomine ja mõistmine on tasakaalustatud uue 
ehitamine olemasolevast vanast. Sõprus on tasakaalustatud kaubavahetus, vaen aga 
täna veel tasakaalustamata kaubavahetus. Esimene annab jõudu, teine õpetusi. 


Peale silmade nägemise eksisteerib veel rida muid nägemisliike, mis on lülitatud 
inimese keha terviksüsteemi selleks, et sellest ja teistest maailmadest infot kätte 
saada. 

Tulles vaimolendina sellesse ilma, on meie esmaseks ja tähtsaimaks ülesandeks 
oma (oma on tinglikus tähenduses) maise hinge arendamine iseseisvaks 
vaimolendiks. Seega on süda (hinge materiaalne kodu) tähtsusjärjekorras kõige 
tähtsam ja kesksem organ. 


(Värviline pilt 1k.166) 


7 taevas 


S/ % 
kar < 
S/ 3 
a/ S/ Si 5.kurk 
S/ </ Š 
| = | + / 
D | 3 / M 
= | 5 | 4.süda 
| | — | | 
| | EN 
A 
3.võim 
2.seks 


Infotöötluse spekter (keha kui arvuti töötasandid) 


Tšakra on eesti keeles mõistetav kui vibratsioonisüsteem või energiakeskus. 
Hingeelust (4. tšakra — tunnetuslik nägemine, äratundmine) lähtuvalt on meie 
esmasteks naabriteks esimeses suhtlusringis olevad 5. tšakra kurk (suhtlemine ja 
suhtumine) ja 3. tšakra — võim (vastastikune sõltuvus). Skeemi vaadeldes näeme, et 

suhtlemine ja võim on ühe terviku vastasäärmused ehk erinevad otsad. Selleks et 
oma hingelistest kannatustest vabaneda, tuleb meil esmajärjekorras tegelda 
suhtlemise ja = suhtumise = probleemidega. Mida = tasakaalukamaks — (teisi 
tunnustavamaks) muutub meie suhtumine, seda vähem me võimutseme teiste kallal 
ja seda vähem on teistel võimalus meie üle võimutseda. 


Tähtsuselt 2. suhtlusringis on kuues ja teine tšakra. Kuuenda tšakra (otsmik) 
mõjupiirkonda jäävad mees — ja naisenergia tasakaal. Lilla värvus tuleneb 
meesenergia (sinine) ja naisenergia (punane) segunemisest. Sellele kõrgusele 
vastab ka kolmanda silma (füüsilisele silmale kättesaamatute) energiapiltide 
nägemise väljundsüsteem. Teise tšakra mõjupiirkonnas on mehelik majandamine 
(suured kaugeleulatuvad plaanid), töö, looming, loomine ja seks. Skeemi vaadeldes 
näeme, et kolmas silm ja kolmas jalg on ühe terviku erinevad otsad. Kui ma seda 
ühel vestlusel mainisin, hakkasid naised automaatselt (ilmselt tahtmisest meestega 
võrdväärsed olla) otsima, mis neil siis selle kolmanda jala asemel on. Kes otsis 
teist kolmandat silma, kes teravamat mõistust.. Kuna mees ja naine on vastandid, 
siis mehe suguelundite väljapoole kasv vastab naise suguelundite sissepoole 
kasvuga. 

Teise tšakra probleemide lahendamist tuleb alustada esimese suhtlusringi 
lahendamisest. Sellele järgnev tegevus on enda sees oleva mehe ja naise (reeglina 
isa ja ema pärand) suhete tasakaalustamine ja alles siis hakkab seksuaalelu, töö ja 
loomingu kvaliteet paranema. 

Mees vastutab seemne, naine kasvupinnase kvaliteedi eest. Selleks et suurim 
looming laps saaks tulla, on vajalik info vastuvõtt paralleelilmadest ja teistest 
dimensioonidest, mille vastuvõtusüsteemideks on kolmas silm ja tunnetuslik 
nägemine. Mida rohkem tegeldakse oma hingeelu korrastamisega, seda paremini 
need süsteemid tööle rakenduvad ja seda rohkem saab meie keha kätte (näeb) infot, 
mis on hädavajalik tulevasele lapsele vajalike kasvutingimuste loomiseks. Mida 
suuremad hingelised rikkused, seda täisväärtuslikum ja tervem laps teile sünnib. 

Sperma on kontsentreeritud meesenergia (jõu) kandja. Seksuaalprobleemide 
valest otsast lahendamine on viinud inimkonna seksuaalsuse piitsutamiseni. Selle 
peale ei tulda, et seks on tõeliselt täisväärtuslik siis, kui ennekõike hingega 
armastada ja partnerit ülendada (selleks avab kolmas silm ja tunnetuslik nägemine 
fantaasialennuks teile kõiksuse väravad). Tonnide kaupa preservatiivide tarbimine 
on viinud selleni, et naised on jõuetud mehi armastama, mehed aga ei ole 
võimelised naistele jõudu andma, sest neid pole eelnevalt armastatud. Tulemuseks 
on meeste armastusenälg ja naiste jõunälg. 

Eriti ohtlikud on kaasaja rasestumisvastased hormoonpreparaadid, mis rikuvad 
naise kehas olevad jõu vastuvõtusüsteemid (keha ei ole võimeline spermast 
meesenergiat ammutama). Selliselt laastatud keha ei ole suuteline normaalset 
loodet kasvatama. Ainus tervislik rasestumisvastane vahend on oma tulevase 
lapsega suhtlemine, talle olukorra selgekstegemine ja vastastikusele kokkuleppele 
jõudmine. Inimene, kes vaimsust eitab, ei usu oma tundeid ega mõttepilte. 

Viimaseid peetakse tavaliselt jamaks ja niiviisi isoleeritakse ennast ise kolmanda 
silma ja südame kaudu tulevast informatsioonist. 


Tähtsusjärjekorras kolmandasse suhtlusringi jääb 7. ja 1. tšakra. Seega on taevas 
ja maa ühe terviku erinevad otsad. Kroontšakra kaudu võetakse vastu infot 
välismaailmadest ja ülemisest taevast (vaimsus). Kui inimene satub hirmutavasse 
olukorda, tõusevad tal juuksed (antennid) turri ehk võimalikult risti pealae suhtes 
selleks, et võimalikult kiiresti taevast juhatust olukorra normaliseerimiseks ehk 
tasakaalustamiseks kätte saada. Sisuliselt on iga inimene siin maa peal jumala 
esindaja ehk fragment infotöötluse spektrist — vaata skeemi. Iga inimese spektril on 
oma kosmiline sagedus, millega garanteeritakse talle olemise ruum nii, nagu raadiol 
on iga jaama jaoks oma sagedusala. Teiste inimestega suhtlemisest keeldumine 
(teise enda jaoks olematuks mõtlemine) on sisuliselt enda isoleerimine jumala/looja 
poolt tulevast uuest (ajakohasest) informatsioonist. Selle tulemusena jääb inimene 
enda olemasolevasse infosse kinni ja seab ise ennast arenguseisakusse. Mida kauem 
selles ollakse, seda hirmutavamaks ehk tundmatumaks muutub inimese jaoks 
välismaailm ja seda suuremaks muutuvad kannatused ehk oskamatus olukordadega 
toime tulla. Kui inimene teeb enda jaoks lõpliku otsuse, et rääkigu teised mis 
tahavad, mina jään oma tarkusele kindlaks, hakkab tal arenema kiilaspäisus. Keha 
saab informatsiooni, et juukseid kui välismaailma nägemise silmi pole vaja. Kui 
inimene selle probleemi enda jaoks lahendab ja sisemise otsuse teeb, et ta taastab 
teistega suhted, leiab ta keha teadvus mooduse, kuidas uued juuksed kasvatada. 

Tee vaimsete probleemide lahendamiseks algab skeemil olevast esimesest 
suhtlusringist (keskendumine), laienedes ja avardudes seejärel teisele ja siis 
kolmandale ringile. Vastupidises suunas liikumine (kontsentreerimine) välistab 
arukuse ehk tarkuse ja tunnetuse koostöö. Kontsentreerimine (kokkupressimine, 
materialiseerimine) on tahtmine kõiki tarkusi korraga kasutada, saamata aru, et see 
ei ole võimalik. Selle varjatud mõte on oma tarkust teistele tõestada, oma tarkuse 
teiste tarkusest kõrgemale upitamine ehk teiste alandamine. Seevastu 
keskendumine (püüdlus endast aru saada) on ennekõike enda ja siis teiste 
ülendamine. See on avardamine, hajutamine, kergendamine, süstematiseerimine 
ehk info alateadvusesse pakkimine (dematerialiseerimine). Arukuse ehk suhtlemise 
ja suhtumise probleemid materialiseeruvad kilpnäärmesse (5.) tšakra. 

Materiaalsed probleemid (1.) tšakra on kõigi teiste probleemide summa. Selleks 
et füüsilises maailmas elada, on meil vaja füüsilise maailma erinevatest 
tihedusastmetest info kättesaamiseks ehk füüsise nägemiseks silmi. Nendeks 
erinevateks silmadeks ehk nägemissüsteemideks on viis meelt: nägemine, 
kuulmine, haistmine, maitsmine ja kompamine. Meelte tundlikkus ehk töövõime on 
otseses sõltuvuses meie suhtumisest nii enda sise— kui välisilma. 


Kirjutatud maist septembrini 2003 

Euroopa Liit — vabadus või hingevangla? 


PREAMBULA 
Meie põhiseadust ... nimetatakse demokraatiaks, sest võim ei ole mitte vähemuse, 
vaid enamuse käes. 
Thucudides II, 37 

Euroopa Liit on loodud majandusliidu põhimõttel selleks, et seista vastu USA ja 
Jaapani majandussurvele. Majanduse kasvu mõõdetakse rahas. 

Iga kooliskäinud nn. haritud inimene teab, et eksisteerib energia jäävuse seadus. 
Kui on tegemist majanduskasvuga, siis tuleb küsida: mille arvelt? 

Arvamus, et kui ollakse majanduslikult kindlustatud, siis on kõik korras, on visa 
kaduma. Liigne majandusega tegelemine jätab hinge— ja vaimuelu vaeslapse rolli. 
Tegelikult on vaja ennekõike just oma hingega, seejärel vaimuga ja kõige viimases 
järjekorras materiaalsete asjadega tegelda. Tagurpidi asjade lahendamine on 
inimkonna üheks suurimaks komistuskiviks ja enamiku hädade põhjuseks. 


Pentagrammi kui kosmilise arenguprogrammi mudel 
nendele isikutele, kes vajavad ülendumiseks (arenguks) 
hingelisi kannatusi 


18°=6+6+6 ehk 666 
36°=2x666 
54°=3x666 
72°=4x666 


E 
5 


8 
3 
FE 


Ülendumise | võimalus ausatele 


II kosmiline III kosmiline 


paralleel paralleel 
(taevane (taevane 
põrgu põrgu 


meestele) = e naistele) 


Horisont 


TI maine TI maine 


paralleel paralleel 
(maa-alune (maa-alune 
põrgu põrgu 


meestele) naistele) 

Viisnurk ehk pentagramm inimese 
ühe võimaliku = arenguprogrammina 
tekib = viie = erinevate omavahel 
tasakaalus - olevate - energeetiliste 
suursüsteemide (egregoride) 
vastasmõjudena. Vaadeldes lisatud 
skeeme, näeme, et inimene on antud 
süsteemide vahel justkui vangis ja 
saab infot (energiat) vaid nende 
süsteemide kaudu. Kui juba süsteemis 
sees ollakse, siis ainus vabadusse 
pääsemise tee on keskendumine ehk 
oma sisemiste väärtuste otsimine ja 
nende väärtuste kasutuselevõtt. 


Siirdumisel Euroopa Liidu ühisesse 
perre peame me endale soetama ka selle lipu. Enamik inimesi, kellega vestelnud 
olen, on maininud, et miski selle lipu juures häirib neid. 

Lipu sümboolika (vaata värvilist lisa 1k.167) lähemal uurimisel avastasin selle 
maagilise vangistava mõju. Tegemist on inimeste programmeerimisega alateadvuse 
kaudu. Märkide toimejõudu ei tasu alahinnata. Esiteks on tegemist kinnise ringiga. 
Teiseks, kui inimene näeb viisnurka, lülitab ta tahtmatult sisse vastava 
arenguprogrammi. Kolmandaks saavad selles vertikaalses ringis asuvad liidrist 
allpool olevad liikmed energiat taevakanalist kätte vaid läbi liidri käteenergia, mis 
teatavasti pole enam puhas taevane info, vaid segatud liidri südameenergiaga 
(emotsioonidega). Samas märkame, et liidri materiaalsus toetub hierarhiasüsteemi 
keskklassile ja tegutsemise jõu saab ta selle süsteemi kõige maalähedasematelt 
liikmetelt. 


Oleme ühes viisnurga süsteemis olnud ja saanud kätte kogemuse, et see oli avalik 
vangla. Kas meil on tõesti veel kannatusi vaja ja siirduda nn. sala — ehk varjatud 
ehk hingevanglasse, see jäägu iga eestlase enda otsustada. Kui keegi määrab meie 
riikliku saatuse, kas peame siis endistviisi küüru selga tõmbama ja laskma endale 
öelda nii, nagu Šveik'ile omal ajal öeldi: lõuad pidada ja edasi teenida!? 


Kirjutatud oktoobris 2003 

Varaste maailmast 


Inimesed pöörduvad tihti minu poole abipalvega leida üles varas. Materiaalsete 
asjade vargus on võimalik järgnevatel juhtudel: 

kui ise oled varas, 

kui kardad vargaid, 

kui provotseerid vargaid, 

kui sinu energiaväli kellegi poolt lõhutakse, 

kui lähed varast või ohvrit kaitsma (võtad tema õppetüki enda kanda). 


Tere Aigar. 

Kogusin julgust, et kirjutada. 

Tean, et on suvi ja puhkuste aeg ja võib-olla ei ole Sul aega vastata, kuid siiski 
üritan ühendust võtta. Ei tea mis on juhtunud, kuid viimasel ajal (juba umbes 3 
nädalat ) veab viltu. Viimane negatiivne juhtum oli 14-15.06 ööl, mil kuurist 
varastati meilt 2 jalgratast. Olen juba nii tuimaks muutunud, et uus halb uudis 
enam mitte isegi ei üllata. Kas võib nii olla, et keegi nn. ,,heategija“ on halva 
pilguga vaadanud? Või võib olla see kellegi kadedus??? 

Tervitades, 

Anneli 


Huvitav on see, et viimasel ajal (umbes kuu aega) olen ma selle teemaga sügavuti 
tegelenud. 

Ausus ei ole kaasasündinud nähtus, nagu arvatakse, vaid arenemise tulemus. Selle 
õppimine on üks põhjustest, miks me siin Maal oleme. Meil on vaja enese jaoks 
kontrollida hüpoteesi, kas me saame kõik, mis me põhjustanud oleme, mingi 
ringiga endale tagasi või mitte. 


Kui keegi kelleltki midagi varastab, siis teeb ta seda sellise mõttega, et ta saab 
selle asja (energia) nii, et ta ei pea midagi vastu andma. Ta ei tea ühte tõsiasja, et 
eksisteerib energia jäävuse seadus. Kui kuskilt mingi asi (energia) teise kohta 
paigutada, jääb eelnevasse kohta tühjus ehk vaakuum. Saadud asi aga tuleb 
paigutada enda eluruumi (olelusruumi ehk energiavälja). Kui sa midagi välja ei 
anna ja pidevalt juurde tassid, tekib lõpuks selline olukord, kus sinu territoorium 
(olgu selleks siis korter, keha või energiaväli) saab lihtsalt maast laeni täis. 
Tekitatud on vaakuumi vastasseis ülerõhu näol. Mida suurem on vastasseis, seda 
suuremaks kasvab meie ohutunne, et olukord on plahvatuseelne. 

Varguseaktist on kõikidel osapooltel midagi õppida. Umbes samal ajal, kui 
sinu kuurist rattad ära varastati, varastati ka minu pojal maja eest lukustatud 
jalgratas ära. Elan naisest lahus ja mu poeg oli momendil minu juures. Helistas 

naine (poisi ema) tahtega korda majja lüüa, sest ta arvas, et ma ei majanda 
(rahalises mõttes) õieti. Majandus on meeste maailm ehk antud juhul isa tegemine. 
Kuna ta tahtis saada tasakaalustamata energiat (tegeles nõudmisega), ei võtnud 
tema manipulatsiooni enda kanda. Poeg, kuna ta viibis samas ruumis, tõmbas aga 
ema probleemi (energia, mida ema saatis mulle) endasse. 

Inimese omandis (kontrolli all ehk inimese olemisruumis) olevad materiaalsed 
asjad laetakse täis omaniku energiat ehk teisiti öeldes - võtavad asjad omaniku 
kuju. Kui inimene on ise aus, kiirgavad tema asjad välja valgust. See valgus loob 
asjale tema omaniku kaitsevälja, sest varas saab tegutseda vaid pimedas ehk salaja. 
Ema sissesõit saamahimu näol materialiseerus poja jalgrattasse, mille tõttu see 
kaotas oma loomuliku energeetilise valguse ja andis vargale ,,rohelise tee“. 

Umbes kaks tundi enne rattavarguse avastamist (jälgisin iga natukese aja tagant 
aknast, kas ratas on ikka alles, kuigi tavaliselt ma seda ei tee) sai poeg visiooni ehk 
energiapildi sellest, et keegi noormees küürutab maadligi ja saeb tema ratta lukku. 
Ta kirjeldas täpselt, milline see inimene välja nägi. Küsisin, et miks sa sellele siis ei 
reageerinud ja ratast tuppa ei toonud, vastas ta õigustavalt, et ta arvas, et on 
tegemist luuludega. Kõik ju räägivad, et kolmanda silma nägemine ja see 
kosmosejutt on jama. Minu küsimuse peale, et kas siis sinu arvates on sinu isa 
aastaid jamaga tegelenud, vaatas ta süüdlaslikult maha. 

Kui ma sellest, et ratas ära varastati, koheselt naisele helistasin ja palusin tal oma 
sissesõite ja mõtetega laksutamist kontrollida, vaikiti toru teises otsas ja vaikitakse 
tänaseni. 

Mind viis see sündmus aga eriti huvitavasse maailma. Tundsin huvi, et miks ma 
ise ei suutnud olukorrale reageerida, kuigi ma teadsin ette ja viskasin iga natukese 
aja järel rattale pilgu peale. Ometi leidis varas õige momendi ja tegi oma teo ära. 

Igal inimesel on oma kaitseingel. Avastasin, et varga kaitseingliks on koll. 
Füüsilisele silmale on nad nähtamatud, kolmanda silmaga aga suhteliselt hästi 
nähtavad. Algselt oli (vaatasin süsteemi saamislugu) kollide süsteem loodud 
inimese liigsest raskest energiast toitujaks ehk ökosüsteemi üheks koostisosaks. 
Asja mõte oli selles, et kui inimene varastab, siis ta genereerib enda ümber 
varjatuse ja varjamise (salgamise) madalsageduslikku energiat. Selleks peab ta aga 
kulutama omaenese energiapotentsiaali ehk eluenergiat. Mida rohkem ta seda 
kulutab, seda jõuetumaks ta jääb ja seda enam on vaja hakata põhjust otsima, miks 
tal varastades hea ei ole. 

Kuidas aga oli see võimalik, et minu energiavälja sisse sõideti ja mind n.-ö. 
tegutsemisvõimetuks muudeti? Ma ei saanud aru, vaadeldes varga energiavälja, 
kuidas on võimalik, et see puhas on. Laiemas ehk kosmilisest aspektist vaadeldes 
nägin, et selle varga koll tegeles varga energiavälja puhastamisega. Siis avastasingi 
kõrgema dimensiooni varastepundi, kes oli kollide maailma esialgse süsteemi 
teisipidi tööle pannud ehk seda omakasu eesmärkidel muutnud. Kui varga 
energiaväli puhastada, jääb tal mulje, et ta on õigel teel ja seetõttu ei teki tal nn. 
süümekaid. Kui koll annab siis veel vargale infot, et sealt saab ja keegi ei valva, 
võib varas päevas mitmeid vargusakte sooritada. 

Inimene, kellelt varastatakse, läheb reeglina endast välja. Kui endast välja 
minnakse (oma energiaväli jäetakse sel juhul üksi ehk ilma kaitseta), on võimalik 
see energia ära varastada. Koll saab sel juhul söönud juba mitme ausa inimese 
madalsageduslikust energiast, kõrgemad kosmilised bandiidid aga pätsavad ära 
inimese (mida ausam, seda kõrgsageduslikumat energiat inimene genereerib) 
väärtuslikuma osa. Sellest ongi see vastik tunne, kui keegi sinult midagi varastab. 

Lõhkusin nimetatud bande süsteemi ära ja ehitasin algsele süsteemile 
kaitsesüsteemi. See toimib nii, et mida ausam on inimene, seda suuremaks mürgiks 
on tema energia kollide jaoks. See garanteerib kollide kallaloleku vaid neile 
inimestele, kes vargusega tegelevad. Kollidest on nüüd võimalik vabaneda ainult 
sellel, kes teeb enda jaoks otsuse, et ta astub varastamise süsteemist välja ehk 
tegeleb enda sisemise aususe probleemidega. Sellega tõuseb tema energeetiline 
sagedus kollide energiasagedusest kõrgemale ja ta muutub kollide (samas ka 
varaste jaoks) kättesaamatuks. 

Loodan, et sul on sellise teemaarenduse taustal võimalus oma sisemaailma 
korrastama hakata. Mul ei ole õigust otseselt välja öelda, mis on sinu probleem. Kui 
ma seda teen, siis eksin ma kosmilise seaduse vastu ehk võtan sult õppimise 
võimaluse. Olukorrast arusaamiseks on sinu enda sees kõik vastused olemas. 

Jõudu tegutsemiseks! 

Aigar 


Kirjutatud detsembris 2003 

Ürgne elujanu väljendub vastupandamatus soovis kõike teada saada ja isiklikult 
kogeda. Selleks et kõike teada saada, vajame pidevat infovahetust. Selleks et saadu 
oleks tasakaalus, vajame me endast väljaandmist, vastasel juhul läheksime lihtsalt 
lõhki. 

Üheks infovahetuse näidiseks on meie enda hingamine. Sissehingamisele järgneb 
alati väljahingamine. See õpetab meid, et iga saamise järel tuleb see meil endast 
läbi lasta, enda infoga rikastada ja seejärel anda ära kogu täiega neile, kes seda 
vajavad. Välja hingates me ei kontrolli, kes on väärt minust tulevat õhku ja kes seda 
pole. Samamoodi ei kontrolli me ka seda, kellele anda meist läbikäinud ja meie 
infoga rikastatud toitu (kuigi päris huvitav oleks pealetuult jälgida, kui keegi oma 
meistriteost valvaks ja pahasid kärbseid, usse, baktereid ja mikroobe headest 
eraldaks ja kasumiprotsenti neile pähe määrida üritaks). Meie keha elutegevus 
näitab meile ilmekalt, kui elutähtis on saadust vajalik välja filtreerida ja ülejäänust 
tingimusteta vabaneda. 

Meie tegevuse parimaks tagasisideks ehk elukvaliteedi kontrolliks on meie endi 
füüsiline keha. Pole vaja info tõesust kuskilt määramata kaugusest otsida, see on 
meie keha näol alati käeulatuses (kui me just koomas ei ole). Ükskõik mida teised 
räägivad, ennekõike tuleb ikkagi oma keha reaktsioone usaldada ja tundma õppida. 

Füüsilises ruumis eksisteerib rida teisi ruume, mille olemasolu me ei pruugi 
teadvustada. Neid erinevaid ruume võib nimetada hinge-, jõu-, loogika-, info-, 
valguse-, pimeduse- jne. maailmadeks. Inimese õppetundide jaoks on nad kõik 
võrdselt tähtsad. Kohta, kus erinevad maailmad kokku põrkavad, põimuvad või 
koos eksisteerivad, nimetatakse suhtlusruumiks. 

Kõiksus on rajatud vastastikule suhtlemisele, mis garanteerib igavese arengu. 
Suhtlemine tähendab infovahetust. Sattudes ühest suhtlusruumist teise, muutub 
meie hingamine vastavalt selle ruumi iseärasustele. Kui näiteks mingis toas puhkeb 
tüli, siis võib üks tülitseja muutuda tulipunaseks (tal hakkab palav) ja teine 
kahvatuvalgeks (ta hakkab külmast lõdisema), üks hakkab hingeldama ja teisel võib 
samas ruumis olles hing hoopis kinni jääda. Ometigi on selles ruumis temperatuur 
ja õhk sama, mis ennegi. Lõpuks tormatakse õue ja tõmmatakse tubli sõõm värsket 
õhku kopsudesse, nagu poleks terve igavik midagi hingata olnud. 

Kui üks pooltest ei oska anda ja teine ei oska vastu võtta, siis sellise olukorra 
jätkudes pingestuvad suhted lõpuks plahvatuseelsesse seisundisse. Selleks et üldse 
ellu jääda (et mitte lõhki minna), lahendatakse olukord tüliga, mis pole muud, kui 
enda info teisesse jõuga sisestamine ehk sissesõit. Kui sissesõitjal õnnestub teisesse 
oma kuhjunud emotsioone, viha, raevu või muud soppa sisestada, muutub alistatud 
vastane silmnähtavalt punaseks. Kriitilise momendi ületamisel käivitub keha 
kaitsesüsteem, mis väljendub veresoonte krambina (inimene muutub kahvatuks, 
kaameks). Veelgi jõhkrama õnnestunud rünnaku tagajärg on südamelihase kramp 

(infarkt). 

Kinnijäämine olemasolevasse ehk hirm tuleviku ees sunnib inimest saavutatust 
kümne küünega kinni hoidma ja oma tulevikku kindlustama. Kui palju just 
eestlased tuleviku ees hirmu tunnevad, seda iseloomustab ilmekalt vabatahtlik 
pensionikindlustus (kusagil 80%). 

Kui saavutatu liiga raskeks muutub või see temalt jõuga ära rebitakse, murduvad 
küüned. Küüs on aken välismaailma. Rabedus on kuiv, hingestamata ehk elutu 
loogika. Nii rabedad kui on teie suhted välismaailmaga on ka teie küüned sama 
rabedad ja murdumisohus. Kui te lasete ennast süüdistada, et te ei oska 
välismaailmaga (teiste inimestega) paindlikult suhelda ja te selle ees kaitsetu olete 
(omaks võtate), kasvavad teie küüned lihasse. Paindliku suhtlemise all peetakse sel 
juhul varjatult silmas alandlikku, pugejalikku, lipitsevat, salakavalat, variserlikku 
jne. suhtlemist (eriti tähtis oskus kaasaja moodsas äris). Tegelik paindlikkus on 
hetkeolukorrale alistumine iseendaks jäädes. Tavaliselt tõmmataksegi küür selga 
(küüned kasvatavad küüru) selle tõttu, et kardetakse oma positsioonist või suure 
vaeva ja aususe ohverdamise hinnaga väljateenitud tasuvast ametikohast 
ilmajäämist. Teiselt mõistmise tasandilt vaadeldes kasvab isiku saamahimu tema 
enese Sisse. 

Inimese valduses olev materiaalne ese laetakse omaniku hingeenergiaga ehk 
teisiti väljendudes kopeerib (jäljendab) materiaalne asi inimese hingeelu. Kui 
inimene suhtub oma asjadesse hoolivalt ja hellusega, teenivad need teda kaua ja on 
vastupidavad. Naised ütlevad, et truu mehe ainuke armuke on ta auto. Samas on 
materiaalne asi suure energiamahutavusega ja toimib inimese jaoks kui 
puhvertsoon (energeetilisi sissesõite ehk lööke pehmendav kaitsetsoon). Liigne 
hingeelu pingestatus väljendub inimese valduses olevate asjade mõranemises. Igal 
inimesel on kannatuste piir. Selle piiri ületamine ehk kannatuste katkemine 
väljendub asjade purunemises või puruks peksmises. 

Autoavariist on võimalik järeldusi teha, vaadeldes, kes kellele ja kuhu sisse 
sõitis. Nii sissesõitja kui sissesõidetav peavad mõlemad materiaalset ja moraalset 
kahju kannatama. Kui puhvertsooni energiast e1 piisa ehk isik on probleemsem, kui 
tema auto vastu võtta suudab, saab ta avariis kehalisi vigastusi. Kui te sihikindlalt 
kontsentreerite oma tahet selleks, et teie seljatagune kindlustatud oleks, siis 
sõidetakse teie autole tagant sisse. Kui te kaitsete ennast tunnete maailma eest 
(kõvad mehed ju ei tohi tundelised olla) ja ei oska selle tagajärjel tundemaailmas 
käituda (tundemaailm on sassis), sõidetakse teie autole eest sisse. Kui te naistega 
sõjajalal olete, saab teie auto parem külg kannatada. Meestega liigne konfliktsus 
tasakaalustub teie auto vasema külje hävimisega. Kui te oma saatust kirute ja kõik 
selle süüks keerate, peab teie auto katusega midagi juhtuma. Konfliktid minevikuga 
materialiseeruvad ratastesse. Elektrisüsteemi rikked saate oma autole siis, kui lasete 
kellelgi oma hingeelu liigselt (ülelöökidena kuni lühisesse) pingestada. Kui kõik 
on lootusetult sassis, põleb teie auto lihtsalt ära. Huvitav oleks teada, kuidas 
kindlustus sellisesse infosse suhtuks? Soovitav on seda infot üks-üheselt mitte 
võtta. Teadaolevalt teevad autotootjad rahamaailma survel kõva täppistööd selleks, 

et auto peaks vastu vaid garantiiaja. Selle möödumisel peab lõvikasum tulema 
varuosade müügist ja nende külgepanemisest. 

Olen jälginud ehitiste vigade seotust ehitise peremehe põhimõttevigadega. 
Põhimõttelised vead materialiseeruvad inimese välimusse. Tulemused olid 
üllatavad. Kõigi kiilaspäiste tellijate majade katused lasid vett läbi. Astmahaigel 
tellijal ei tõmmanud kamin ega töötanud ventilatsioon. Närvihaigete tellijate 
majadega nägid elektrikud kurja vaeva. Lombakatel ei tahtnud vundament kuidagi 
maja kanda. Alatutel olid probleemid solgitorudega. Prillikandjad virisesid akende 
pärast ja minu teada päris rahuldavat tulemust vaatamata kõigile ponnistustele 
ikkagi ei saavutatud. Nn. külma kõhuga tellijate majad pidid saama soojustuse 
vead. Ühel kõrvarõngaga tellijal ei tahtnud ei värv ega krohv kuidagi maja küljes 
püsida. Seda loetelu võiks veelgi jätkata. Nupukas ehitusfirma saaks seda infot ära 
kasutada ja ennustatavate vigadega tööd alltöövõtjatele sokutada. Kui ma oma 
töökohas ennustasin, et sellel tellijal tuleb katusega ja aknaklaasidega probleeme, 
teisel tellijal kanalisatsiooniga ja elektriga, kolmandal vajub vundament ära, 
neljandal ei taha kamin tõmmata ja ventilatsioon tehakse vigadega ning hiljem ka 
nii juhtus, nimetasid kolleegid mind kuradi nõiaks. 

Üks tellija, kellele ma neid asju rääkisin (selle mõttega, et ta mingid järeldused 
teeks - muide, ta on kiilaspäine ja prillidega), palkas Tallinna kõige parema 
katusetegija ja valis parima ning kalleima katusekattematerjali. Katus tehti tõesti 
briljantselt, aga kuskilt nagu kiuste tekkis keeristorm ja kimas üle tema maja. 
Katusel oleva plekksepa kirjelduste järgi tõstis keeris ventilatsioonikambri peal 
olevad kiviplokkidega koormatud ajutised katteplekid õhku ja puistas ühtlaselt 
mööda katust laiali. Tulemuseks oli paarkümmend auku, mis lappimist vajasid. 
Mõranenud aknapakettide vahetamiseks kulus paarkümmend tuhat krooni. Kui ma 
talle hiljem ennustust meelde tuletasin, sõitis ta mulle sisse: ,,Säde, sa pead 
korralikult ehitama õppima!“ 

Sissesõitudele eriti tundlik on kaasaja elektroonika. Kord tegin arvuti taga tööd ja 
mu parem käsi, millega arvutihiirt klõbistasin, oli suunatud kuvarile. Äkki tundsin 
seljal mingit rasket energiat ning hetk hiljem juhtis mu keha selle läbi käe 
kuvarisse. Kostis plõksatus ja ekraan kustus hetkega. Hakkasin mõtlema, kes see 
selline olla võib, et nii võimsalt mulle sisse sõitis. Paari sekundi möödudes helises 
telefon ja üks mu ammune naistuttav küsis, kas mul on internet. Ta oli nimelt 
lasknud endale selle üles panna, aga ei saanud selle kasutamisega hakkama. Mitu 
tundi vihastamist ketras ta närvid viimseni krussi. Siis olevat ta tulnud mõttele 
meenutada, kes tema tutvusringkonnast arvutit omab. Loomulikult olin mina 
esimene, kes meenus. 

Naine on vaimse tasandi (nähtamatu) sissesõitja, mees aga materiaalse tasandi 
(nähtav) sissesõitja. Naine on armastus, mees on süsteem. Hinge- ehk 
armastussuhte alustajaks (algmaterjali andjaks) ja ka selle lõpetajaks saab olla 
ainult naine. Ta kiirgab endast välja armastust ehk kaoseenergiat. Kaos on kõige 
olemasoleva energia summa ehk armastus, milles puudub süsteem. Naise ülesanne 
on sellest välja noppida vajalik, see endast läbi lasta ja tingimusteta mehele anda, et 

mehel oleks mida süstematiseerida. Kui naine ei oska jagada, toimub temas 
armastuse tihenemine (häirivuse- ehk rahutusetasand), siis selle kuhjumine 
(stressid) kuni haigusteni välja. 

Partnerlussuhte alustamisel paneb naine mehe proovile, sõites talle sisse oma 
armastusega. Ta jälgib huviga, kuidas mees selle vastu võtab ja antud olukorras 
reageerib. Kui katsealune on eelnevalt tema partneri armastust täis laetud, siis 
katse luhtub ehk konkurent ei pääse löögile. Siin on mehe truuduse võti naiste 
jaoks. Selleks et meest endaga tervikuks siduda, tuleb naisel võidelda mehe ema, 
õdede, eksnaiste ja kõigi teiste naisliinide esindajatega, kes on enne teda selle mehe 
armastamisega tegelenud. See tähendab ka seda, et mehel tuleb kõik teised 
armastajad vabaks anda (naisega kooselu territoorium puhastada) ja ainult oma 
naise kui oma teise poole armastust vastu võtta. Igal armastuseliigil (nt. 
emaarmastus, Õearmastus, vennaarmastus, isaarmastus, loomaarmastus jne.) on 
oma kindel võnketasand ja meil on vaja õppida neid teadlikult tunnetama ja 
liigitama. Kui ema hakkab oma poega kui meest armastama, siis tähendab see 
truudusevande murdmist oma mehele ehk lapse isale. Kui isa laseb sellel sündida, 
siis olukorra süvenedes on sellisel pojal väga raske endale kaasat leida. Naine, kes 
sellise mehe endale on saanud, on sunnitud ämmaga seni konkureerima, kuni ta 
taipab ämma armastusemajast välja lüüa. See on ränkraske võitlus. 

Naise nähtamatule sissesõidule, kui mees selle vastu võtab ja endast läbi laseb, 
järgneb mehe nähtav sissesõitmine ehk seksuaalsuhe. Mida paremini oskab naine 
meest hingega armastada ja mida paremini mees selle vastu võtab ja endas 
materialiseerib, seda võimsam ja ülendavam saab olema seksuaalsuhe. 

Seksuaalne kirg on liigne mäng, kus eesmärgiks on eluõnne otsimine ainult seksi 
läbi. Kirest ehk hävitajast vabanemiseks tuleb meil ka elu teiste väärtuste suhtes 
oma silmad, süda ja mõistus avada. 

Ärategemine on kättemaks teie piitsutajatele, kes oma südametusega on teid 
terroriseerinud. Võiduiha on kättemaks neile, kes ei ole osanud teid armastada. See 
on tahtmine neile tõestada, et nad peavad teid armastama. Paraku soovitut ei järgne, 
sest võidetu on vaid teie enese peegelpilt ja ta teeb kõik selleks, et teile varem või 
hiljem ära teha. 

Tahtmine ennast võita on kättemaks iseendale ja esialgne eufooria kahaneb 
kiiresti rahutuseks, millega teie alateadvus annab teile mõista, et probleem on 
endiselt lahendamata ja te püüdsite iseennast petta. Näiteks sunnite te ennast 
alkoholist loobuma. Kui te ei püüagi põhjusest, miks te alkoholi vajate, aru saada, 
kuhjub niivõrd raske hingepiin, et varem või hiljem hakkate uuesti jooma. Kui te 
alkoholi (ta on teie armastaja samuti kui kõik ülejäänudki armastuseliigid) eitama 
hakkate, tapate endas midagi eluliselt tähtsat. Teised kommenteerivad teid siis kui 
vähe imelikku. Alkohol on mure leevendaja ehk ta seob endaga teisse kuhjunud 
muretsemise energia. Parim abi naiselt oma viinalembesele mehele on muretsemine 
lõpetada. Muretsemine on usaldamatus teise hakkamasaamise pärast. Usaldamatus 
suleb jõudimensiooni värava. Seega, mida vähem te teist usaldate, seda jõuetumaks 
ta muutub, seda rohkem see teid muretsema paneb ja seda vähem ta nii enda kui 

teistega hakkama saab. Inimene ei jäta mitte alkoholi maha, vaid alkohol jätab 
inimese maha — kui inimene tema armastuse vastu on võtnud ja aru saanud, 
miks ta laseb enda pärast muretseda ja sellega oma elu hävitada. Kui te tahate 
teada, kui palju maailmas muretsetakse, siis püüdke ära arvata, kui suur on alkoholi 
läbimüük maailmas. 

Ärategemine on vajalik nagu kõik teisedki tegevused. Meil on vaja oma 
suvalisele tegemisele teadlikult juurde liita selle tegemise eesmärk. Kui teine teist 
keelt ei mõista, siis tuleb talle kindlasti ära teha ja isegi karmimalt, kui tema teile 
tegi. Samas tuleb sellele liita mõtteline sõnum, et kallis, sa ei jäta mulle muud 
võimalust ja ma teen seda selle pärast, et sulle õppetund võimaldada. Kui te 
vastasele niimoodi oma hingearmastust jagate, on ta teile hiljem lõpmata tänulik. 
Ärategemise eitamine on võrdeline oma pea timukapakule panemisega. 

Vihkamine on oma armastusega teisele jõuga sissesõitmine. Kui teine teid eitab ja 
seetõttu teie armastust vastu võtta ei oska, siis ta saadab teile mõttelise sõnumi, et te 
olete halb, äpu, tainapea, idikas, tülikas tümikas, jurakas, tolvan, tõbras vm. temale 
vastuvõetamatu isik. Kui te ikka sellest aru ei saa, siis ütleb ta teile selle sõnadega 
ja vastava alatooniga välja. Kui teil on nende sõnade eluline sisu lahti mõtestamata, 
lasete te ennast sellega orbiidilt ära lüüa ja te peategi vihaseks saama. Mida 
suurema seina teine isik teie ja enda vahele ehitab, seda rohkem on teil vaja 
kasutada jõudu selleks, et teine teid märkaks. Ainus kaitse vihkamise vastu on püüe 
teisest aru saada (temaga samastumine) ja sellega seoses teadvustada, et kui ise ei 
oska armastust vastu võtta, siis sellega tõmbate samasuguse mõtteviisiga inimesi 
ligi. Mida rohkem ennast teistest isoleerite, seda suuremaks kasvab vihkamine ja 
sellega seotud ärategemine. 

Vihtlemine on ihunuhtlus vihkamisest vabanemiseks materiaalsel tasandil. 
Kaseviht on kõikjal olemise energia. Kui te sellega vihtlete, siis vabanete kasvõi 
natukenegi maailmas eksisteerivast vihkamisest, mida oma teadmatusest olete 
endasse vangistanud. Füüsiline sissesõit ihunuhtluse näol paneb teisse vangijäänud 
armastuse liikuma ja pärast olete tükk aega roosa ja rahulik. Sellepärast ka laps, kes 
on õige asja eest vitsa saanud, teab, mida see tähendab ja kui hea ja kerge tunne 
peale seda on. Kadakaviht on proovilepaneku energia ja sellega vihtlemine 
kergendab teie maksku mis maksab hambad risti eesmärkidele pürgimise kannatusi. 
Tammeviht on sõjakuse energia ja sellega saab leevendada liigsõjakaid sissesõite. 

Kui te teete kõik selleks, et teisele salaja sisse sõita ja teie eesmärgiks on tema 
eluenergiat varastada, olete te asunud vampirismi teele. Kõige ohtlikumad 
vampiirid on nn. majasõbrad sõbrannade ja sõprade näol. Te tunnete selle ära, kui 
see isik käib liiga tihti teile või teie kaasale õpetusi jagamas ilma, et te oleksite teda 
palunud. Kui teil tekib tema peale mõtlemisel õõnes tunne, siis teadke, et tegelikult 
tegeleb ta teie perekonnast energia varastamisega. Probleem on selles, et vampiir 
jääb teie energiast sõltuvusse (ta ise kaotab tasapisi võime endale energiat 
kõiksusest ammutada) ja teeb vahendeid valimata kõik selleks, et oma portsu kätte 
saada. Kui te ei taipa teda välja visata, lõhub ta teie suhte. Kui kaks inimest 
tülitsevad, siis teineteise süüdistamise asemel tuleb otsida seda kolmandat 

(provokaatorit), kes teie tülist kasu lõikab. 

Hingemaailma vampiiride esindajad materiaalsel ehk füüsiliselt nähtaval 
tasandil on hiired. Nii nagu inimesel on hädavajalik arenemiseks ehk elus 
püsimiseks hingearmastuse võnketasand, on hiirel eluliselt tähtis hingevampiirluse 
energiaväli (hiire vaimse tasandi toit). Tema ökoloogiliseks ehk elu Maal 
tasakaalustavaks missiooniks on liigsest hingevampirismist toitumine. Kui teie 
majapidamisse ilmuvad hiired, siis on see selge märk sellest, et keegi varastab teie 
perekonnast kas armastust (meesvargad) või siis jõudu (naisvargad). Hiirte arvukus 
on võrdeline vampiiri võidutsemisega. Kuna naised on hingemaailma esindajad, 
siis saab selgeks, miks nad hiirt nähes kiljuma hakkavad. Kiljumisega avatakse läbi 
mantra (teatud häälikute kombinatsioon) energiakanal, mille kaudu tõrjutakse 
hingetasandi hirmud oma territooriumilt välja. Kui te selle vampiiri avastate ja talle 
ära teete — soovitav on seda teha muidugi armastusega ehk püüuga teisest aru saada, 
avaneb teile äge vaatepilt, kuidas hiired teie juurest kambana naabrite juurde jalga 
lasevad. 

Võitlus on ärategemine. Inimene peab nii kaua võitlema, kuni ta selle õppetunni 
kõik tasandid selgeks saab. Alles siis on ta võimeline suvalise võitluse ära tundma 
ja juba eos sellele reageerima. Võitluse eitamine (sellest loobumine ehk 
põgenemine) võrdub enda andmisega teise isiku või tema poolt loodud süsteemi 
ülemvõimu alla. Õnnelik ei ole sellest kumbki pool. 

Üks võimsamaid ja tulemusrikkamaid võitlusviise on virtuaalmaailma tasandi 
võitlus. Kujutage ette oma perekonna hingeterritooriumi. Seejärel võtke mõttes 
vampiiri] juustest kinni ja keerutage teda õhus hoovõtuks. Siis lennutage ta mõnuga 
oma hingeterritooriumilt kõrge kaarega välja ja hoiatage teda, et kui ta sellest 
lennust aru ei saa ja oma tegevust jätkab, siis saab järgmine lend olema palju 
vägevam. Üks mu sõber kasutas seda meetodit oma naise vampiirist sõbranna peal 
ja kommenteeris, kuidas tal pea otsast ära tuli. Naine on kael ja mees on pea. Selle 
pildi tulemusena nägi ta, kui mäda kaelaga see sõbranna tegelikult on. Ja sellise 
arusaamaga inimene jagas oma teadmisi, kuidas mehe üle võimutseda. Tegelikult 
võimutses ta oma sõbranna üle (manipuleeris temaga) eesmärgiga perekonnast 
mehe poolt antud jõud ja süsteemsus varastada. Sõbranna väljaheitmise tulemuseks 
oli abikaasa vabam suhtumine oma mehesse. 

Materiaalse elu (raha, asjade maailma) vampirismi tasakaalustajateks on rotid. 
Kui te õpite enda Õiguse eest seisma ja niimoodi võitlema, et te oma vastast eli 
hävita, siis lasevad rotid teie juurest jalga. Tänapäeva suurim materiaalsete 
väärtuste varas on kaasaja rahasüsteem. Kui te kellegagi raha pärast võitlete, siis 
püüdke parem teineteise hävitamise asemel üles leida need, kes rahamaailma 
juhivad ja selle kaudu teie aega ja energiat röövivad. Riigi siunamine kõrgete 
maksude pärast ei muuda teie olukorda karvavõrdki paremaks. 

Vaimse tasandi vampirismi esindajad on nahkhiired. Kui te lasete oma ideed kas 
rahasüsteemi, juura või religioonisüsteemide kaasabil varastada, siis ilmuvad teie 
nägemisulatusse nahkhiired (kasvõi filmis, raamatus, unenäos). See on vihje sellele, 
et teil tuleb ka vaimse tasandi võitlus vastu võtta ja õppida seal end vabalt tundma. 

Mutt on minevikuga manipuleerija ehk maasisese vampirismi esindaja. Muti 
tiitliga pärjatakse need isikud, kes püüavad pidevalt tõestada, et nad on minevikus 
teie heaks kõikvõimaliku ja isegi rohkem teinud. Sellega programmeerib ta oma 
ohvrit tänuvõla lõa otsas siplema. Sama, mis mullamutt teeb teie aeda istutatud 
taimede juurestikuga, teeb teie üle võimutsev inimmutt teie perekonna alustaladega. 

Inimene on oma — kinnijäänud arusaamade ehk suletud ringide vang. 
Alandlikku vangi nimetatakse orjaks (ma teen kõik, mis kästakse, peaasi et minuga 
rahul ollakse, siis ehk jäetakse ka mind rahule). Iga õigustus, miks ma seda teha ei 
saa, näitab ennast suletud ringina, milles inimene tiirleb kui orav rattas. Mida 
rohkem õigustusi, seda suurem on orjameelsus. Ori ja orjapidaja on ühe terviku 
vastandäärmused. Kui me astume orjameelsusest (kinnistest ehk aegunud 
arusaamadest) välja, väheneb ka orjapidajate hulk. 

Tundsin huvi, milline näeb välja orjarüü. Mulle näitas ta ennast keskaegsete 
sõjardite rõngassärgina, mis pidi kaitsma mõõga sissesõidu eest. Kui me ei oska 
oma hirmudega tuleviku ees (asjad, mis meid häirivad — vaimne tasand) võidelda, 
hakkame me ennast õigustama. Nähtamatu kinnine ring ehk rõngas ongi sellest 
momendist loodud. Mida rohkem neid rõngaid teie jaoks olemas on ja mida 
süsteemsem ja raudsem, külmem ehk metalsem on teie õigustusele rajanev kaitse, 
seda täiuslikumaks ja raskemaks kasvatate oma orjasärgi. Oma vaimu orjastanud 
isikust saab varem või hiljem materiaalne ori, kellele on kõigil õigus nii piitsa kui 
mõõgaga sisse sõita. Lõpuks kõlbate te vaid sõjaväkke, et tõestada, et olete vinge 
võitleja. Inimene vajab tõestust vaid siis, kui ta tunneb, et teised teda muidu ei usu. 
Teisiti öeldes vajab tõestamist vaid see, mida ei ole (teistele ajupesu tegemine). 

Oma õigust ei anna leiva peale määrida, sellega ei saa tagumikku pühkida, naela 
seina sisse lüüa ega armastust ära teenida. Sama kehtib ka kõigi teiste õiguste kohta 
momendiarusaam elust. Vaadelge neid arusaamu, mis teil olid näiteks kümme 
aastat tagasi ja võrrelge neid oma tänaste arusaamadega ehk õigustega. Paljud 
leiavad kindlasti automaatselt (vana rutiini kohaselt ehk harjumusest) õigustuse, et 
nad on nüüd targemad. Mõned julgemad ütlevad kindlasti, et nad olid siis lollid. 
Veelgi julgemad (tõelised oma vigade tunnistajad ehk teadlikult oma hirmudega 
võitlejad) tunnistavad, et nad on ka täna lollid ja neil ei pruugi õigus olla. 

Iga = orjapidaja kasutab oma ülemvõimu — kindlustamiseks = süsteemi. 
Orjandussüsteemid on rajatud ajupesule, hirmule, lubadustele, vanglatele, 
politseile, = sõjaväele, . õigussüsteemile, meditsiinile, meediale, käskudele, 
keeldudele, valedele jne. Ori on see, kes ei julge vabadust ehk enesega 
hakkamasaamist taotleda. Hirm olemasolevat kaotada (lõpuks ka järgijäänud 
elunatukest) ehk hirm tuleviku ees blokeerib tegutsemise jõu. 

Orjapidamine hakkab alati pihta vaimsest tasandist, kasutades selleks ära silmale 
nähtamatuid ehk vaimseid süsteeme (maagia, valed, tegeliku info varjamine või 
selle valedega segamine, hirmude kultiveerimine, mõistuse programmeerimine, 
tuleviku helge elu või igavese põrgu lubamine jne.). Kannatage kallikesed oma 
patuses keres, siis saate taevariiki — see on üks põhiprogramm, mis keelab meil 

olevikus elada ja tänast elu nautida. Kui te hakkate endale küsimusi esitama, et kes 
teie kannatustest kasu lõikab, siis võite kindlad olla, et pool vastust on teil juba 
käes. Õige vastus antud olukorra kohta garanteerib teile vabaduse. Teie vabadus 
ehk toimetulemine suvalises olukorras algab sellest momendist, kui te võtate oma 
julguse kokku ja kuulutate endale, et te olete vaba ja sõltute vaid sellest, mis just 
teile täna vajalik on. Orjalikkus nii, nagu ta vaimsest tasandist pihta hakkas, ka 
vaimsel tasandil lõpetatud saab (kui inimene on põhjuslikkusest aru saanud). 

Üks näide meie lähimineviku orjandussüsteemist oli ühelpool teed asuv kirik ja 
teiselpool teed asuv kõrts. Programm ehk süsteem oli imelihtne. Kuna naised 
vajavad meestelt süsteemsust, tarkust ja jõudu, siis kuulutati, et kõige targem ja 
vägevam on jumal. Nii programmeeriti naine jumalat, aga mitte oma meest 
austama ja armastama. Mida rohkem naine endale ajupesu teha lasi, seda rohkem ta 
jumalat (või pappi) armastas ja seda rohkem ta enda mees armastusest ilma jäi. 
Enamikul meestel ei jäänud muud üle, kui naisele peksa anda, teise naise juurde 
minna (kusjuures see oli kuulutatud lausa surmapatuks) või trahterisse minna, kus 
see vähenegi raha, mis armetus koguses tilgutatud armastusest materialiseeriti, ära 
anda. Kirikupapp oli tunnustatud jumalatundja ehk tema tarkuste ja väe vahendaja. 
Igal pühapäeval kontrollis papp, kas naine ikka on kiriku võimu all. Kasu kogu 
protsessist lõikas aga kosmiline hingemaffia, kelle põhitants käis ja käib veel 
praegugi inimese kõige väärtulikuma osa — tema hingeenergia varastamise ümber. 

Pihitool oli ja on ka täna üks võimu kindlustamise vahendeid (süsteem sai selle 
kaudu teada nn. salavaenlastest ehk teisitimõtlejatest). Siin kasutati süsteemi, et kui 
sa jumalale oma patud ära räägid, siis on sul kergem ja jumal võib sulle koguni 
andestada. Tegelikult hakkab sul samamoodi kergem, kui sa oma muret teisega 
jagad, sest teine isik, vaadeldes probleemi enda mätta otsast, võib sulle anda selle 
olukorra lahendamise võtme. Andestus ehk vabaksandmine järgneb automaatselt 
peale probleemi lahendamist ehk probleemi põhjustaja teadvustamist. Ilma 
teadvustamata andestamist ei toimu. 

Kaasaja orjandussüsteemid on palju peenemad ja rafineeritumad. Kui kosmilised 
kolonisaatorid taipasid, et paljud inimesed hakkavad kirikust eemalduma ja selle 
tasandi valet läbi nägema, juurutati uus süsteem, mis nimetati teaduseks. Programm 
on selline, et mida teadus tõestanud ei ole, seda pole olemas. Iidsete kultuuride 
teave tegelikkusest ehitiste, esemete, kirjarullide, kaartide, kalendrite, raamatute, 
ajalooürikute, kosmilise info jne. näol kas hävitati või peideti salaorganisatsioonide 
arhiividesse selleks, et inimestega kergem manipuleerida oleks. Samas on kaasaja 
teadus“ salaorganisatsioonide poolt programmeeritud ja kontrollitav nii, et asja 
tegeliku sisu taipajad kas tapetakse, sunnitakse salalaborites töötama, visatakse 
teadusest häbiga välja või hävitatakse hullumajas kaasaja meditsiinivahenditega. 
Kirjutamata seadus on, et teaduse poolt tõestatu ei kuulu vaidlustamisele. Nii on ju 
teatud ringkondadel teile hea karistamatult näkku valetada! Teaduse ,,tõestuse“ 
programme kohtame igal sammul alates meediast kuni kaaskodanikeni välja. 
Teaduse väljundprogramm on tarkus ehk üliküllusliku info salvestamine oma 
mällu. Paraku on aga liigne info, kui see on endast läbi laskmata ehk oma 

arusaamadega sidumata (aja puudusel lihtsalt ei jõua) liigne ballast, millega elus 
midagi peale hakata pole ja mis garanteerib inimesele oleku, kus ta aru ei saaks, 
mis tegelikult toimub. Tarkuse kindlustamine toimub meedia vahendusel läbi 
alateadvuse kõikvõimalike ristsõnade, mälumängude, konkursside, viktoriinide, 
miljonimängude (kes tahab saada miljonäriks), kuldvillakute jne. 

Koolid = oma -— õppeprogrammidega tegelevad laste mõtlemisvõime 
hävitamisega (mõttetu ja tihti ka vale info pähetuupimisega ja sellega seoses 
ajuaparaadi ülekoormamisega kuni lühisteni välja) selleks, et maast madalast 
inimesele kastrul pähe suruda, et ta jumala eest elust rohkem ei taipaks, kui 
süsteemile meelepäraseks hingerobotiks vaja on. Teadmiste ehk süsteemse info 
andja (õpetaja) saab olla vaid mees, naised pole selleks loodud. Ometi on osatud 
rahasüsteemi ja poliitika kaasabil luua olukord, kus tänases koolisüsteemis on 
õpetajateks naised või naiselikud mehed. Tulemuseks on arulagedad ja nii targad 
noored, et elu ei saagi õnnelik olla. 

Teaduse noorem vend on meditsiin. Tegelikult on tõeline meditsiin vana 
rahvatarkus loodusest, selle raviomadustest ehk tasakaalustavast toimest, rütmidest, 
maagilistest toimingutest, looduga tervik ehk terve olemine (enamik 
toimemehhanisme silmaga nähtamatud ehk teaduse ja meditsiini keeles olematud). 
Niinimetatud ravitsejad ehk tervendajad kuulutati nõidadeks, kes kuulusid 
hävitamisele. Seejärel hakati juurutama kaasaegset ,,meditsiini“, mille tegelik nimi 
peaks olema inimese katkioleku kontrolli ja täideviimise süsteem. Täna teenib ta 
eesmärki, et inimene oleks ravimitest sõltuv ja ei saaks kunagi terveks ehk 
tervikuks. Peidetum eesmärk on inimese raha ja selle kaudu tema vaba aja 
röövimine selleks, et ta ei saaks endaga tegelda ja et tal poleks väge oma 
sisemaailma korrastamiseks (tervikpildi loomiseks). Medikamentide (eriti kaasaja 
antidepressantide ja hormoonpreparaatide) laastav mõju inimese keha 
terviksüsteemile on pahatihti pöördumatu ja garanteerib olukorra, kus keha kui 
kosmiline arvuti ei saa kõrgema tasandi infot läbi raalida, sest osa arvuti 
toimesüsteemidest on hävitatud. Sellise kadalipu läbi teinud inimest nimetatakse 
zombiks. 

Igast august sõidavad sulle sisse ravimireklaamid, haigekassa maksud, 
tervisekindlustused, elukindlustused, kahjulikud bakterid, surmavad viirused, 
meditsiini ja arstide saavutused, vaktsineerimised ja hirmutamised, et kui sa 
õigeaegselt arstlikus kontrollis ei käi, võib lootusetult hilja olla... Kui arstid 
tahavad sellele infole vastu vaielda, siis tuletagu meelde, mis unistused neil õppima 
minnes olid ja mis neist unistustest kooli lõppedes järgi jäi. Tuletagu meelde, mis 
toimus nende hinges hilisemate tööaastate jooksul ja küsigu endalt, miks see täna 
nii tuim ja tundetu on. 

Mida kõrgemalt inimene kodeeritud on (arstid kodeeritakse läbi ametivande ja 
selle, et nad ravivad inimesi - inimkonna kõrgkihtidesse), seda rohkem nad teiste 
juttu jamaks peavad ja seda vähem nad oma vigu tunnistavad. Kuna nad toetuvad 
»»teadusele“, siis hoolitsevad nad automaatselt ka selle eest, et luua ja kindlustada 
massidele illusioon, et haigete häda saab ära võtta (hävitada). Selleks et arstid 

mingil juhul ei taipaks inimese probleemi tervikolemust (haiguse tegelikku 
põhjustajat ehk inimese vale arusaama elust), on loodud kitsa spetsialiseerumise 
süsteem. Kitsa ala spetsialist ei saa tervikprobleemi kunagi näha, sest tal on 
energeetilised klapid nii külgedel, üleval kui ka all. Ta on kulutanud tohutu aja ja 
pühendumise oma erialale ja on seetõttu teistes ametites (eriti ,, madalamates“) 
paratamatu võhik. Kuna ta teab, et teised erialad talle ei kõlba, siis see teadmine 
vangistab ta oma ameti külge ning sellest reeglina välja tulla ei osata. 

Enamik arste teavad, et ravimid ei toimi, ometi on vaid näputäis arste, kes 
seda avalikkuse ees tunnistada julgevad. Enamik arste teavad, et nn. ravimatuks 
haiguseks tituleeritud haigusest on teadmamees jagu saanud, ometi nad seda 
meedia vahendusel tunnistanud ei ole (paar üksikut, kes seda teinud on, on aga 
hävitatud). Kuhu jääb siis vanne, et nad seisavad ja teevad kõik inimese tervise 
nimel? Mida rohkem meditsiin inimesi ruineerib, seda suurema kosena ta ise endale 
varem või hiljem solgivee peale tõmbab. See protsess on käivitunud ja on 
pöördumatu. 


Kas teate meest, kes ei ihaldaks ürgarmastust ja naist, kes ei ihaldaks ürgjõudu? 
Võti ürgsusesse jõudmiseks on õppida enda suhtes üdini aus olema. 

Üdi (ürgemadus, ürgnaine, ürgarmastus) on kaitstud teda ümbritseva luuga ja 
annab meile mõista, kuidas mees peab naist väliskeskkonna eest kaitsma. Samas 
näeme, et kui naine on mehe sees (luuüdi), on ta kaitstud, kuid ei saa oma asukohta 
vahetada. Selle info taustal on suhteliselt lihtne truuduseprobleeme lahti mõtestada. 

Mehe jaoks peab naiste maailm olema puutumatu ja püha ning naiste jaoks peab 
meeste maailm olema puutumatu ja püha. Kahes olukorras korraga olla ei ole 
võimalik. Kujutage ette, kui mees enda sees igaks juhuks emakat kannaks või 
vastupidist olukorda, kui naisel mingi meeste asi küljes oleks. Iga organ on 
inimesega kehaga ühendatud keha terviksüsteemi, millel on loomingus oma kindel 
koht ja otstarve. 

Inimene on loov isiksus ja tema keha on selle loomingu materiaalse tasandi 
lõppjaam. See keha kannab teadmisi loomise algusest peale ja on seotud kõigi 
olemasolevate kõiksuse süsteemidega. Parim viis enda aitamiseks on ennast tundma 
õppida. Naiste maailma füüsiliseks kehastuseks on naise keha ja meeste maailma 
füüsiliseks kehastuseks on mehe keha. Kummalgi kehatüübil on olemas sellised 
loomise süsteemid, mida teisel ei ole. 

On olemas loogiline mõistus ja intuitiivne mõistus. Esimene on meeste maailma 
süsteem ja teine naiste maailma süsteem. Elades füüsilises maailmas on meil vaja 
asju ümber paigutada - selleks kasutame loogilist mõistust. Selleks et ei kaoks 
asjade ümberpaigutamise mõte, on meil vaja — intuitiivset . mõistust. 
Loogikasüsteemid on üles ehitatud inimese peasse ja kujutavad endast kohalikku 
ehk indiviidi isiklikku bioloogilist arvutit. Intuitiivne mõistus on üles ehitatud 
inimese südamesse ja on seotud kõiksuse üliarvutiga. Seega on intuitiivne mõistus 
kõrgem tasand kui loogiline mõistus. Kui naine hoolitseb oma südame kui hinge 
kodu korrasoleku eest, on ta oma intuitiivse mõistusega mehest alati üle. Teisiti 

öeldes on naine elule suuna andja ja oma nähtamatuses mehest pikem selleks, et tal 
elust ülevaade oleks. Tasakaalustamiseks valib naine endale pikema mehe, et talle 
alt üles vaadata. Samavõrra, kui mees on naisest füüsiliselt pikem, samavõrra on 
naine mehest psüühiliselt pikem. 

Meestel tuleb õppida naiste intuitsiooni austama. Näiteks ostis mees (ta tahtis 
oma naisele üllatust valmistada) maja ehitamiseks krundi. Sellest tekkis tüli, sest 
naine ei tundnud ostust mingit rõõmu ja väitis, et sellele krundile ei ole võimalik 
midagi ehitada. Umbes aasta pärast ilmus välja selle krundi tegelik omanik ja 
kohtuvaidluste käigus võeti see neilt ära. Kust teadis naine, et see nii läheb? Naine 
sisestab kosmilisse arvutisse olukorra andmed (selles arvutis on andmepagas 
kõigest olemasolevast) ja võtab sellest välja lõpptulemuse. Tulevikku ei ole olemas, 
küll on aga võimalus seda ette arvutada. Mida korrastatum on inimese sisemaailm, 
seda selgem on tema tulevikuvisioon ja seda õnnelikum ehk veatum on tema elu. 

Ühel loengul tegin naistele ettepaneku, et nad oma mõistuse metsa viskaksid. 
Enamik naisi seda ei teinud, sest nad ei kujutanud ette, kuidas nad siis materiaalse 
eluga (tark olemine, raha teenimine, perekonna ülalpidamine, töösuhted, õpetajaks 
olemine, = plaanimajandus, maja ehituse juhtimine, ülemuseks olemine, 
riigiametnikuks olemine jne.) toime tulevad. Nad ei saanud aru, et nad on meeste 
ülesanded oma õlule võtnud ja sellepärast kannatavadki. Naine peab olema 
ennekõike hing ja seejärel mõistus, mees vastupidi. Naine ehitab bioloogilist elu, 
mees materiaalset elu. 

Bioloogilise elu ehk inimese ehitamine peab olema kooskõlas kõiksusega. Kui 
naine kulutab oma jõu ja aja loogilise mõistuse arendamisele (meeste maailmas 
võimutsemisele), siis tema intuitiivsüsteemid reostuvad ja sünnitatav laps ei saa 
normaalne (terve) olla. 

Need naised, kes mind usaldasid ja oma mõistuse metsa viskasid, olid veidi aja 
möödudes mulle ülitänulikud. Nad ütlesid, et nad pole kunagi nii naiselikud olnud 
kui nüüd. Mets on tasakaalus süsteem (taim = vaim + keha), mis tasakaalustab ehk 
puhastab sinna saadetud mõistuse ja saadab selle siis omanikule tagasi. Mida 
rohkem naine meeste mõistust usaldab, seda ürgnaiselikum ta on ja seda 
ürgmehelikumat partnerit ta endale ligi tõmbama hakkab. 

Kord sattus minu juurde naine, kes oli läbi käinud kõikvõimalikud targad 
inimesed ja mitte keegi ei olevat osanud tema probleemi lahendada. Vaatasin, et 
tema pähe oli kasvanud ülisuur energeetiline mätas ja soovitasin tal see metsa 
visata. Ta ei olnud nõus mingi hinna eest seda tegema, sest ta ei saanud aru, miks ta 
peab oma mõistusest loobuma - kuidas ta siis oma eluga hakkama saab? Lõpuks 
tuli välja, et ta enda mees on teda pidevalt metsa saatnud... 

Üks naine, kellele ma soovitasin mõistuse metsa visata, ütles, et ta peab 
mõtlema... 

Naiseks olemise missioon on ellu uute olukordade tekitamine (uute õppetundide 
loomine selleks, et elu edasi areneks). Mehed tõlgendavad seda kui rahulolematust. 
Paraku ei sõltu naise rahulolematus temast endast, sest see on kosmiline programm. 
Surfates kosmilises arvutis, leiab naine alati, mis võiks parem olla. Siinkohal tuleb 

tal usaldada jällegi oma sisetunnet, et ta oma meest liigselt üle ei koormaks, samas 
ei tohiks ka oma meest poputada ja teda loodriks harjutada. 

Kui keegi arvab, et mehed ei pea midagi tegema, sest kõik sõltub algselt nii kui 
nii naistest, siis meeste esmane ülesanne on naistele nende maailm tagastada. See 
tähendab, et mehed peavad teadlikult õppima olema sirgjoonelised, konkreetsed, 
otsekohesed, loogilised, täpsed, usaldatavad, võitlusvõimelised, süsteemsed, 
õiglased ja läbinähtavad. 

Naistel tuleb samamoodi meestele nende maailm tagastada. Lihtsamalt öeldes — 
see mis naistele on lubatud, on meestele keelatud ja vastupidi. See ei tähenda, et me 
midagi proovima ei peaks (kust me muidu kogemusi saaksime?). Keelamine on 
elu eitamine ehk surm. Kosmiliselt tasandilt vaadeldes on kõik lubatud, tuleb vaid 
teada, et oma tegude eest vastutame ise ehk kõik tagajärjed tuleb meil enestel 
kanda. 

Inimene ihaldab head ja paremat. Paraku on nii, et kõige paremini kasvavad 
taimed sõnniku peal. Kui inimene ütleb, et ta pole sita pealt riisutud, siis 
programmeerib ta ise oma elu kiduraks ja väärtusetuks. Temast peab saama 
kõrbetaim, sest teatavasti peab taim kõrbeliivast ikkagi mulda ehk kõdunenud 
sõnnikut otsima. Sitt on bioloogilise elu lõpptoodang, kuhu on salvestunud selle 
autori elukogemused. Need kogemused lähevad teiste tasandite isikutele õppimise 
algmaterjaliks. Mida rohkem on algmaterjali ehk õppimise teemat, seda suurem on 
arengupotentsiaal. 

Kord küsis minult üks naine, miks ta selg valutab ja miks tal ei ole jõudu seda 
sirgena hoida. Nägin, et tema kehas oli kaks horisontaalset musta plaati, mis jagasid 
ta keha kolmeks osaks. Üks plaat oli naba kõrgusel, teine läbistas kaela. Ütlesin, et 
sa armastad kolme erinevat meest. Üks kõlbab vaid seksi ja raha jaoks, teisega saab 
vaid südameasju jagada ja kolmandaga on seltskonnas hea hiilata, sest ta on nii tark 
ja intelligentne. Ükski mees ei taha, et teda tükeldataks. Mees ei saa seksida ega 
raha teenida, kui sa tema ülemise osa (hing ja mõistus) ära nullid ehk kõlbmatuks 
mõtled. Ta maksab sulle kätte ja sisestab sinusse oma vihaenergia täpselt sellele 
kõrgusele, kust alates sina ta kõlbmatuks mõtlesid. Seesama sissesõit näitabki 
ennast musta energeetilise plaadina ja ei lase sinu kehast vertikaalenergiaid läbi. 
Teine mees, kellega platoonilist armastust jagati, hoolitses selle eest, et naisesse 
sisestada energeetiline tõke kaela ja samasse kohta, kuhu esimene mees oma 
vihaenergiat ladustas. Kolmas mees hoolitses selle eest, et tõke kaelas ikka hea ja 
kindel oleks. Kui naine oma probleemi olemust taipas ja mõttes nende kolme mehe 
käest vabandust palus, kadus ta valu hetkega ja selga tuli jõud tagasi. 

Selleks et mees saaks naise armastust mateeriasse vormida, on naisel vaja pidevat 
kontrolli (tagasisidet), millist armastust (ehitusmaterjali) mehel just momendil vaja 
läheb. Lihtsustava näitena võtame maja ehitamise. Töö on tellija materjalist. 
Tellijaks ehk suuna ja ülesannete andjaks on naine. Kui käsil on maja vundamendi 
rajamine, siis on naisel vaja anda materjal just vundamendi ehitamiseks. Kui ta oma 
teadmatuses tirib kohale katuse ehitamiseks vajaliku materjali, peab mees kulutama 
aega selle materjali ladustamisele, tal on vaja selleks territoorium leida ja selle 

valvamiseks energiat kulutada. Samas peab ta naisele aru andma, miks töö ei 
edene. 

Üks võimalusi mehele pakkuda just seda, mida ta vajab, on teadlikult kasutada nii 
enda kui mehe keha sisekosmose süsteeme. See on tuntud naise ja mehe üheks 
saamise mõistena. Pakun selleks välja ühe elus järgikontrollitud virtuaaltehnika. 

Kujutage mõttes, et teie armsam seisab seljaga teie poole ja te astute tema sisse 
nii, et teie selgroog kattuks mehe selgrooga. Kui teie partner on teist kas pikem või 
lühem, siis muutke mõttes enda kasvu nii, et erinevusi ei oleks. Kuna naine saab 
kõiksusest kätte kogu teave, siis laske kogu see info (nii meeldiv kui ka 
ebameeldiv), mis teid ümbritseb, nii endast kui teie sees olevast mehest läbi 
suunaga maa poole. Selle toimingu käigus loob teis oleva mehe sisekosmos temale 
vajaliku info äratundmise süsteemi. Seda süsteemi võib vaadelda kui kristalli, mis 
vajaliku info vastu võtab ja mittevajaliku ümbritsevasse kõiksuse ruumi tagasi 
peegeldab. Jätke see kristall enda sisse ja armastage seda, kui teie mehe poolt antud 
kingitust. Seejärel leidke endas julgust ja andke oma mees nii vabaks, kui te oskate. 
Kui te seda teete, siis teie mees tunneb, et te olete teda usaldama hakanud. Mida 
rohkem te oma meest usaldate, seda rohkem saab ta kasutada teie usu kaudu tulevat 
jõudu ja seda rohkem ta teile seda tänutäheks kingib. Üks huvitav paradoks on see, 
et mida vabamaks oma partneri annate, seda rohkem te seotud olete. Uued sidemed 
aga ei oma enam orjastavat iseloomu. Kui teie mees ei oska teie antud väärtustada, 
siis on teil täielik õigus oma armastuse kraan kinni keerata ja anda talle võimalus 
kuival olla. Teie töö on tehtud ja sellele järgneb teie partneri etteaste. 

Kes meist ei tahaks elada riigis, kus kõik riigiisandad oleks ausad ja teeksid oma 
tööd missioonitundega ehk pühendunult? Kas teate ajaloost mõnda riiki, mille 
aparaat oleks oma kodanikest tegelikult hoolinud? Minevikust võib näitena tuua loo 
heast tsaarist. Kui inimesel õnnestus läbi erinevate kadalippude jõuda hea ja õiglase 
tsaari juurde õigust nõudma, siis veidi aja pärast ta lihtsalt , haihtus“. Laiem mass ei 
taibanud siis ja ei taipa ka täna, et niiditõmbamine on vähemalt viimased paartuhat 
aastat käinud hierarhiapüramiidi ehk võimueliidi tipust. Tänases maailmas on kõik 
riikide tippjuhid kosmilise maffia kontrolli all. Selle maffia üks liidreid oli Jehoova 
(andmed kosmilisest infopangast). Ta tuli 3600 aastat tagasi Maale üliheade 
kavatsustega. Põhiline tegutsemispiirkond oli tal siis Lõuna-Ameerika ja Aasia 
vaheline ekvatoriaalala. Pikka aega tegutses ta tolles piirkonnas inimeste 
hüvanguks, mille tulemusena arenes kultuur ja tema hoole all olevad inimesed 
tundsid ennast õnnelikena. 2400 aastat tagasi tekkis tal konflikt ida poolt tulevate 
draakon-madudega ja tal õnnestus suur osa sellest süsteemist enda kontrolli alla 
saada. Vea tegi ta sellega, et müüs ülemvõimu nimel osa oma aususest maha. Siit 
algas tema allakäiguspiraal. Umbes 2100 aastat tagasi hakkas talle ülemvõim 
lõplikult pähe. Koostöös kosmilise maffiaga arendati välja ristiusu süsteem ja loodi 
müüt Jeesus Kristusest. Rahasüsteemi loomisega juurutati liigkasuvõtmine 
protsentide näol (tänased pangad). Tema orjandussüsteemi tänased väljundid on 
veel meditsiin, juura, teadus, poliitika, haridus, meedia, äri, sõjavägi, politsei, 
vabamüürlus, Sai Baba süsteem, suur osa kaasaja New-Age grupeeringutest jne. 

Peale selle tekitas ta koos oma ,,meeskonnaga“ piisavalt peavalu ka teistele 
maavälistele dimensioonidele (näiteks Hallidele ja Usside süsteemile). 

2004. aasta 16. märtsi Linnutee Galaktika Komitee otsusega saadeti Jehoova 
pagendusse koos kõigi süsteemide ja tehnoloogiate kasutusõiguste äravõtmisega. 
Tema peakorter, mis asus intuitiivpoole 6. ja 7. dimensiooni vahel (Hallide juures), 
likvideeriti. 

Inimese jaoks on esimene ja kõige tähtsam riik tema keha. Riigi minimudel 
inimese sees on maks. Kõikvõimalikud protestid maksude vastu teevad maksa 
haigeks. Kui inimene tunneb hirmu selle ees, et ta võib tulevikus osutuda 
maksujõuetuks, tekivad tal probleemid maksa ülaosas. Pidev suutmatus oma ja 
teiste probleeme kinni maksta häirib maksa keskosa tööd. Viha selle vastu, et te 
olete pidanud kogu elu teisi orjama ja teil ikkagi midagi ei ole, blokeerib teie maksa 
alumise osa. See isik, kes on otsustanud pereelust lõplikult loobuda (paadunud 
poissmehed ja vanatüdrukud) ja ka need, kes hakkavad suvalist kollektiivi kuni 
jumalariigini välja meeletult vihkama ja lõpuks eitama, kasvatavad endale 
maksavähi. 

Inimese jaoks tähtsusjärjekorras teiseks riigiks on tema perekond (lapsepõlves 
ema ja isa, täiskasvanuna tema abikaasa ja lapsed). Seda riiki nimetatakse koduks. 
Kodu tuumaks ehk kooshoidjaks on naine (naise ümber keerleb elu nii, nagu 
aatomis tuuma ümber tiirlevad elektronid või päikesesüsteemis päikese ümber 
tiirlevad planeedid). Kui kodu ei ole korras, siis ei ole miski korras. Seda teadmist 
on orjastajad kavalalt ära kasutanud. 

Tähtsuselt kolmandaks riigiks on inimesele tema sõbrad, sugulased, 
tutvusringkonnad, meestele ka töökollektiiv. 

Viimaseks ja paraku ka materiaalse tasandi kõige vähemtähtsaks riigiks inimese 
jaoks on rahvusriik. Kõik rahvuste ja riikide vahelised ebakõlad on orjastajate poolt 
kunstlikult tekitatud. Kui suur osa teie pere sissetulekust läheb riigikaitse 
ülalpidamiseks? Kas laps, kes mängib teise riigi kodanikuga või teist keelt rääkiva 
lapsega, tuleks iseseisvalt selle peale, et seda teist endale vaenlaseks mõelda? 

Tänased riigikorrad on organiseeritud nii, et inimesel ei jääks endaga 
tegelemiseks ei aega ega jõudu. Kui inimene ei saa endaga tegeleda, siis on tema 
sisekosmos reostatud liigse ja tihti ka väära informatsiooniga. See info, mida ta 
enda jaoks tegelikult vajab, ei pääse olemasoleva info liigse tiheduse (reostuse) 
tõttu lihtsalt löögile, ta ei tunne seda ära. Segaduses olevat inimest on lihtne nii 
hingeliselt kui materiaalselt ära kasutada. Olukorrast väljapääs on endale aja 
võtmine (alguses kasvõi jõuga). Mida rohkem inimene endaga tegeleb, seda vähem 
teeb ta vigu, seda korrastatum on tema sisemine arusaamade süsteem ehk tervikpilt 
ja seda vähem kulub tal aega vigade paranduseks. Mida harmoonilisem on inimese 
maailmatunnetus, seda tervem on ta nii keha, mõistuse kui ka hinge poolest. Seda 
paremad (vabamad) on tal suhted nii kodus kui väljaspool kodu. 


Ööpäevane ajajaotus peaks olema selline (soovitus kosmose poolt). 

1. Neli tundi endaga tegelemine (sisemaalima korrastamine). See on aeg, kus 
inimesel tuleb oma mõtete ja tunnetega üksi olla. Selle aja jooksul mõtleb 
inimene läbi oma eelneva öö unenäod, teeb eelolevaks päevaks 
tegutsemisplaani, tunnetab ja analüüsib suhteid teiste isikutega. Enne 
magamaminekut mõtiskleb möödunud päeva sündmuste ja olukordade üle 
ning püüab teadvustada oma vigu. 

2. Neli tundi teistega tegelemine (välismaailma korrastamine). Kui sa oma 
territooriumi korrastad, aga läga aknast välja viskad, siis varsti ei pääse sa 
oma territooriumilt ei välja ega saa sinna ka sisse. Inimestega suhtlemise 
tasandil tähendab see seda, et jagad oma süstematiseeritud kogemusi ehk 
teadmisi teistega. Mida rohkem jagad, seda rikkam oled. Kui sa lähed teisi 
õpetama, aga eelnev töö endaga on tegemata, oled sa suuteline teistele vaid 
segadust pakkuma. Varem või hiljem hakatakse sind vältima. 

Neli tundi peresiseseks suhtlemiseks. 

4. Neli tundi meestel materiaalse  elatuse loomiseks (tegutsemine 
välismaailmas), naistel sama aeg kodu korrashoiuks ehk hingestamiseks 
(tegutsemine sisemaailmas). See ei tähenda, et mehed ei tohi naiste ja naised 
meeste asju teha. Ennekõike tuleb oma sooroll täita ja siis muude asjadega 
tegelda. Mees, tehes naiste toiminguid, peab selle juures meheks jääma ja 
naine, tehes meeste toimetusi, peab oskama naiseks jääda. Kui palju peavad 
tänased mehed oma ajast tööle kulutama, et minimaalnegi materiaalne heaolu 
kindlustatud saaks? Kelle huvides on loodud süsteem, mis sunnib naisi raha 
teenima? Tehniline tase on täna Maal selline, et piisab täielikult 4-tunnisest 
tööpäevast. Keda ja miks peame me orjama? Miks ei ole meil täna võimalik 
oma aja peremehed olla? Miks ei ole enamikus kodudes õnne ja kuidas 
mõjub see riigile tervikuna? 

5. Kaheksa tundi magamiseks. See on aeg, mil meie hing on kehast vaba ja saab 
oma kogemusi jagada/vahetada teiste reaalsuste asukatega nii meie 
dimensioonis kui ka mujal (astraalrännud). Samas toimub ärkvelolekuaja 
kogemuste ja muljete süstematiseerimine ja pakkimine alateadvuse 
»riiulitesse“, et vajadusel seda infot kasutada. Unedimensioon on täpselt 
sama reaalne kui see dimensioon, kus me ärkvel olles asume. 


(99) 


2003. a. veebruari lõpus kuulutati planeet Maa kosmiliselt vabaks maaks. See 
tähendab, et inimesed on jõudnud sellisesse arengustaadiumisse, kus nad on 
potentsiaalselt suutelised planeedi eest kosmilisel tasandil vastutama. Täna toimub 
Maal kosmiliste kolonisaatorite poolt ehitatud paralleelsageduslike kontroll — ja 
täideviivate orjandussüsteemide järkjärguline lammutamine (kaose vältimiseks on 
see töö venitatud pikaajaliseks). See loob olukorra, kus järjest rohkem inimesi 
avanevad vaimsuse suunas ja hakkavad üha rohkem valesid kuni globaaltasandini 
läbi nägema. Inimeste paaniline hirm (inimese sisekosmose hoiatus, et kui sa teatud 
süsteemi asju näpid, sind hävitatakse) vaimsete asjade ees taandub võrdeliselt 
koloniaalsüsteemi lammutamisega. Kas olete mõelnud, miks järjest rohkem riigi 

vara ja võimu kuritarvitanud ametiisikuid oma valedega vahele jäävad? Hiljuti 
lõhuti korruptsioonisüsteemi ülemaailmne peenmateriaalne koostöövõrgustik, mis 
hoolitses“ selle eest, et spekulandid, korruptandid, manipulaatorid ja muidusööjad 
saaksid karistamatult oma valgustkartvaid tegusid teha. Peale selle käivitati 
kristalltehnoloogiline programm, mis tegeleb avalikustamise - kristallide 
tootmisega. Need kristallid hoolitsevad uue jõuga vanarahva tarkuse säilimise eest: 
»Igal oinal oma mihklipäev“. 


Kirjutatud jaanuarist märtsini 2004 

Orjastamine toidu kaudu 


Ori on isik, kellel puudub vägi enda eest seista. Kui tihti me kuuleme: ,, No mida 
sina küll sööd, et sa nii tark oled?“ USA-s on üle 2/3 elanikkonnast ülekaalulised. 
See näitab ilmekalt, kui paljud inimesed on oma orbiidilt ära ehk orjastatud (neil 
pole võimalik teha seda, mida nende hing tegelikult ihaldab). 


Inimese orjastamine hakkab pihta tema vaimse toidulaua rikkumisest, mille 
peamiseks tööriistaks on ajupesu ehk valetamine. Sellele järgneb emotsionaalse 
toidu rikkumine ehk hinge orjastamise tasand, kus inimesed aetakse omavahel tülli. 
Lõpuks järgneb inimeste keha orjastamine ehk haigeks tegemine nn. rämpstoiduga. 


Inimese narkomaaniasse (narkomaania on elust põgenemise energia) tõmbamine 
hakkab pihta juba maast madalast. Kogesin hiljuti olukorda, kus viieaastane laps 
põlgas ära kasemahla kui maitsetu vee ja nõudis selle asemel Coca-Colat. 


Coca-Cola jookide tervistkahjustavad mõjud. 


1. Jooki sisaldav kokaiin rikub inimeses oleva hormonaalse tasakaalu, luues 
tingimused naishormoonide vohamiseks. Eriti ohtlik on see poisslaste 
arengule, sest neist kasvavad naiselikud mehed. Konkistadoorid püüdsid 
Lõuna-Ameerika hõivamisel indiaanlasi võõrutada kokalehtede närimisest, 
kuid see ei õnnestunud. Hiljem hakkasid vallutajad seda tegevust aga 
soosima, sest kokalehtede närijad on suhteliselt rõõmsameelsed, liikuvad 
ning ohutud neid ümbritsevatele inimestele (valitsevale eliidile on elutähtsalt 
oluline, et inimesed oleks tuimad ja jõuetud ümbritsevale reaalsusele 
reageerimisel). Kokaiin, mis esmakordselt eraldati 1844. a., on üks 14-st 
tuntud — alkaloidist, = mida — ekstraheeritakse = igihalja = kokataime 
(erütroksüloonkoka) lehtedest. Kokaiin on Lõuna-Ameerika kokataime 
peamine toimeaine. Kokaiini keemiline nimetus on bensoüülmetüülökogniin 
(C17H21N04). Seda saab paremini kirjeldada kui kibedat valget lõhnatut 
kristalset droogi, mis pulbrilisel kujul sarnaneb veidi lumega. Kokaiin kui 
droog liigitatakse kesknärvisüsteemi stimulantide hulka. Kuni 1910. aastani 
sisaldas kokaiini ka Coca-Cola, nüüd maitsestatakse seda jooki 
kokapõõsalehtede kokaiinivaba ekstraktiga (tegelikult firma ärisaladusena 
kokaiini sellest täielikult ei eraldata, vaid jäetakse seda parasjagu niipalju, et 
joojal tekiks sellest joogist sõltuvus). 


2. Süsihappegaas rikub maohappesuse tasakaalu, tõstes happesuse liiga kõrgele. 
Magu on töö alustamise energia. Hape on hirmude (läbitöötamata info) 
energia. Selleks et valitsev eliit saaks inimest sundida tegema sellist tööd, 
mis isikule hingelähedane pole (robotiseerimine), on vaja inimese seest 
tulevad hoiatavad signaalid tõkestada ehk maha rahustada. Hape 

tasakaalustab (seob endaga) liigse informatsiooni. Probleem on selles, et 
makku jääv liigne info reostab ehk tõkestab mao loomulikud 
toimesüsteemid, mis hiljem avalduvad kõikvõimalike maohaigustena. 


3. Keemilised suhkruasendajad takistavad hingeinformatsiooni läbitöötamist ja 
mõjuvad eriti kahjulikult tütarlaste arengule. Suhkur on hingetasandi 
hirmude — looduslik = tasakaalustaja.  Laborites loodud - ülimagusad 
suhkruasendajad on Maa ökosüsteemiga sidumata ja ei sobi inimese keha kui 
ökosüsteemi koostisosaks. Suhkruasendajate kristalliline ehitus peegeldab 
hingeinformatsiooni (südamearmastust) kaootilistes suundades, luues 
inimorganismis segaduse ehk reostuse. Probleem on veel selles, et ka neisse 
jookidesse, kuhu on peale märgitud koostisainena suhkur, lisatakse salaja 
suhkruasendajaid. Asja ärimõte on selles, et inimene oma järjekordse 
hingevapustuse perioodil haaraks oma käega mõtlematult selle joogi kui 
päästja järele. 


Kui inimene ei saa vale toitumise tagajärjel enam inimene olla, põgeneb tema 
hing sellelt teelt ehk orbiidilt kaugemale. Selleks et oma orbiidilt (elust) mitte 
jäädavalt ära lennata, saab keha info, et massi on vaja juurde kasvatada. See ongi 
vale toitumise tagajärjel paksuks minemine. 


Konserveeritud toidu söömine loob eeldused selleks, et inimesel tekiks 
vastumeelsus kõige uue vastu. Kui palju on tänapäeval lapsi, kes kasvavad 
konservtoiduta? Kui palju leiame kaubalettidelt toiduaineid, mis ei sisalda 
säilitusaineid ehk konservante? 


Säilitusainete sissesöömine takistab inimese sees elavate mikroorganismide tööd. 
Mikroorganismid erinevate bakterite näol on sissesöödud toidu muutjad inimese 
kehale vajalikeks energialiikideks. See osa toidust, mis jääb tänu bakterite 
uimastamisele või tapmisele läbi töötamata, ladestub seedekulgla seintele ja 
moodustab mürgise nn. filterkihi omastatava toidu ja organismi vahele. Selle 
protsessi jätkumisel tekib soolte ummistus, millest keha püüab vabaneda 
kõhulahtisuse (soolte läbipesu) näol. Peale selle tekivad kõikvõimalikud 
ummistused ka keha muudes toidu imendamisprotsessides. 


Vastumeelsus kõige uue vastu kasvab protestiks olemasoleva vastu. Kui 
olemasolev ei uuene, siis muutub see tüütavaks ja koormavaks, kuna selles puudub 
elulisus. Suvaline protest väljendub varem või hiljem allergiana. Kas teate, mitu 
protsenti eesti lastest kannatab allergia käes? 


Toiduainete geneetiline muutmine läheb otsesesse vastuollu Maa ökosüsteemiga, 
mille loojad asuvad kaugel väljaspool Maa piire. Tekib küsimus, miks lastakse 
sellel toimuda. Vastus on lihtne: kui inimesed oma ülbuses ja saamahimus tahavad 
loodu täiuslikkusest üle olla ehk ei oska olemasolevat endi jaoks väärtustada, siis 
peavad nad oma tegude kibedaid vilju ka maitsta saama. USA-s on geneetiliselt 
muudetud toiduaineid 82%, Euroopas ulatub see juba 73%-ni1. 


113 


-Orjastamine toidu kaudu- 


Igal inimesel on elu õppetundide omandamiseks vaja puhvertsooni. Vaimse 
energia tasakaalu tagab Maa ökosüsteem taimestiku näol. Iga taim vastutab oma 
tasandi sagedusspektri tasakaalu eest. Kui mõni taim geneetiliselt ära muuta, siis ta 
tegevuse sagedusspekter muutub ja see sagedus, millest ta väljub, jääb kontrollita ja 
seega ka tasakaalustamata. Tulemuseks on vaimse tasandi reostus energeetilise udu 
näol, mis ei lase inimesel kätte saada ümbritsevatest maailmadest tulevat vaimset 
(intuitiivset) infot ehk armastust. Kõige rohkem kahjustab see naisi, sest nemad on 
loodud selle info/energia vahendajateks. Mida vähem armastust, seda suuremad 
kannatused. Mida rohkem geneetiliselt muudetud taimesaadusi endale sisse süüa, 
seda rohkem jääb teie keha ilma looduse poolt pakutavast vaimsest toest ja seda 
haigemaks teie mõistus muutub. 


Hingeenergia tasakaalu tagab Maa ökosüsteem rakulise elu näol alates 
ainuraksest kuni ahvini välja. Inimese hing on Maal elavate kõigi rakuliste elude 
(umbes 8,4 miljonit erinevat kehastust) kogemuste summa (Šamaanid oma 
rännakutel tegelevad inimhinge ravimisega tema väeloomade kaudu). Geneetiliselt 
muudetud loomsete saaduste (liha, piim jne.) söömine võtab inimeselt võimaluse 
normaalset hingeelu elada. Seda enam, et ka loomi söödetakse geneetiliselt 
muudetud taimesaadustega. Ka kõige tühisemast asjast võib riid tekkida, sest 
looduslik puhvertsoon järelemõtlemiseks ja jõud andestamiseks puudub. See on üks 
põhjusi, miks paarid koos ei püsi, miks sagenevad kõikvõimalikud 
südamehaigused. 


Nisu energeetiline nimi on intuitiivteadmine (laialdased teadmised), rukki 
energeetiline nimi aga süvateadmine (kitsad tuumani ehk põhjuseni ulatuvad 
teadmised). See näitab, et saiatooted on ennekõike naiste toit, leivatooted aga 
meeste toit. Nn. hamburgerikultuuris sellist asja kui leib ei tunta, mis jätab 
poeglapsed meheks ehitamise materjalist ilma. Tulemuseks on enneolematult 
naiselikud lihavad mehed. Peale selle valmistatakse hamburgerisaia geneetiliselt 
»parendatud“ nn. hamburgerinisust. Olen kuulnud selle saiakese kohta tabavat 
võrdlust: Ššvamm (küürimiskäsn). 


Kartul on tõsimeelsuse energia. Friikartuleid valmistatakse sissetoodud 
külmutatud selleks spetsiaalselt aretatud kartulitest. Külmutatud konserv säilib 
jääkristallide toimel. Külm saabub peale surma ja selle energeetiline nimi on 
teadvustamine ehk kristallisatsioon. Jääkristallid toiduainete külmutamisel toimivad 
kui hingeenergia tagasipeegeldajad. Mida kauem on toit külmunud olekus olnud, 
seda enam on ta bioloogilisest elust maha jäänud, vananenud. Sellise toidu pidev 
söömine garanteerib inimese keha enneaegse vananemise. Huvitav, et McDonald's 
kiirtoidukettides on ka jäätis aukohal... 


Inimese jaoks on olemas erinevad energeetilised ruumid, kus ta oma 
toimetulemisi korraldama peab. Mida rohkem ta neid ruume tasakaalustatult 
kasutama õpib, seda sisukamaks ja õnnelikumaks tema elu muutub. 


Üheks ruumi näiteks võib tuua inimese valduses oleva põllu. See isik, kes on täna 

selle põllu omanik, on energeetilises plaanis ennekõike selle põllu hooldaja ja 
kaitsja. 


Selleks et põldu kaitsta, peab põllul kui tasakaalus oleval energeetilisel kooslusel 
olema üks ja ainus peremees (rooli saab keerata vaid üks isik korraga). Et põld aru 
saaks, kes ta peremees on, tuleb peremehel õppida temaga suhtlema. Selleks et põld 
aru saaks, et just see on õige peremees, tuleb peremehel see põld ära märgistada. 
Kui loomad märgistavad oma territooriumi kehalõhnadega, siis inimesel tuleb seda 
teha oma mõttega, kasutades selleks teadlikult peenmateriaalseid süsteeme. Üks 
suhteliselt lihtne territooriumi märgistamise süsteem on selle territooriumi 
valgustamine. Selleks kujutage ette oma põldu ja mõelge see lumivalge valgusega 
särama. Selle nipiga laete oma põllu ära isikliku hingeenergiaga ja kuna tegemist 
on valgusega, siis varas teie põllusaadusi näpata ei saa (varas kardab valgust). 
Samas peab teadma, et sarnane tõmbab sarnast. Kui ise olete varas või te hakkate 
oma saavutuste üle uhkustama ja sellega teisi provotseerima, siis peab varas teid 
õpetama tulema olenemata territooriumi valgustatusest. 


Kui te saate põllu, mis oli eelnevalt kellegi teise kasutuses, tuleb see info, mis 
põld eelnevate peremeestega kaasa sai, kustutada. Päris hästi töötav nipp on põllu 
energeetilise tulega põletamine. Selleks visualiseerige küünlaleegis olev sinine 
valgus ja põletage oma maa-ala sellise valgusega puhtaks. Sellel tasandil on näha, 
et isegi kivid põlevad. Üks võimalustest on veel saata see energia omanikele tagasi. 


Kuna see põld kuulub teie energiavälja koosseisu, siis kõik, mis toimub teiega, 
see toimub ka põlluga. Näiteks kui te ei ole kadeduse tasandit teadvustanud ja olete 
kadestajate ees kaitsetu, siis see kultuur, mida kasvatate, saab kahjustatud 
kõikvõimalike ussidega, kes teie saaki närivad. Kui te olete sigatsemise ees 
kaitsetu, peavad metssead teie saaki hävitama. 


Kui te ei talu päikest (te olete võimumängudes liiga palju peksa saanud ja selle 
tõttu hellaks muutunud), siis kõrbeb teie põld kuni selleni välja, et naabri põllule 
sajab vihma, teie omale aga mitte. Kui te keerlete nagu orav rattas higimull otsa 
ees, siis kannatab teie põld kindlasti liigniiskuse käes. Kui te aga arvate, et te ei saa 
normaalselt põllumajandusega sellepärast toime tuldud, et riik teie tulud seaduste 
kaasabil maksude näol oma tasku topib, teevad rotid teile 1:0 ära. Kui te aga neid 
loomi mürgitama hakkate, salvestub see energia, mida loodus tasakaalustab, aga 
teie seda teha ei lase, teie kasvatatavasse kultuuri ja teil on au seda energiat endale 
ja teistele sisse sööta. Probleem tekib selliselt saastatud saagi müümisega, sest seda 
lihtsalt ei taheta või siis ostetakse sellise hinnaga, mis ei tasakaalusta teie higi ja 
vaeva. 


Vaimsuse (energia, mida inimene tunnetab häirivuse tasandil) tasakaalustajad teie 
põllulapil on kõikvõimalikud umbrohud. Näiteks ohakas on ohmuks olemise 
energiast toituja. Sellise inimese arusaamad on pidev ohkimine: ,,Oh jumal küll, 
miks just niimoodi pidi juhtuma! Oh issand, mis siis nüüd saab!? Oh mind küll, 
kuidas ma seda ette ei näinud!? Oh kui saaks, siis teeks kõik teisiti jne.“ Selline 

inimene alustab kindlasti oma lauseid sügava ohkamisega ja püüab jätta muljet, et 
ta on kui sunnitööline, kes elu nagu piitsutavat kubjast kardab (tal on pidev sundus, 
mis teda tagant torgib). 


Malts toitub hirmust alandatud saada. Inimene, kes kardab olla see, kes ta on, 
peab pidevalt tõestama, et ta on keegi. Mida rohkem ta seda teistele tõestab, seda 
vähem teda usutakse ja seda rohkem teda naeruvääristatakse ehk maa peale tagasi 
tuuakse. Kuni ta on madalam kui muru. Mida rohkem ta maad mööda roomab ehk 
lömitab, seda rohkem ta mulda reostab. Seda rohkem peab olema maltsa, mis 
liigmateriaalsust tasakaalustab. 


Võilill teie põllul toitub liigsetest unistustest ülemvõimu saamise teemadel. Teisi 
tüüdatakse sellega, et oleks, küll siis teeks. Probleem on selles, et isegi kui on, siis 
ikkagi ei tehta. Kollane värvus võilille õisikus räägib vastastikusest tasakaalustatud 
sõltuvusest ehk võimust. Tasakaalus sõltuvus ehk võim tähendab mina sulle - sina 
mulle sõbralikku kooseksisteerimist. Kui aga inimene tahab saada nii (taotleb 
ülemvõimu), et ta midagi vastu ei pea andma, teeb ta teise isiku oma mõtte tasandil 
automaatselt enda orjaks. Pole siis midagi imestada, et teine selle ära tunneb ja 
vastu puiklema hakkab. Mida rohkem liigkasumit taotletakse, seda rohkem võilill 
teie põldu ründama peab. 


Kui te umbrohtu mürgitama hakkate, imenduvad need stressid, millest need 
umbrohud toituvad, teie kasvatatavasse kultuuri. Sellele lisandub veel kasutatav 
mürk. Lõpptulemusena võib ju teie saak väliselt korras olla, aga õiget maitset ja 
teile tervist kindlustav toit see küll ei ole. 


Keemilised kunstväetised on hingestamata (automaatliinidel tehtud) toit taimele, 
mis kasvatavad taime tema maitseomaduste arvelt. See saamahimu, mis väetiste 
tootmisega tulus tundub, salvestub taimesse. Lisaks rikub väetis, sattudes 
põhjavette ja lähedalasetsevatesse veekogudesse ümbritseva keskkonna tasakaalu, 
muutes kohati selle lausa elamiskõlbmatuks (tapab olemasolevad mikroorganismid, 
putukad, linnud jt. selles toitumisahelas olevad ökosüsteemi tegelased — 
lõpptulemusena jääb see energia, millest nad toituma peavad, tasakaalustamata ja 
avaldub mürgina ehk reostusena). 


Eesti vanasõna ütleb: ,, Narrid põldu ühe korra, narrib põld sind üheksa korda“. 
Põllul nagu müüridelgi on mälu. See energia, mis narrimise ehk kavala saamahimu 
tõttu mulda salvestus, blokeerib saagikasvatust niikaua, kuni see põllu omaniku 
kannatuste kaudu tasakaalustatud saab. Mulla mälu hoiatab selle mulla elushoidjaid 
(mikroobid, vihmaussid, putukad jne) umbes nii: ,,Meil on kehv peremees, kes oma 
lollusest üritab meid tappa“. Kollektiivse töö tulemusena (selleks et ellu jääda) viib 
muld end sellisesse seisukorda, et peremehel ei jää muud üle, kui põld sööti ehk 
puhkusele lasta. Kui omanik oma vea teadvustab, siis tema suhtumine  põllusse 
muutub ja mittevajalik energia vabaneb mulla struktuuridest (suhtumisega loob 
inimene magnetismi, mis energiat kas siis kinni hoiab, suurendab või vabastab). 


Umbrohu- ja kahjuritetõrjet on võimalik teha mõttega. Selleks suhelge nende 

energiatega, millest umbrohi ja kahjurid toituvad. Paluge nendelt energiatelt (teil ei 
pea selleks kolmas silm avatud olema), et nad teie põllult lahkuks mõnda muusse 
neile sobivasse kohta ja tänage neid selle eest (naabri põllule ei ole soovitav seda 
energiapaketti saata, sest ta maksab teile spontaanselt kätte). Peale seda paluge seda 
energiat, millest teie kultuur toitub, ka mujalt juurde. Suhelge mõttes oma põlluga, 
kasvatatava saagiga, tuulega, päikesega, vihmaga kui oma parimate sõpradega. 


Kord rääkisin umbrohu energeetikast ühele oma tuttavale. Ta katsetas energia 
ärasaatmist peenarde pealt. Kui ta oma isale, kes muidu vaimseid asju täiega eiras, 
rääkis, et ta ei pidanud kordagi peenraid rohima, pani isa käed puusadele ja 
müristas: ,, Miks sa kartulite pealt seda energiat siis ära ei tõstnud? Kas sa ei näe, et 
malts on nabani!“. 


Selleks et teised isikud (samas ka ise, kui kehvas tujus olete) ei saaks oma 
mõtetega teie hoole all olevat põldu reostada/kahjustada, on vaja luua suhtumise 
puhvertsoon, mis tasakaalustab väljastpoolt tuleva negatiivsuse. Selleks mõelge 
ümber oma põllu helesinine paari meetri kõrgune ja umbes poole meetri paksune 
energia. Kui te ei suuda seda energiat näha, siis andke lihtsalt info, et see energia 
seal oleks. Kui te aga selles kahtlema hakkate, siis teadke, et kahtlemise 
energeetiline nimi on kits kahe heinakuhja vahel (kes lõpuks nälga suri). 
Kahtlemine lõhub teie suvalise soovi, sest te muudate seda pidevalt ja ei anna seega 
energiale võimalust formeeruda. 


Lugesin kunagi ammu raamatut, kus Jaapani maagid tegid katseid päevalilledega. 
Nad tegid mõttega päevalilledele kasvuraja ette. Selle tulemusena kasvas üks taim 
alguses taeva suunas, siis horisontaalselt, siis pöördus horisontaalis täisnurga all ja 
lõpuks kasvas jällegi taeva suunas. Teise taime vars moodustas lõpuks kujundi, 
mis meenutas spiraalvedru. Sellised katsed annavad meile mõista, et mõttega on 
võimalik nii mõndagi korraldada. 


Planeet Maa võttis endale umbes 100 000 aastat tagasi kohustuse olla saamahimu 
kooliks. See kool lõpeb aastal 2012. Astroloogid nimetavad seda aastat ajaks, kus 
Maa on sisenenud lõplikult veevalaja ajastusse. See on ilmselt ka üks põhjustest, 
miks orjandussüsteemi kosmose poolt lammutatakse. Need isikud, kes saamahimu 
õppetunde õppida ei suuda, saavad võimaluse jätkata läbi taaskehastumise mujal 
(aastaks 2070 väheneb Maa rahvastik umbes 1,3 miljardi inimeseni). 


Selle aasta 1. juulil lõpetati taimede geneetika kooskõlla viimine Maa üldise 
ökosüsteemiga. Need taimeliigid, mis olid geneetikute poolt - rikutud, 
taastuvad/uuenevad läbi spetsiaalse programmi alates uuest külvist. Lisaks sellele 
said kõigi taimeliikide geeniketid spetsiaalse kaitse, mis on seotud uue 
kristallsüsteemi kontrollmoodulitega. 


Üks orjastamise nipp on korruselamud. Inimese vertikaalkanalisse tuleb jõud alt 
ja uus info ülevalt. Külgedelt tulev info on paralleeltasandite isikutega seotud. Kui 
te elate korteris, kus teie all, peal ja külgedel elavad naabrid, siis te ei saa endale 
vajalikku energiat ehk infot ehk toitu puhtalt kätte, sest see on segatud teiste perede 

elutegevusest tuleneva infoga. Selleks, et korteris endale vajalikku infot kätte 
saada, on teil vaja kulutada lisaaega ja jõudu. Kindlasti olete märganud, et suvilas 
olles olete värskem ja reipam. 


Korteri energeetikat on võimalik vabamaks teha. Selleks et teie naabrite ja 
naabrid teie pere energeetikat ei segaks, on vaja luua teadlikult ruum ruumis 
süsteem. Visualiseerige kogu oma korter nii, et jääks selline tunne, nagu teie peal, 
all ja külgedel oleks tühjus (korter oleks nagu õhus). Nüüd andke info, et see teie 
jaoks nii ka jääks. Naabrite jaoks jätke olukord endiseks (teil ei ole õigust nende elu 
muuta). Sama tulemuse saab, kasutades analoogiana raadiovastuvõtjat/saatjat, kus 
te mõtlete oma korteri jaoks kindla jaama (sageduse), mis on ülejäänud mürast 
vaba. 


Suureks probleemiks hoonete energeetikas on kaasaja ehitusmaterjalid. Kas olete 
tähele pannud, et olles nendes kaubanduskeskustes, mis on vooderdatud plekiga, 
väsite ülikiiresti. Metallid koosnevad kristallidest, mis peegeldavad ja muundavad 
infot (energiat). Inimene, olles sellises hoones, on väliskeskkonna energiast 
isoleeritud. Peale selle ei pääse see info, mis hoone sees liigub, sealt välja. Seda 
saab võrrelda kui tilkuva veekraani all olemist. See on peamine põhjus, miks 
müüjad haigestuvad ja kaadri voolavus nii suur on. Lisaks on ehitusmetallid kaetud 
polümeersete kiledega, mis halvendab olukorda veelgi. Kui sellele lisada 
polümeersed soojustusmaterjalid ja polümeervärvid, siis on üldtulemus enam kui 
hull. Üks meetod olukorda natukenegi leevendada on ehitusmaterjalide energiate 
jaoks läbipaistvaks mõtlemine. 


Sellises hoones müüdavad toiduained (ja ka muu kaup) täituvad energeetilise 
reostusega ülikiiresti. Inimene kasutab toidu valimisel oma tunnetust. Kui ta 
tunnetab, et kaup on reostatud, siis tekitab see tahtmise kedagi selle kaubaga visata. 
Alateadvus teab, et energiad omavad inertsi ja visates midagi, vabaneb sellest 
visatavast asjast energiat. Olete tähele pannud, kuidas müüjad ja ostjad poes kaupa 
pilluvad? Intelligentsus ja seadusnormid ei luba konkreetset isikut visata ja seetõttu 
tehakse viskamist kuidagi vaoshoitult ja võimaluse korral nii, et keegi ei märkaks. 
Kui aga ümbritsev keskkond on selle energiaga küllastunud, imeb äsjavisatud asi 
ennast uuesti sama energiat täis. Kuna süüa on vaja, siis midagi tuleb ikkagi valida. 
Kauba reostamine algab selle tootjast (kõik tootmisega seotud stressid salvestuvad 
sellesse), seejärel läbib see kaup järgnevad reostuse etapid. Näiteks konkurentsituru 
manipulatsioonid kuni selleni, et konkurent võtab palgale maagi, kes siis raha või 
võimupositsiooni eest kasutab energeetilisi nippe konkurendi kauba reostamiseks. 
Ka müüjatele sandikopikate maksmine nende tehtud töö eest salvestub müüja 
stressidena müüdavatesse kaupadesse. Suured kaubanduskeskused on leidnud nipi 
olukorra leevendamiseks kasutades müüjatena noori naisi, kelle energia on 
suhteliselt puhas ja rikkumata. Vaadelge seda noort, kes äsja tööle tuli ja mis on tast 
saanud poole aasta pärast. Siit ka vastus küsimusele, miks noori nii tihti välja 
vahetatakse või miks nad ise sellelt töölt lahkuvad. 

Ostes toidu või muu kauba, on hädavajalik selle energeetiline puhastamine. Üks 
võimalus on kasutada selleks kristalltehnoloogiat. Visualiseerige endale mingi 
meeldiv kristall ja laadige ta ära usalduse energiaga (läbi usalduse annate kristallile 
toimimise jõu ja volitused teie asjaga tegelemiseks). Andke talle korraldus, et ta 
teie soetatud kaubast võtaks enda sisse selles kaubas oleva saamahimu energia. 
Seejärel andke ta endast vabaks sellise mõttega, et ta läheks ja tagastaks saamahimu 
väljundenergia (stressid) nende omanikele. 


Mateeria omab tohutut mälumahtu. Ta on nagu käsn, mis ümbritsevast 
keskkonnast infot sisse imeb. Kui ühetaolist infot on liiga palju, siis muutuvad teid 
ümbritsevad / hoone — piirded - energeetiliseks takistuseks = suhtlemisel 
väliskeskkonnaga. Olukorra lahenduseks pakun välja mateeria puhastamise 
põletamise läbi. Selleks kujutage ette sinine tuli ja pange mõttes oma maja või 
korter ja asjad selle tulega põlema. Visualiseerimise lihtsustamiseks (kui te pole 
varem sellega tegelenud ja kogemused puuduvad) pange küünal põlema, leidke 
küünlaleegist sinine värv ja laiendage seda mõttes kogu puhastatavale mateeriale. 
Seejärel korraldage tulekahju punase tule spektriga (võnkega) ja lõpuks kollase tule 
spektriga. Kõik need värvid on küünlaleegis olemas. Kui see on tehtud, siis puhuge 
mõttes põlemisel tekkinud tuhk õue. Andke Tuulevanale kompensatsiooniks 
tänuenergiat, et ta selle tuha laiali tassiks ja vajalikku kohta looduses laiali puistaks. 


Kord oli mul külas sõber, kes ehitab endale maja. Ta surfas kosmoses selle 
mõttega, et leida infot hea materjali kohta teistest dimensioonidest. Ta sai 
mediteerida vaid paar minutit, kui ta sellest väljus ja oli kuidagi väga äraseletatud 
ilmega. Küsisin, mis juhtus. Ta ütles, et ta peksti imekiiresti tagasi ja öeldi, et teil 
endal on nii väärtuslik ehitusmaterjal, millest paremat võid mujalt otsima jäädagi. 
Selleks materjaliks on puit. 


Orjandussüsteem on üles ehitatud kavalalt. Inimesed on vangis erinevates 
puurides, kus pakutakse näilist vabadust. Puurid on kullast, hõbedast, vasest ja 
rauast koos vastava sisustusega. Kogu võitlus käib kehvemast puurist paremasse 
saamiseks, taipamata, et puuridest võiks hoopis välja astuda. Selleks et inimene 
seda teha ei taipaks, on orjandussüsteem loonud materiaalse heaolu süsteemi. 
Probleem on selles, et inimesel on peale materiaalse keha olemas veel hing ja vaim, 
mis samuti vajab toitu. 


Meedias (orjandussüsteemi üks osa) kajastatakse materjale, mis räägivad 
laulupeost kui iganenud ja mittevajalikust asjast, sest me oleme sisenenud 
materiaalse heaolu ühiskonda. Ometi räägib laulupeost massiline osavõtt 
vastupidist ja tõestab, et inimesed vajavad hingetoitu sama palju kui materiaalset 
heaolu. 


Metsade massiline maharaiumine (rahasüsteemi kui orjandussüsteemi ühe 
kombitsa mahitusel) viib ökosüsteemi tasakaalust välja. Mida rohkem metsa maha 
raiutakse, seda lihtsam on inimestele pähe istuda (inimesel on raskem valesid tõest 
eristada). Kui inimene ei saa aru, mis toimub, läheb ta hingeelu sassi. Sellele 

järgneb tema tervise allakäik. 


Hingeenergia kandja materiaalsel tasandil on vesi. Selle suve lakkamatud vihmad 
Eestis on hingevalu kompensatsioon (tasakaalustamine) rahvale. Oeldakse, et 


loodus nutab. Selleks et inimesed nutuinimesteks ehk halajateks ei muutuks, võtab 
loodus osa nuttu enda kanda. 


Kirjutatud aprillist juulini 2004 

Parasiitlusest 


Parasiitlus on teiste energiast toitumine ilma, et midagi samaväärset vastu antaks 
ehk saamahimu üks väljendusvorme. Parasiitluse vastand on taimeriigis levinud 
sümbioos (botaanikas tuntud mõiste), kus toimub vastastikku kasulik kaubavahetus. 

Parasiitlus on hingestatud isikutele paratamatu ehk ülivajalik õppetund, mis 
hakkab pihta juba ainuraksetel loomadel viiruste ja bakterite näol ja maise 
inimhinge tasandil lõpeb paralleelmaailmade valgete draakonite (kõrgtasandi 
reptiloidide = keha + mõistus, hing puudub) pakutavate manipulatsioonide 
tundmaõppimisega. 

Selleks et õppetund oleks täiuslik, korraldab elu olukorrad, kus ollakse kord ise 
parasiit, kord ollakse parasiidi ohver. Kuni inimeses on tahtmine teiste seljas liugu 
lasta, tõmbab ta endale ligi (vastavalt magnetismi seadusele) parasiite, kannatades 
ise ja pannes teisi kannatama. Õppetunni lõppeesmärgina peab inimene 
teadvustama, et ta teadlikult tasakaalustab saadu millegi sama väärtuslikuga. 

Parasiitluse üks erivorme on vampiirlus, kus energia imemine toimub füüsilist 
kontakti omamata, kasutades selleks peenmateriaalseid struktuure. Ainuke abi 
vampiirile on mitte lasta tal teie üle võimutseda — et ta õpiks ise energiat tootma. 
Vampiir on läinud elus lihtsama vastupanu teed. Selle asemel, et ise energiat toota 
või tootmisprotsessis osaleda, on ta teinud otsuse talle vajalikku energia varastada. 
Lihtsama vastupanu teed minemine on alati raskem tee. Sellel lihtsal põhjusel, et 
endale võetud õppetunnid tuleb omandada niikuinii pluss katsumused, mis saadakse 
sellel nn. lihtsal teel. Sellest momendist, kui inimene on teinud otsuse lihtsama 
vastupanu teed minna, hakkab ta hingel raske — ta on läinud oma südame- 
tunnistusega vastuollu. Südametunnistusega vastuollu minek on hinge eitamine. 
Seda mida pole, seda on lihtne ära anda. Seda teadmist kasutab ära 
orjandussüsteem, meelitades inimesi oma hingest loobuma. See, kes oma hingeosa 
ära on andnud, loobub paratamatult ka oma tegutsemise jõust. See, kes on jõuetu, ei 
suuda enam oma probleeme lahendada ehk ta on oma probleemide ees jõuetu. 

Vampiir ei saa õnnelik olla, kuna ta on ennast ise loomingust välja lülitanud. 
Looming tähendab isetegemist ja selle kaudu oma isiksuse arendamist. Kui teistelt 
energiat valmiskujul võetakse, siis enda sees olevad energia tootmissüsteemid 
jäävad tööta ja manduvad. Mida kauem inimvampiir tegutseb, seda suuremasse 
sõltuvusse ta teiste inimeste energiast jääb. Lõpuks on tema eesmärgiks ja pidevaks 
tegutsemisliiniks probleem, kuidas teistelt energiat kätte saada. Teda ei huvita see, 
mis ohvrist saab — peaasi et oma eluks vajaliku portsu energiat kätte saaks. 

Üks võimsamaid ja salakavalamaid vampirismisüsteeme, mille kaudu toituvad 
paralleelmaailmade ja dimensioonide isendid, on kõikvõimalikud religiooni- 
süsteemid, mis meelitavad inimesi oma mõistust eitama ja jumala ülemuslikkust 
tunnistama. Inimene, kes oma mõistusest loobub ja teiste oma paremaks peab 
või kes alahindab oma mõistust ja sellega laseb teistel enda üle võimutseda ja 
lõpuks võitlusest loobub ehk võimutsejaid eitama hakkab, avab endale tee 

kiilaspäisusele. Inimene, kes ei julge oma saatust ehk neid õppetunde, mis ta enne 
kehastumist valis, vastu võtta ja kaldub kergema vastupanu teele — selle juuksed 
langevad pöörise kohalt välja. Sellega jääb ta ilma (kaotab sideme) oma elutee 
vaimsete õpetajate juhendamisest ja elu ülendavast poolest ehk õnnest. Ta peab 
endale vajalikku ülendavat energiat teistelt varastama ehk teiste kallal 
vampiiritsema. Kui ohvrilt ülendav ehk ülestõstev energia pihta pannakse, hakkab 
tal füüsiliselt raske ja ta tunneb end maadligi litsutuna. 

Inimene, kes kõigi teiste inimeste (rääkimata füüsilisele silmaga nähtamatute 
tegelaste olemasolust) vaimsust eitama hakkab, kaotab kõik juuksed. Temast on 
saanud puhtmaterialistliku maailmavaatega kodanik. Ta püüab teistele tõestada, et 
ta on hirmus vaimne. Paraku vajab tõestamist vaid see, mida pole. Kui kiilakas 
kirikupapp teile kõrgest jumalast lugusid pajatab, siis halenaljakamat pilti on vist 
raske ette kujutada. Kui minna kirikusse ja öelda, et see on üks suur kurjuse, 
vampiiride ja kollide pesa, siis võid suure tõenäosusega lihtsalt füüsiliselt peksa 
saada, rääkimata kiriku vande alla panemisest, kollektiivsest palvusest teie 
päästmiseks“ või inimese energiast toitujate kõrgemate süsteemiisandate 
kättemaksudest. 

Mõistuse äraandmisele järgneb paratamatult hinge ohverdamine ja sellele 
omakorda materiaalsete väärtuste ohverdamine ehk sellest ilmajäämine. 
Peenmateriaalseid orjandussüsteeme on ehitatud aastatuhandeid, kasutades ära 
teadmisi energeetikast, inimeste sisesüsteemidest, Maa magnetismi toime- 
süsteemidest ehk maagiast, märksüsteemidest kuni kosmilise geomeetriani välja 
jne. Kui inimene müüb ära oma sisemise aususe, ohverdab ta sellega osa oma 
hingest ja kaotab seetõttu oma elujõu ehk vitaalsuse. Kehtib reegel: annad kuradile 
sõrme, võtab käe. See tähendab, et inimesest tehakse orjandussüsteemi tööriist ehk 
inimkanal teiste dimensioonide ja paralleelmaailmade kollide ja vampiiride 
toidulaua jaoks. See inimene, kes on tööriistaks tehtud, saab varastatud energiast 
vaid tühise osa endale — ta peab enamuse süsteemiisandatele ära andma. Siit tuleb 
välja ka religioonisüsteemide uute liikmete värbamistehnika. Inimene, kes on 
religiooni ohver, käib kui tühi kest näljasena ringi nende inimeste seas, kes on 
hingeliselt terved ja seetõttu kiirgavad endast välja elujõudu. Ta teeb kõik selleks, 
et saada kätte nende inimeste hingeenergiat, pakkudes välja orjandussüsteemi 
ülikavalaid ajupesuprogramme. Kui see õnnestub, saab ta väikese osa uue ohvri 
energiast endale, lõviosa aga tõmbab süsteem endale. Varsti on uus liige tänu 
ajupesule samas seisus kui ta värbaja ja on sunnitud tänavale kerjama minema. 

Kui vampiirid toituvad inimese energia kõrgspektrist (vaimsest osast), siis kollide 
toiduks on inimese hingeenergia. Seda teadmist on kirikud ära kasutanud. Kui 
inimesel hingeenergia ära pätsata, on ta võimetu enda eest seisma ehk ta tunneb, et 
ta on segaduses. Selleks ehitati kirikud selliste kohtade peale, kus maa all/sees asus 
kollide pesa või koloonia. Leiti ka moodus 1, kuidas neid kolle läbi rituaaltehnikate 
kirikute alla elama paigutada. Kui nüüd uudishimulik, hingeliselt tasakaalus isik 
(teda meelitas näiteks kiriku väline hiilgus), sinna sisse astus, tõmbasid kollid ta 
hingeenergiast tühjaks ja kui ta ei taibanud kirikust põgeneda, oli papil lihtne talle 

»jumala sõnaga“ (piibliga) pähe virutada ja kiriku (jumala) kaitset pakkuda. 

Kui inimene ka sellel tasandil, kui ta vaim ja hing on okupeeritud, ei taipa oma 
elu juhtimist enda kätte võtta ehk enda eest seisma hakata, järgneb paratamatult 
materiaalsete rakulise ehitusega parasiitide sissesõit ja vägiteod inimese keha kallal. 
Mida materiaalsema maailmavaatega inimene, seda rohkem tal nendega tegemist 
on. 

Inimkond on jõudnud sellisesse arengustaadiumisse, kus ta peab järjest 
teadlikumalt hakkama enda eest seisma ehk oma elu ise juhtima hakkama. See 
tähendab orjandussüsteemi lammutamist kosmose ja nende inimeste poolt, kelle 
sisemine eetikatasand võimaldab talle usaldada kosmilisi tööriistu. 

Üheks — salakavalamaks = orjandussüsteemi = alamsüsteemiks on - valge 
peenmateriaalne võrgustik. See võrgustik on ristiusu kui religiooni üks kandvamaid 
süsteeme. Nn. sensitiivid ehk rahvakeeles ülitundliku nägemisega/tunnetusega 
inimesed ei oska valgetes süsteemides ohtu näha, kuna aastatuhandete vältel on 
inimestele sisendatud ,,teadmisi“ valguse headusest ja pimeduse koledusest. 

Kui paar aastat tagasi tühistati kosmilise tasandi ristiusu, islami ja judaismi 
kandevsüsteemid, siis nüüd on käes aeg, kus järkjärgult likvideeritakse ka Maa 
magnetismiga seotud peenmateriaalsed orjandussüsteemide võrgustikud. See annab 
inimestele võimaluse järjest rohkem aru saada ümbritsevast tegelikkusest ja 
võimaluse ennast vabaks võidelda. Vabadus siinkohal tähendab potentsiaalset 
oskust suvalises olukorras toimetulemiseks. Mida rohkem inimesi ennast sisemiselt 
vabaks otsustab võidelda, seda rohkem jäävad inimenergiast toitujad nälga ja seda 
raevukamad on rünnakud kõikvõimalike vampiiride sealhulgas ka inimvamgpiiride, 
kollide ja teiste kõikvõimalike kosmiliste asukate poolt. Kui parasiite on rohkem 
kui looduslik tasakaalusüsteem ette näeb, transporditakse neid edasi arenema 
selleks spetsiaalselt loodud uutesse universumitesse. Näiteks reptiloide, keda David 
Icke oma teostes kirjeldab, on Maa mõjusfääri alles jäänud ca'20%. 

Valge võrgustiku mahtu/mõjujõudu vähendati selle aasta 15. juulil 65%-le ja 3. 
augustil 40%-le. 

Selle aasta Avanemise laagris oli mul au demonstreerida rahvale, kuidas üks 
inimvampiir, kellest oli tehtud süsteemi tööriist (töötas Venemaa Anastasia 
grupeeringu heaks), tegutses. Ta tuli eesmärgiga laagri esinejad põrmustada, segas 
loenguid ja üritas tõestada, kui lollid kõik (peale tema muidugi) on. Kui ma talt 
küsisin, kas ma võin tema vampirismisüsteeme rahvale arusaadavaks rääkida, oli ta 
lahkelt nõus (arvates, et ma midagi ei näe ega tea). Kui olin oma etteaste lõpetanud, 
oli ta endast nii väljas, et lubas kogu inimkonna hüljata ja üksi loodusesse elama 
minna. Demonstratiivselt marssis ta sealt minema..., et viie minuti pärast uuesti 
kohal olla... 

Julge inimene räägib ennekõike enda kogemustest ehk annab endast. Arg inimene 
pajatab teiste kogemustest ehk jagab teisi, jättes oma kogemused avalikustamata, 
arvates, et teda pole siis võimalik rünnata. Paraku jääb arg inimene varem või 
hiljem hingenälga (tal puuduvad hingesõbrad), sest tema jaoks on puder alati tuline. 
Ta jälgib elu, aga sellest osavõtt on ainult nii suur, et kuidagi hinges püsida. Selline 

inimene ei julge teistele inimestele silma vaadata, ta leiab alati mooduse, kuidas 
teiste poolt antud infot vaidlustada, arvates, et sellega tõestab oma õigsust. Ühtki 
infot ei saa võtta puhta kullana, sest iga inimese arengutasand on erinev/eriline ja 
mõistmise taustsüsteemid samuti. Info jagamise algmõte on selles, et iga inimene 
laseks selle endast läbi ja väärtustaks ehk teeks tööd saadud info sisu äratundmise 
ja enda sisemiste arusaamade täiustamise nimel. Vastasel juhul on tegemist pimesi 
uskumisega ehk nn. tarkade inimeste kummardamisega kuni jumaldamiseni välja. 


Eelmisel sügisel võttis meie Looja (duaalsüsteemide üldjuht) vastu väljakutse 
ühineda naaberlooja (monosüsteemide juhi) süsteemiga. Meie, inimeste jaoks 
tähendab see ennekõike võitlust naaberlooja süsteemist pärit energiavampiiridega, 
mis kestab kuni tänaseni. Kui valget võrgustikku oli suhteliselt lihtne lammutada, 
siis naaberlooja süsteemi elemente meie kosmilise filosoofia arusaamadega 
lammutada ei ole võimalik. 

Kuna ristiusu süsteem on meie Looja tasandilt vaadelduna lammutatud, siis 
üritasid Maa orjastajad oma süsteemi uuesti üles ehitada. Selleks kasutati 
naaberlooja süsteemist pärit elemente ehk teisiti öeldes üritasid meie orjapidajad 
liituda väljast tulnud muidusööjatega. 

Inimkond on täna saavutanud sellise arengutasandi, kus meist peavad saama 
galaktikainimesed. Teisiti öeldes peame ma hakkama saama suures kosmoses 
iseseisvalt ehk suvaliste parasiitide rünnakute vastuvõtuks ise valmis olema. See, 
kes täna ees läheb ja teistele räägib nn. paramaailma rünnakutest, on 
tavaarusaamade järgi veidi (või lausa) imelik, aga ometi on ta huvitav ja 
kaasakiskuv. Kui alguses on info vastuvõetamatu, siis sellele järgneb pikk vaikus ja 
hiljem öeldakse: ,, Me oleme seda alati teadnud“. 

Energia on info. Inimene, kes infot eitab, jätab ennast energiast ilma. Selleks et 
midagi konkreetset luua, vajame konkreetset sorteeritud materjali ehk üldisest 
infoväljast vajamineva info ülesleidmist. Info puhtusest ehk materjali kvaliteedist 
sõltub loomingu lõpptulemus. 

Info puhastamine on töö. Kes seda tööd liigseks peab, see oma eluga hakkama ei 
saa ja muutub rahulolematuks. Olukorra jätkudes võib tekkida kiusatus puhastatud 
infot kusagilt või kelleltki näpata. Kiusatusele järeleandmine (tahtmine kergemat 
elu saada) on vampiiri, kolli või parasiidi staatusesse astumine. 

Armastus ja jõud on materiaalse maailma jaoks algenergiad, millega müügi- ja 
ostutehingute tegemine on enda kannatusterajale asetamine mitmeks kehastuseks. 
Kui inimene annab oma hinge teiste käsutusse (müüb maha) selleks, et tal tulevane 
elu kergem oleks, kaotab ta tegutsemise jõu. Kui selline inimene on naise staatuses, 
saab ta mehe käest ainult niipalju jõudu vastu võtta, kui palju ta oma hinge omanik 
on. Teisiti öeldes pole naisel armastuse materjali, mida mees oma jõuga aktiveerida 
saaks. Selline naine on ka seksuaalselt külm ja tundetu. Naine mäletab seda tunnet, 
kui ta hing veel tervik oli ja võib jäädagi sellist meest otsima, kes ta üles kütaks. 
See, et ta mingis eelmises elus armastuse maha müüs, seda reeglina ei mäletata. 

Tegelesin kord ühe naisega, kelle probleemiks oli seksuaalne rahuldamatus. Kui 

uurisin tema eelmist elu, tuli välja, et ta oli eelmises elus olnud Inglismaal nunn ja 
tegelenud nn. lihasuretamisega. Emadus jäi tal siis realiseerimata. Ta müüs oma 
hinge tollal jumalale, sest ta oli uskuma jäänud religioonisüsteemi lubadust 
igavesse õndsusesse pääseda. Selles elus hoiab ta usust võimalikult kaugele, sest sai 
»»poisikeseliku““ kogemuse sellest, et usk on paha. See, et teda siis peteti, sellest ta 
veel aru saanud pole. 

Meie ülemised lähinaabrid Hallid olid kunagi ammu teinud otsuse, et nad 
saavutavad eluõnne tehnoloogiate arendamisega. Tehnoloogia on meeste ehk 
mustvalge maailm koos kõigi hallide alatoonidega. Mindi lausa selleni välja, et 
hakati oma rassi geneetiliselt parandama. Kuna elufilosoofia jäeti tahaplaanile ja 
hiljem hoopis unustati (naisenergiat ehk armastust ei peetud vajalikuks), muutusid 
nad aja jooksul ka füüsiliselt halliks (varem oli nende nahavärv valge). 

Vasak (loogikamaailm ehk meeste maailm) ja parem (intuitiivmaailm ehk naiste 
maailm) Hallide dimensioon olid omavahel vaenujalal ja nende mehed ja naised ei 
olnud võimelised omavahel sugu tegema. Järglaste tootmiseks kasutati ka Maa 
naisi. Paljud naised on tundnud, et nad on rasedad, aga füüsiliselt ei ole midagi. 
Tegemist oli paralleelvõnketasandi rasedusega, kus laps võeti emalt ära reeglina 
neljandal raseduskuul. Oma eluks vajalikku hingeenergiat pätsati läbi inimestega 
manipuleerimise Maa naistelt ja meestelt. See lõi kunstliku eelsoodumuse 
inimestevaheliste tülide tekkimiseks nii paaride tasandil kui väljaspool seda. Kui 
inimeselt energia ära pätsatakse ja ta selletõttu tühi on, kaob tal puhvertsoon 
erimeelsuste lahendamiseks (ta on kui köieltantsija, keda suvaline tuulepuhang võib 
kuristikku lükata). 

Selleks et Hallidele mitte liiga teha, tuleb teada, et nad on omakorda olnud 
manipulatsioonide ohvrid nende jaoks kõrgemate arengutasandite tegelaste käes. 

Siiani transportisid Sirius A asukad planeet Maal olevate taimede toodetud 
rohelist energiat oma süsteemi, sest nende enda looduskeskkond oli hävitatud 
(nende eneste vale ellusuhtumise poolt). Maa inimeste jaoks tähendas see taimeriigi 
vähest tuge ja seega ka viletsamat tervist (kuna enamik rohelist energiat ehk 
universaalset armastust läks mujale). Nüüd said siriuslased uue võimaluse, tänu 
sellele, et nad oma vea teadvustasid, oma looduskeskkonda uuesti luua. Planeet 
Maa jaoks tähendab see seda, et energeetikas tulevad uued võimalused. See 
taimede poolt toodetud energia, mis nüüd üle jääb, seda on võimalik lähitulevikus 
läbi kristalltehnoloogia muundada nii soojus- kui ka elektrienergiaks. 

Seoses naaberlooja süsteemiga liitumisega tõsteti meie jaoks alumine taevas nn. 
kaubavahetuse korras naaberlooja peakorteri lähedusse. Need, kes tegelevad 
Šamaanirännakutega ja on jõudnud oma arengus sellisesse staadiumisse, et on 
saanud õiguse seda taevast külastada (see taevas on seotud algenergiate saamisloo 
filosoofiaga ja algenergiate tootmis- ja kaitsesüsteemidega), satuvad nüüd nn. tühja 
valgusesse. Uue alumise taeva formeerimine on praegu teoksil ja see asustatakse 
nn. kõrgematel hierarhiapositsioonidel olnud kosmilises korruptsioonis osalenud 
olenditega. See tähendab, et kui eelmine alumine taevas oli suhteliselt hästi 
korrastatud, siis nüüd on vaja inimestel toime tulla nn. karistusdimensioonis elavate 

ekskurjategijatega. 

Keskendumise ehk süvenemise energia tootmiskeskuseks inimesel on kõhunääre. 
Seda energiat varastati nii palju, et vaid vähesed inimesed olid suutelised enda 
probleemidesse süvenema. Kui inimene ei suuda keskenduda, ei saa ta endast aru, 
on segaduses ja tormab pea laiali ringi. Kõige tähtsam inimese jaoks on enese 
arendamine vastavalt sellele, mis õppeprogrammi ta on enne kehastumist endale 
võtnud. Kui ta oma eluteelt (isiklikust õppeprogrammist) kõrvale kaldub, võib seda 
nimetada orbiidilt äralendamiseks. Mida kaugemale ta oma orbiidilt kaldub, seda 
paksemaks ta läheb (keha saab info: selleks, et mitte päris ära lennata, on vaja 
massi juurde kasvatada). Kui inimene loobub loomingust, sest seda ei vajata või 
selle eest ei maksta, või on tegemist muude takistustega, jätab ta oma kõhunäärme 
tööst ilma. See, mis on koormamata ehk pideva trennita, mandub. Mida kauem on 
inimene keelanud endale teha seda, mida ta hing tegelikult ihaldab, seda haigem on 
ta kõhunääre. Seda raskem on tal hiljem oma armastatud tegevuse juurde tagasi 
pöörduda ja seda paksemaks ta paisub. 

Tallinnas Risti tänava poltergeistijuhtum, mida ka telesaates Pealtnägija korduvalt 
näidati, on omaette demonstratsioon kiriku vägevuse kadumisest. Varjatult taheti 
inimesi läbi selle juhtumi kiriku rüppe tagasi meelitada, tõestamaks, et nn. 
nähtamatute pahade jõududega saab võidelda ja seda lahingut võita vaid palvus ja 
pühapildid. Paraku on aga ristiusu süsteem lammutatud ja need nipid, mida varem 
kasutati, enam ei toimi. Seda enam, et ka energiavarud, mis egregori salvestatud 
olid, on otsakorral. Selle korteri läheduses asub võimas kosmiline infokanal. Igal 
kanalil on alati ka negatiivne osa ja see on sattunud nimetatud korterisse. Piisab 
vaid kanali ümberprogrammeerimisest ja poltergeist kaotab oma kandepinna ning 
on sunnitud lahkuma. 

Vesi on hingeenergia ladu. Hiljuti sai avastatud maasisene süsteem, mis tegeles 
joogivee .(maasiseste veesoonte) energeetilise rikkumisega. Süsteemi juhtimine 
käis uuest alumisest taevast. Eesmärgiks oli inimeste tervise rikkumine, et inimesed 
ei saaks iseenda peremeestena olla ja ennast kaitsta. Kui inimese tervis on kehv, siis 
on ta jõupotentsiaal madal ja ta ei suuda rünnakutele vastu seista. Sellise isiku 
energiat on siis lihtne pihta panna. Nüüdseks on see süsteem lammutatud. 

Energiavargusi on tohutult palju ja enne läheb issanda päike looja, kui need kõik 
üles saaks tähendatud. Selleks et sellise olukorraga võidelda, tuleb ennekõike 
iseenda sisemine ausus au sisse tõsta. Alles siis avaldub teile vägi välismaailmast 
tulevatele varastele vastu seista. 


Kirjutatud augustist novembrini 2004 

Nõidade sõda 


Naist, kes tegeleb füüsilisele silmaga nähtamatute süsteemide teadliku 
kasutamisega, nimetatakse nõiaks. Meest, kes tegeleb sama asjaga, aga maagiks. 
Lihtsuse mõttes nimetan järgnevalt ka mehi nõidadeks, kuna enamik on sellega 
harjunud. 

Pikka aega oli maagiasüsteemide väljaõpe ja kasutamine kirikute, vabamüürluse 
ja enamikule planeedi elanikkonnale salastatud ühingute kontrolli all selleks, et 
üldmasse kontrollida ja ohjeldada valitsevale süsteemile meelepärases suunas. 

Tänu globaalsele orjandussüsteemile olid maagiasüsteemid paralleelmaailmade ja 
teiste ruumidimensioonide kontrolli all kuni selle momendini, kui avastati 
kosmilise andmepanga võltsimine. See tähendas seda, et inimene, kes ei allunud 
orjandussüsteemile, hävitati või siis pärsiti tema võimeid. 

Nn. kolmanda silma süsteemid on sünniõigusega kaasa antud igale Maal 
kehastuvale inimesele. Need süsteemid on inimese sisekosmose kontrolli all ja 
nende avatus on täpses kooskõlas inimese sisemise eetikaga. Teisiti öeldes saab 
inimene näha vaid seda, milleks ta enda psüühika valmis on. Kui ta näeks rohkem, 
kui ta selleks valmis on, ei peaks ta psüühika vastu ja tulemuseks oleks hullumine. 

Enamik inimeses olevaid peenmateriaalseid süsteeme on kinnitatud magnetismi 
abil füüsilise keha rakkude magnetismi külge. Siit tulevadki nn. imed, kui inimene 
peale traumat võib äkki saada võimed, mida tal enne ei ole olnud. Saladus on 
lihtne: igal süsteemil on kontrollpunktid, mille kaudu kontrollitakse (ennekõike 
sisemise eetika automaatne kontrollmehhanism + tema vaimne õpetaja kuskil teises 
reaalsuses) inimese süsteemikasutuse valmisolekut. Kui mingi trauma tagajärjel, 
kus vigastatakse füüsilist keha, need rakud, mille külge oli kontrollpunkt 
kinnitatud, eemaldati või paisati segi, siis võis süsteem täies võimsuses käivituda 
või hoopis seiskuda. Tean inimesi (mõned neist on koomas olnud), kelle kolmanda 
silma avanemine või muud võimed on avanenud operatsiooni tagajärjel. 
Loomulikult valitsevale hingemaffiale selline asi, et inimene rohkem näeb ja aru 
saab, kui valitsejatele kasulik, see asi ei meeldinud ja õige pea oli kolmas silm jälle 
kinni. 

Nüüd käivitati järgnev skeem, kus inimene juhatati kirikusse, et papp tal 
nägemise korda teeks. Ja oh imet, inimene sai oma võimed tagasi, aga selle vahega, 
et ta hakkas infot saama juba läbi selle süsteemi, mis oli hingemaffia kontrolli all. 
Kujutage ette, kui te olete füüsilisel tasandil nägija (teie silmad on korras) ja ühel 
päeval olete lihtsalt pime. Kui teile antakse seejärel valikuvõimalus, et te saate jälle 
näha vaid sel juhul, kui te töötate süsteemi kasuks, kui seda aga ei tee, siis nägemist 
tagasi ei saa- kumma variandi te valiksite? Inimene, kellel on kogu aeg kolmas silm 
kinni olnud, ei oska paremat tahtagi — nagu pime, kes pole kunagi päikest näinud. 
Inimene, kellel on kolmas silm avatud (ta on vabadust maitsta saanud) ja see äkki 
kinni läheb, on kui kotis ja ta ei saa enam millestki aru. Need, kes seda kogenud on, 

räägivad kõik, et see on ülikarm karistus. 

Aegade jooksul on kosmilise hingemaffia tipptegelased õppinud manipuleerima 
inimese keha toimesüsteemidega, sealhulgas ka kolmanda silma toime- 
mehhanismidaga. Samas on selliseid juhtumeid harva, kui inimeses olevaid 
sünniõigusega kaasaantud süsteeme lahti muugitakse. Kui selline asi avalikuks 
tuleb, järgneb sellele kohene surmanuhtlus. 

Mõni aasta tagasi paluti mul uurida ühe tunnustatud eesti nõia võimet, millega ta 
tekitas sugutungi enda ja suvalise naise vahel. Avastasin nn. rahvusvahelise laevade 
kanali, mille alumises merepoolses osas oli umbes 6 meetrise läbimõõduga 
kerakujuline mehitatud laev. Selles oli kaks umbes 1,2 m pikkust tulnukat. Nad 
tegid koostööd selle nõiaga (täpsemalt öeldes kasutati seda nõida tööriistana), 
kusjuures tal enesel polnud manipulatsioonist aimugi. Selle nõia kasutusse anti 
energeetiline suguiha stimulaator, mis toimis niimoodi, et piisas tal vaid naisele 
silma vaatamisest ja mõttes soovi avaldamisest, kui naine talle nagu truu lammas 
järgnes ja temaga suguühtesse astus. Sel ajal, kui naine orgasmi saab, on ta kõigele 
avatud. Seda momenti kasutasid tulnukad ära ja paigutasid orgasmi ajal naise 
kõhuossa kolmnurkse püramiidi koos spetsiaalse diagnostikasüsteemiga. Antud 
süsteem oli paralleelsagedusel olev, füüsilisele silmale nähtamatu. Tegevuse 
eesmärk oli tundma õppida, mismoodi naise keha sisekosmose süsteem last 
loob/kasvatab. Sisuliselt oli tegemist Looja süsteemide lahtimuukimisega. Ilmselt 
on nii, et kui keegi midagi avastab, siis on see veidi aja pärast ka teistele teada. 
Igatahes tõmmati need kaks tegelinskit hetkega laevast üles ja järgmisel hetkel oli 
näha mõõka, mis neil pead maha raius. Juttude järgi kadus sellel nõial peale seda 
võime naisi mõjutada. 

Kui inimeses olevad peenmateriaalsed süsteemid on suhteliselt täiusliku kaitse 
all, siis on leitud moodused inimeste reostamiseks, et nad lihtsalt infot kätte ei 
saaks. Teine laialtlevinud moodus on inimese suhtluskanalite blokeerimine 
erinevate süsteemidega, et talle lihtsalt energia/info kohale ei jõuaks. Kolmas 
üldlevinud moodus on maa magnetismisüsteemidega manipuleerimine ehk rahva 
keeles must ja valge maagia. Neljas moodus on inimese nn. tühjaksimemine kas siis 
hetkega või siis varjatumalt ehk pikaajalisemalt. Viies moodus on kosmilise 
geomeetria alustega manipuleerimine (näiteks laialttuntud püramiidsüsteemid, 
kusjuures püramiid on sisuliselt lihtkristall). Sellele järgnevad manipulatsioonid 
ilmakaartega jne. Kõige ohtlikumad on inimeste koostöövormid (lepingud) 
erinevate kosmiliste isikutega väljastpoolt meie reaalsust, kus reeglina tehakse 
inimesest tööriist teiste inimeste kallal vägivalla tarvitamiseks (näiteks Stalin, 
Hitler jt. ajaloo suurtegijad). 

Enamik nn. vana generatsiooni nõidadest on laguneva orjandussüsteemi kontrolli 
all ja teenivad (paljud neist enesele teadmatult) selle huve. Laialt on tuntud sellised 
ravitsejad, kes võtavad jutule vaid neid inimesi, kes ristitud on, väites, et nad 
tegutsevad jumala (või siis tema poja Kristuse) väe kaudu, taipamata, et see 
tegelikult nii ei ole. Sellise manipulatsiooni kaudu üritatakse inimene meelitada 
orjandussüsteemi, kus teda siis lihtsam kontrollida oleks. Inimene, kes on saanud 

tunda , jumala“ väge, ei saa aru, mismoodi asjad käivad ja tembeldab ennast mõttes 
mannetuks ehk jõuetuks. Selle mõttega blokeerib ta enda isikliku väe (eneseusu) ja 
ainuüksi sellest piisab, et talle alluvusprogramm sisse sööta. 

Paljud nõiad ei taipa, et neile on ,,antud“ nn. võimed orjandussüsteemi tegelaste 
poolt ja ikka selle järgi, milline on inimese võimuiha. Võimust pimestatud isik ei 
ole võimeline nägema, kuidas teda ,,kõrgemalt“ poolt ära kasutatakse. Ta ei saa aru, 
et on vaid arlekiin oma isandate käes, et need võimed, mida kasutab, ei ole tema 
loomuliku arengu tulemus. Ta areng jääb toppama, sest põhienergia ja aeg kulub 
konkurentidega vägikaika vedamiseks ja võimupositsiooni kindlustamiseks. Kuni 
selle hetkeni, kui ta on ennast täielikult tühjaks lüpsnud ja seejärel oma isandate 
poolt prügikasti visatud selleks, et järgmine letti lubada. 

Enamik nõidasid tegutsevad selle nimel, et oma materiaalset heaolu ja ülemvõimu 
kindlustada. Selline mõtteviis vallandab nn. paratasandi sõja. Pole uudiseks, et 
enamik ennast kasvõi vähegi nõiaks pidavad isikud hakkavad teiste nõidadega 
kaklema ja oma üleolekut tõestama. Kellel nägemine korras ja neid lahinguid 
kõrvalt näeb, see kirjeldab seda kui õudusunenägu. Kui eesti vanasõna ütleb, et 
maaslamajat ei lööda (eetika oli veel paigas), siis kohati tundub, et paratasandi 
madinates pole miski püha. Vastupidi — enne püütakse isik nõrgestada ja siis 
lõplikult paika panna kuni hävitamiseni välja. 

Kõige hullemad on nn. püsisüsteemid (selle all mõtlen süsteeme, mis on kord 
ehitatud, automaatrežiimi jäetud ja pahatihti unustatud(?) maha võtta, kui selleks 
enam otsest vajadust pole), mis ründavad ka kogemata selle otsa komistavaid 
surfajaid. Selle süsteemi omanik on vea teinud sellega, et teda ei huvita, mis saab 
isikutest, kes tema ülespandud süsteemiga juhuslikult kokku põrkavad. Ta pole 
ehitanud süsteemile filtrit (või muud tõkendit, kasvõi hoiatussüsteemi), mis hoiaks 
eemal nn. juhukülastajaid. See on võrreldav sellega, kui inimene satub poksisaali ja 
ta mõne profi poolt auti lüüakse. 

Kord tahtis üks sõber teada, kas Tallinna sadamas kasutatakse maagiasüsteeme. 
Nii kui vaatama hakkasin, sain hoobilt laksu sisse. Poole tunniga paisus mu pool 
nägu selliseks, nagu hästitoidetud ministril. Avastasin, et mu kuklale ,, hüppas“ 
kinni maagiasüsteem, mis oli ehitatud kolmnurgana, mille igas tipus olid värvilised 
kanalid. Ristlõikes vaadelduna oli kolm ringi: üks must, teine punane ja kolmandast 
ringist pool valge ja pool kollane. Kui süsteem kinnitus musta ja punase kanaliga 
kuklasse, siis valge/kollane kanal suundus seljaajusse, püüdes seda paralüüsida. 
Süsteemist lahtisaamiseks sain juhendi omalt vaimselt õpetajalt. Seejärel 
programmeerisin selle nii ringi, et ta kinnituks süsteemi omanikule endale külge ja 
muutuks olematuks sellest hetkest, kui omanik oma vea teadvustab. Tal kulus 
arusaamiseks üle poole aasta... 

Huvitav on jälgida Olümpiamänge või siis maailma meistrivõistlusi spordis. Igal 
suuremal sportlasel on fännklubi nõidade näol, kes teevad kõikvõimalikke nippe 
selleks, et nende lemmik võidaks. Mida suurem kuulsus, seda rohkem on ka 
palgalisi nõidasid, kes tema hea tulemuse eest vastutavad. 

Kord helistas mulle üks tuttav, et ma vaataks, mis selle Erkkiga lahti on, et tal 

Sidneys kuidagi ei vea. Vaatasin, et maa tema jalge all oli energeetiliselt libedaks 
tehtud ja seda kontrollis paralleelmaailma tegelinski, kes istus tribüünil. Nii kui ta 
aru sai, et teda avastati, lasi ta jalga ja sellest momendist hakkas Erkkil ilusasti 
minema kuni võidukullani. Selle tellimustöö taga oli aga Erkki lähim konkurent. 
Ma ei tea, mis hiljem juhtus, aga ühes teleesinemises ütles Erkki sensitiivide kohta 
vägagi halvasti ja selle tulemusena kaotas oma nõidadest fännid. Sellest ajast alates 
hajus ka ta spordiõnn. 

Jälgisin kord ühe sõbraga Andrus Veerpalu heitlust taliolümpiamängudel. Tema 
blokeerimisega tegeles korraga 12 nõida erinevatest riikidest. Meie Eesti nõiad 
püüdsid samal ajal nende nõidadega võidelda. Kõige kõvemaks vastaseks oli üks 
maag Venemaalt. 

Kord Maaema messil jälgisin Vigala Sassi esinemist. Selleks et kuulajaid oma 
kontrolli alla saada, ehitas ta nende kohale energeetilise mustjashalli kupli. Tema 
õnnetuseks oli kuulajate seas aga ka tema nn. konkurent, kellel oli Sassiga 
eelnevatest aegadest kana kitkuda. Tema tegeles siis samal ajal selle kupli 
lammutamisega. Sass muudkui ehitas ja teine muudkui lammutas. Kahte asja 
korraga teha ei saa ja selletõttu oli Sassi jutt kui katkiselt grammofoniplaadilt (sama 
lause kordamine umbes kümne minuti jooksul): ,, Tiibetis mungad näpivad, teie, 
naised ei tea midagi ja minge kõik kuradile.“ Rahvas sai kõhutäie naerda ja 
konkurent oli õnnelik, et sai kätte maksta. 

Riikidevahelises võimuvõitluses kasutavad nõiad paralleeltasandite tegijate 
suuniseid või siis valmissüsteeme, millele ligipääs on vaid vähestel ,,väljavalitutel“. 
Paar aastat tagasi blokeeris India , jumal“ Sai Baba kogu Eesti majanduselu. Kui 
tema käest küsisime, miks ta seda tegi, jäi ta vastuse võlgu ja sulges ennast 
kristallkirstu, et talle midagi teha ei saaks. Ometi leidsime nipi, kuidas ta sealt välja 
saada ja saime ka vahendid tema süsteemi lammutamiseks (ise ta ei vaevunud seda 
tegema). Indiasse raha kantimiseks kasutas ta ka kasiinosid. Kogu maailma 
ruletilaudade alla oli ehitatud spetsiaalsed ,,kosmilised“ arvutid, mille kaudu oli 
võimalik mängu tulemust määrata vastavalt arvutiomaniku soovile. Kui inimene 
kaotab, siis annab ta selle summa ulatuses oleva rahaenergia vabatahtlikult oma 
mõttega ära. Seejärel on lihtne seda energiat suunata sinna, kuhu soovitakse ja 
näiliselt on kõik Vaba Tahte Seadusega kooskõlas. 

Suuremate nõidade grupeeringute vastu on olemas nn. üksiknõiad, kes omavad 
võtit nõidade kasutuses olevate süsteemide alustalade olematuks tegemiseks (nn. 
teadlikud kosmilised töötajad inimeste näol, kes vastutavad planeedi üldise 
tasakaalu eest). Need isikud on varjatud ega hakka oma oskustega üldsuse ees 
kelkima. 

See, kes tahab teistele tõestada, et ta on nõid, seda tegelikult ei ole. See on isik, 
kes kannatab sügava alaväärsuskompleksi all ja on võimeline tervele maailmale 
kätte maksma selle eest, et ta kallim teda hülgas (olgu selleks siis ema, isa, abikaasa 
või keegi teine lähedane inimene). Läbi sellise kättemaksu tahab ta tõestada, 
seejuures vahendeid valimata, et ta on kõikvõimas ja armastust väärt. Ta ei tea, et 
armastust ära teenida ei ole võimalik. Ta püüab enda ümber koguda võimalikult 

palju austajaid ja ikka selliseid, kes on nõrgemad kui ta ise. Kuna sarnane tõmbab 
sarnast, siis kogunevad tema ümber samasugused kannatajad ja uue maailmakorra 
loojad. Et oma eesmärki saavutada, peab ta looma enneolematu ,,õilsa“ teooria, 
mida saaks siis need isikud, kes valet läbi ei oska näha või ei tahagi näha, 
kummardada. Näitena võib tuua Hitleri aariarassi teooria, Stalini teooria (pole 
inimest - pole probleemi), Marxi .kapitalismiteooria, Lenini sotsialismiteooria, 
vabamüürluse teooria demokraatiast, ristiusu teooria ainujumalast jne. Mida 
mahukam ja keerulisem teooria, seda parem on sellega masse valitseda. Mida 
kõrgem (kontrollimatum) vale, seda rohkem lihtsausklikke seda uskuma hakkab. 
Lihtsausklik ei taipa, et ta annab oma usu kaudu tuleva jõu liidri teenistusse ja et 
sellest momendist, kui ta seda teeb, on ta oma liidri ori. Kuni selleni välja, et ta on 
võimeline ennast oma liidri ja selle liidri poolt väljapakutud maailmapäästmise 
teooria eest ohverdama või siis teooriale vastuvaidlejaid tapma. 

Ajalugu on ilmekalt tõestanud, et valedele ehk -hirmudele - rajatud 
teooriad/süsteemid on ette määratud hävinema. See nõid, kes on oma võimed 
saanud orjandussüsteemilt, saab infot nn. paramaailmast ainult oma isandate kaudu 
ja ikka sellist, millist energiat see süsteem tahab inimestelt kätte saada (varastada). 
Täna on olukord, kus vana kosmiline orjandussüsteem laguneb ja püütakse uut 
luua. See nõid, kes rajas oma eluõnne nendele teadmistele, mida talle edastati tema 
süsteemi isandate poolt, ei ole võimeline uusi teadmisi vastu võtma (ta ei taipa 
asjade tegelikku olemust). Senised teadmised sai ta tegelikult oma arengutasandilt 
lähtuvalt teenimatult (teda kasutati manipulatsiooni tööriistana). Selline olukord 
sunnib seda nõida kümne küünega oma võimust kinni hoidma ja võimaluse korral 
teisi nõidu hävitama (et tal säiliks illusioon, et ta on kõige vägevam). 

See ,,nõid“, kes on ennast kunstlikult kõrgustesse tõstnud kuni jumala või loojani 
välja (ta on ennast ise nii nimetanud, et jüngrid teda ikka maani kummardaks), 
kardab paaniliselt enda alandamist. Isikut, kes julgeb tema teooriale vastu vaielda, 
peab ta automaatselt enda alandajaks ja see isik kuulub tema maailmast 
hävitamisele. Mida kõrgemale ennast tõstetakse, seda lihtsam on jagada neile 
isikutele, kes teda kõige rohkem kiidavad, kõikvõimalikke ametipositsioone 
omaloodud hierarhiaredelil. Ta ei taipa, et tegelikult on ta puhtmaterialistliku 
maailmatunnetusega, sest vaid mateerias eksisteerib kõrguse ja madaluse mõiste. 
Alandatus on hirm oma illusioonide õhulosside katuselt maa peale tagasi kukkuda. 

See nõid, kes arenes loomuliku arenguprotsessi käigus nõiaks ja seejuures oma 
sisemist ausust maha ei müünud, saab varem või hiljem kosmilise pühitsuse ja 
kosmilise missiooni. 


Kirjutatud detsembris 2004 

Ilmakaartest 


Magnetism on vastastikune tasakaalustamata sõltuvuse energia. Tasakaalutus on 
loodud kosmiliste arenguprogrammide tarbeks ja antakse teatud ,,rõhuna“ ülevalt, 
vertikaalsuunast veidi paremalt. ,,Rõhku“ ülevalt (sellega lükatakse ümber tuuma, 
mööda ringjoont tiirlev osake ka vertikaalsuunas liikuma - tekib osakese spiraalne 
liikumine) võib vaadelda kui arengutempot, mis on võrdeline inimese füüsilise 
pikkusega (vt. 3D skeemi ja joonist 1). . Inimese tasandilt vaadeldes võiks 
tasakaalutust nimetada hirmudeks, hirmude läbides aga teadmiseks, et areng läbi 
vastastikuse sõltuvuse toimub igavesti. 


eas SS Kõrvaloleval 3D skeemil on 
7 s s näidatud inimese — tšakrate 
/ orienteeritus nii ilmakaarte kui 
/ ruumi püstsihi suhtes. Spiraali 
telge võib tinglikult nimetada 
N Lo» 2 inimese elutee teljeks. Spiraali 
a ät 
ennast võib vaadelda kui 
inimese = eluteed. Alumine 
katkendlik = spiraaliosa on 
inimese - eelnev - kehastus, 
ülemine aga järgnev kehastus. 
VIIL tšakra on orienteeritud 
kirdesse ja on isiku sissesünni- 
kanaliks. Ühe — kehastuse 
pikkus on — ajaliselt seotud 
inimese füüsilise pikkusega ja 
tšakrate asetuskõrgusega 
N inimkehas. 


A ; $2 


— 


Š 


<I> 


Š 


L kehastus 


Planetaarset magnetismi 
kontrollitakse/korrastatakse ülisuure täpsusega selleks, et planeedid oma orbiitidelt 
minema ei lendaks. Kõik planeedid, päikesed, tähed, galaktikad, universumid, 
superuniversumid on kosmilise superarvuti erinevad ,,sõlmpunktid“, milles igaüks 
täidab selles arvuti töös kindlat ülesannet. Näiteks meie päikesesüsteemis on Kuu 
intuitiivenergia vahendaja/moodul, Päike aga vastutab võimu ehk vastastikuse 
sõltuvuse kindlates piirides hoidmise eest. 

Magnetismi poolustega on jäigalt seotud ilmakaarte energeetika selleks, et 

garanteerida erinevate sagedustega energiate voog õigetest suundadest. Inimkeha 
kui arvuti oma süsteemsusega (näiteks tšakrate võnkesagedus värvusspektrina 
vaadeldes) on ehitatud nii, et selle arvuti sisendite/väljundite kanalid kattuks 
ilmakaarte suundadega (vt. joonis 1). See on saavutatud rakusisese 
magnetismisüsteemiga. Inimeses on olemas teatud pöörav süsteem, mis hoiab keha 
magnetismi (ükskõik millises füüsilises asendis inimene viibib) Maa magnetismiga 
samas polaarsuses (sünkroonis). 


(Värviline illustratsioon 1k.168 


Umbes 140 aastat tagasi (siis algasid meie ruumiosas kosmosesõjad, mis kestavad 
tänaseni ja mulle tuleva info kohaselt kestavad need sõjad veel 4 aastat) nuputasid 
globaalse orjandussüsteemi tegelased välja süsteemi, millega keerati planeedi 
ilmakaared umbes 60° võrra nihkesse selleks, et inimese tervis ei saaks korras olla. 
Kellel tervis vilets, sellel ka vägi väike ja ta ei suuda enda eest sundolukordades 
seista. Sellist inimest on kerge valitsevale klikile allutada. 

Planeedi ilmakaarte energeetiline värvipilt peaks olema vastav joonisel 1 
esitletule, tegelik pilt aga sarnanes joonisel 2 esitletule. Inimesesse saabuv energia 
peaks olema vastavuses joonisega 1, tegelikult vastas aga joonisel 3 kujutatud 
värvigammale, kuna inimese ja Maa magnetism olid omavahel 60°-s nihkes. 
Sisuliselt oli tegemist manipulatsiooniga, kus energia rikuti/segustati ära enne 
inimorganismi sisenemist. Laiemalt vaadeldes manipuleeriti kõigi Maal elavate 
hingestatud (hingeenergiat omavate) olenditega - alates ainuraksest kuni inimeseni 
välja. 

2005. aasta jaanuari alguses lammutati ilmakaarte manipulatsioonisüsteem ja 
pöörati ilmakaared oma õigesse asendisse tagasi. Maasisese reostuse, rakusiseste- 
ja geneetikamutatsioonide (mis manipulatsiooni tagajärjel toimusid) korrastamine 
võtab veel teatava aja. Protsess on suhteliselt valulik nendele isikutele, kes 
manipulatsioonist kasu lõikasid ja inimenergiat oma toiduks kasutasid. 

Ilmakaarte keskpunkt Eesti jaoks asub Järvamaal Türi vallas Kirna mõisa 
läheduses. Asetage joonis 1 keskpunktiga sellele kohale, orienteerige selle 
põhjasuund kompassiga magnetilisse põhjasuunda ja mõtisklege, miks teie elukoht 
just selles ilmakaares asub. Miks asub näiteks Venemaa omandis olev Pühtitsa 
nunnaklooster just Kuremäel ja samas ka VIII tšakra piirkonnas? Miks asub 
Venemaa alluvuses olev Toompea katedraal VI tšakra mõjuväljas ja miks toimuvad 
Riigikogu istungid just Toompeal? 

Minu käest on küsitud Pärnus toiminud veeuputuse põhjustest ja miks osad 
inimesed pidid selle tõttu kahjusid kandma. Pärnu asub IV tšakra piirkonnas. Vesi 
on hingeenergia kandja (ladu). Inimesed, kes ei ole osanud hingeelu väärtustada ja 
on liigset tähelepanu pööranud materiaalse heaolu tootmiseks, nendele andis loodus 
uputamisega märku, et hingeenergia arvelt soetatud materiaalsed rikkused kuuluvad 
hävitamisele. 

Maale ehitatud püramiidide võrgustiku üks funktsioone on olnud energiate 
kantimine meie süsteemist teistesse sagedustesse ja ruumidimensioonidesse. 
Peenmateriaalsed süsteemid on kinnitatud füüsiliste püramiidide külge. Selleks et 
püramiidide kaudu manipuleerimine lõpetada, on tarvis need füüsiliselt hävitada. 
Looduslik hävitusprogramm erosiooni näol ei ole miljoneid aastaid vanade 
püramiidide näol toiminud, sest püramiidide sisse oli ehitatud erosioonivastane 
kaitsesüsteem. Ilmakaarte õigekskeeramise käigus lammutati ka püramiidide 
erosioonivastane kaitsesüsteem. 

Tulevikuenergeetika üks tootmisvõimalusi on püramiidi kui lihtkristalli ja selle 
sees oleva paljutahulise kristalli vahendusel ilmakaarte energiate muundamine nii 
soojus- kui ka elektrienergiaks. Selle eelduseks peab olema ilmakaartest tulevate 
energiate stabiilsus ja küllus. Paraku tekib võimalus alles siis, kui kosmosesõjad on 
lõppenud. Ühe keskmise talu tarbeks vajaminev elektri- ja soojusenergia 
püramiidide kõrgus varieeruks 3 meetrist 5 meetrini. Inimene, kes asjadega kursis 
pole, ütleks selle kohta, et energia tekib mitte millestki (lambist - kui kasutada 
kaasaja kõnekäändu). 


Kirjutatud jaanuaris 2005 

Enesetähtsuse meditatsioon 


Täht on kõrgsfääris asetsev ainulaadne enda väärtuste väljakiirgaja, rikastades 
oma säraga ümbritsevat ilmaruumi. Inimene, kes oma enese tähtsust alahindab, ei 
saa tähena kiirata, sest ta on ise oma hirmude sunnil enda ja ümbritseva keskkonna 
vahele müürid ehitanud või on lasknud seda teistel teha. 

Täht saab särada pimeduses. Religioonisüsteemide kaasabil on aastatuhandeid 
inimesele sisestatud, et valgus (jumal) asub ülemises taevas ja pimedus maa all 
(alumises taevas). Tegelikult on asjad vastupidi - üleval asub pimedus (kõik uus ja 
tundmatu ehk süstematiseerimata armastus — KAOS — siseneb inimesesse 
kroontšakra kaudu) ja all asetseb valgus ehk süsteemi pandud armastus (loomingu 
lõpptulemus). 

Selleks et endast elutervet ehk hirmuvaba energiat välja kiirata, on vaja enese 
tähtsus teadlikult tasakaalustada. Kui teiste tähtsust alahinnatakse, hakkavad nad 
automaatselt protestima ja teid maa peale tagasi tirima. Kui teisi üle hinnata, tekib 
enda kehas sisemine protest, mis annab raskustundega (alandumisega) märku, et 
energia teie sees hakkab tihenema, ei oma väljundit. Enesetähtsuse ehk ego 
probleemid inimeses elavad rinnaku kõrgusel (kopsud, bronhid, südame tipp, 
harknääre, kaenlaalused, randmed, sõrmede tipud jne.). 


Andke endale info, et te julgete olla ilma igasuguse kaitseta ja te usaldate oma 
sisekosmose kaitset. Seejärel kujutlege ette, et teie iseolemise keskuse (kui 
küsitakse kes sa oled, siis näidatakse spontaanselt rinnal sõrmega kohta, et mina 
olen...-see ongi iseolemise keskuse asukoht teie kehas) juures asub lüliti, millele 
vajutades te hakkate endast valgust välja kiirgama. Tõuske mõttes pimedasse 
taevalaotusse ja särage tähena ümbritsevasse ruumi. Püüdke tunnetada, kuidas teie 
kiirgus välja näeb ja kuidas see teiste poolt vastu võetakse. Andke info, et see 
energia, mis teisse on aegade jooksul kinni jäänud, selle kasutate kütusena ära teie 
kiirgusallika toiteks. 

Seejärel andke endale info, et te lasete endast läbi voolata ümbritseval pimedusel 
ja et teie keha on kui omamoodi energiamuundur, mis kasutab pimedusest tulevat 
materjali valguse tootmiseks. Tunnetage, mis tunne teid valdab, kuidas teie keha 
reageerib sellisele tegevusele. Proovige igat organit eraldi tunnetada ja kui kuskil 
on pinge või valu, siis minge mõttes selle keskele ja hingake selle kaudu rahulikult 
sisse ja välja. Andke oma rakkudele korraldus, et ka nemad hakkaksid endast 
valgust välja kiirgama. Võite anda korralduse, kus iga rakk oleks kui kops, mis 
hingab sisse-välja samas rütmis, nagu teie füüsilinegi hingamine. 

Järgnevalt andke endale info, et te kiirgate endast helesinist valgust. Sellele 
valgusele liitke mõttes sõnum, et te suhtute kõigesse ümbritsevasse algselt 
sõbrapositsioonil olles. Kui keegi isikutest ei taha teie kiirgust vastu võtta, siis 
andke talle vabadus selle eest eemalduda. Teil ei ole vaja ennast vägisi kellelegi 

peale suruda. Tunnetage, kas teie olemine muutub värskemaks. 

Seejärel kiirake endast välja helekollast, kuldse alatooniga energiat. Andke 
sellega sõnum, et te olete valmis kõike saadut teadlikult tasakaalustama, et te 
julgete teistest sõltuda ja et teiste sõltumine teist ei valmista teile probleeme. Andke 
endale info, et te olete õpisuuteline vastastikust sõltuvust teadlikult kontrollima ja 
seda tasakaalustama. 

Nüüd püüdke endast välja kiirata helepunase tooniga energiat ja vajadusel 
pöörduge Maa ema poole, et ta teile seda energiat juurde annaks. Kujutage ette, et 
te olete planeediga üks tervik. Püüdke planeedi rütmis hingata. Sellega viite te oma 
vibratsiooni Maa ökosüsteemiga sünkrooni (nagu muusikariista häälestamine 
orkestri tarbeks). 

Peale seda andke endale info, et te lähete oma vanemate liini mööda neli põlve 
tagasi ja lasete oma sisemisel valgusel kõik liigse, mis ei kattu teie 
arenguprogrammiga, ära põletada. Selline toimimine puhastab vanemate geneetika 
kaudu tuleva orjandussüsteemi manipulatsiooni. Jälgige, mis tunne teid seejärel 
valdab ja kuidas teie keha sellele reageerib. 

Lõpuks tõuske uuesti tähena pimedusse ja võrrelge oma esialgset sära ja seda, 
kuidas te nüüd särate. 


Kirjutatud märtsis 2005 

Sõnamisest - Tähtedest 


Paljudes usundites öeldakse, et alguses oli sõna. Väidan, et enne on tähed, siis 
alles sõnad. Eesti keel on selles suhtes põnev, et taevast võetud tähtede energia on 
kirjatähtedena suhteliselt lihtsasti lahtimõtestatav. Kui asjasse süveneda, avaneb 
selle kaudu kõiksuse süsteemsuse mõistmise üks variantidest. Miks ütleb eestlane: 
»Pane tähele! “? 

Vaatlesin kord oma maist kehastust, mis oli 6000 aastat tagasi. Olukord oli 
selline, et hõimudevahelises sõjas olid kõik minu hõimukaaslased tapetud ja ma 
tegelesin momendil suure kivi juures leinamisega. Sõnu sellel hõimul veel ei olnud, 
olid vaid am, em, om, um ja õm. Mäletan ürgjõu taolist tunnet, mis mind täitis 
nende silpide mõmisemisel. 

Mateerias ehk paratamatus sõltuvuses olemises on tähtis nii vertikaalne kui ka 
rõhtsuunaline magnetism. Vertikaalsuunaline magnetism väljendub taeva, horisondi 
ja maana. Sama asja teisel tasandil vaadeldes seostame seda vaimu, hinge ja 
kehaga. Teisiti öeldes on hing taeva ja maa kokkupuutevöönd ehk emotsioonide 
elamisruum. Emotsioon ehk tundevirvendus (mullide ja vahuni välja) tekib 
erinevate arusaamade kokkupõrkel ja segunemisel. 

Kirjatähtede tõlgendust võib vaadelda taustsüsteemis, kus on olemas taevas, hing 
ja maa. Selleks jagame tähe püstsihis kolmeks osaks ja vaatleme, mismoodi me 
seda tähte kirjutame. Spontaanne ehk mõtlematu tegu (liigutus) tuleb meie 
alateadvuse kaudu ja on täpselt selline, nagu on tegelik energia oma liikumises. 

Kirjutades tähte A alustame me taevast mingist infopunktist ja veame juti 
vasakule (meespoolusele) maha. Seejärel läheme uuesti samasse punkti 
taevalaotuses ja veame juti paremale (naispoolusele) maha. Seejärel ühendame 
hingetasandil mõlemad kaldjooned. Nüüd on taevas ja maa ühendatud, kusjuures 
kahe maise punkti vahel eksisteerib side läbi hinge ja taeva. A on tasakaalus täht, 
mis toetub kindlalt kahe jalaga maale. Kaks punkti maas ja üks taevas annab 
mõista, et A on materiaalse ülekaaluga. Proovige hääldada ühtlase tooniga AEIO 
UÕAÄÖÜ ja jälgige oma keha. Mis kõrgusel milline häälik vibreerib? Mida 
madalamal on võnkumine, seda materiaalsema (maalähedasema) tähega tegemist 
on. Mõelge sõnadele, mis algavad A-ga ja proovige nendes leida ühine algne side. 

Kirjutades tähte E, loome püstsideme taeva ühest punktist maa ühe punktiga. 
Seejärel ühendame taevalaotuses meesteilma naisteilmaga, sama teeme ka 
hingetasandil ja materiaalsel tasandil. Vaadeldes taevast, hinge ja maad, on kõik 
tasandid omavahel tasakaalus ja omavad võrdset tähtsust. Külgsuunast vaadeldes 
on seda tähte vasakule ehk meesteilma poole lihtne pikali lükata, naisteilma poole 
aga raske. See annab mõiste, et selle tähega hakkavad sõnad otsivad tuge 
meesteilma poolt. 

Täht I on üheselt mõistetav iseolemise energia kandja. Ta toetub iseendale ja 
hoiab pühaduses oma tähtsust. Kui teda väiksemaks teha (1), siis tema tähtsus ehk 
algidee säilib tähena/punktina tema kohal. 

Täht O on täiuslikkuse sümbol, mille keskpunkt asub hingeterritooriumil, meeste- 
ja naisteilma piirimail ehk eikellegi maal. See on olemise energia kandja, mis 
tasakaalus olles näeb/tunnustab kõike olemasolevat võrdselt. 

Täht U on tähtedevahelise sh. ka ruumide(dimensioonide)vahelise värava võti. 
Tulles taeva ühest punktist alla mateeriasse, puudutame korraks sujuvalt maad 
(saame materiaalse tõlgenduse) ja kulgeme seejärel taevalaotuse teise punkti. 
Kirikute võlvkaared teenivad sama eesmärki, seda küll tagurpidi tehes ehk inimese 
psüühikat lõhkudes. Võlvkaared on värava võti taevaste jõudude jaoks, et neil oleks 
võimalik kontrollida mateeria erinevaid sõlmpunkte. U on uks jõudimensiooni. 

Õ onteel igavese täiuslikkuse poole. Horisontaalne poolitatud lõpmatuse sümbol 
täiuslikkuse kohal häirib tähe O sisemist tasakaalu ja ,,sunnib“ hingetasandi 
keskpunkti kõrgemale tõusma ehk ülenduma. Siit saame ka aimu, miks õnn on 
pidev töö endaga. 

Ä Ö ja Ü on A O ja U taevastesse kõrgustesse pürgivad teisendid ehk nn. 
ülitähed, kes otsivad infot/energiat endast kõrgemal olevatelt tähtedelt. 

Sõnad äbar, äge, ähkima, ähmane, ähvardus, äi, äike, äiu, äke, äkiline, äkki, 
ämblik, ämm, äng, äpardus, ära, ärev, äri, äär annavad meile tervikuna tunde 
kohaliku reaalsuse (tähe A) lammutamisest ja põgenemisest kõrgemale, äraolevale 
tasandile. 

Öeldis on tegemise/tegutsemise tasand ja eeldab liikumist/liigutamist. See 
tähendab, et oma sisemises täiuses olev O saab ülendust läbi tegutsemise. Sellest 
momendist, kui täius O ennast ülendama hakkab, saab temast ÖÖ, ta peab 
suunduma pimedusse, et seda valgustada. 

Sõnad üdi, üha, ühe, ühendav, ühtlane, ülal, üle, ülem, ülemus, ülbe, üli, üllatus, 
ümar, ümber, ürgne, üritus, ürp, üsk, üsna, ütle, üür annavad meile tervikuna mõista 
tähe U kaksikvenna Ü ürgset püüdu üksikuna ümaralt ja ürgselt üle ürituse olla. 

Täishäälikute asukohta ilmakaarte suhtes saate vaadelda skeemilt. 

Näiteks O asetseb ilmakaarte keskel, null- ehk alguspunktis (võtmeks sõnad on, 
olen). 

Täht E asetseb kirde ja ida vahelisel alal ja kattub sissesünnikanaliga (võtmeks 
sõnad elu, ema, ega, eitus ja ehitamine — uue elu ehitamise käigus tuleb aegunud 
mittekohased arusaamad lammutada). 

A asub kagu ja lõunavahelisel alal kella 11 tsoonis. Võtmesõnaks materiaalse 
tasandi armastus ehk materiaalne küllus — kattub osaliselt seksuaalenergiaga, mis 
moodustab inimese energiast üle 80%. 

Lõunasse jääv I on kõige valgustatumas tsoonis ja annab märku sellest, et 
iseolemine on väljastpoolt kõigile näha. Siit ka isa (isase) tegude sirgjoonelisus, 
otsekohesus, ühesus ja läbinähtavus. 

Ä asub edela ja läänevahelisel alal. Vaadake, millised Euroopa suuremad 
äritegevuses saadud tulude hoidlad (pangad) selles ilmakaares asuvad, miks asub 
näiteks Vatikan Ä ja 1 vahel? 

Ö asetsemine lääne ja loode vahelises alas kattub inimese V ja VI tšakra vahelise 
kõrgusega. Sellel kõrgusel on nägu ehk illusioonid. Ööpimedus haihtub, kui laseme 
enda sisemisel minal oma teed valgustada, kui taipame, et me ise oleme valguse 
kiirgajad. 

Õ asub põhjas ja seostub kristalliseerumisega. Ühendage tähe O keskpunkt 
mõttes tema kohal oleva lainelise katusega ja hakake saadud kiire otsa mööda lainet 
edasi-tagasi nihutama. Kiire teine ots sisestab sündmused mälukristalli. Õpilase ja 
õpetaja omavaheline suhtlemine on sisuliselt sama toiming. 

Täht Ü asetseb ida-lääne teljel kummuli liikumises, lükates eesmärgi nimel nagu 
sahk kõik ettejääva omalt teelt. Ülbus on otsetee idast (sünnist) läände (surma). Üdi 
ja üsk on algteadmiste/energiate pagas, mis on kättesaadav igal ajamomendil. Üsk 
on ema kaitse all, üdi aga isa kaitsega (luuga) ümbritsetud. 

U on ainuke täht, mis asetseb vertikaalteljel. Telg läbib tähte O ja annab sellega 
mõista, et usk toimib läbi oma olemasolevate teadmiste. U avab ja hoiab lahti 
vertikaalkanali, mille kaudu toimub infovahetus teiste ruumide ja võnketasanditega. 

Täishäälikud on võrreldavad aineehituses käsitlevate aatomite tuumadega, mille 
ümber tiirlevaid elektronidest kaaslasi võib võrrelda kaashäälikutega. Tuum on 
selles suhtes avatud, et ta võib endaga liita või endast vabaks lasta enda ümber 
tiirlevaid kaaslasi. Seega hääldatakse ka täishäälikuid lahtiste huulte ja lahtise 
hingetoruga. Kaaslaste lahkumisel tuuma ümbert toimub nende start erinevatelt 
stardiplatvormidelt. Proovige hääldada erinevaid kaashäälikuid ja vaadelge, kas nad 
stardivad kurgust, keelelt või huultelt. 


G on kõige hingelähedasem ehk tuumale kõige lähemal olev kaaslane, mille 
täiuslikkuseni on vaid üks samm. Kui vaadelda G graafikat, siis horisontaaljoon 
hingetasandil iseloomustab hingelisuse ülekaalu, naispooluselt on aga side taeva ja 
hingega katkestatud. Ta annab mõista, et tõde tuleb otsida seestpoolt, 
hingesügavustest. Huvitav on see, et selle tähega algavaid sõnu on vähe ja enamiku 
sõnade mõistegi ulatub lähiminevikku. See vihjab sellele, et on aeg hakata 

hingeväärtustega rohkem tegelema. 

Gaas on mateeria hõljumine õhus ehk hingetasandil. 

Gasell oma graatsilisuse ja liikumise kergusega/õhulisusega tuletab meile meelde 
unistuse hingevabadusest. 


H on hingepeegel, kus kaks eraldiseisvat isikut on seotud hinge tasandil. 
Tagasipeegeldus hingest toimub püstsihis vaatamisel, kui üritad maalt taevast 
vaadelda või siis olles taevas, vaadelda, mis maal toimub. Samamoodi toimub 
peegeldus ka rõhtsihis, kui hingetasandil seotud kaks isikut teineteist vaatlevad. 
Hirm on hea ja halva peegeldus ja annab meile mõista, et hea ja halb on seotud 
hingetasandil. Kui hea (valgus) ja halb (pimedus) kokku segada ehk nende vahelt 
hirm eemaldada, saame halli hõbedase tooni. 

Huul on hinge kõige välisem materiaalne värav. Kinnise hingega inimesel on 
huuled kitsad nagu triibud, liiglõtvunud hingega inimesel aga on huuled nagu 
väljapoole rulli keeratud (nn. rullnokad). 

Hääl on sisevibratsiooni materiaalne väljapaiskamine, mis loob suhtluskanali 
teiste ruumide ja tasanditega. Häda ja hävingu korral huilatakse ja hüütakse appi. 

Hapnik ja hape, sealhulgas ka hapu on liigmateriaalseks muutunud hingesidemete 
hävitaja/lammutaja. Hävitaja on ka häbi, mis on uhkuse nähtav pool. Häbi ,, tirib“ 
liigmateriaalseks lastud hingesideme (kui H keskmine osa alla tuua, saab temast U) 
uuesti tema algsesse kohta tagasi. 

Hobune on hingeenergia valvur-ladu. Kui inimene teeb õppimises vea ja tema 
hingeosa seetõttu lahkuma peab, siis hobune võtab selle hingeosa enda sisse ja jääb 
ootama, millal inimene oma vea teadvustab. Seejärel tagastab ta hingeenergia 
omanikule. Tagastamine toimub hobuse silmade kaudu omapäraste plasmajugade 
näol. 


J on side/sild naisteilma vaimsest tasandist meesteilma seksitasandisse. Ta annab 
võimaluse asjale midagi uut juurde liita, et see oleks uudne ja seega ka vaieldav. 
Eesti keeles puudub J kõrval E (Jeesus on eestlase jaoks võõrmõiste) 1 ja Ö. See 
tähendab, et Ema, olles ise naine, vajab ainult isa tuge. Samas on isa nii 
tasakaalus/puhas, et lisaenergia sissetoomine J kaudu on mõttetu (kõik libiseb 
mööda I külgi alla). Pimedusest Ö info tassimine J kaasabil on mõttetu, seetõttu 
puudub ka sõnatüvi jö. 

Vaadeldes sõnadegruppi ju, on algselt tegemist kahtlusega, andes samas endale 
aega terade sõkaldest eraldamiseks. Siin tassib J infot ruumidevahelisest tähest U. 
Kui see info on hirmutav, siis saab sellest jubedus, mis judinana teie selgroogu 
läbides teie elu põhimõtteid raputab. Juuksed on kõrginfo vahendajad, samas ka 
selle info materialiseerijad ja puhastajad. Sama teevad ka juured, vahe on vaid 
selles, et juuksed võtavad infot ülemisest taevast (armastus), juured aga alumisest 
taevast (jõud). 

Juuni on kosmilise aasta viimane kuu, juuli aga esimene kuu. Viimasel kuul 
(juunis) edastatakse süstematiseeritud info aasta jooksul toimunud sündmustest 

kosmilisse andmepanka. Uued infopaketid/soovitused edasiseks tegutsemiseks 
edastatakse Maale juuli kuu jooksul. Kosmiline kalender koosneb 13 kuust, kuu 
kestvuseks on 28 päeva. 

Jõud on robustne selles mõttes, et teda saab rakendada kus iganes. Meile 
vastuvõetamatus vormis saab temast jõledus. 

Jõgi on säng/kanal, mille kaasabil toimub info koondamine suurpanka ehk 
infomerre. Meres toimub meresoolade vahendusel info kristallisatsioon. Peale info 
eemaldamist jõeveest suunatakse infokandja (vesi) päikese ja tuule kaasabil 
ülemiste sfääride kaudu vihmana maismaale tagasi. 

Jä on algselt info võtmine seisakuenergiast. Tardunud elu jää kujul aitab lahti 
mõtestada sõna jääma. Järglane annab mõista, et esivanemate tasandil täiustatud 
teadmised jäävad seisma sellest momendist, kui esivanemad surevad. Järglase 
ülesanne on neid teadmisi oma tasandilt lähtuvalt edasi arendada. 


K on info väljapaiskaja. Ta loob rõngakujulise välja, mis aktiveerib sisu jõuga, 
annab sellele kiirenduse ja konkreetsuse. Konkreetsus ehk ühesus on meeste 
maailm. Küsimused kas, kes, kus, kuidas eeldavad ühest, konkreetset vastust. 

Vaadeldes K graafikat (vaata lisatud joonist), näeme, et emotsioonid kui jõu 
summutajad, välistatakse. Energia peegeldamise ja murdmisega samast tasapinnast 
toimub energia ,,lahjendamine“. Sellega saavutatakse info jäävus, info intensiivsus 
aga väheneb iga peegeltahu läbimisel kahekordselt. 


naisenergia = energia energia energia vertikaal- = maa energia 
tagasi- "murdmine" — läbiminek läbiminek energiate tagasi- 
peegeldus alt ülalt läbiminek — peegeldus 
emotsioonide emotsioonide 
| välistamine 
maandamine 

KK 
cO 
el 
28() 
33, 
5 3 


141 


-Sõnamisest - Tähtedest- 


Köhimine on hinge füüsiline puhastamine kõikvõimalikust saastast (liigsetest 
emotsioonidest). Kui sisenete oma hingega mingisse teile vastuvõetamatusse 
emotsioonide virvarri, või kellelgi õnnestub oma korrastamata hingeelu teisse 
sisestada, tabab teid ootamatult köhahoog. 

Kui sisenete oma mõtetega teie jaoks räpase mõtteviisiga isiku mõttevälja või 
õnnestub temal teisse oma mõtteid süstida, võib teil ootamatult tatt voolama hakata. 
Kurku valgudes annab organism kõdiga/kihelusega käsu köhima hakata. Tatt on 
ajusüsteemide puhastusvahend. 

Kuldlõige on kosmilise geomeetria materiaalne väljendus. Proovige kirjatähed 
joonestada kuldlõikes, kus tähe kõrguseks on 1,618 ühikut ja laiuseks üks ühik. 
Erandiks on siin M, mille kõrguse ja laiuse suhe on 1. Tunnetage, kuidas iga tähe 
joonestamise ajal teie olemine jõulisemaks ja selgemaks muutub. 

Kuningas on unelmate tipp. Selle sõna tüvi on uni ja jõuga aktiveerija tema ees on 
k. Siit saame tuletada, et kuningas on hierarhia tipp ja ta saab endale lubada 
unistustes olemist. 


L on meesteilma puhtmateriaalne tasand. Tulles taevast maale, liigutakse mööda 
maad suunaga naisteilma ja sinna ka jäädakse. 

Lõuna on ilmakaar, kust tuleb külluslik energia. Võid lõpmatuseni lamaskleda, 
laiutada, lesida, lisa nõuda, lubada enesele elu seljas liugu lasta, lobiseda, logiseda, 
loid ja loll olla, loobuda ja loota. Siis kui päike loojub, on vaja üles tõusta ja ise 
midagi looma hakata. 

Loom on täiusliku loomingu materiaalne kehastus. Liha on ihast toitumine. 
Vabaduse ihkamise mittetäitumine loob vihkamise. Vihkamise tasakaalustaja on 
liha. Lihahimu on tahtmine, et keegi teie olemise mõnusaks teeks, teid vihast 
vabastaks. Mida suurem on vihkamise energiaväli, seda rohkem liha süüakse. 

Lammas on rohusööjatest kõige materiaalsem. Mida materiaalsem ollakse, seda 
rohkem kardetakse endast kõrgemal asetsevaid tegelasi. Mida suuremad on hirmud, 
seda paremini lambaliha maitsema hakkab, seda tihedamini ja suuremaid portse 
seda liha süüakse. Miks tahab religioon inimesi lambakarjana näha? 

Lõvi on kaslaste kuningas, oma tasandil vabaduse väljateeninud isik, hierarhia 
tipp. L-lamamine, 5 --õpetamine, v-valitsemine, 1 —iseolemine. Kass on vabaduse 
dimensiooni esindaja. 

Löömine on püüe surnud ringist välja saada, materiaalsel tasandil vaadeldes aga 
kiire purustav liigutus. Liigses valguses olnu hakkab varem või hiljem igatsema 
ööd. Lapsed, kellele kõik materiaalne võimaldatakse, saavad hiljem materiaalsete 
väärtuste lõhkujaks selleks, et teised väärtused ei häviks. Kui nendelt küsida, miks 
nad nii hirmsasti lüüa ja lõhkuda tahavad, vastatakse, et kuidagi kergem ja vabam 
on peale seda olla. 


D on täiusliku rõhutatud ehk iseteadva naiselikkuse täht (esindajaks võiks valida 

sõna daam), mis tekib terviklikkuse poolitamisest ja selle naispooluse nähtavale 
toomisest ehk rõhutamisest. Kuna tähe joonistamisel lõpetame nii vertikaaljoone 
kui poolkaare joonistamise materiaalsel tasandil, siis on tegemist materialiseeritud 
ehk silmaga nähtavast mõistest. 

Eesti keeles D-ga algavad sõnad algselt puuduvad (tänapäevased olemasolevad 
D-ga algavad sõnad on kõik võõrsõnad). See näitab, et duaalsüsteemis ei saa 
naispool üksi eksisteerida. 

Kuna naispoolus on kõige olemasoleva summa (paljusus), siis kasutatakse eesti 
keeles mitmuse koostamisel sõna lõpus tähte D. 

Oluline koht on D-l täpsustavate sõnade koostamisel, kus vastust otsitakse 
olemasolevast ehk naispooluse infoväljast (mida, keda, seda, kuidas, mööda teed, 
mõõda seda jne). 

Doonor on enda täiuslikkuse lõhkuja. Veredoonorluses antakse osa oma 
hingestatud armastusekandjast ehk verest teise inimese (enamuses võhivõõra) 
käsutusse. Selle tagajärjel saab teie verd saanud (energeetilisel tasandil verd 
joonud) isik teie hinge märkamatult sisse pugeda ja sealt teie hingeenergiat näpsata. 
Efekt on selles, et teie verd saanud isiku elujõud kasvab teie arvelt (haige 
tervenemise tegelik põhjus), aga veresidemete kaudu olete edaspidi temaga seotud. 
Ei tea kust tulnud imelikud probleemid, mida teie arengutasandilt lähtuvalt 
tegelikult lahendada vaja poleks, ronivad teie sisse just teie verd saanud isiku kaudu 
(teie sisemine sära tuhmub liigreostuse tõttu ja selle tõttu, et teie tegutsemise jõudu 
ehk hingejõudu saab kasutada keegi teine). Vere endast äraandmine tekitab ajutise 
kergendustunde, sest selle kaudu annate ära ka osa lahendamata probleeme. Kui 
probleemide algpõhjusest aru pole saadud, tõmbab inimene ise õppematerjali 
endasse tagasi ja lisaks enda probleemidele võtate ka teie verd saanud isikute 
probleemid enda kanda. Tekib vajadus ikka ja jälle oma verd anda (sõltuvus), et 
kasvõi ajutiselt kergem/lahedam oleks. Niimoodi toimub meditsiini kaasabil 
isikute alandamine ehk lambakarja tootmine. 

Organite doonorlus võrdub enda sandistamisega. See on sama, kui teie lauaarvutil 
mingi moodul välja võtta. Need elu koosseisu kuuluvad ülesanded, mille 
läbiarvutamisega see moodul tegeles, jäävad lahendamata ja kanduvad 
karmavõlana teie järgmistesse eludesse. 

Dollar on naisenergia täiuslik: mahamüümise vahend. D-naispoolus, O- 
täiuslikkus, LL-topeltlömitamine, A-hinge madalaim ja jõulisim tasand, R-vaimsete 
teadmistega aktiveerimine hinge kaudu ja naiste tööjõule toetumine. 


B on naispooluse kõrgenergia materialiseerimine hingetasandisse ja seejärel 
materiaalsesse tasandisse. 

Baaris toimub alkoholi eeterliku energia manustamine hingetasandisse. Seejärel, 
kui hing joovastub (alkoholist kui armastajast on end täis joodud ja armujanu 
kustutatud), kandub alkoholienergia kui looduslik naisenergia esindaja füüsilisse 
tasandisse ja teeb sellest kehast vedela sülditaolise kaootilise ehk juhitamatu massi. 
Kes selle toimingu juures kriitilise piiri ületab, on lõpuks maani täis. 

Baas on kui algenergiate ladu või siis keskus, tagala, kodu, alustala või 
vundament, mis on varustatud kõige vajaminevaga nii puhkuseks kui tegutsemiseks 
väljaspool baasi/kodu. Ta moodustab omapärase suletud territooriumi, mis on selle 
külastaja jaoks täis saladusi (B ülemine paun) ja üllatusi (B alumine paun) — nii, 
nagu naine oma täies hiilguses. 

Tähe B suletust väljendatakse grammatikas mõistega sulghäälik. Kuna ta on 
naispooluse - esindaja, siis hääldatakse seda häälikut huulte pehmema, 
hingelähedasema, naiselikuma osaga. 

Bluff on B kaudu tuleva info vaimsusesse ehk nähtamatusse viimine nii, et 
vastane ei suudaks seda kontrollida. B —st tulev info materialiseeritakse tähe L 
kaasabil, seejärel toimetatakse info läbi dimensioonidevahelise värava U kaudu 
nähtamatusse ja lisatakse olemasolevale infole tähe F kaudu lisainfo, mida saab 
kontrollida vaid hinge (F-i keskmine rõhtpulk) ja vaimse tasandi (F-i ülemine 
rõhtpulk) kaudu. Et asi veelgi segasem oleks, mätsitakse info läbi viimase (teise) F- 
i veelgi paremini kinni . Bluffi näeb läbi isik, kelle hingeelu on korras ja kes suudab 
asju vaimsel tasandil kontrollida. 

Tähte B kasutatakse sõna lõpus tegevuse määramatusesse suunamiseks. B sõna 
lõpus annab mõista, et isik on enda tegevuses/töös, määramatus kulgemises. 
Näiteks saab, tahab, teeb, läheb, sügeleb jne. 


P on iseolemise kõrginfo hingetasandilt jõuga väljapaiskamine, kusjuures asi 
edasikaebamisele ei kuulu. Sõna, mis algab P tähega, stardib materiaalsete 
hingeväravate ehk huulte kõige välimisemalt platvormilt, selletõttu saab ta ka 
suurima kiirenduse ja Jõu. 

Kui teid tõeliselt närvi aetakse, siis parim vabanemine on segava 
info/olukorra/isiku saatmine esimesse tšakrasse, kust see hakkab kõige 
materiaalsemalt ehk nähtavamalt tasandilt uuesti kõrgustesse tõusma ja 
sügavustesse imbuma selleks, et kõik tasandid kuni selle mõistmiseni läbida. 

P tähte sõna lõpus kasutatakse selles sõnas sisalduva info sulgemiseks 
hingetasandile, et see hinges läbi seedida. Pea kuuldamatu häälikukombinatsioon 
ÕH, millega sõnalõpu P lõpetatakse, annab mõista, et asi kuulub Õppimisele 
Hinges. 

Paha on siis, kui teie hingest tähe P vahendusel väljapaisatud kõrginfo, mis on 
aktiveeritud teie hingest tähe A vahendusel tuleva ürgjõuga, vastu hingepeeglit H 
teie hinge tagasi põrkub ja maandub A vahendusel teie hingepõhja tagasi. Te 
tunnete, et teie hingel pole selle isiku suhtes, kellega suhtlete, väljundit. 

Papp on eesti keeles kolmetähenduslik: 

1. Kiriku kui väljakuulutatud jumalakoja jutlustaja/hingekarjane. 
2. Paks, pea paindumatu paber. 
3. Raha sellise tagamõttega, kus see on hingestamata. 

Kirikuteener papp püüab jätta jumalakummardajatele muljet, et ta on 
hingekarjasena kõige parem jumala headuse, võimsuse ja tarkuse vahendaja. Kui 
vaadelda, kuidas papp sõnana kokku on monteeritud, siis näeme, et oma hingest ta 

rahvale midagi ei anna. Kui papp isikuna selle vastu eksib, kui ta hakkab 
inimestega suhtlema isiklikul hingelisel tasandil, siis tal süsteemi poolt edutamist 
ehk ametipositsioonil tõusmist ei tule. 

Pappi kasutatakse puhvertsooniks ehk kaitseks. Nii nagu kirikud kasutavad pappi 
enda ja rahva vahel, et kiriku tegelik olemus (pettus) läbi ei paistaks, et tõe hääl ja 
vale sumbuks, nii kasutatakse pappi ka maisel tasandil kauba kaitsmiseks või papist 
kastidesse pakkimiseks erinevatel eesmärkidel. 

Paps pritsis pappi on puberteediea noorte omavaheline lemmiklause. Oma veel 
rikkumata hingeeluga väljendavad nad energiaid nii, nagu see tegelikkuses on. 

Kui lapse ja isa hingede vahel on keegi kolmas, kes nende suhteid pingestab, aga 
laps mäletab veel, kuidas oli siis, kui seda pinget veel ei olnud ja ta oma hinges isa 
ikkagi kui iseseisvat isikut pühaks peab, siis kutsub ta oma isa ka täiskasvanuna 
veel issiks. 

Kui laste isa on perekonna hingest ära lõigatud kas siis rahasüsteemi poolt või 
isa-ema omavaheliste probleemide tõttu, siis saab isast papa. Ta on sellest hetkest 
hingetu raha ehk papiteenimise vahend. Kui lapsel on hingeside oma isaga pärsitud, 
siis hakkab laps oma isa papsiks kutsuma. Kui sama juhtub emaga, siis saab emast 
mamma ehk mammona teenija. Kui rahast hingeenergia eemaldada, saab sellest 
papp, mida on hea hingetule süsteemile kurku toppida. 


Põriseja R on kroontšakra ja kolmanda silma tahtepoole avaja. Kui vaadelda selle 
tähe graafikat, siis iseolemise kõrginfo hingetasand saab kindla toetuse naisteilmast 
(tähe kaldtugi). Ilmselt ongi see põhjuseks, kui paljud naised ütlevad, et mehelik 
nimi peab sisaldama r tähte. Naine oma alateadvusega teab, et naisteilm on kõik 
olemasolev ja kui mees sellele julgelt toetub (naisi ei karda), siis on ta kahe jalaga 
maa peal ja suuteline naiste soove materialiseerima. 

Kui täishäälikud vibreerivad keha sees, siis R paneb vibreerima pea ülemise 
välimise kihi, raputades lahti seiskunud energiad ja luues seega läbipääsu ülemisest 
taevast (loomingupoolest) tulevale infole/energiale. Näiteks ARM on hinge 
süvatasandi A rikastamine tähe R abiga ülemisest taevast tuleva loova infoga ja 
selle tulemi materialiseerimine tähe M kaudu. 

KURAT on endas oleva umbse/seisva info väljapaiskamine teise dimensiooni ehk 
mõistmise ruumi koos püüuga asja muuta oma hingele sobivaks ja samas tahtega 
asja sisu mõista (K-info väljapaiskaja, U-dimensioonide värav, R-rikastamine uue 
sisuga, A-hinge süvatasandil tegutsemine, T-kõrgtasandi info ühene mõistmine). 
Proovige lahti muukida sõnadepaari kuradi raisk. Miks valdab teid peale seda 
omapärane vabanemise tunne? Miks intelligentne inimene, kui ta silmini täis joota, 
hakkab kontrolli kadumise järel ohjeldamatult ropendama ehk selliseid sõnu 
kasutama, mida ta kainena kuidagi üle huulte ei suuda veeretada? 

Rikkus on oskus endast anda. Mida avatum (hirmutum) kõigele olete, mida vähem 
enda omaks peate, mida rohkem endast energiaid/infot läbi lasete - seda rikkam te 
olete. 

Rikkus teise tähendusega on enda omaks peetud rikkuse hävitamine ehk asja 

kasutada andmine teiste dimensioonide elanikele. Kui te kasutate materiaalseid 
rikkusi täpselt nii palju, kui teil tegelikult vaja on, siis teie varandust ei rikuta. Olgu 
selleks siis maja, auto, naine, mees või toit teie külmikus. Kui rikutakse mingi asi, 
siis selle kaudu, kui ohver seda asja taga nutma hakkab, vihastab, kirub või tegeleb 
mõne muu emotsionaalse üritusega, saavad söönuks kõikvõimalikud vampiirid, 
kollid, bakterid, viirused ja teised ,,muidusööjad“. Paraku rikkust enda omaks pidav 
isik ei ole veel taibanud, et need tema hingerahu häirivad muidusööjad on tema 
enda arusaamade peegeldajad, kes annavad talle märku, et ta ise on muidusööja. 

Rahu on oma hingerikkuste jagamine kõiksusega ehk kõigega tasakaalus olemine. 
Kuna kõik on pidevas muutumises, siis tuleb rahu nimel pidevalt tööd teha ehk 
armastada. 

Raha on hingerikkuste materiaalne mõõdupuu. Kes oma hingega tööd ei tee, see 
rahast rõõmu ei tunne. Umbes aasta tagasi tehti peenmateriaalne süsteem, mis 
kontrollib raha ekvivalenti vaimsel tasandil. Selle tõttu võib näiteks miljonäri 1000 
krooni oma hingeenergiasisaldusega võrduda talumehe 1 krooniga. Raha 
tagaajamine on oma hingeprobleemide eest põgenemine. 


M on hingetu (vaimse) maailma üleminekuvorm ehk vaheaste hingemaailma. Ta 
on segu kaashäälikust ja täishäälikust. Ta on nagu vees elutsev lihasööja taim ehk 
olend, kes on jõudnud taimetasandist bioloogilisse tasandisse, omades nii taime 
(vaimu) kui looma (hinge) tunnuseid korraga. Kui täishääliku avatus kulgeb läbi 
suu, siis M avatus kulgeb läbi nina. Nina on vaimsusele lähem organ kui suu — ta 
asetseb suust kõrgemal. Selle nipiga kindlustatakse tähe M tasakaal ehk elujõulisus. 
Selle tähe graafikat vaadeldes on tema proportsioon nii püst- kui rõhtsihis võrdne. 
Ta ei allu kuldlõikele (kuldlõige on kosmose põhisüsteem, kus ruumis kulgemisega 
haaratakse ehk süüakse ära kõik ettejääv, samas ise järjest suurenedes/paisudes), 
samas töötab ta kuldlõike kasuks ehk täiustab seda enneolematute sündmustega. Ta 
kinnitub kolme punktiga mateeriasse ja kahe punktiga taevasse — see määrab tema 
materiaalse ülekaalu. Seega võib tähte M nimetada kosmilise eksperimendi ehk 
muutuse täheks. 

Maa on kosmose jaoks omamoodi hingemaailma muudatuste katsepolügon. 
Tohutu liigirikkus nii mineraalideriigi, taimeriigi, putukariigi, linnuriigi, loomariigi, 
inimriikide ja paralleelsagedustes ning paralleelruumides koos elavate tegelinskite 
näol on kujundanud planeedist ühe ilusaima 7. Superuniversumis. Inimesel on 
au/volitus elada korraga 11. dimensioonis ehk olemisruumis (alates 2. dimensiooni 
6. astmest lõpetades 12. dimensiooni 2. astmega). 

Ma (mina) on endaga ja teistega eksperimenteeriv uudishimulik tegelane. 
Tegutsemise ajend on algselt hingetasandilt lähtuv ja õnne taotlev. Ma lähen, ma 
teen, ma vaatan, ma söön, ma löön, ma armastan, ma eitan jne. on kõik 
tegutsemised taotlusega mingit uut hingeolukorda tekitada. 

MUUSA on uute määramatute ehk ootamatute hingeolukordade etteennustaja. M - 
muutus, UU - välise hingevärava läbimisel sisenemine süvahingetasandisse või 
vastupidi, S - määramatus, A - lõpetus hinge süvatasandil. 

MUUSIKA annab võimaluse keskendumiseks oma ja muusika autori (ka sellele 
muusikale kaasaelajate) sarnasesse hingeellu. Muusika kaudu on võimalik ennast 
välja elada või endasse/teistesse sisse elada. Te satute S kaasabil määramatusse. I 
iseolemisena asetseb selles sõnas määramatuse/uudsuse S järel, seega saate te 
endasse (isesse) lasta uut ja värskendavat. Järgneva tähe K abil saate te uue 
kogemuse endast välja elada/paisata. A selle sõna lõpus märgib eelneva kogemuse 
salvestumist hingeellu. Kui kogemus/elamus oli võimas, siis tunnete, kuidas teie 
hing hakkas helisema. 

Mees on tasakaalukuse materiaalne muutja ehk olemasolevate materiaalsete 
asjade ehitamise kogemustele rajanev uute, paremate, täiuslikemate asjade ehitaja. 
S selle sõna lõpus annab mõista, et loomise ükski tulemus pole täiuslik, et tulemi 
täiuslikkus on määramatus kauguses. 


N hääldamisel hakkab vibreerima teie kaela ja õlgade tagaosa (tahtepool). Kui M 
hääldamisel saab hakkama lahtise ninakanaliga, siis N hääldamisel vajame lahtist 
suud ja lahtist nina korraga. See näitab, et naistel kui N tähe esindajatel on ligipääs 
(kontroll) ka meesteilma. Naise tahe (naine on kael ja mees on pea) määrab kõik, 
annab elule tegeliku suuna. Kui naise õlgadel elab vaimne koormus ehk vastutus 
elu jätkumise eest vaimses maailmas, siis mehe õlgadel elab materiaalne koormus 
ehk vastutus materiaalse elu jätkumise ees. 

Vaadeldes tähe N graafikat, siis on selles nii vaimsus kui maisus tasakaalus, 
samas asub ta kuldlõike süsteemis. Kaldkriips meesteilma vaimselt tasandilt 
naisteilma materiaalsesse tasandisse näitab, et loogikailma kõrginfo (nähtamatu 
süsteemsus) tuleb materialiseerida/nähtavaks teha nii, et kaks iseolevat tähte (N 
püstkriipsud ehk kaks iseolijat - üks meesteilmas ja teine naisteilmas) jääks igas 
olukorras iseendaks ja iseenda positsioonile/kohale. Siit võib vaid oletusi teha 
naiste elu tegelikust keerukusest. 

Nii ja naa on vaieldavad ehk olukorra lahendusel võib olla mitmeid väljundeid. 
See on põhjuseks, miks naistel on vähemalt ühel vaatlustasandil alati õigus. 

Nina asub kahe silma vahel ja kipub seetõttu isikule endale märkamatuks jääma. 
Kui naine hakkab oma õigusi teistele peale suruma, muutuvad tema taotlused 
ninakuseks ja ta saab nohu. Kui mees oma nähtamatuid õigusi teistele tõestama 
hakkab, saab ta samuti nohu. Nohu on oma nina täistoppimine iseenese ninakusega. 
Vähemalt ühelt tasandilt vaadelduna. 


S on määramatuse nähtavaks tegemine ehk materjalisatsioon. Oma ülemise 
alguspunktiga kinnitub ta kosmilise andmepanga (Akasha toimikud - 11. 
dimensioon parempoolses maailmas. Inimese kehasüsteemi vaadeldes kattub see 
kolmanda silma tundepoolega) vajalikku ,,osakonda“. Sealt tulev info, läbides teie 
kehasüsteemi, saab lõpetuse jalgades hüppeliigeste vööndi tahteosas. Hüppeliigeste 
probleemid on seotud tahtega üle oma varju hüpata. 

Kui uss või mõni muu olend susiseb, siis püüab ta sellega teie kindlaks kujunenud 
süsteemi lammutada teile vigase arusaama kättenäitamise ehk nähtavakstegemise 

teel. Kui te hoiatust kuulda ei võta, siis salvab ta teid nii, et te võite jalutuks jääda. 
Teisiti öeldes niidab ta teid jalust maha sel juhul, kui teie eluliste arusaamade 
alustalad ehk algtõed on valed. Mida suurem vale, seda kauem pikali olete. Kui teie 
arusaamad on eluohtlikud ümbritsevatele isenditele/elukeskkonnale, on teil au läbi 
surmaväravate teispoolsuses ilma täidesaatva jõuta järgi kontrollida, kas teil ikka 
oli õigus. 

Suss on hüppeliigeste puhvertsoon täismateriaalsuse ja teie vahel, kaitstes teid 
põrutuste, külma ja mustuse eest. U selles sõnas juhib teid läbi hingeväravate 
soojemasse hingetsooni. 

Suss teises tähenduses märgib inimest, kes ei saa elus hakkama, kes on teiste 
poolt alandatud mööda maad lohistatavaks/lohisevaks isikuks. Selline inimene on 
võtnud aja maha ja surfab/sobrab oma hingetasandites niikaua, kuni leiab uue 
elumõtte. Tema jaoks ei oma materiaalsus ja vaimsus sellel ajal mingit tähtsust. 
Elust väsinud inimene hakkab tahes-tahtmata jalgu järele lohistama, tekitades 
sahinaid, mis aitavad tal puudu olevat infot kätte saada. 

Kui teine inimene on teile alatu käki kokku keeranud, sõimame me teda kuradi 
seaks (kurat selle sõnapaari ees loob jõuvälja). Seejuures venib siga pikaks nagu 
uss ja kirjapildis näeb see välja nagu sssiga. Rõhutatud/sisistatud/sisestatud S 
»tassib“ teile kokkukeeratud sigaduse läbi eetri täheni [ (isikut võib siin vaadelda 
kui puud, kus tuul sasib selle lehti), poeb isiku hinge tähe G vahendusel ja maandub 
tähe A kaasabil käki autori hingepõhja tagasi. Teid valdab seejärel kergendustunne. 

Saatan on ülemise taeva ehk kaose valitseja, kes ilmub siis, kui teie hingeelu on 
eriti sassi elatud. Tema tulekule eelneb silmipimestav valgus, mis tekib 
seiskunud/läppunud hingeenergia põlemisest. S — puudu oleva infokillu 
kohaletassimine ja nähtavakstegemine, AA — hingejõu ehk hinge süvatasandite 
võimendus, T — asja vaimse tasandi tähtsuse rõhutamine, A — eelneva salvestumine 
hingepõhja ja N — saadava kogemuse kontroll kahe vastassoolise isiku vahel ja 
kasutuselevõtt naisteilma maisel tasandil. Huvitav on märkida, et Urantia raamatus 
nimetatakse meie kohalikku universumit SATANIA-ks. 

Sigitis, sigudik ja siga on ühe tüvega. Sigitis poeb hinge ja hakkab seal oma 
enesetähtsusega laiutama, püüdes teile sisendada, et ainult teie mõistus on tähtis. 
Kui sellele liimile lähete, ei saa teist lõpuks keegi aru. Sigitis, olles ise hingeta 
olevus, toitub teie hingeenergiast. Paljudele hingeta olevustele on inimese 
hingeenergia kui narkootikum. Kui te lõpuks tühjaks olete imetud, ei jää teil muud 
üle, kui teisi inimesi oma üleloomulike, sigitiselt saadud tarkustega ruineerida 
(mõelge, miks siga ruigab kui ta näljane on) ja tekitatud kabuhirmu kaudu teistelt 
hingeenergiat varastada. Kui siga on puhtmateriaalne ja künnab oma kärsaga maad 
(taeva poole tõstetakse kärss vaid toidu küsimiseks), siis sigudik on hinge kallal 
urgitseja ja sigitis on mõistuse kallal urgitseja. 

Saatana sigitis külastab neid inimesi, kes religiooni survel/meelitusel on oma 
mõistuse, hinge ja keha jumala meelevalla alla andnud. Selle tõttu kardetakse 
paduusklike ridades seda olevust kõige rohkem. See on inimeseks olemise üks 
rängemaid õppetunde. Tundsin huvi, kuidas saatana sigitis välja näeb. Näen teda 

mööda maad kirde suunas roomava pooliku ämblikuna (ämblik toitub mitte keegi 
olemise energiast), kelle allesjäänud neli jalga on moondunud ussideks, pead 
väljapoole. Inimene, kes ennast mingi eesmärgi nimel on ära andnud, peab 
madalam kui muru olema. Enda näitamisega hoiatab saatana sigitis, milliseks võib 
inimene muutuda, kui ta ennast eitab. Siit saate ka järeldusi teha, miks 
jumalakummardajad õelaks/salvavaks/manavaks muutuvad, kui te neile oma 
hingeenergiat ei anna (mille paistel nad saaksid ennast kui ussid päikesepaistel 
soojendada). 


T on iseolija, kes teab oma vaimset taset (nivood). Proovige, kas leiate oma 
hinges jõudu, millega teda kummuli lükata. Taevas oma tähtedekanonaadiga 
lummab meid alati, kui taipame aega maha võtta, lõdvestuda ja teda lihtsalt 
vaadelda. 

Ta (tema) tähendab vaimsuses ehk taevas (ka Maa asub taevas) tegutsevat hinge 
omavat (hingestatud) olendit. Kui inimene kõnnib mööda maad ringi kui zombi, 
siis ajab ta seosetut juttu, millest keegi aru ei saa. Tema lahkudes küsitakse sageli: 
»Kes see siis veel oli?“ Kui võõras satub teie teele ja vaatab teile säravate 
silmadega (avatud hingega) otsa, kui te leiate, et ta on eriline, siis tekib teis huvi: 
»Kes ta on?“ = Spontaanselt ehk mõtlematult väljaöeldud sõnad või laused 
sisaldavad tõde palju rohkem kui me arvata oskame. Me väljendame ennast sel 
juhul nii, nagu on meie ümbruses ja sees olev energia ehk info tegelikkuses, seda 
oma mõtetega muutmata. 

Tegu on taevast tuleva info/juhatuse/idee erinevatel tasanditel võrdeline 
muutmine hingejõuga, mis omakorda levib läbi hingeväravate teistesse hingestatud 
maailmadesse. T - taevase info materjalisatsioon ehk idee, E - kolmel tasandil (maa, 
hing ja taevas) võrdne tegutsemine, G - sisenemine hinge, U - hingevärav. Siit 
saame järeldada, et taevast muuta saavad ainult hingestatud olendid. Mida suurem 
on hingejõud, seda suuremaid muutusi seda kasutav olend suudab läbi viia. 

Tigu on iseolemise hingestaja, kes toitub lömitamise energiast. Kui inimene 
mõtleb ennast alandlikuks ja lõpuks madalamaks kui muru, ilmuvad tema aeda ja 
põllule teod. Meil on vaja tegutseda. Tegutsemise tagajärjed on meie teod. Kui me 
ennast madalamaks kui muru alandame, siis lõikame enda tegevusraadiusest ära nii 
hingelise kui vaimse tegevussfääri. Hirm tegutseda, sest mine tea, mis tagajärjed 
tulla võivad, eemaldab meid elust ja seega ka kogemuste saamisest ehk 
arenemisest. Selle tulemusena jääme ajast maha ja peame järjest rohkem lömitama 
hakkama. 

Täkk on idee ehk seemne tavahinge tasandist väljatirija ja selle endast jõuga 
väljapaiskaja. Naised ihaldavad seda spontaanset jõudu, mis täkuga kaasas käib, 
samas aga on sellest seemnest kasvav vili etteaimamatu ja ohtlik. Ometi pakub 
selline risk suurimat arengupotentsiaali. 


V- on vaimuvärav. Kui U - hingeväravana on paindlik ja ümar nagu naine, siis V 
on sirgjooneline, otsekohene ja paindumatu nagu mees. V'toetub maha meesteilma 

ja naisteilma vahelisel alal ehk neutraaltsoonis. Info hankimine nii meeste- kui 
naisteilma kõrgspektritest käib võrdsetelt kaugustelt. Teatavasti on vaimsus külm ja 
hingetu neutraalne infoväli, mis on kättesaadav kõigile, kes seda taotlevad ja kes 
oskavad terasid sõkaldest eristada. Oskus kasvab ainult läbi tegutsemise. Selleks et 
tera kätte saada, on tarvis nokkima hakata. Enamik inimesi nokib teiste kallal, 
saamata aru, et peksavad oma nokakest teise inimese loomuliku kaitsekilbi vastu. 
Tõelised tulemused hakkavad ennast ilmutama siis, kui inimene taipab enda seest 
nokkima hakata. Nokkimist väärivad vigased arusaamad, mis vajavad veelkordset 
läbiseedimist. Kui te vaatlete noka kuju, siis võite avastada, et see on V tähe 
kujuline, paindumatu ja kalk nagu mees. 

Kui hingeilm ehk siseilm on soe, hubane ja värviline, siis vaimuilm ehk välisilm 
on külm, tuline, kalk, ühene, mustvalge ja tundetu. 

Vara on välisilmast siseilma tassitud naisteilmale toetuv ehk kodus naise 
hooldamist vajav hingestatud asjade kogum. Kui vara on liiga palju, siis kipub 
naine ülekoormuse tõttu selle varju jääma. 

Vara teise tähendusega on seotud ajaga. Kui vaimsel tasandil käivad asjad 
kiiresti, tihti ka silmapilkselt, siis hingetasandil on protsessid pikad ja aeganõudvad. 
Lihtsustatud mõttemudelina vaatleme kera. Selle keskpunkt on tuum ja väliskiht on 
vaim. Tuuma ja vaimu vaheline tegevusruum on hing. Vara öeldakse sel juhul, kui 
asi pole veel küpsenud ehk täiustunud (energiaga täidetud). Teise tagamõttega 
öeldakse vara sel juhul, kui järgmise asjaga tegelemise algusmoment ei ole veel 
kätte jõudnud (teised selle asjaga tegelejad pole veel seda täiustanud sellesse 
staadiumisse, et see teile üle anda). Aeg on hingeenergia kogum, mis kulub asjade 
hingestamiseks ehk hingeenergiaga täitmiseks. Kui teete oma tööd hingega ja 
nautides, olles täiega asja sees, siis on aja vool takistamatu ja märkamatu. 
Hingestatud tegutsemises saab hommikust märkamatult õhtu. Asjade hingestamine 
on asjade sisepingete mahavõtmine ehk kodurahu loomine, kus kõigil keras (kodus) 
elavatel energiatel/elanikel on oma koht ja ülesanne, kus nad tunneksid end tähtsate 
ja vajalikena. Kui mees hingestab asju materiaalsel tasandil ehk püüab luua 
masinat, milles kõik vidinad oleksid harmoonias, optimaalse kuju ja suurusega, siis 
sama teeb naine kodus oma hingesoojusega. Asjade purunemine on otseses 
sõltuvuses sellest, kui palju on nende loomiseks ja hooldamiseks kulutatud aega. 

Kindlasti olete märganud, et aega jääb järjest vähemaks. Masstootmine on viinud 
olukorra selleni, et me kipume hingestamata asjade ehk rämpsu alla mattuma. See 
olukord sunnib üksikisikut põgenema siseilma (me siseneme sisemisse aega), kus 
tal on võimalik toota täiuslikemaid asju, mis tagasisidena, kui asi valmis saab, 
pakub nii silmale kui hingele rõõmu. Mida täiuslikum asi, seda väiksem on asjade 
hulk. 


Vesi on vaimuväravatest tuleva info salvestaja hingeilma süsteemi kolmele 
tasandile. Ta on kui tööriist või vahend võimaldamaks hingeelu (hiina ilmakaarte 
süsteemis on ta üks algelementidest). Oma jäikuses (olles jää), voolavuses või 
auruna (pilvena) olemises on ta rakulise tasandi kompuutri lahutamatu koostisosa. 

Keemia tasandilt vaadeldes koosneb ta kahest vesiniku aatomist ja ühest hapniku 
aatomist. Vaimselt tasandilt vaadelduna on vesinik ürgenergia, hapnik aga 
lammutaja. Materiaalse tasandi looming (hapnik) koosneb olemasoleva 
lammutamisest ja ümberpaigutamisest selleks, et vanast uut teha. 

Viga on vaimselt tasandilt sissevõetud uue info kiirustamise tõttu tekkinud 
väärtõlgendus. Kui vaimsele infole ei ole pühendatud piisavalt aega, et see hinges 
laagerduks ja inimese olemasolevas arusaamade terviksüsteemis oma kindla koha 
ja kasutamise otstarbe leiaks, läheb saadud uus info olemasolevaga vastuollu. Kui 
eelnevalt on isiku arusaamade süsteemsus korrastamata, siis uue info sisestamine 
sellesse süsteemi teeb olukorra veelgi segasemaks. Tavaliselt aitab siin kogu 
krempli metsa saatmine ehk olemasolevatest arusaamadest loobumine. 

Vägi on kogu hingest tuleva armastuse (ä kaasabil) sisendamine teise isiku hinge 
(g kaudu), kusjuures see teine isik on ainuisikuline (sõna lõpus olev i). Infot, kuidas 
seda teha, saadakse sõna alguses oleva tähe v kaudu. Kuna naised saavad vaimset 
infot kätte kümneid kordi paremini kui mehed, siis on vägi naiste kaudu tulev. 
Mees, kui ta ei blokeeri naiselt tulevat armastust, kui ta võtab selle tingimusteta 
vastu ja ei muuda sellesse väesse pandud naise unistusi, saab selle väe juhtijaks ja 
jõuga aktiveerijaks ehk väejuhiks. Siin peitub vägevate meeste saladuse võti. Kui 
mees hakkab endale vastu rinda taguma ja seda naist eitama, kes talle väe andis, 
suunab naine varem või hiljem oma väe kellegi teise teenistusse. Kui mees teist väe 
kanaldajat endale ei leia, kuivab ta kokku või hakkab väge otsima asendusainetest 
(näiteks alkohol, narkootikumid, lõbumajad, ekstreemsport jne). 

Väekoht on emakese Maa hinge üks väljundkanalitest, mille kaudu Maa suhtleb 
vaimsete infoväljade vahendusel teiste hingestatud maailmadega. Kui inimene ei 
ole seda kohta oma tegevusega reostanud, saab ta võimaluse ennast selle kanali 
kaudu, olles selle sees, kõiksusega harmooniasse viia, kõigi hingestatud 
maailmadega sõbraks saada ja nende väge kasutada. Kirikute ehitamine 
väekohtadesse on olnud orjandussüsteemi üks alatumaid nippe inimeste 
allutamiseks/alandamiseks. 

Võnge on liigse info/energia väljapaiskamine, selle  läbistamine kõigest 
olemasolevast tähe n kaasabil, seejärel sisendamine hingeilmadesse ja lõpuks tähe e 
kaudu võrdselt kasutada andmine nii materiaalsele, hingelisele kui vaimsele 
tasandile. 


Sõnamisest 


Sõna selle väljaütlejale on ütleja sisetunde määratlemine (5), selle 
väljapaiskamine (6), teistele edastamine (n) ja lõpuks teistesse sisestamine (a). 
Sõnade abil edastatakse teistele oma mõttepilte ehk teisiti öeldes on sõnade 
kasutamine üks nägemuste edastamise mooduseid. Kui nägemus või nähtu on teie 
jaoks enneolematu, siis ütlete, et seda ei saa või ei oska sõnadega kirjeldada. Kuna 
naised elavad info paljususes, siis on neil muljete väljendamiseks vajalik vähemalt 

3000 sõna päevas, meestel vaid 300. 

Hääle tekitamiseks kasutab inimene oma hingejõudu. See jõud kandub helilainete 
vahendusel läbi mateeria ja neeldub neis objektides või isikutes, kes selle teele ette 
jäävad. Neeldunud info tekitab nendes, kes selle said, muutuse, pannes need 
omakorda samas taktis/sageduses võnkuma. Võnked kanduvad edasi objektilt 
objektile, täites kogu eetri teilt tulnud infoga. Ülitundlikud inimesed on suutelised 
selle info, mida edastasite, suvalisest ruumipunktist kinni püüdma. Mida vihasemalt 
või jõulisemalt oma sõna välja ütlete/röögite, seda võimsamalt teie info kohale 
jõuab. 

Iga täht elab omas ruumis, mille sees ja ümber toimub elutegevus. Tähe 
hääldamisel luuakse läbi võnke side selle tähega. Peale seda on võimalik sellesse 
tähte kas siis sisestada infot või sealt infot saada. Kuna sõna koosneb erinevatest 
tähtedest, siis luuakse samaaegne side sõnas olevatele tähemärkidele vastavate 
täheruumidega ja seal elavate tegelastega. 

Sõnamine on teise isiku oma mõttepiltidesse vangistamine või hävitamine, 
kasutades selleks inimese hingeenergiast toituvate isikute abi. Sisuliselt on see 
kättemaks teile liiga teinud inimesele. Oma kättemaksu ehk olukorra 
tasakaalustamise või enda kasuks pööramise ihas lööte te alguses teise inimese 
kaitsekesta oma vihapurskega augu ja seejärel kutsute läbi tekitatud augu teise sisse 
hävituspataljoni laastamistööd tegema. Asi toimib suurepäraselt, sest vampiirid, 
kollid ja muud hingeta olevused ei ole iseseisvalt suutelised inimese kaitsekesta 
läbima. Nende jaoks on inimesse löödud auk kutse pidusöögile. Olenevalt 
sõnamises kasutatud tähtede kombinatsioonist saavad tulla need isikud, kelle jaoks 
eelnevalt sõna hääldamisel tekkinud vibratsioonilainega ühendus loodi. 

Mida täpsemalt kattub sõna moodustavate tähtede energeetika kujutluspildile, 
mida selle sõnaga kirjeldasite, seda võimsam on selle sõna toime. Näiteks hajub 
suvaline haigus siis, kui te sõnate teda tema tegeliku energeetilise nimega. Seda 
saate teha alles siis, kui te olete taibanud haiguse olemust, kui te õpite temaga 
suhtlema, teda läbi nägema. Läbinägemine on asja kõigi koostisosade mõistmine, 
selle nägemine ühtse tervikuna, selle taga oleva süsteemi ehk algmõtte mõistmine. 

Kujutluspiltide algmudeleid võiks nimetada kosmiliseks geomeetriaks ehk 
põhisüsteemideks. Kolmemõõtmelise ehk ruumilise mõtlemise algidee on meeste 
jaoks püramiid ja naiste jaoks kera. Sirgjoonelise (kahemõõtmelise) mõtlemise ehk 
otsetee leidmisega tegeleb vasak ajupoolkera, ruumilise mõtlemisega aga parem 
ajupoolkera. 

Mõtlemine on erinevate kujutluspiltide ühte terviksüsteemi sobitamine. Isiku 
jaoks uut mõttemudelit ehk uut terviksüsteemi nimetatakse ideeks. 

Varjatud ideed nimetatakse tagamõtteks. Seda kasutatakse sõnamise eriliikide 
puhul, milleks on maagia, manamine, needmine, tagarääkimine, soovimine, 
solvamine, unistamine jne. 

Kosmilise geomeetria enda huvides ärakasutamist nimetatakse maagiaks. Näitena 
võtame õigeusu kiriku sibulakujulised kuplid. Nende kuplite kaudu varastati 
inimeste toodetud rõõmu - ja naudinguenergiat ning jagati seda süsteemis olevatele 

isikutele kui jumala rõõmu. Siit ka põhjus, miks enamik inimesi, kes süsteemi 
nõudmistele alla ei kirjutanud, oma tegutsemisest rõõmu ei tundnud. Sibula kuju 
on koopia inimese südame all olevast elutulest. 

Elutuli on süsteem, mille kaudu inimene saab sisemise tuleenergia ehk 
tegutsemise jõu. Mida intensiivsem see tuli on, seda nauditavam ja rõõmuküllasem 
on inimese elu. Inimese tegutsemine on loomingus osalemine. Suvalises 
tegutsemises teeb inimene alati midagi teistmoodi, kui ta varem tegi. Seda 
nimetatakse uudsuseks. Alumise taeva ülesanne on lõppsaadusest eraldada uudsus 
ja kanaliseerida see ülemisse taevasse kõigile kasutamiseks. Ülejäänu kuulub 
põletamisele inimese kui looja elutule kaudu. Siit ka järeldus: mida intensiivsemalt 
inimene elus osaleb, seda intensiivsem on tema isiklik elutuli ehk seda elujõulisem 
ta on. Mida rohkem on inimese tegutsemises uudsust ja mida harmoonilisem see 
on, seda rohkem saab ta oma loomingust tagasisidena rõõmu/naudingut, seda 
ülevam ta on. 

Kui inimene vaatleb mingit kujundit, siis häälestab ta ennast tahtmatult enda sees 
olevale samasuguse süsteemi võnketasandile. Seda teadmist on orjandussüsteem 
alatult ära kasutanud, ehitades sellele süsteemile juurde energiavarguse süsteeme. 
Miks kuulub venelaste viinavõtmise juurde sibul? Kui palju on Venemaal kirikuid, 
mida ehivad sibulakujulised kuplid? 


Kujundeid kasutatakse laialdaselt organisatsioonide lippudel ja logodel. Vaatleme 
näitena laialdaselt tuntud sõjalise organisatsiooni NATO lipu sümboolikat. Inimese 
aju kui pilditöötlemise ja nägemuste tõlgendamise arvuti häälestab ennast inimese 
alateadvuses ehk süvamälus olevatele sarnastele kujunditele/piltidele. Kui 
häälestumine ehk õige info võnketasandi leidmine õnnestub, tekib inimesel tunne 
(süda saab äratundmise signaali). See signaal annab ajule märku, et edasiseks 


analüüsiks vajalik taustsüsteem 
ih on leitud. 
AA 122277 
SX 3 


V, S 
770 1349.1399 SY 

Joonestades lipul oleva tähe kolmemõõtmelisena ehk ruumilisena, näeme, et see 
täht koosneb kahest ajakristallist. Ajakristall tekib siis, kui kaks sarnast püramiidi 
põhjapidi kokku sobitada. 


Mõõtes NATO logol sisalduva püramiidi vastastahkude omavahelist nurka, 
saame 18° (maagias on selleks arvuks saatanlik 666 ehk 6+6+6=18). Vaadeldes 
numbri 6 graafikat samas süsteemis, nagu tähti vaatlesime, märkame, et 
energiapaun asetseb hinge ja mateeriavahelisel alal. Teisiti väljendudes on arvu 6 


puhul tegemist materiaalse energiakogumiga, sisaldades maagiaks vajalikku 
magnetismi ehk maa jõudu. 

Kui maag ehk energiate suunaja asetab riigi lipul oleva tähe sisse, allub see riik 


nii kaua maagi tahtele, kuni keegi teine maagi poolt loodud peenmateriaalset 
struktuuri ei muuda või ei lammuta. 


Vaatleme, kuidas toimub kristallis energiate suunamine. Igast ilmakaarest tuleb 

sellele ilmakaarele vastav energia ehk info. Kristalli tahku läbides muutub info 
levimissuund vastavalt selle teele jääva tasapinna kaldenurgale. Info, läbides antud 
lipul kirjeldatavat tähte, jätab läbimata selle tähe sees asuva väiksema tähekujulise 
ruumiosa. Selle nipiga jäetakse selles süsteemis olevad tegelased ilma väljast 
tulevast infost. 


Samuti ei saa selle tähe sees olev info edastaja saata välja infot mujalt, kui ainult 
tähe tippudest. Sõjaväehierarhias on see süsteem vajalik selleks, et alluv ei saaks 
omi mõtteid mõlgutada (pole infot, pole probleemi), et ta ei saaks talle antud käsku 
vaidlustada. 


Sõnad siirus ja Sirius on sarnase kõlaga. Eetikaprogrammide koostamine inimese 
sisekosmose tarbeks on toimunud tähel Sirius B, samas, kui inimkonna 
põhiorjastajate elukeskkonnaks ja tugibaasiks on olnud Sirius A. Eestlased on 
nimetanud oma sisemist ausust ehk sisemist eetikat järgivat inimest siiraks. 

Sirius A esindajad planeedil Maa on juudid. Sama algustüvega on ka jumal, juht, 
juveel ja jube juhm. Teadaolevalt on planeedi juhtkohad juutide käes, samamoodi 
on ka juveeltiäri juutide kontrolli all. Kuidas on see võimalik? 

Umbes 1,7 miljardit aastat tagasi andis Looja oma meeskonnale korralduse 
koostada inimene. Inimese baasiks ehk tugiskeletiks oli määratud ahv kui loomsete 
hingekehastuste tipp (8 400 000 loomset kehastust). Ahvi elukogemustele liideti 
juurde seitsme tolle aja kosmiliste tipprasside parimad omadused — sellest ka 
inimese kehasüsteemi seitse energiakeskust ehk tšakrat. Selle loomisakti 
meeskonda kuulus ka Siriuse esindus, kes salaja sisestas inimese sisekosmose 
süsteemi ehk keha kui arvuti põhituuma oma kontrollprogrammi. Sisuliselt oli 
tegemist Looja reetmisega. Kuna programm oli sisestatud inimese algtuuma, siis on 
ka loogiline, et selline reetmine alles mõni aasta tagasi välja tuli. Selle aasta alguses 
tühistati Siriuse ülemvõim kõige olemasoleva suhtes. Planeedil Maa tähendab see 
orjandussüsteemi paratamatut ja tagasipöördumatut lagunemist. 

Mateeria on illusioon, mis luuakse kosmilise teadvuse ümber paigutatud 
maatriksiga. Maatriksi algelemendiks on püramiid. Püramiidid, paigutatuna nii, 


nagu joonisel näidatud, moodustavad tasapinnalise kristallvöö. Kasutades 
ruumikõverdust, painutatakse vöö ümber mõttelise kera. Tulemuseks on mateeria 
loomise maatriks. Väljaspool maatriksit illusioon mateeriast puudub ehk teisiti 
öeldes valitseb seal tühjus. 

Selleks et Maad väliste kolonisaatorite eest kaitsta, ehitasid sinisilmsete rassi 
esindajad kuldlõikeliste püramiidide võrgustiku. Püramiidi plokid lõigati välja 
laseritaolise seadmega ja nende paigaldamiseks kasutati antigravitatsiooni. Tööde 
kiirus oli hämmastav, sest keskeltläbi kulus ühe ploki valmistamiseks ja 
paigaldamiseks umbes 50 sekundit. Hiljem allutasid reptiilid püramiidid oma 
kontrolli alla, kuigi kõiki ,,võtmeid” ehk toimesaladusi nad kätte ei saanud. Üks 
püramiidisüsteemi 4-st valdajast ehk ,,omanik” on olnud Siriuse süsteem. 

Juudid kui Siriuse täideviiv/kontrolliv esindus inimeste näol on ,,varustatud” 
teistsuguse eetikaprogrammiga kui tavainimesed. Selle programmi kaitse on seotud 
vereliinide kaudu. Nende vere geeniahelasse on tehtud muudatus selleks, et nad 
omaksid teiste rasside suhtes ülemvõimu. Juutide kõrgseltskond on nimetatud 
kuningateks. Siriuse masstööriistaks planeedil Maa on need rahvad, kes 
kummardavad draakonit (reptiili). 

Ülemvõim materiaalsel tasandil kindlustamiseks oli vaja luua rahasüsteem, mida 
saab anonüümselt kasutada ja mille kaudu on võimalik anonüümselt protsente 
võtta. Rahasüsteemi kindlustamiseks oli vaja luua sellele võimas tagatis kulla näol. 
Selleks et kuld inimestelt mõistuse rööviks ehk inimest valitseks, oli vaja kulda 
niimoodi energeetiliselt töödelda, et inimpsüühika sellele vastu ei suudaks seista. 

Omades teadmisi kosmilisest geomeetriast ja filosoofiast, leiti suhteliselt lihtne 
nipp kulla ,,programmeerimiseks”. Element kuld koosneb energeetilisel tasandil 
kahest ristuvat energiakanalist, millede ristumiskohal on geomeetriline kuup. 

Element KULD 


ilmakaartest tulev energia 


Selle kuubi sisse paigutati maatriksist ,,laenatud” püramiidid nii, et püramiidide 
põhjad kattuksid kuubi tahkudega. Moodustatud süsteemis tekib kuubi keskele 
värav”, mille kaudu on võimalik inimeselt, kes kullaga tegeleb, energia ära 
pätsata ja seejärel valitsejatele allutada. 

Kuld, kuningas ja kuningvesi on ühise tüvega. See annab mõista, et ainukesed 
isikud, kes kulda valitsevad, on kuningad (kuningvesi ainukese kulla lahustajana 
vihjab sellele, et vaid kuninga võim suudab kullale vee peale tõmmata). 


Vaadeldes inimese ehitust, siis III tšakra ehk võim (värvus kollane nagu kullalgi) 
on aste kõrgem II-st tšakrast, mille nimetuseks on seks ja raha. Raha valitsemiseks 
on vajalik kinnisest süsteemist väljaspool olla. Tuntud kinnine süsteem 
energeetikas on ring ehk sõrmus. 

Inimese seksuaalelundid asetsevad II tšakra mõjupiirkonnas. Kuna Siriuse 
seltskonnal oli ligipääs inimese sisekosmosesse, siis sisestati sellesse rahavoolu 
kontrolli programm kinnise ringi näol. See süsteem ,,kinnitati” mehe suguti eesnaha 
sisse. Selleks et raha valitseda, on vajalik kontrollsüsteem eemaldada. Siit ka 
tegelik põhjus, miks juudid eesnaha eemaldavad (kui juudi perre sünnib poisslaps, 
siis tulevad sellele tähtsale rituaalile kokku kõik sugulased suvalisest maailma 
punktist). Kaitse, et teised rahvused sama ei teeks, põhineb sisemisel eetikal (mille 
koostamine oli volitatud Siriusele). Vaevalt, et ükski ,,normaalne” inimene oma 
lapsele noaga suguti kallale läheb. 


Sõnamise ehk mõistuse programmeerimise üheks erivormiks on vanne. 
Vandumine ja vangla on sama tüvega. Kui vaadelda vanglat energeetilisel tasandil, 
siis näitab ta ennast kuubina ehk kastina. Vaadeldes seda kuupi hoolikamalt, on 
näha üllatav sarnasus kulla tuumaga, mille sisse on ehitatud kuuest püramiidist 
koosnev süsteem. Sellest momendist, kui inimene annab ametivande, tehakse tast 
süsteemi hammasratas. Seda hammasratast on nimetatud ametnikuks. Süsteemi 
hammasrataste kogumikku võib vaadelda kui mehaanilist kella, kus iga ratas peab 
pöörlema selles rütmis, mille süsteemi autor on ette kirjutanud. Kui ratas üritab 
iseseisvalt seisma jääda, avaldavad teised selles süsteemis olevad rattad talle jõudu. 
Kui ratas seda jõudu eirab, purunevad tema hambad või siis naaberratta hambad. 
Kui ta üritab üle võlli lasta, puruneb tema telg ehk võll. Süsteemi omanikul ei jää 
muud üle, kui mehhanismis olev hammasratas välja vahetada. Kui süsteemi satub 
võõrkeha näiteks liivaterana kella hammasrataste vahel, jääb süsteem tervikuna 
seisma. Kirjutage sõnaliited ametnikuks ja omanikuks lahku ja tunnetage, kas teie 
jaoks muutus nende mõistete taga olev sisu. 

Võtame vaatluse alla näiteks ligi sajandi kestnud vande, mille katkestas 
sotsialistlik süsteem ja mida tahetakse nüüd uuesti käiku lasta Tartu Ülikoolis. 


Tartu Ülikooli arstiteaduse doktori vanne 1846-1939a. 

Sügava tänutundega vastu võttes teaduselt minule antud arstiteaduse doktori 
õigused ja täies ulatuses tundes selle seisusega kaasaskäivate kohustuste tähtsust, 
tõotan ja vannun kogu eluaja puhtana hoida selle seisuse au, millesse praegu 
astun. 

Tõotan aidata oma parema teadmise järele minu oskust tarvitavaid abiotsijaid; 
pühaks pidada minule avaldatud perekonnasaladusi ja mitte kurjasti tarvitada 


minule näidatud usaldust. 


Tõotan järjest edasi töötada arstiteaduse alal ja kõigest jõust kaasa aidata selle 
õitsele viimiseks, teatades teaduseilmale kõik oma leiud. 


Tõotan mitte valmistada ega edasi toimetada salaarstimisvahendeid. 


158 


-Sõnamisest- 


Tõotan õiglane olla oma ametivendade vastu ja mitte haavata nende isikut; sel 
korral aga, kui seda nõuab haige kasu, tõtt avaldada kõrvale kaldumata. 


Tähtsamatel juhtudel tõotan nõu küsida kogenud ja suuremate teadmistega 
ametivendadelt, kutsutuna ise nõu andma, hinnata õiglaselt südametunnistuse 
järele nende teeneid ja püüdeid. 


Sügav tänutunne on isiku poolt antav sisejõud selle eest, mida ollakse saanud 
(antud vandes süsteemi nähtamatu jõuallikas). 

Seisus on hingetus süsteemis olev paigalseis ehk asja sees olev asi. Seisund on 
pidev valmisolek, milles istumine, lamamine ja lendamine on välistatud. Seisundis 
olev inimene saab vaid ümber oma telje keerelda nii nagu hammasrataski. 
Tiirlemisruum on piiratud naabruses olevate seisustega. Kui seisusele antakse au, 
siis saab selle energia endale süsteemi valitseja, kuna hingetusse süsteemi see 
energia salvestuda ei saa. Au puhtana hoidmine on selle energia puhastamine 
ümbritsevast saastast selleks, et süsteemi omanikul kõht valutama ei hakkaks. 

Tõotan aidata oma parema teadmise järele minu oskust tarvitavaid abiotsijaid; 
pühaks pidada minule avaldatud perekonnasaladusi ja mitte kurjasti tarvitada 
minule näidatud usaldust. Pühadus on täiuslikkuse puutumatus. Pühaks pidamine 
on katse programmeerida isikut seda süsteemi teistest konkureerivatest 
süsteemidest ülimuslikuks ja samas ka puutumatuks tunnistama (süsteemi 
ründajatele hambaid näitama). Perekonnasaladus on süsteemi — siseinfo 
varjamine/kinnihoidmine selleks, et väljaspool süsteemi asuvad isikud seda infot 
kasutada ei saaks. Usalduse näitamine ei tähenda usalduse andmist. Seega üritab 
süsteem teid vaid peibutada ja programmeerida mitte kurjasti tema vastu käituma 
(temale hea olema). 

Tõotan järjest edasi töötada arstiteaduse alal ja kõigest jõust kaasa aidata selle 
õitsele viimiseks, teatades teaduseilmale kõik oma leiud. Selle tõotuse kaudu 
üritab süsteem selles olijaid elu lõpuni siduda, kusjuures niimoodi, et doktor kogu 
oma jõu ainult sellele süsteemile pühendaks. Arstiteadus kui teadmiste süsteem ei 
ole elusolend ega saa õitseda, küll aga selle süsteemi omanikud, kes selle kaudu 
energiat pumpavad. Kui sa üritad süsteemi kogu jõust õitsele viia, siis su oma 
õitsengu jaoks jõud puudub. Samas puudub sul ka jõud süsteemile 
vastuvaidlemiseks. Kõigi leidude ehk oma siseloomingu tulemuste teatamine 
arstiteaduseilmale on vajalik selleks, et süsteem saaks kasutada teie loomingut teile 
kulusid kompenseerimata (rääkimata kasumiprotsendist). 

Tõotan mitte valmistada ega edasi toimetada salaarstimisvahendeid. See on 
süsteemi enesekaitse. Salaarstim ehk rahvatarkused igasuguste haiguste vastu on 
meditsiinisüsteemi jaoks kui kellas olev liivatera. 

Tõotan õiglane olla oma ametivendade vastu ja mitte haavata nende isikut; sel 
korral aga, kui seda nõuab haige kasu, tõtt avaldada kõrvale kaldumata. Haige 
kasu on ennekõike süsteemi kasu. Kui haige oma hädadele leevendust ei saa, siis 

varem või hiljem jääb süsteem oma klientidest ilma. Isiku mittehaavamine on silma 
kinnipigistamine teise isiku tehtud vigade suhtes ehk valetamine (selle tõotusnipiga 
püütakse ära hoida süsteemi kodusõdasid, mille kahjusid tuleb kanda süsteemi 
omanikul) . Valetada võib vaid selle piirini, mis on süsteemile kasulik. 

Tähtsamatel juhtudel tõotan nõu küsida kogenud ja suuremate teadmistega 
ametivendadelt, kutsutuna ise nõu andma, hinnata õiglaselt südametunnistuse 
järele nende teeneid ja püüdeid. Selleks et patsient ei läheks abi saama väljaspool 
meditsiini, saadetakse ta uuringutele eriarsti juurde. Õiglaselt südametunnistusega 
kolleegide teenete hindamine on süsteemisisene hingeenergia jagamine selleks, et 
süsteem koos püsiks. 


Arstiteaduse tähtsamad leiud lähevad orjandussüsteemi tippjuhtide käsutusse. 
Näiteks 1720ndate aastate paiku avastati, et rõugete vastase vaktsineerimise 
tulemusena muteerub geen, mis kontrollib psühhoosi. Seda teavet on edukalt 
kasutatud massipsühhooside tekitamiseks (näiteks Hitleri fenomen). 

Meditsiinihierarhia tipus asuvad juudid. Kõik tähtsamad leiud rändavad mööda 
sisesüsteemi nende käsutusse, kuid arstiteaduse tudengiteni see e1 jõua. Miks 
kirjutab juudist arst oma retsepti lõppu sic (proviisor, te lugesite ennekuulmatu ehk 
mitteõpitud ravimikoosluse õieti; segage see täpselt kokku nii, nagu ma retseptile 
kirjutasin)! 

Viimase aja massipsühhoosi üks üritusi on linnugripp. Minule tulevate andmete 
kohaselt on tegemist laboriviirusega, millega nakatatud toiduaineid puistatakse eri 
riikidesse laiali. Selle viiruse eripära on selles, et ta on nn. uinuvas olekus seni, kuni 
ta satub sooja organismi. Et kahtlusi rahvusvaheliselt genotsiidilt kõrvale juhtida, 
selleks kasutati illusiooni nakatunud lindude rändest. Kogu -komejanti 
(surmajuhtumeid linnugrippi haigestunud inimeste näol on umbes sama palju, kui 
Tallinn-Tartu maanteel surmaga lõppevaid liiklusõnnetusi aasta jooksul) on selleks 
vaja, et sundida läbi hirmukampaaniate inimesi vaktsineerima. Samas on tegemist 
uue tasandi vaktsiiniga, mis sisaldab satelliidi kaudu juhitavat mikrokiipi (see kiip 
on toodetud koostöös Hallide sõjalise grupeeringuga eesmärgiga ehitada uue 
tasandi globaalne mõistusekontrolli süsteem). Ürituse suurust võib aimata selle 
järgi, et Šveitsi ravimitööstus on tootnud juba üle kahe miljardi linnugripi vaktsiini. 
Kui hakkate seda kiipi mikroskoobiga otsima, satute sel juhul eksiteele, kui eeldate 
leidvat tänapäeva arvutitööstuses toodetava mikrokiibi sarnast kiipi. On olemas ka 
nn. eluskiibid/programmid, mille loomise baasiks on võetud raku kui iseseisva 
bioloogilise arvuti tööpõhimõtted. 

Inimese — pilditöötlusprogrammi = ärakasutamine - inimese — alateadvuse 
programmeerimiseks käib tunduvalt lihtsamalt, kui me arvata oskame. Vaatleme 
näitena USA riigivappi. Ringi ümber olev viiekordne kontuur (kuld tähistab siin 
võimu ja must jõudu) töötab viisnurgafilosoofia võimendina/kiirgurina. Vapi 
ülemises osas olev kuusnurk sisaldab 13 valgest viisnurgast koostatud Davidi 
Tähte sinise taeva taustal. See sümboliseerib sinisilmset usku juutide ülemvõimule. 
Päikese kuldne sära selles sümboolikas on ümbritsetud pilvedega, et vaimset 

keskust väljaspoolt näha ei oleks (udu ehk aur ehk pilved on demagoogiaenergia). 
Eesti keeles on arvu 13 nimetatud kuraditosinaks. Uskumuste kohaselt elavat kurat 
maa all. Maa all ehk teiselpool maakera asub alumine taevas. Alumises taevas 
toimub liigse saasta põletamine ehk energiate korrastamine ülemise taeva tarbeks. 


Ilmselt selle tõttu ongi eesti keeles kontrollimatu tule iseloomustamiseks olemas 
sõna põrgutuli. Arv 13 esineb sellel vapil 5 korda (13 viisnurka, 13 loorberilehte, 
13 loorberimarja, 13 püsttriipu, 13 noolt). See sümboliseerib tulejõudu ehk sõjalist 
kontrolli kõigi viie kontinendi suhtes. Vertikaaltriibud (7 valget ja 6 punast - kokku 
13) on ühendatud läbi suhtumise/suhtlemise energia kotka südamesse. Samas on 
kotkas lohe järeltulija. Lohe omakorda on pärit Siriuselt. Linnud on hingeinfo 
kõrgsfääri (vaimse sfääri) vahendajad. 6 punast püsttriipu kanaliseerivad maa 
magnetismi Taaveti Tähe tippudesse, 

kindlustades selle maagilise jõulisuse. kt 

7 valget (valge on külluseenergia) 

püsttriipu kanaliseerivad 1 

külluseenergiat 4 7 
dimensioonidevahelisest väravast **w °F 

arvu 7. kaudu. Arvu 7 (kui A 7 s 
muinasjuttude lemmikut) esoteerilist ja a 
tähendust saate vaadelda lisatud 
jooniselt. 

Algselt üllastel eesmärkidel loodud Taaveti Tähte õpiti aja jooksul ka teistel 

eesmärkidel kasutama. Kui Taaveti Täht ruumilisena lahti joonestada, märkame, et 
see ,.töötab“ ühes suunas. Tegemist on inimeste poolt toodetud energia 
suunamisega liitkristalli tipust teistesse dimensioonidesse (ennekõike Siriusele), 


David'i täht 
vaatleja pool - vastaspool külgvaade 


kusjuures ilmakaartest tulev energia on pärsitud. Info sissepääs on võimalik vaid 
liitkristalli tipust. Seega valitseb see, kes on püramiidi tipus. Miks on USA 
rahakupüüridel püramiid ja miks on see vabamüürluse jaoks nii tähtis sümbol? 
Loorber on - puhtmateriaalse täiusliku heaolu nautimise puu. Selleks et seda 
energiat küllaga oleks, on vaja põhimassi riigi elanikkonnast tegelikust vaimsest 
infovoost isoleerida. Selleks sobivad püramiidisüsteemid suurepäraselt. 

E PLURIBUS UNUM -—- kiri kotka noka vahel oleval lindil tähendab ladina 
keeles, et ühtsuses peitub jõud. Samas kui sa üksi olles oma jõudu ei rakenda ehk 
üksi hakkama saamist ei harjuta (loodad massidele), muutud sa üha jõuetumaks. 

Riik on naisenergia kõrgspektri materialiseerimine inimeste kaudu ja saadud 
energia kohalikku eetrisse paiskamise süsteem. Selleks, et seda energiat inimestelt 
kätte saada, on vajalikud erinevad, omavahel vastuolus olevad riigikorraldused. 
Selleks, et seda energiat korraga, suurte portsudena kätte saada, on vajalikud 
massimõrvad. Massimõrvade ideede tööriistaks on poliitika. Selleks et poliitikute 
tegusid/plaane varjata, on vajalik riigiseadus, mis muuhulgas sätestab riigisaladuste 
vajalikkuse. Riigisaladuste reetmine ehk riigi kodanikele avalikustamine on rängalt 
karistatav. Niimoodi saavad tipppoliitikud karistamatult tegutseda, olles kindlad, et 
nende teod tänu masside surmahirmus hoidmisele avalikuks ei tule. Selleks et 
poliitik saaks üldsuse jaoks kontrollimatult tegutseda, on sätestatud diplomaatiline 
puutumatus. 

Poliitilist varjupaika pakutakse sel juhul, kui see on riigile kasulik. Näiteks 
massimõrvarit, kes on korraldanud mõrvad selles riigis, mis oli varju andvale riigile 
ebasõbralik, suure tõenäosusega välja ei anta. 

Riikide loomise idee on pärit alumise taeva seltskonnalt võimu koondamise 
eesmärgil. Sellega liitusid Siriuse, Hallide, Arkturuse ja Teise Looja grupeeringud. 
Kuna inimene on oma ülivõimsa mõttelaenguga suhteliselt uus nähtus 
kosmoseruumis, siis vanemate kosmiliste rasside hirm oma positsioonist ilma jääda 
sünnitas inimkonna orjastamise idee. Tänase seisuga on 99,7% inimestest vaimselt 
manipuleeritud ja seega ohvrirollis. 

Riikide piiride lagunemine ehk nende mõttetuse tunnistamine saab ennustuste 
kohaselt hoo sisse aastaks 2012. 


Kirjutatud aprillist 2005 aprillini 2006 

Illustratsioonid tekstidele 

Usalduse ja kontrolli kristall (tekst 1k.54) 

Illustratsioon 1k.11 jaoks (Mis on edu saladus?) 


Keskendumine, asja sisu 
otsimine, hajutamine, 
teadvustamine, vabanemine 


Kokkusurumine, pingestamine, 
segadusse ajav, vihastav, 
vangistav 


Emotsioonid: | kahtlemine, 
kindlusetus, usu puudumine 


Illustratsioon 1k.88 jaoks (Vaegnägemisest) 


7. taevas 
M all M 
dd otsmiks. 


Infotöötluse spekter (keha kui arvuti töötasandid) 

Illustratsioon 1k.92 jaoks (Euroopa Liit — vabadus või hingevangla?) 


Euroopa Liidu hierarhia. 4 
energoskeem M N 

Illustratsioon 1k.133 jaoks (Ilmakaartest) 

joonis 1 

kurk; -Maa magnetismiga [ chakra; ida; 
suhtlemine; seotud ilmakaarte TAN M 
meesaspekt energia p 

joonis 2 joonis 3 


-segatud energia/info, 
mis inimeseni jõuab 


-ilmakaared 
pööratuna 60° 

Mõningaid pilte kristalltehnoloogiast 

Meditatsiooni kristalltehnoloogiline olemus 

Kõiksuse uued üldhinge arengusihid (teeviidad). 


Tasakaal 


Põhjuste ja tagajärgede 
peegeldused 


Punkt saatuses 


Meie Superuniversumi 
alusteeviit(areng) 

Kõiksuse uued üldhinge arengusihid (teeviidad) 

Uue tasandi inimese 13 tšakrat (üldvärvides) 


Mees- 
ENCETBIE ad 


Galaktilised 

8 Intutsioon 

9 Ajuripats 

Elupuu allikas 

Elupuu allikas (skeem) 


Elupuu allikas 
(oksad puul on elutrepi väljendajad) 


Üldhinge alused 


nn. taeva jõu olemus 


NF Aja olemus 


Koondkiirguse arengu olemus 


Püüdluse suunaja 


All olevad hallid pallikesed-5 algelemendi olemuse allikad 

Geenide järjepidevuse kett vaadelduna kristalltehnoloogia tasandilt. (Pilti vaadelda 
— suunas). See pilt on ka geenide korrigeerija ja muutuste tasakaalustaja. 

Olenditele antud Kõiksuse aluste sisekosmose kristall 

Uus Eesti territoriaalne looduse ühendvälja stabilisaator. (Pilti vaadelda «—). 
Regulatsioon kõrgenergia ja kõrgvibratsiooni abil kristalltehnoloogia alustega 

Pilti vaadelda «— Glehni pargis asuva peenmateeria tasandi Kristallmaja lõplik 
energomoodul ehk kristalltehnoloogia üldaluste sageduste loomise süsteem 

Olendite koondenergia karkassi ülesehitamine koos elusraku puhastuse ja raviga 

Eesti olemuse universaalne mandala ehk Eesti rahva koondmõistuse aktiviseerimise 
ja tasakaalustamise energia punktsüsteemi üksuste kogusumma 

(Pilti vaadelda —) Kõrgema teadvuse kristall. Tema ümber on nn. olendi 
ajukristall. See on süsteem, mille kaudu on isik seotud Kõiksuse kosmilise ajuga. 

Kõiksuse seaduse ja teadvuse automaatne järelvalve 


(Vastuvõtt, süntees, akumulatsioon, suunamine, stabilisatsioon ja võimendus). 

See on 10-nurkse kristalli ristlõige. Kõikide teiste kristallide toitja ja jõu ning val- 
guse andja. Antud Loojalt Superuniversumile kogu kristalltehnoloogia alustalaks. 

